
1. CE ESTE IUBIREA ADEVĂRATĂ? 


Caracteristicile iubirii adevărate nu sunt probabil nică¬ 
ieri mai bine descrise decât în Prima Epistolă către Corin- 
teni a Sfântului Apostol Pavel, capitolul 13, versetele 4-7: 

„Dragostea îndelung rabdă; dragostea este binevoi¬ 
toare, dragostea nu pizmuieşte, nu se laudă, nu se tru- 
feşte. Dragostea nu se poartă cu necuviinţă, nu caută ale 
sale, nu se aprinde de mânie, nu gândeşte răul. Nu se 
bucură de nedreptate, ci se bucură de adevăr. Toate le su¬ 
feră, toate le crede, toate le nădăjduieşte, toate le rabdă.” 

Iubirea este aşadar „atitudinea care pune mai presus 
de orice interesele celeilalte persoane.” 1 Iubirea spune: 

- Vreau, cu ajutorul lui Dumnezeu, să fac tot ce-mi 
stă în putere pentru a-1 ajuta pe celălalt să se mântuiască. 

Mântuitorul Hristos ne îndeamnă: „Iubiţi pe vrăjma¬ 
şii voştri, binecuvântaţi pe cei ce vă blestemă, faceţi bine 
celor ce vă urăsc şi rugaţi-vâ pentru cei ce vă vatămă şi vă 
prigonesc. [...] Căci dacă iubiţi pe cei ce vă iubesc, ce răs¬ 
plată veţi avea?” (Matei 5, 44-46). Aceste cuvinte ne arată 
că dragostea nu este doar un sentiment, aşa cum vor să ne 
facă să credem filmele hollywoodiene şi în general duhul 
lumesc. Chiar dacă celălalt nu ne (mai) iubeşte, Hristos 
ne porunceşte să îl / o iubim. Or, o astfel de poruncă ar fi 


1 Gary Chapman, Speranţe pentru cei despărţiţi , Editura Curtea 
Veche, 2001, pp. 62-63. 

cu neputinţă de împlinit dacă iubirea ar fi doar un senti¬ 
ment. Cuvintele folosite de Mântuitorul în pasajul pe care 
l-am citat pentru a caracteriza iubirea sunt, toate, cuvinte 
ce exprimă acţiuni , nu sunt descrieri ale unor sentimente 
{binecuvântaţi, faceţi bine, rugaţi-vă). Atât din cuvintele 
Mântuitorului, cât şi din cele ale Sfântului Apostol Pavel 
şi ale tuturor Părinţilor Bisericii, înţelegem că dragostea 
se manifestă prin fapte pe care le facem pentru celălalt, 
iar dacă vom face aceste fapte ale dragostei, vor spori de la 
sine în inimile noastre şi sentimentele de iubire. 2 

Cu toţii auzim citindu-se în biserică, în cadrul Tainei 
Nunţii, cuvintele Apostolului Pavel că femeia trebuie să 
se supună bărbatului său întru toate. Iar majoritatea băr¬ 
baţilor se bucură auzind aceste cuvinte şi nu scapă nicio 
ocazie să le acuze pe femei că nu respectă ceea ce spune 
Apostolul, în timp ce femeile se revoltă, şi ori refuză să 
asculte, ori (în cazul cel mai fericit) spun că ascultarea 
trebuie să fie reciprocă (femeia de bărbat, bărbatul de 
femeie şi amândoi de Hristos), ori pur şi simplu (asta 
se întâmplă poate cel mai adesea) trec la contra-atac, cu 
acuzaţii legate de greşelile şi păcatele bărbatului. 

Cine are dreptate aici? Problema este că atât bărba¬ 
ţii, cât şi femeile citează trunchiat, precum au obiceiul şi 
sectanţii, textul din Sfânta Scriptură. Ce spune de fapt 
Sfântul Apostol Pavel este că femeia trebuie să se supună 
bărbatului întru totul, însă cu condiţia ca el să o iubească 
precum ne-a iubit pe noi Hristos, deci o iubire adevărată, 
care să meargă până la a se jertfi pentru ea. După cum 
spune Sfântul Ioan Gură de Aur: 

2 Cf. Gary Chapman, Speranţe pentru cei despărţiţi, Editura 
Curtea Veche, 2001, pp. 62-63. 

Cum săfaci ca iubirea să dureze 

„Vrei ca femeia să-ţi fie supusă, aşa cum Biserica Ii 
este lui Hristos? Atunci ia-ţi răspunderea unei asemenea 
purtări de grijă pentru ea, asemenea celei a lui Hristos 
pentru Biserică. Şi chiar dacă va fi cândva trebuinţa să-ţi 
dai viaţa pentru ea, da, chiar dacă va trebui să treci prin 
orice fel de suferinţă, să nu dai înapoi. Chiar de vei îndu¬ 
ra toate acestea, nu vei fi făcut nimic ca să fie pe potriva 
a ceea ce a făcut Hristos. Tu te jertfeşti pentru cineva cu 
care eşti unit, dar El S-a dăruit cuiva care I-a întors spa¬ 
tele şi care II ura. Apoi, la fel cum el a cinstit-o (Biserica), 
aşezând la picioarele Sale pe cea care I-a întors spatele, 
care L-a urât, respins, dispreţuit, săvârşind aceasta nu 
prin ameninţări, sau violenţă, sau îngrozire, fără nimic 
din toate acestea, ci prin dragostea Sa neistovită; astfel 
deci trebuie să te porţi cu soţia ta. Chiar dacă o vezi că 
nu te apreciază, că te dispreţuieşte şi te batjocoreşte, tot 
vei putea să o supui, prin afecţiunea, blândeţea şi marea 
ta grijă pentru ea.” 3 

Aceeaşi idee o exprimă şi Sfântul Nicolae Velimiro- 
vici (1880-1956): 

„Noul Testament vorbeşte cât se poate de desluşit de¬ 
spre viaţa în căsătorie. Sfinţii Apostoli au sfătuit cu dra¬ 
goste părintească şi pe soţi, şi pe soţii, şi pe tineri. Supu¬ 
nerea femeii faţă de bărbat este asemeni cu supunerea Bi¬ 
sericii lui Hristos. Iar dragostea bărbatului pentru femeia 
sa trebuie să fie ca dragostea lui Hristos pentru Biserică, 
de dragul căreia El S-a adus jertfă pe Sine însuşi.” 4 

3 Sfântul Ioan Gură de Aur, Omilie asupra căsătoriei , http://sa- 

raca.orthodoxphotos.com/biblioteca/omilie_asupra_casatoriei.htm. 

4 Sfântul Nicolae Velimirovici, Casiana. învăţătură despre iubi¬ 
rea în Hristos, Editura Ileana, 2007, p. 112. 

„In povestiri şi cântece cavalereşti - observa acelaşi 
sfânt - citim că, pentru iubitele lor, cavalerii îndurau cu 
bucurie orice suferinţe, si înfruntau adesea chiar moar- 
tea. Dar acele iubite erau vrednice de dragostea şi de jert¬ 
fele lor - cel puţin aşa spun poeţii. 

Domnul nostru, dimpotrivă, fiind însuşi fără păcat şi 
fără prihană, a îndurat chinuri şi o moarte cumplită nu 
pentru o iubită pură şi plină de credincioşie, ci pentru nişte 
păcătoşi, pentru nişte ucigaşi, pentru nişte mincinoşi, pen¬ 
tru nişte hoţi şi tâlhari nesătui, pentru nişte suflete murda¬ 
re şi stricate, duhnind a moarte, moarte înainte de a muri. 

Căci cu greu va muri cineva pentru un drept; dar pentru 
cel bun poate se hotărăşte cineva să moară. Dar Dumnezeu 
îşi arată dragostea Lui faţă de noi prin aceea că, pentru noi, 
Hristosa murit când noi eram încă păcătoşi (Romani 5,7-8). 

Nu aceasta este iubirea care întrece orice înţelegere?” 5 

Părintele NicolaeTănasc îi îndemna pe cei căsătoriţi (dar 
sfatul este valabil şi pentru cei care încă nu s-au căsătorit) să 
îşi pună întrebarea: „Noi purtăm Crucea? Căsnicia noastră 
merge? Dacă nu merge, o facem să meargă? O suportăm aşa 
cum e ea? Iubim pe soţul nostru cum e, nu cum am dori să 
fie? Dar pe soţia noastră, cum o iubim? Cum am dori să fie? 
Ea nu-i asa, ci e altfel. Aceea s-ar numi iubire. Si noi trebuie 
să ne asemănăm lui Dumnezeu, că Dumnezeu ne iubeşte 
altfel decât iubim noi, se pare; că noi nu prea iubim corect. 
Noi iubim condiţionat: îmi dai ceva, te iubesc; nu-mi dai, e 
grav; îmi dai tu afecţiune, răspund cu afecţiune.” 6 

5 Sfântul Nicolae Velimirovici, Casiana. învăţătură despre iubi¬ 
rea în Hristos, Editura Ileana, 2007, p. 77. 

6 Pr. Nicolae Tănase, Hristos sau idolii secolului XXI ? Tinerii la 
răscruce. , Editura Agaton, 2006, p. 67. 

Cum săfaci ca iubirea să dureze 

In acelaşi duh, părintele Constantin Necula spunea 
la o conferinţă: „Iubirea adevărată e iubirea neconditi- 
ouată. Căci dacă noi contabilizăm... „Gică mi-a dat un 
pupic. Eu îi dau lui Gică un pupic + jumătate.” Deci con¬ 
tabilitatea de genul acesta usucă familia, de fapt! Să stai 
mereu la cotitură şi să evaluezi: „Mă duc să-l pup pe Gică 
de noapte bună, dacă ridică ochii din revistă. Na, dacă 
nu i-a ridicat, nu mă duc!...” (râsetej Râdeţi, însă eu nu 
aş râde! Nu aş râde deloc! „îl aştept cu ciorba seara când 
vine, dacă îmi dă un beep înainte. Dacă nu dă beep, nu-1 
aştept cu ciorba...” Sunt lucruri care par amănunte. [...] 

Dacă au ajuns familiile noastre româneşti să se dărâ¬ 
me de ceva, se dărâmă pentru aceste prostii.” 7 

Scriind despre esenţa adevăratei iubiri, cineva observa: 

„Intre copiii printre care am crescut, regula generală 
părea să fie că aceştia erau buni cu cei care, la rândul lor, 
erau buni cu ei, şi că se purtau urât că cei care, desigur, 
îi tratau urât. 

Am constatat că, în această privinţă, adulţii nu sunt 
cu mult diferiţi de copii. Soţul se poartă frumos cu soţia 
lui atunci când şi aceasta se poartă frumos cu el. El duce 
bucuros gunoiul atunci când ea îi pregăteşte o cină sa¬ 
vuroasă. Bărbatul îi vorbeşte frumos femeii atunci când 

) 

aceasta îi vorbeşte Ia fel de frumos. [...] 

Dar oare cum ar fi să dăm dovadă de bunătate chiar 
si atunci când suntem nedreptăţiţi sau tratati urât de că- 
tre ceilalţi? în acest sens, un bărbat căsătorit mi-a povestit 
experienţa lui: 

7 Pr. Constantin Necula, Provocările străzii , Editura Agnos, 
2006, p. 45. 

Fusesem dur cu soţia mea, respingându-i ideile şi spu- 
nându-i că ceea ce afirma nu avea nicio logică. Am ridicat 
tonul la ea şi i-am spus exact ceea ce gândeam. Atunci, soţia 
mea a ieşit din cameră, iar eu m-am reaşezat in faţa televi¬ 
zorului, să urmăresc meciul. 

După o jumătate de oră, ea s-a întors în cameră, adu- 
cându-mi [mai multe feluri de mâncare], toate aranjate fru¬ 
mos pe o tavă pe care a aşezat-o în faţa mea, spunându-mi: 
« Te iubesc.» Apoi m-a sărutat pe obraz şi a ieşit din cameră. 

Eu am rămas pe gânduri. «Nu este normal, îmi spu¬ 
neam, n-ar trebui să se poarte aşa.» Mă simţeam ca un ne¬ 
mernic. Bunătatea ei m-a copleşit. Am lăsat tava deoparte , 
m-am dus la ea în bucătărie şi i-am cerut iertare. 

Femeia respectivă a dat dovadă de o bunătate carac¬ 
teristică iubirii sincere, înduplecându-şi, astfel, soţul.” 8 

Chiar dacă nu toţi soţii îşi vor recunoaşte greşeala 
precum cel din întâmplarea de mai sus (iar rolurile se pot 
de asemenea inversa: soţia să fie cea care greşeşte şi nu 
îşi recunoaşte greşeala), totuşi abordarea femeii din acest 
exemplu rămâne singura valabilă. Cine ştie dacă până la 
urmă Dumnezeu, văzând dragostea noastră, nu va înmu- 
ia inima celuilalt? Niciodată însă celălalt nu se va înmuia 
dacă vom întrebuinţa cearta, cicălelile, criticile! Folosind 
o veche maximă 9 , putem spune că o picătură din mierea 
dragostei adevărate atrage, mai mult decât o găleată în¬ 
treagă de fiere, chiar şi muştele cele mai nesimţitoare... 

8 Gary Chapman, Iubirea ca un mod de viaţă , Editura Curtea 
Veche, 2010, pp. 36-37. 

9 Cf. Dale Carnegie, Secretele succesului. Cum să vă faceţi prie¬ 
teni ţi să deveniţi influent, Editura Curtea Veche, 1999, p. 147. 

Cum săfaci ca iubirea să dureze 

Despre iubirea adevărată, un autor conchidea: „Poa¬ 
te că, după tot ce aţi citit despre iubire în acest capitol, 
vă veţi întreba: „Este posibilă iubirea adevărată? Cum îmi 
pot da seama dacă sentimentul pe care îl încerc acum este 
iubire?” Da, iubirea adevărată este posibilă. [...] 

Cu totii am fost chemaţi să fim oameni ai iubirii. 

) > 

Iubirea este de fapt o poruncă de la Dumnezeu. în Sfânta 
Scriptură, iarăşi şi iarăşi, Iisus ne îndeamnă să iubim. Să 
iubeşti pe Domnul Dumnezeul tău, cu toată inima ta, cu 
tot sufletul tău şi cu tot cugetul tău. Aceasta este marea şi 
întâia poruncă. Iar a doua, la fel ca aceasta: Să iubeşti pe 
aproapele tău ca pe tine însuţi. (Matei 22, 37-39) 

Deoarece iubirea este o poruncă, se pot trage trei 
concluzii de aici: 

1. Să iubeşti pe alţii este o îndatorire morală. Este obli¬ 
gaţia noastră să-i iubim pe ceilalţi, chiar dacă ei nu ne iu¬ 
besc pe noi. într-o relaţie, noi trebuie să facem eforturi să 
învăţăm a-1 iubi pe celălalt, mai degrabă decât să ne ima¬ 
ginăm prin ce mijloc să-l facem pe acela să ne iubească. 

2. Iubirea este şi un act de voinţă. Noi alegem în mintea 
şi în inima noastră să iubim. Iubirea înseamnă să alegi ce 
este corect şi cel mai bine de făcut, nu ce ai dori sau ai chef 
să faci. Aceasta este alegerea care menţine vii multe căsnicii. 

3. Iubirea nu este determinată de sentimentele noastre. 
Nicăieri în Sfânta Scriptură nu ni se spune să iubim pe 
alţii dacă simţim că am vrea. Nu putem să poruncim sen¬ 
timentelor noastre. Ele vin si se duc. Ele sunt ca mareea 

) 

oceanelor: vin şi apoi se retrag. Nu permite sentimentelor 
tale să te călăuzească. Am auzit pe unii oameni spunând: 
„Sentimentele mele de iubire pentru acea persoană au 
dispărut.” Ei sunt evident şocaţi când le spun: „Perfect!” 

Acum e momentul când ei pot învăţa adevărata iubire, 

dacă nu au învăţat-o deja.” 10 

Societatea noastră si mass-media ne oferă o descriere 
> 

falsă a iubirii. Adevărata iubire este cea despre care ne 
vorbesc Sfânta Scriptură şi Sfinţii Părinţi. 


10 H. Norman Wright, Finding the Right One for You, Editura 
Harvest House Publishers, 1995, pp. 156-157. 





2. IUBIREA - SENTIMENT 
SAU VERB? SAU CE ÎNSEAMNĂ 
IUBIREA ADEVĂRATĂ 

La un seminar pe care îl ţinea, reputatul dr. Stephen 
Covey a fost întrebat de un bărbat: 

- Stephen, să ştii că îmi place cum vorbeşti. însă nu e 
situaţie care să semene cu alta. Uite, de pildă, căsnicia mea. 
Sunt foarte necăjit. Soţia mea şi cu mine nu mai avem ace¬ 
leaşi sentimente unul faţă de celălalt, ca în trecut. Cred că 
n-o mai iubesc şi nici ea nu mă mai iubeşte. Ce să fac? 

- Sentimentul s-a stins?, l-a întrebat Covey. 

- Aşa e, a răspuns el. Şi avem trei copii la care ţinem 
foarte mult. Ce părere ai? 

- Iubeşte-o! 

- Nu mă înţelegi! Sentimentul a dispărut! 

- Atunci... iubeşte-o. Dacă sentimentul a dispărut, 
abia acum ai motiv s-o iubeşti. 

- Să iubesc când nu iubesc? 

- Dragul meu, „a iubi” este un verb. Iubirea - senti¬ 
mentul — este fructul iubirii, este fructul verbului. Aşa că 
iubeşte-o: fii îndatoritor, fa ceea ce se cheamă „sacrificii” 
pentru ea; ascult-o. Fii empatic. Apreciaz-o. Ajut-o să se 
afirme. Eşti dispus să faci acestea ?' 1 

11 Stephen R. Covey, Eficienţa în 7 trepte sau Un abecedar al 
înţelepciunii. Editura AII, 1995, pp. 66-67. 

Şi dr. Covey comentează: 

„în marea literatură a tuturor societăţilor evoluate, 
^ jubirea e un verb. Oamenii de tip reactiv o trăiesc [însă 
doar] ca pe un sentiment. Sunt mânaţi de sentimente. 
Scenariile hollywoodiene ne-au făcut să credem că nu sun¬ 
tem răspunzători de sentimentele noastre, că ele ne conduc. 
Aceste scenarii nu descriu realitatea. Ne lăsăm conduşi 
de sentimente pentru că am consimţit să facem acest lucru. 

[în schimb,] oamenii de tip proactiv trăiesc iubirea 
ca pe un verb. Iubirea e ceva ce se face: concesiile sau 
chiar sacrificiile pe care le faci, faptul că te dăruieşti - ca 
o mamă ce aduce un copil pe lume. 

Dacă vreţi să „studiaţi” iubirea, urmăriţi-i pe cei ce 
se dăruiesc celorlalţi, chiar celor care îi jignesc sau nu răs¬ 
pund afecţiunii lor. Dacă sunteţi un părinte, examinaţi 
iubirea care v-a făcut să renunţaţi la multe plăceri pentru 
copiii voştri. 

Iubirea e o valoare care se actualizează prin acţiuni 
pline de iubire. Oamenii proactivi pun valoarea înaintea 
senti men telor. Şi iubirea, sentimentul, poate cunoaşte o 
nouă viaţă.” 12 

Un autor scria că există trei tipuri de „dragoste”, din¬ 
tre care numai ultima este adevărata iubire (celelalte două 
se îndepărtează mai mult sau mai puţin de la acest ideal): 

„1. Mulţi oameni cunosc doar primul tip de dragos¬ 
te. Tu şi cu mine oferim şi primim această dragoste atunci 
când anumite condiţii sunt îndeplinite. Eu o numesc „iu¬ 
besc dacă”. Motivaţia noastră este în esenţă una egoistă, iar 
scopul este acela de a obţine ceva în schimbul dragostei. [...] 


12 Idem, p. 67. 

Am întâlnit atâtea femei care nu cunosc o altfel de 
iubire decât cea care declară: „Te v oi iu bi dacă faci tot 
ce-ti spun” . Multe căsnicii se destramă din cauză că sunt 
clădite pe o astfel de dragoste. Soţul sau soţia se dovedesc 
a fi îndrăgostiţi de o imagine iluzorie, exagerată. Când 
apare deziluzia, sau când ne sunt înşelate aşteptările, „iu¬ 
besc dacă” se transformă adesea în resentiment. 

2. Al doilea tip de dragoste (iar eu cred că cei mai 
mulţi oameni îşi întemeiază căsătoriile pe acesta) este 
„iubesc pentru că”. O persoană este iubită pentru ceea 
ce este, are sau face. Această dragoste este determinată de 
o calitate sau o situaţie specifică celuilalt. „Iubesc pentru 
că” seamănă de multe ori cu: „Te iubesc fiindcă eşti dră¬ 
guţă”; „Te iubesc fiindcă mă faci să mă simt în siguranţă; 
fiindcă eşti atât de cunoscut” etc. 

Ţi se pare, probabil, că „iubesc pentru că” sună des¬ 
tul de bine. Cu toţii ne dorim să fim iubiţi pentru anu¬ 
mite calităţi ale noastre. Având pe cineva care ne iubeşte 
pentru ceea ce suntem ne poate aduce, iniţial, un senti¬ 
ment de uşurare, fiindcă aflăm astfel că există ceva la noi 
vrednic de iubire. însă acest tip de iubire se dovedeşte a fi 
la fel de puţin benefic ca şi „iubesc dacă”, şi el constituind 
o temelie şubredă pentru o căsnicie. 

De exemplu, gândeşte-te la problema competiţiei. 

Ce se întâmplă într-o relaţie de genul „iubesc pentru că”, 

atunci când apare cineva cu mai multe calităţi decât cele 

pentru care tu eşti iubit? Să presupunem că eşti o femeie 

a cărei frumuseţe este unul dintre motivele determinante 
> 

pentru care te iubeşte soţul tău. Ce se întâmplă în momen¬ 
tul în care intră în scenă o femeie şi mai frumoasă? Sau să 
zicem că eşti un bărbat cu o soţie care te iubeşte pentru 

salariul pe care-1 câştigi şi pentru lucrurile pe care le poate 
obţine cu ajutorul acestui salariu. Ce se întâmplă atunci 
când apare cineva care are un salariu mai mare? Te va pune 
competiţia în dificultate? Iţi va ameninţa ea dragostea? 
Dacă da, atunci dragostea ta este de tipul „pentru că”. 

Cei mai mulţi avem două imagini despre noi înşine. 
Suntem o anumită persoană în exterior, dar ştim de ase¬ 
menea că în adâncul sufletului nostru există o persoană 
pe care puţini oameni o cunosc cu adevărat. Am învăţat 
că în relaţiile de tipul „iubesc pentru că” ne e frică să-l lă¬ 
săm pe celălalt să ne cunoască aşa cum suntem în adâncul 
nostru. Ne sperie faptul că vom fi mai puţin acceptaţi, 
mai puţin iubiţi şi chiar respinşi de celălalt, o dată ce ne 

va cunoaşte cu adevărat. 

> 

Există în viaţa ta ceva, orice, pe care să nu-1 poţi împăr¬ 
tăşi celuilalt, de teama de a nu avea parte de neplăceri, fie şi 
minore, sau de teama de a nu fi respins? Dacă da, te asigur 
că îţi va fi greu să trăieşti o relaţie deplină, fiindcă intimita¬ 
tea profundă pretinde 100% încredere şi dăruire. [...] 

3. Sunt fericit să pot spune că mai există încă un tip 
de dragoste. Este dragostea fără condiţii, sau dragostea 
cu condiţii minime. Aceasta spune: „Te iubesc în ciuda 
a ceea ce poate că se găseşte în adâncul tău. Te iubesc 
indiferent de schimbările prin care ai trece. Te iubesc, 
NIMIC MAI MULT!” 

Să nu ne lăsăm induşi în eroare. Nu e vorba despre o 
dragoste oarbă. Lipsurile şi defectele celuilalt pot fi cunos¬ 
cute foarte bine, dar nu ne împiedică să-l acceptăm în to¬ 
talitate, fără a-i cere ceva în schimb. [Această dragoste] este 
diferită de dragostea de tipul „pentru că” prin faptul că nu 
se bazează pe vreo însuşire care te seduce la persoana iubită. 

Iubirea de genul „Iubesc, nimic mai mult” poate fi 
experimentată numai de către un om complet şi împlinit — 
care nu are nevoie să îşi umple golurile din propria sa viaţă 
prin intermediul relaţiilor, (subl.ns.) [...] 

Aceasta este diferenţa esenţială dintre „te iubesc 
dacă” şi „te iubesc pentru că”, pe de o parte, şi „te iubesc, 
nimic mai mult”, pe de alta. Dragostea este nerăbdătoare 
să dăruiască. Dorinţa este nerăbdătoare să primească. 

Motivul pentru care prefer să spun că această a treia ca¬ 
tegorie de dragoste este una carg_p une condiţii minime, mai 
degrabă decât că este necondiţionată, e faptul că fiecare din¬ 
tre noi suntem constrânşi si limitaţi de natura noastră, care 
se caracterizează prin egoism. Neascultarea de Dumnezeu 
s-a ră sfrânt asupra puterii noastre de a iubi necondiţionat.” 13 

O analiză asemănătoare realizează şi un alt autor, 
care observa: 

„Iubirea romantică şi pasionată constituie un ingre¬ 
dient necesar, dar trebuie să existe mai mult decât atât 
pentru ca o căsnicie să dăinuiască. 

Iubirea romantică este o componentă necesară a aces¬ 
tui proces, dar ea poate fi şi marea decepţie într-o relaţie.” 11 

„Cel mai rău punct de plecare în luarea deciziei de 
a te căsători este - în aprecierea aceluiaşi autor - să faci 
acest lucru bazându-te doar pe sentimente romantice [şi 
pe o orbire în faţa defectelor celuilalt]. La urma urmei, ce 
vei face când - nu „dacă”, ci „când” - aceste sentimente 
nu vor mai exista? 


13 Josh McDowell, Secretul artei de a iubi , Editura Aqua Forte, 
2005, pp. 178-181. 

M H. Norman Wright, Finding the Right One for You, Editura 
Harvest House Publishers, 1995, pp. 143-144. 

Cu ani în urmă — îşi aminteşte autorul respectiv — o 
femeie pe care o cunosc m-a sunat, foarte emoţionată, sâ-mi 
spună că tocmai s-a logodit şi că doreşte să-i dau sfaturi 
premaritale. Mi-a spus că este foarte îndrăgostită de acel 
bărbat, pe care-l [vedea ca pe o persoană perfectă], 

- Nu este minunat?, a spus ea. 

Eu am şocat-o zicându-i: 

- Nu, nu este! 

Şi am început să-i spun de ce. Ea s-a simţit jignită. S-a 
căsătorit cu acel bărbat şi după doi ani a divorţat de el. 
Acest lucru putea fi evitat. 

Mulţi cred că sentimentele noastre romantice se dato- 

» 

rează faptului că „soţul meu / soţia mea este persoana per¬ 
fectă pentru mine.” Nu vedem niciun defect la celălalt, ci le 
trecem pe toate cu vederea. [...] Dar în realitate nimeni nu 
e perfect. întâlniţi-vă o perioadă suficient de îndelungată 
şi îţi vei da seama. Acesta este motivul pentru care întâlni¬ 
rile şi cunoaşterea unei persoane pe o perioadă mai lungă 
constituie pregătirea cea mai bună pentru o căsătorie care 
să dureze. Aceasta presupune să elaborezi cu persoana res¬ 
pectivă anumite proiecte, să o observi în condiţii de stres, şi 
să petreci mai mult timp cu aceasta şi cu familia sa. 

O altă opinie în legătură cu iubirea romantică este 
aceea că e absolut spontană, că pur şi simplu se întâmplă. 
Aceasta ne face să credem că a iubi pe cineva e un lucru 
simplu, uşor. Dar iubirea înseamnă lucrare. înseamnă 
angajare. E un act de voinţă. Ceea ce este uşor este idilă, 
aventură romantică, dar nu iubire. [...] 

Este desigur nevoie şi de o atracţie fizică firească sau de 
un răspuns emoţional. E greu să construieşti o căsnicie pu¬ 
ternică dacă nu simţiţi o atracţie fizică unul fată de celălalt. 

i j j > 

Am văzut oameni - scrie acelaşi autor - care au încer¬ 
cat, s-au străduit să simtă atracţie faţă de o altă persoană, 
îmi amintesc că, pe când eram la liceu, am încercat să simt 
atracţie faţă de o fată cu care am ieşit o dată, dar a fost un 
exerciţiu zadarnic. Asta ori se întâmplă, ori nu, şi este nere- 
alist să spui că atracţia nu este importantă. 

[...] A lua hotărârea de a te căsători în acest stadiu 
[când între cei doi se manifestă doar iubirea romantică], 
fără a permite relaţiei să se dezvolte deplin, este la fel cu 
a îngădui unui student medicinist din anul întâi să facă 
o operaţie pe creier, înainte de a-şi completa studiile şi 
rezidenţiatul în spital!” 15 

Şi, în continuare, el propune o clasificare a iubirii în 
două tipuri fundamentale, corespunzând într-o oarecare 
măsură cu două dintre cele trei tipuri de iubire la care se 
făcea anterior referire: 

„Către ce tip de iubire trebuie să se îndrepte cei doi? 

1. Iubirea phileo 

Phileo este un prim tip, şi aceasta înseamnă iubire ami¬ 
cală. în timp ce o iubire romantică nu poate susţine o rela¬ 
ţie, o iubire ce presupune ca amândoi să fie cei mai buni pri¬ 
eteni o poate susţine. Dacă prietenia nu s-a dezvoltat încă 
într-o relaţie, este prematur să se pună problema căsătoriei. 

PrietenuLeşte cineva cu care îţi place să fii. Te bu¬ 
curi de compania lui, îţi place personalitatea lui, puteţi să 
faceţi multe lucruri împreună. Aveţi mai multe interese 
comune. Aceasta nu înseamnă că eşti iubit numai datori- 


15 H. Norman Wright, op. cit., pp. 147-149. 

tă lucrurilor pe care le împărtăşeşti cu celălalt, ci pentru 
că, împărtăşindu-le, ia naştere un mod diferit de iubire. 
Aceasta înseamnă tovărăşie, comunicare şi colaborare. [...] 

De-a lungul anilor, am văzut numeroase căsnicii destră- 
mându-se nu numai din cauză că acest tip de iubire era in¬ 
existent, ci şi pentru că ei nici măcar nu ştiau cum să îşi dez¬ 
volte această iubire. Cu cât este mai mare durata de timp pe 
care cei doi o pot aloca şi altor prieteni, în plus faţă de obiş¬ 
nuitele ieşiri împreună ale celor doi, cu atât mai mult poate 
înflori acest tip de iubire. Când iubirea phileo s-a dezvoltat 
îndeajuns, aceasta îi va uni pe cei doi atunci când iubirea ro¬ 
mantică se va ofili. Din nefericire, unii oameni cu anumite 
trăsături de personalitate sunt aproape complet subjugaţi de 
freamătul iubirii romantice. Când aceasta se diminuează, ei 
se despart pentru a căuta o nouă relaţie pasionantă. 

Ce presupune iubirea amicală? Ea înseamnă să te de¬ 
dici fericirii celuilalt. [...] înseamnă să te bucuri de ceea 
ce se bucură el, să îţi placă ce îi place şi lui, iar nu doar să 
încerci să îl convingi că eşti persoana potrivită pentru el. 
[...] Prietenia înseamnă să faceţi anumite lucruri împre¬ 
ună, dar să aveţi totodată şi interese proprii şi să vă sus¬ 
ţineţi reciproc în acestea. Trebuie să existe un echilibru 
între activităţile făcute împreună şi cele făcute separat. 

Prietenia implică un anumit nivel de intimitate, în 
care există deschidere, vulnerabilitate şi o legătură emo¬ 
ţională. Aveţi de asemenea în comun scopuri, planuri şi 
lucraţi împreună. 

2. Iubirea agape 

O altă formă de iubire, iubirea agape , [...] se mani¬ 
festă prin mai multe caracteristici. în primul rând, este o 

iubire necondiţionată. Ea nu se bazează pe feiul în care se 
comportă soţul sau soţia ta, ci pe nevoia de a împărtăşi 
acest act de iubire cu el sau ea. Dacă nu se întâmplă astfel, 
soţul sau soţia ta poate trăi cu teama că tu vei pune limite 
iubirii tale dacă el sau ea nu îţi va împlini aşteptările. 

Uneori trebuie să înveţi să-ti iubeşti necondiţionat 

» > > > 

soţul / soţia. Iată ce a declarat un sot: 

> j > 

Când ne-am căsătorit, amândoi ne simţeam nesiguri, 
iar soţia mea făcea tot ce putea, încercând să-mi fie pe plac. 
Eu nu-mi dădeam seama cât de dominator şi nepăsător mă 
purtam faţă de ea. 

Atitudinea mea de la începutul căsniciei noastre a fă¬ 
cut-o să se retragă tot mai mult. Eu vroiam ca ea să fie sigură 
pe ea, să-şi ţină capul sus şi umerii drepţi. Vroiam să poarte 
părul lung şi să fie mereu perfectă. Vroiam să fie feminină. 

Cu cât vroiam mai mult ca ea să se schimbe, cu atât se 
simţea mai retrasă şi nesigură. O făceam să devină opusul a 
ceea ce doream să fie. Am început să-mi dau seama de cerin¬ 
ţele pe care i le impuneam, nu atât prin vorbe, ci mai ales 
prin ce îi comunicam prin limbajul trupului. 

Din purtarea de grijă a lui Dumnezeu, am învăţat că 
trebuie să o iubesc pe femeia cu care m-am căsătorit, nu pe 
femeia ireală creată de visurile şi imaginaţia mea. Am luat 
hotărârea să o iubesc pentru ceea ce este ea, ca făptură creată 
de Dumnezeu. 

Oferim iubirea „agape” atunci când nu ţinem cont defe¬ 
lul în care se comportă cealaltă persoană. Acest fel de iubire 
adevărată este o angajare necondiţionată faţă de o persoa¬ 
nă care nu este perfectă. A iubi astfel presupune din partea 
ta mai mult decât ti-ai dat seama vreodată. Dar aceasta 

j 

este ceea ce te angajezi să faci atunci când te căsătoreşti. 





22 Andrei Drăgulinescu 

Iubirea „agape” e de asemenea o iubire „transparentă ” 
(adică sinceră, neprefăcută). Ea este suficient de puter¬ 
nică pentru a-i permite celuilalt să se apropie de tine şi 
să pătrundă în intimitatea ta. „Transparenţa” implică 
onestitate, adevăr şi împărtăşirea sentimentelor pozitive 
şi negative. 

Paul Tournier obişnuia să spună povestea unei femei a 
cărei mamă i-a dat acest sfat: 

— Nu-i spune soţului tău totul. Ca să-şi menţină pres- 
tigiid şi să păstreze dragostea soţului, o femeie trebuie să 
posede pentru el un anumit mister. 

Tournier comenta: 

— Ce greşeală! Aceasta denaturează sensul căsătoriei şi 
sensul iubirii. Sinceritatea este legea căsătoriei, iar cei doi tre¬ 
buie să se lupte neabătut pentru a o păstra, cu preţul mărtu¬ 
risirilor care sunt întotdeauna noi şi uneori foarte neplăcute. 

Iubirea „agape” este o fântână adâncă din care ne putem 
revigora. Indiferent de ce se întâmplă, iubirea este simţită 
si oferă stabilitate în momentele de stres si conflict.” 16 

J j 

Ţinând cont de toate acestea, autorul citat ne în- 
deamnă să ne analizăm mai în profunzime, pentru a ve¬ 
dea dacă iubim cu adevărat, şi ne îndeamnă să începem 
să ne dezvoltăm o iubire care să dureze: 

„Dacă te afli acum într-o relaţie cu cineva, pune-ţi 
aceste întrebări: Pot fi fericit(ă) cu această persoană dacă 
ea nu se va schimba niciodată? O iubesc într-adevăr, sau 
este doar o iluzie? Pot fi fericit(ă) alături de această per¬ 
soană, dacă se va schimba în chipuri la care niciodată nu 
am visat? O iubire care-şi are rădăcinile în angajament şi 


16 H. Norman Wright, op. cit., pp. 149-152. 

în asumarea celuilalt va dăinui sub presiunea şi durerea 
dezamăgirilor vieţii. 

Gândeste-te si la aceasta: 

j j 

Iubirea înseamnă să te angajezi fără garanţie, să te 
dăruieşti complet în nădejdea că iubirea ta va naşte iubire 
în celălalt. Iubirea e un act de credinţă, si oricine are doar 
puţină credinţă va avea şi puţină iubire. 

Iubirea perfectă este cea care dăruieşte totul şi nu 
aşteaptă nimic. Desigur, ea este dispusă şi bucuroasă să 
primească orice i se oferă. Cu atât mai bine dacă primeşte 
iubire. Dar ea nu cere nimic. Pentru că dacă cineva nu 
aşteaptă nimic şi nu cere nimic, niciodată nu va fi amăgit 
şi decepţionat. Durerea ia naştere numai atunci când iu¬ 
birea pretinde ceva de la celălalt.” 17 


17 H. Norman Wright, op. cit., p. 153. 



3. CELE CINCI LIMBAJE 
ALE IUBIRII 


Consilierul familial dr. Gary Chapman, în urma zeci¬ 
lor de ani de experienţă în domeniu, a ajuns la concluzia 
că multe dintre cele mai mari probleme ce apar între cei 
doi rezultă din modurile diferite în care aceştia îsi comu- 

> i 

nică afecţiunea. Chapman afirmă că există cinci limbaje 
principale prin care oamenii îşi exprimă iubirea: 1) cuvin¬ 
tele de încurajare; 2) timpul acordat; 3) oferirea şi primi¬ 
rea de daruri; 4) serviciile; 5) gesturile de tandreţe. Rareori 
cei doi „vorbesc” acelaşi „limbaj”. De exemplu, dacă sun¬ 
teţi bărbat căsătorit, poate aţi vrea ca soţia să vă încura¬ 
jeze în activităţile dumneavoastră, însă ea nu îşi exprimă 
astfel iubirea, ci gătindu-vă cele mai gustoase mâncăruri 
din lume. Sau, dacă sunteţi femeie căsătorită, poate aţi 
dori ca soţul să vă mai scoată la o plimbare prin parc, însă 
el nu pricepe şi munceşte din zori până-n seară pentru a 
aduce mai mulţi bani în casă. Important este aşadar ca fi¬ 
ecare să-şi exprime afecţiunea într-un limbaj pe care soţul 
/ soţia să poată să-l înţeleagă. Cum poate fi făcut concret 
acest lucru? Dr. Gary Chapman oferă, pentru fiecare lim¬ 
baj în parte, explicaţii însoţite de exemple detaliate. 

a) Limbajul nr. 1 al iubirii: Cuvintele de încu¬ 
rajare 

„Mulţi n-au aflat niciodată ce putere extraordinară 
poate avea încurajarea prin cuvinte a celuilalt”, apreciază 
Chapman, adăugând: 

„Prin complimente sau cuvinte de încurajare, iubirea 
se comunică extrem de puternic. Ele se exprimă cel mai 
bine prin declaraţii simple, directe, cum ar fi: 

- Ce bine îti stă în costumul ăsta! 

i 

- Cred că nimeni nu găteşte mai bine cartofii decât 
tine. îmi plac la nebunie cartofii ăştia. 

— Sunt foarte recunoscător că ai spălat tu vasele astă-seară. 

- Apreciez faptul că ai dus tu gunoiul. 

Oare ce s-ar întâmpla cu climatul afectiv dintr-o 
căsnicie, dacă soţul si soţia ar auzi asemenea fraze cât se 
poate de des?” 18 

Acelaşi autor povesteşte ce i s-a întâmplat într-o zi: 

„Acum câţiva ani, stăteam la mine în cabinet cu uşa 
deschisă. Cineva care trecea prin dreptul ei m-a întrebat: 

— Aveţi o clipă liberă? 

- Sigur. Poftiţi! 

S-a aşezat şi mi-a spus: 

- Domnule doctor Chapman, am o problemă. Nu-lpot 
convinge pe soţul meu să zugrăvească dormitorul. De nouă 
luni tot stâruiesc. Am încercat toate variantele pe care le 
ştiam şi nu reuşesc să-l conving să zugrăvească. 

Primul meu gând a fost: „Doamnă, aţi nimerit prost. 
Eu n-am nicio treabă cu zugravii. ” Dar i-am spus: 

18 Gary Chapman, Cele cinci limbaje ale iubirii. Editura Curtea 
Veche, 2000, pp. 33-34. 

— Mai povestiţi-mi. 

Ea mi-a răspuns: 

- Ei bine, sâmbăta trecută ar fi fost cel mai bun mo¬ 
ment. Mai ţineţi minte cât de frumos a fost? Ştiţi ce a făcut 
soţul meu toată ziulica? Şi-a spălat şi şi-a lustruit maşina. 

- Şi dumneavoastră ce aţi făcut? 

— M-am dus şi i-am spus: „Bob, nu te înţeleg. Azi ar fi 

fost o zi ideală ca să zugrăveşti dormitorul. Şi tu stai să speli 

si să lustruieşti maşina. ” 

* > > 

- Şi a zugrăvit dormitorul?, am întrebat. 

— Nu! E tot nezugrâvit. Nu mai ştiu ce să mă fac. [...] 
— Să vă pun o altă întrebare. Soţul dumneavoastră a 
făcut vreodată vreun lucru bun? 

- Ca de exemplu? 

— A dus gunoiul, [...] a pus benzină, a plătit curentul 
sau şi-a pus lucrurile pe cuier? 

- Da, a zis ea. Mai face o parte dintre lucrurile astea. 

— Atunci aş avea două sugestii. 

în primul rând, nu-i mai pomeniţi niciodată de zugră- 
vitul dormitorului. Nu-i mai pomeniţi niciodată. Mi-aţi 
spus că el ştie că doriţi ca dormitorul să fie zugrăvit. Deci 
nu mai e nevoie să-i repetaţi. 

A doua sugestie ar fi ca, prima dată când soţul dum¬ 
neavoastră face un lucru bun, să-i adresaţi un compliment. 
Dacă duce gunoiul, să-i spuneţi: 

„Bob, să ştii că apreciez că duci gunoiul. ” 

Nu-i spuneţi: 

„Era şi timpul să duci gunoiul. Era câtpe-aci să-l ducă 

muştele în locul tău. ” 

} 

Dacă îl vedeţi că plăteşte curentul, băteţi-l pe umăr şi 
spuneţi-i: 

„Bob, sunt recunoscătoare că plăteşti tu curentul. Am 
auzit că există soţi care n-o fac si vreau sâ ştii cât de mult 
apreciez asta. ” 

De câte oriface un lucru bun, adresaţi-i un compliment. 

— Tot nu înţeleg cum îl va determina asta sâ zugrăveas¬ 
că dormitorul, a spus ea. 

I-am spus: 

- Mi-aţi cerut un sfat. Vi l-am dat. Epe gratis. 

N-a fost ea prea încântată când a plecat, insă trei săp¬ 
tămâni mai târziu s-a întors la cabinetul meu şi mi-a spus: 

— A mers. 

Ea învăţase că adresarea de complimente motivează mult 
mai eficient decât vorbele de ocară. Nu sugerez aici să se ajun¬ 
gă la linguşeli pentru a-l determina pe celălalt sâ facă ceea 
ce doreşti. Telul iubirii nu este să obţii ceea ce doreşti, ci sâ 
faci ceva spre binele celui pe care îl iubeşti. Realitatea este că, 
atunci când suntem aprobaţi, suntem şi mult mai motivaţi să 
reacţionăm pozitiv şi, deci, să facem ceea ce ar dori celălalt. ” l<) 

„Cuvântul încurajare - observă acelaşi autor - în¬ 
seamnă a inspira curaj. Cu toţii avem zone în care ne 
simţim nesiguri. Ne lipseşte curajul, şi această lipsă a 
curajului ne împiedică să ducem la bun sfârşit anumite 
lucruri pe care am dori să le facem.” 20 

Următorul exemplu ilustrează această putere a cuvin¬ 
telor de încurajare: 

„Lui Allison îi plăcuse dintotdeauna să scrie. Mai târ¬ 
ziu, la facultate, a urmat câteva cursuri de ziaristică. Cu¬ 
rând, şi-a dat seama că entuziasmul ei pentru scris îl depă- 


19 Idem, pp. 34-36. 

20 Idem, p. 36. 






28 Andrei Drăgulinescu 

şea pe cel pentru istorie, materia în care se specializase. Nu 
mai putea schimba mare lucru, dar după facultate, şi mai 
ales înainte să se nască primul copil, a scris câteva articole. 
A trimis un articol la o revistă, dar primind o înştiinţare de 
refuz, n-a mai avut niciodată curajul să trimită vreunul. 
Acum, când copiii crescuseră şi avea mai mult timp să re¬ 
flecteze, Allison s-a apucat iar de scris. 

Keith, soţul lui Allison, n-a dat prea multă atenţie scri¬ 
sului ei la începutul căsniciei lor. Era ocupat cu propria lui 
meserie şi foarte prins de posibila sa avansare în companie. 
Cu timpul însă, Keith şi-a dat seama că împlinirea cea mai 
mare a vieţii nu o reprezintă realizările, ci relaţiile afective. 
El a învăţat să-i acorde mai multă atenţie lui Allison şi pre¬ 
ocupărilor ei. Aşa încât a fost foarte firesc ca într-o seară să 
ia unul dintre articolele lui Allison şi să îl citească. După ce 
l-a terminat, s-a dus în cămăruţa unde aceasta citea o carte. 
Cu mare entuziasm, i-a spus: 

— îmi pare rău că-ţi întrerup lectura, dar trebuie nea¬ 
părat să-ţi spun ceva. Tocmai am terminat de citit artico¬ 
lul tău despre „Cum să profităm la maximum de vacanţe". 
Allison, scrii nemaipomeniţi Articolul ăsta ar trebui nea¬ 
părat publicat. Scrii clar, cuvintele descriu imagini pe care 
le pot vizualizsa. Ai un stil fascinant. Trebuie neapărat să-l 
prezinţi unor reviste. 

- Chiar crezi asta?, a întrebat Allison ezitând. 

— Ştiu sigur, a răspuns Keith. Iţi spun eu că e un articol 
pe cinste. 

După ce Keith a ieşit din încăpere, Allison nu şi-a mai 
continuat lectura. Cu cartea închisă în poală, a visat vreo trei¬ 
zeci de minute la ceea ce spusese Keith. Se întreba dacă şi alţii 
ar putea avea aceeaşi opinie despre articolul ei. Şi-a reamintit 

de refuzul pe care îl primise cu câţiva ani în urmă, dar s-a 
gândit că acum era alt om. Scria mai bine. Avea mai multă 
experienţă. înainte de a se ridica pentru a-şi lua un pahar cu 
apă, Allison deja se hotărâse. îşi va trimite articolele la câteva 
reviste. Va încerca să vadă dacă nu cumva o vor publica. 

Cuvintele de încurajare ale lui Keith au fost rostite 
acum paisprezece ani. Intre timp, Allison a scris nenumă¬ 
rate articole pe care le-a şi publicat, iar în prezent a înche¬ 
iat deja un contract pentru o carte. Scrie excelent, dar a 
avut nevoie de cuvintele de încurajare ale soţului ei, care a 
îndemnat-o să facă primul pas în acest proces anevoios de 
publicare a unui articol. ’ 21 

Nu e însă vorba aici - accentuează acelaşi autor - 
„să-l forţezi pe celălalt să facă ceea ce vrei tu, ci să-l încu¬ 
rajezi să-şi dezvolte o preocupare pe care deja o are. De 
exemplu, unii soţi îşi forţează soţiile să slăbească. Soţul 
spune: «O încurajez». Dar pentru soţie ceea ce spune el 
pare o condamnare. Numai atunci când persoana vrea să 
slăbească o poţi încuraja. Până când nu are această dorin¬ 
ţă, cuvintele tale nu vor avea decât o valoare de predică. 
Asemenea vorbe rareori încurajează. Cel mai adesea, sunt 
percepute ca o judecată aspră, generând sentimentul de 
vinovăţie. Ele nu exprimă iubire, ci respingere .” 22 

Dimpotrivă, încurajarea adevărată „presupune em- 
patie şi o abordare a lumii din perspectiva celuilalt. Tre¬ 
buie să învăţăm mai întâi ce este important pentru ce¬ 
lălalt. Numai atunci îl putem încuraja. Prin încurajări 
verbale încercăm să comunicăm ceva de genul: 


21 Idem, pp. 36-38. 

22 Idem, p. 38. 

- Ştiu. îmi pasă. Sunt alături de tine. Cum te-aş pu¬ 
tea ajuta? 

încercăm să arătăm că într-adevăr credem în persoa¬ 
na respectivă şi în capacităţile ei. îi acordăm încredere 
şi o apreciem.” 23 Cu alte cuvinte, îi oferim o fărâmă de 
iubire adevărată... 

b) Limbajul nr. 2 al iubirii: Timpul acordat 

Ce înseamnă „timpul acordat”? 

O soţie se plângea astfel: „Bill este un bun tată de fa¬ 
milie, dar nu îşi petrece deloc timpul cu mine. La ce bun 
casa şi maşina cu rulotă ori toate celelalte lucruri, dacă 
nu apucăm niciodată să ne bucurăm împreună de ele?” 24 

Dorinţa ei era de fapt, după cum explică acelaşi au¬ 
tor, să petreacă „mai mult timp cu Bill. Voia să i se dea 
atenţie. Voia ca el să se concentreze asupra ei, să-i acorde 
timp şi să facă diverse lucruri împreună.” 25 

„Să acorzi timp” înseamnă aşadar „să-ţi canalizezi întrea¬ 
ga atenţie asupra soţiei / soţului. Asta nu înseamnă să stai cu 
ea pe canapea şi să te uiţi la televizor. Atunci când petreci în 
acest fel timpul cu celălalt, posturile de televiziune îţi captea¬ 
ză de fapt atenţia - şi nu partenerul de viaţă. Trebuie dimpo¬ 
trivă ca, stând pe canapea cu televizorul închis, să vă priviţi 
unul pe celalalt şi să vorbiţi, acordându-vă unul altuia o aten¬ 
ţie totală. Mai înseamnă să faceţi o plimbare doar în doi sau 
să ieşiţi în oraş să mâncaţi, să vă priviţi în ochi si să vorbiţi.” 26 

y y y j 7 l y y j 

23 Idem, p. 39. 

24 Idem, p. 49. 

25 Idem, p. 49. 

26 Idem, p. 49. 

Betty Jo se plângea întotdeauna că ea şi soţul ei, Bill, nu 
fac nimic împreună, că Bill nu petrece destulă vreme cu ea. 

— Pe vremuri, mergeam şi noi şi făceam atâtea împre¬ 
ună, înainte de a ne căsători - spunea ea — dar acum eşti 
prea ocupat... 

Bill i-a cerut sfatul lui Gary Chapman, care a observat 
că limbajul principal al iubirii lui Betty Jo este cel al tim¬ 
pului acordat. 

- Dar, doctore Chapman, ce să mă fac? Slujba mea 
presupune mult timp petrecut acolo. 

Şi Bill i-a povestit cum a fost avansat la firmă şi cum a 
muncit din greu, i-a povestit despre visurile lui de viitor şi 
că în următorii cinci ani ar putea ajunge ceea ce-şi dorea. 

- Deci vreţi să ajungeţi acolo de unul singur, sau doriţi 
să fie şi Betty Jo cu copiii de faţă? 

- imi doresc să fie şi ea cu mine, doctore Chapman. 
Vreau să se bucure alături de mine. De aceea mă doare atât 
de tare de câte ori îmi reproşează că petrec prea multă vreme 
la slujbă. Fac asta pentru noi. Vreau să fie şi ea părtaşă, dar ea 
priveşte lucrurile dintr-un unghi atât de negativ întotdeauna! 

— Acum aţi înţeles de ce este atât de răuvoitoare?, l-a în¬ 
trebat dr. Chapman. Limbajul iubirii pentru ea presupune 
timp acordat. I-aţi acordat atât de puţin, încât rezervorul ei 
de iubire este gol. Nu se simte în siguranţă în ceea ce priveşte 
iubirea dvs. De aceea, în mintea ei slujba este sinonimă cu 
ceea ce îi fură timpul meritat. Nu urăşte propriu-zis slujba, 
ci faptul că are impresia că o iubiţi prea puţin. Există o 
singură rezolvare. Trebuie să vă găsiţi timp pentru Betty Jo. 
Trebuie s-o iubiţi pe limba ei. 

- Ştiu că aveţi dreptate, doctore Chapman. Dar de 
unde să începi 

- Haideţi să facem o listă cu lucrurile pe care Betty Jo ar 
fi vrut să le faceţi împreună, lucruri pe care le-a menţionat 
de-a lungul anilor. 

Curând, Billa terminat de scris lista, care conţinea acestea: 

• Să ne luăm rulota şi să ne petrecem sfârşitul de săp¬ 
tămână la munte (uneori cu copiii, alteori numai noi doi). 

• Să mă întâlnesc cu ea la prânz şi să luăm masa împreună. 

• Când vin seara acasă, să stau de vorbă cu ea despre ce 
s-a petrecut peste zi şi să ascult ce-mi spune şi ea despre cum 
a decurs ziua (nu-i place să mă uit la televizor în timp ce 
încercăm să stăm de vorbă). 

• Să petrec mai mult timp cu copiii, vorbind despre ce 
fac ei la şcoală. 

• Să merg la picnic cu ea şi cu copiii sâmbăta fără să 
mă plâng de furnici şi de muşte. 

• Să-mi petrec o vacanţă cu familia celpuţin o dată pe an. 

• Să mă plimb cu ea şi să stăm de vorbă. 

- Acestea sunt lucrurile despre care mi-a tot pomenit 
de-a lungul anilor, a spus Bill. 

— Ştiţi ce v-aş sugerai 

- Să le fac, a răspuns el. 

— Exact. Câte unul pe săptămână în următoarele două 
luni. De unde o să vă găsiţi timp? O să vă găsiţi. Doar sun¬ 
teţi înţelept - a continuat Dr. Chapman. N-aţi fi ajuns aici 
dacă n-aţi fi ştiut să luaţi hotărârile cele mai potrivite. Aveţi 
capacitatea de a vă planifica viaţa şi de a o include pe Betty 
Jo în aceste planuri. 

— Ştiu, a spus el. Pot face asta. 

— Asta nu înseamnă însă că trebuie să renunţaţi la 
scopurile profesionale. înseamnă doar că, atunci când veţi 
ajunge în vârfidpiramidei, Betty Jo şi copiii vă vorfi alături. 

- Asta este ceea ce îmi doresc cel mai tare. Indiferent 
dacă ajung sau nu în vârf, doresc ca ea să fie fericită. Vreau 
să mă bucur de viaţă alături de ea şi de copii. 

— Au trecut mulţi ani de atunci. Bill şi Betty Jo au 
mers până în vârf şi înapoi, dar cel mai important este că 
au făcut totid împreună. Copiii au plecat la casele lor, iar 
Bill şi Betty Jo sunt întru totul de acord că aceştia au fost cei 
mai frumoşi ani ai lor. Bill a devenit un mare amator de 
muzică clasică, iar Betty Jo a întocmit o listă nesfârşită în 
carneţelul în care îşi notează lucrurile pe care le apreciază 
la Bill. Intre timp, el şi-a deschis propria firmă şi este din 
nou în top. Slujba lui nu mai e o ameninţare pentru Betty 
Jo. Ea este chiar încântată şi-l încurajează. Ştie că este pe 
primul loc în viaţa lui. Rezervorul ei de iubire este plin şi, 
dacă începe să se golească, ştie că este suficient să-i ceară lui 
Bill să-i acorde toată atenţia } 1 

Dag Hammarskjold, laureat al Premiului Nobel 
pentru Pace, a făcut cândva o remarcă plină de implica¬ 
ţii: „E mult mai nobil să te dăruieşti cu totul unui singur 
individ, decât să depui zel pentru salvarea maselor.” Dr. 
Stephen Covey interpreta astfel această cugetare: „Aceasta 
înseamnă că îmi pot consacra opt, zece sau douăsprezece 
ore pe zi, timp de cinci, şase sau şapte zile pe săptămână 
câtorva mii de oameni şi proiecte acolo, afară, şi totuşi 
să fiu incapabil de a avea o legătură adâncă, autentică 
cu soţia mea, cu fiul meu adolescent, cu colaboratorul 
meu cel mai apropiat. Şi ar cere şi mai multă nobleţe de 
caracter, mai multă modestie, curaj şi tărie morală pentru 
a reface o asemenea relaţie, decât să continui a cheltui 


27 Cf. Idem, pp. 50-54. 












34 Andrei Drăgulinescu 

atâtea şi atâtea ceasuri pentru toţi acei oameni şi toate 
acele cauze.” 28 

c) Limbajul nr. 3 al iubirii: Oferirea şi primi¬ 
rea de daruri 

Cu trei ani în urmă - îşi aminteşte Janice — eram dis¬ 
perată. Ani de zile mă plânsesem lui Jim că am nevoie de 
iubirea lui, dar el nu reacţionase în niciun fel. 

Ani de zile, a continuat ea, am încercat să fiu o soţie 
bună. Am gătit, am spălat, am călcat; am gătit, am spălat, 
am călcat... Am făcut toate acele lucruri pe care credeam eu 
că trebuie să le facă o soţie bună. Dar nu simţeam niciun fel 
de iubire din partea lui. Mă simţeam folosită şi neapreciată. 

Când i-am povestit lui Jim despre sentimentele mele, 

mi-a râs în nas si mi-a zis că avem o căsnicie bună, cum au 
> 

de alfel toţi ceilalţi din jurul nostru. Nu înţelegea de ce sunt 
atât de nefericită. Mi-a reamintit că toate chitanţele sunt 
plătite, că avem o casă frumoasă şi o maşină nouă, că puteam 
să muncesc sau nu, după cum doream, şi că ar trebui să fiu 
fericită, nu să mă plâng tot timpul. Nici măcar n-a încercat 
să-mi înţeleagă sentimentele. M-am simţit complet respinsă. 

Am venit la conferinţa dumneavoastră, domnule doctor 
Chapman, acum trei ani. Nu mai fusesem la aşa ceva. Nu 
ştiam la ce să mă aştept şi, vă spun drept, nu mă aşteptam 
la prea multe. Nu credeam că cineva ar fi putut să îl mai 
schimbe pe fim. în timpul conferinţei şi după aceea, fim n-a 
spus prea multe. Părea să-i fi plăcut. I s-a părut că sunteţi 
amuzant. Dar nu a discutat cu mine despre niciuna dintre 

28 Stephen Covey, Eficienţa în 7 trepte sau Un abecedar al 
înţelepciunii, Editura AII, 1995, pp. 186-187. 

ideile exprimate. Nici nu mă aşteptam. Şi nici nu l-am în¬ 
trebat. Cum spuneam, deja mă dădusem bătută. 

Conferinţa s-a terminat sâmbătă după-amiază. Sâm¬ 
bătă noaptea şi duminica au decurs ca de obicei, dar luni 
după-amiază, când s-a întors de la muncă, mi-a adus în 
dar un trandafir. 

„De unde l-ai luat?”, am întrebat. 

„L-am cumpărat de la florăreasâ”, mi-a spus el. „M-am 
gândit că meriţi un trandafir. ” 

Am început să plâng. 

„ Vai, Jim, ce drăguţ din partea ta!” 

Marţi m-a sunat de la serviciu cam pe la unu şi ju¬ 
mătate şi m-a întrebat dacă să cumpere o pizza pe care s-o 
aducă acasă pentru cină. Mi-a zis că s-a gândit că o să-mi 
facă plăcere sâ nu mai gătesc într-o seară. I-am spus că este o 
idee minunată. Când a ajuns acasă, chiar l-am îmbrăţişat 
şi i-am spus ce bucurie mi-a făcut. 

Când s-a întors acasă miercuri, a adus fiecăruia dintre 
copii câte o cutie cu fursecuri, iar mie un ghiveci cu flori. 
Ştia că trandafirul se ofileşte şi s-a gândit că îmi va face plă¬ 
cere ceva care durează mai mult. începusem să cred că am 
halucinaţii. Nu-mi venea sâ cred că Jim făcea una ca asta. 

Joi seara, după cină, mi-a oferit o felicitare în care scria 
că nu a fost întotdeauna în stare să-şi exprime iubirea faţă de 
mine, dar că speră că această felicitare îmi va explica exact 
cât de mult ţine la mine. Am plâns iar, m-am uitat la el şi 
nu m-am putut abţine să nu-l îmbrăţişez şi să nu-l sărut. 

Nu înţelegeam ce s-a întâmplat cu Jim sau dacă e ceva 
de durată, dar mă simţeam în al nouălea cer. I-am spus: 

„Jim, trebuie să-mi zici ce se întâmplă. Nu înţeleg. ” 

Domnule doctor Chapman, dumneavoastră trebuie să 
înţelegeţi. Omul ăsta nu-mi oferise nicio floare de când ne că- 

sătoriserâm. Nu-mi adusese nicio felicitare în nicio împreju¬ 
rare. Mereu zicea:„E o risipă de bani. Te uiţi la ea şi după aia 
o arunci. ”Nu iesisem în oraş decât o dată în cinci ani. Nu le 

> i 

cumpărase niciodată nimic copiilor şi vroia ca eu să iau doar 
strictul necesar. Nu adusese niciodată o pizza la cină. Ţinea 
morţiş ca eu să fiu cu masa gata în fiecare seară. Vreau să 
spun că era vorba de o schimbare radicală de comportament. 

— Ce i-aţi spus—a intervenit dr. Chapman, adresându-se 
lui Jim, care era de faţă la discuţia sa cu Janice — când v-a 
întrebat ce se întâmplă? 

— I-am spus că v-am ascultat conferinţa despre limbajele 
iubirii şi că mi-am dat seama că limbajul ei era cel al daruri¬ 
lor. Am mai înţeles totodată că nu-i făcusem niciun dar de ani 
de zile, poate chiar de la nuntă. Mi-am amintit că, înainte de 
a ne căsători, obişnuiam să-i adu flori şi alte daruri mărunte, 
dar după aceea mi s-a părut că nu ne mai putem permite asta. 
I-am spus că m-am hotărât să încerc să-i aduc câte un dar pe zi 
vreme de o săptămână şi să văd dacă asta contează pentru ea. 

Mi-am dat seama că ceea ce ati zis e cu adevărat asa si 

y > y 

că trebuie învăţat limbajul potrivit al iubirii, acesta fiind 
cheia esenţială în a-l face pe celălalt să se simtă iubit. I-am 
mai spus că îmi pare râu că m-am purtat aşa în toţi aceşti 
ani şi că nu i-am satisfăcut nevoia de iubire. I-am mai zis 
că o iubesc cu adevărat şi câ-i sunt recunoscător pentru toate 
lucrurile pe care le-a făcut pentru mine şi pentru copii. I-am 
mai zis că, de o vrea Dumnezeu, voi deveni un expert în a 
face cadouri pentru tot restul zilelor. 

Ea mi-a răspuns:„Bine, fim, nu poţi să continui să-mi 
cumperi ceva pentru tot restul vieţii. Nu-ţi poţi permite asta. ” 

„Ei bine, poate nu chiar zilnic”, i-am zis, „dar măcar 
o dată pe săptămână. Şi de unde ai scos-o că o să le cumpăr 

pe toate? Unele am să le fac eu, sau am să-i fur ideea doc¬ 
torului Chapman şi am să culeg o floare pe gratis din curte 
la primăvară. ” 

— Domnule doctor Chapman - a intervenit Janice — în 
trei ani de zile nu cred că a ratat măcar o săptămână. E alt 
om. Nici nu vă daţi seama cât de fericiţi am fost. Copiii ne 
zic acum „porumbeii”. Rezervorul meu de iubire eplin şi 
dă pe dinafarăP 

„Darurile - conchide Gary Chapman - nu trebuie să 
fie neapărat făcute săptămânal, şi nici să fie costisitoare. 
Valoarea lor nu are nicio legătură cu cea financiară, ci 
doar cu cea afectivă.” 30 

d) Limbajul nr. 4 al iubirii: Serviciile 

Prin „servicii” se înţeleg acele lucruri pe care celălalt 
ar vrea să le faci pentru a-1 ajuta şi prin care să-ţi exprimi 
iubirea. Exemple de astfel de servicii sunt „pregătirea 
mâncărurilor, aşezatul mesei, spălatul vaselor, datul cu 
aspiratorul, curăţatul prafului, scosul firelor de păr din 
chiuvetă, îndepărtarea petelor de pe oglindă, curăţarea 
parbrizului de gângănii, dusul gunoiului, schimbatul 
scutecelor copilului, zugrăvi tul dormitorului [...]. Toate 
acestea sunt servicii. Ele presupun grijă, planificare, timp, 
efort şi energie. Dacă sunt făcute din toată inima, ele 
devin o expresie reală a iubirii.” 31 


29 Cf. Gary Chapman, Cele cinci limbaje ale iubirii, op. cit., 
pp. 77-81. 

10 Idem, p. 81. 

31 Idem, p. 82. 

Mark şi Mary, doi tineri pe care Gary Chapman nu-i 
mai întâlnise dinainte de căsătoria lor, l-au întrebat când 
l-au reîntâlnit: 

— Poate o căsnicie să reuşească atunci când cei doi nu se 
înţeleg în nicio privinţă? Noi suntem căsătoriţi de doi ani şi 
nu ne înţelegem în niciuna. 

- Daţi-mi nişte exemple, a replicat Dr. Chapman. 

— Când mă întorc acasă, a răspuns Mark, îmi place 
să găsesc casa curată. Sunt săptămâni în care nu face patul 
trei sau patru zile la rând şi, în jumătate din cazuri, când 
ajung acasă ea nici nu s-a apucat încă să pregătească cina. 
Eu muncesc din greu şi vreau să mănânc când vin acasă. Şi, 
în plus, casa a ajuns o mizerie. N-avem noi prea multe, dar 
stăm într-o căsuţă care ar putea să fie măcar curată. 

— Ce-arfi să mă ajuţi şi tu la treabă?, l-a întrerupt Mary. 
El se comportă ca şi cum un soţ n-ar trebui să facă nimic în 
casă. Vrea să le fac eu pe toate. Chiar şi să spăl maşina. 

- Mary, câţi ani aveai când te-ai măritat?, a întrebat-o 
Dr. Chapman. 

- Optsprezece, a răspuns Mary. Ne-am căsătorit ime¬ 
diat după ce am terminat liceul. El îl terminase deja de un 
an şi muncea. 

- In ultimul an de liceu cât de des te întâlneai cu Mark? 

— Venea aproape în fiecare seară. De fapt, venea de du- 

pă-amiază şi stătea până cinam împreună cu familia mea. 
Mă ajuta la treburile din casă, după care stăteam de vorbă 
până la ora mesei. Dar dacă aveam de făcut un proiect pen¬ 
tru şcoală, el mă ajuta să-l termin. Uneori, lucram ore în¬ 
tregi. Eu mă ocupam şi de organizarea serbării de Crăciun 
pentru anul terminal; m-a ajutat trei săptămâni, în fiecare 
după-amiazâ. A fost nemaipomenit. 

- Când Mark îţi făcea curte, ce te-a convins să crezi că 
te iubeşte cu adevărat? De ce ţi s-a părut altfel decât băieţii 
pe care îi cunoscuseşi până atunci? 

- Faptul că m-a ajutat în toate, a răspuns Mary. Era 
atât de nerăbdător să mă ajute! Niciunul dintre ceilalţi nu 
s-a arătat interesat de asemenea lucruri, dar la Mark totul 
părea să vină de la sine. Mă ajuta chiar şi la spălatul vase¬ 
lor, când mânca la noi. Era cea mai extraordinară persoană 
pe care o întâlnisem. Dar după ce ne-am căsătorit, lucrurile 
s-au schimbat. Nu m-a mai ajutat deloc. 

— De ce crezi - l-a întrebat Dr. Chapman de data 
aceasta pe Mark - că ai făcut toate aceste lucruri pentru ea 
şi împreună cu ea înainte de căsătoriei 

— Pur şi simplu mi s-a părut firesc, a spus el. Este exact ceea 
ce aş fi vrut săfacă şi ea pentru mine ca să-şi dovedească iubirea. 

— Şi care crezi că a fost motivul pentru care ai încetat 
s-o mai ajuţi după căsătorie? 

- Păi, m-am aşteptat să fie ca în familia mea. Tata 
muncea şi mama se ocupa de casă. Nu l-am văzut niciodată 
pe tata dând cu aspiratorul, sau spălând vase, sau făcând 
ceva prin casă. Cum mama nu muncea (nu avea serviciu), 
ţinea casa lună, gătea, spăla şi călca. Cred că am gândit că 
aşa trebuie să fie. Nu m-am gândit că, de vreme ce soţia mea 
are şi ea serviciu, nu poate să le facă ea pe toate în casă. 

- Mark, ce a răspuns Mary acum o clipă când am între¬ 
bat-o de ce s-a simţit iubită când îi făceai curte? 

- Pentru că o ajutam şi pentru că făceam nişte lucruri 
împreună. 

— Deci, acum înţelegi de ce s-a simţit neiubită din mo¬ 
mentul în care ai încetat s-o mai ajuţi? 

Apoi, întorcându-se spre Mary, Dr. Chapman a întrebat-o: 

- Mary, ce a răspuns Mark acum o clipă când l-am 
întrebat de ce făcea toate acele lucruri pentru tine pe vremea 
când îţi făcea curte? 

— Pentru că i se părea firesc şi că ar fi vrut ca exact ace¬ 
leaşi lucruri sâ le fac şi eu pentru el dacă-l iubesc. 

— Exact, a confirmat Dr. Chapman. De aceea, după 
ce v-aţi căsătorit şi v-aţi mutat la casa voastră, el vroia sâ 
ţii casa curată, să găteşti, pe scurt, să faci anumite lucruri 
prin care să-ţi exprimi iubirea faţă de el. A văzut că nu faci 
aceste lucruri; acum înţelegi de ce a simţit că nu-l iubeşti? 

Şi Dr. Chapman a conchis: 

— După părerea mea, motivul pentru care sunteţi 
amândoi atât de nefericiţi în căsnicie este că niciunul dintre 
voi nu-şi arată iubirea pentru celălalt. 

— Cred că aveţi dreptate, a spus Mary. Şi motivul pen¬ 
tru care nu am mai făcut diverse lucruri pentm el este că 
mi-a displăcut tonul poruncitor. Era ca şi cum ar fi încercat 
să-mi impună să fiu la fel ca mama lui. 

— Aşa este, a recunoscut Mark. Am fost poruncitor şi 
mereu nemulţumit pentru că m-a dezamăgit în aşteptările 
mele. Ştiu că i-am spus nişte lucruri oribile şi îmi dau sea¬ 
ma că e supărată pe mine. 

— Cred că lucrurile pot fi uşor îndreptate, a spus Gary 
Chapman. Mark, vreau sâ scrii trei sau patru lucruri pe 
care să le facă Mary şi pentru care te-ai simţi iubit în mo¬ 
mentul în care te-ai întoarce acasă de la lucru. Mary, vreau 
să scrii şi tu trei sau patru lucruri la care ai vrea să te ajute 
Mark, lucruri pentru care, dacă el te-ar sprijini să le faci, 

te-ai simţi iubită. 

> 

După cinci-şase minute au terminat amândoi listele şi 
amândoi au recunoscut că cererile din lista celuilalt erau cât 

se poate de rezonabile. După care s-au luat de mână şi au 
plecat spre casă, să înceapă o nouă viaţă împreună ? 1 

Gary Chapman comentează astfel povestea lui Mark 
şi a lui Mary: 

„Situaţia ilustrează clar că tot ceea ce facem unul pen¬ 
tru celălalt înainte de căsătorie nu e un indiciu pentru 
ceea ce vom face după ce ne vom căsători. înainte de căsă¬ 
torie suntem purtaţi de obsesia îndrăgostirii. După nuntă 
redevenim cei care am fost mai înainte de a ne îndrăgosti. 
Acţiunile noastre sunt influenţate de modelul părinţilor, 
de propria noastră personalitate, de felul în care percepem 
iubirea, de emoţiile, nevoile şi dorinţele noastre. [...] 

Iubirea este o alegere şi nu poate fi forţată. Mark 
şi Mary îşi reproşau unul altuia comportamentul şi nu 
ajungeau nicăieri aşa. De îndată ce au hotărât să îşi expri¬ 
me cererile şi să nu mai poruncească, căsnicia lor a înce¬ 
put să se îndrepte. Reproşurile şi poruncile au tendinţa 
de a deschide prăpăstii. Dacă faci suficiente reproşuri, 
s-ar putea ca până la urmă soţul / soţia să le încuviinţeze 
si să facă ceea ce vrei, dar nu ca semn de iubire. Poţi călă- 
uzi iubirea exprimându-ţi cerinţele: „Aş vrea să speli ma¬ 
şina, să schimbi scutecele copilului, să tunzi iarba”, dar 
nu poţi crea dorinţa de iubire. Fiecare dintre noi trebuie 
să hotărască zilnic dacă vrea sau nu să-şi iubească soţul / 
soţia. Dacă ne hotărâm să-l iubim pe celălalt, trebuie să 
ne exprimăm iubirea în felul în care doreşte acesta. [...] 
Reproşurile soţului / soţiei legate de comportament 
sunt un indiciu clar despre limbajul principal al iubirii. 


32 Cf. Idem, pp. 84-91. 

Oamenii au tendinţa să-şi critice soţul / soţia în ce priveş¬ 
te acele lucruri de care au cea mai mare nevoie afectivă.” 33 


e) Limbajul nr. 5 al iubirii: Gesturile de tandreţe 

Pete şi Patsy au crescut în acelaşi cartier, au mers la 
aceeaşi biserică, au terminat acelaşi liceu. Părinţii lor aveau 
acelaşi stil de viaţă şi respectau aceleaşi valori. Pete şi Patsy se 
bucurau cam de aceleaşi lucruri. Amândurora le plăceau te¬ 
nisul şi mersul cu barca, şi vorbeau adesea despre câte lucruri 
aveau în comun. Păreau să deţină toate datele pentru a-şi 
asigura cât mai puţine conflicte în căsnicie. Când s-au căsă¬ 
torit, toţi prietenii lor erau convinşi că alcătuiau o familie 
perfectă, iar ei înşişi credeau că vor avea o căsnicie „de vis”. 

La vreo şase luni după căsătorie, Patsy a început să sim¬ 
tă că Pete se înstrăinează de ea. Stătea tot mai mult la bi¬ 
rou, iar când ajungea acasă lucra enorm la calculator. Când 
Patsy şi-a exprimat în fine sentimentele, spunându-i că sim¬ 
te că el o evită, Pete i-a spus că nu o evită, ci că doar încearcă 
să fie cât mai bun în meseria sa. El i-a mai spus că ea nu 
înţelege sub ce tensiune se află el şi cât de important era să se 
descurce cât mai bine în profesie în primul an. Patsy n-a fost 
prea încântată, dar s-a hotărât să îl lase în voia lui. 

Patsy s-a împrietenit cu alte soţii care locuiau în acelaşi 
cartier. Adesea, când ştia că Pete lucrează până târziu, mer¬ 
gea la cumpărături cu una dintre prietene, în loc să vină di¬ 
rect acasă după serviciu. Uneori nu ajungea acasă înaintea 
lui Pete. Asta pe el l-a nemulţumit foarte tare şi a acuzat-o 
că este nesăbuită şi iresponsabilă. Patsy i-a replicat: 


33 Idem, pp. 92-93. 

— Râde ciob de oală spartă! Cine e iresponsabil? Tu nici 
măcar nu-mi dai telefon ca să mă anunţi când soseşti acasă. 
Cum să fiu acasă când nu ştiu când soseşti? Şi chiar dacă eşti 
acasă, îţi petreci toată vremea cu nenorocitul ăla de calcula¬ 
tor. Tu n-ai nevoie de nevastă, ci doar de calculator. 

La care Pete a răspuns răstit: 

- Am nevoie de nevastă, chiar nu înţelegi? Tocmai asta 
e. Am nevoie de o nevastă. 

Dar Patsy nu a înţeles. Era foarte dezorientată. După 
primul an, Patsy era disperată. A citit o mulţime de cărţi 
despre căsnicie. S-a adresat şi unor consilieri matrimoniali 
şi, în fine, după ce a reuşit să-l convingă şi pe Pete să vină 
împreună cu ea, au înţeles unde era problema şi au învăţat 
să-şi vorbească unul altuia intr-un limbaj de iubire potri¬ 
vit. Dr. Gary Chapman i-a întâlnit la puţină vreme după 
ce începuseră refacerea căsniciei lor şi i-a întrebat care erau 
limbajele lor de iubire. 

- In cazul meu, cel al gesturilor de tandreţe, a răspuns 
Pete fără nicio ezitare. 

- Iar al meu este timpul acordat, a spus Patsy. Din cau¬ 
za asta eram disperată în acele vremuri când Pete stătea mai 
tot timpul la slujbă sau la calculator. 

- Şi cum ţi-ai dat seama, Patsy, care era limbajul po¬ 
trivit pentru Pete? 

- Mi-a trebuit ceva vreme, a răspuns ea. La început, 
am crezut că Pete nici nu şi-a dat seama. 

— Are dreptate, a intervenit Pete. Eram atât de nesigur 
pe mine, încât mi-a trebuit o veşnicie să conştientizez că 
lipsa gesturilor de tandreţe din partea ei m-a făcut să mă 
înstrăinez de ea. Nu i-am spus niciodată, deşi îmi doream 
cu disperare să fiu strâns în braţe. După ce ne-am căsătorit, 

au existat momente în care am încercat să o îmbrăţişez şi 
ea nu a reacţionat. Poate că era prea obosită din pricina 
slujbei pe care şi-o luase. Nu ştiu. Dar eu am luat-o foarte 
în tragic. Am simţit că nu mă mai place. După care am ho¬ 
tărât să nu mai am nicio iniţiativă, pentru că nu vroiam să 
fiu respins. Şi am aşteptat să văd cât va trece până când ea 
mă va îmbrăţişa. Odată am aşteptat şase săptămâni până 
ce m-a îmbrăţişat. Mi s-a părut insuportabil. înstrăinarea 
mea a constat în a mă izola, ca să nu mai sufăr când îi sunt 
aproape. Mă simţeam respins, nedorit, neiubit. 

— Habar n-aveam că asta simţea, a spus Patsy. Nu ne 
mai sărutam, nu ne mai îmbrăţişam ca înainte, dar am cre¬ 
zut că, odată căsătoriţi, lucrurile astea nu mai contau pen¬ 
tru el. Ştiam că este foarte tensionat din pricina serviciului, 
nici prin cap nu-mi dădea că vroia ca eu să iau iniţiativa. 

Are dreptate, a continuat Patsy. Au trecut săptămâni 
fără să-l îmbrăţişez. Nu mi-a trecut prin cap. Pregăteam 
mâncarea, făceam curat în casă, îi spălam rufele şi încer¬ 
cam să nu-i stau în cale. Pur şi simplu nu ştiam ce altceva 
aş fi putut face. Nu înţelegeam de ce se înstrăina şi de ce nu 
îmi mai dădea atenţie. Nu că nu-mi plăcea să-l îmbrăţişez 
sau să fiu ţinută în braţe. Dar nu mi se părea chiar aşa de 
important. Eu mă simţeam iubită şi apreciată doar când 
stătea mai mult timp cu mine şi îmi dădea atenţie. Nu con¬ 
ta dacă ne îmbrăţişam sau ne săruram. Atâta vreme cât îmi 
dădea atentie, mă simţeam iubită. 

Ne-a trebuit multă vreme ca să descoperim rădăcina 
problemei, dar odată descoperită, am început să schimbăm 
lucrurile. Eu i-am acordat îmbrăţişările pe care şi le dorea, 
şi este uluitor ce s-a întâmplat. întreaga sa personalitate şi 
stare de spirit s-au modificat rădicai. Aveam alt soţ. Când 

s-a convins că-l iubesc realmente, a devenit mai receptiv la 
nevoile mele. 

- Mai are calculator acasă?, a întrebat Dr. Chapman. 

- Da, a răspuns ea. Dar rareori îl mai foloseşte; şi chiar 
dacă face asta, nu contează, pentru că acum ştiu că nu este 
„însurat" cu calculatorul. Facem atât de multe lucruri îm¬ 
preună, încât îmi este uşor să-i dau libertatea de a-şi folosi 
calculatorul când doreşte . 34 

în concluzie, Dr. Gary Chapman consideră că, dacă 
vom învăţa să vorbim şi să înţelegem limbajul princi¬ 
pal de iubire al celuilalt, se va reface armonia în căsnicia 
noastră, în care cu toţii, soţ, soţie, părinţi şi copii, ne vom 
simţi iubiţi si în siguranţă. 

i y y O i 


* Cf. Idem, pp. 107-112. 













4. NOUĂ LUCRURI 
PLUS ALTE TREI CARE ADUC 
TRĂINICIE UNEI CĂSĂTORII 


Episcopul Alexandru Mileant oferea nouă sfaturi în¬ 
ţelepte pentru a avea o căsnicie fericită: 

„ 1. Să nu fiţi niciodată supăraţi amândoi în acelaşi timp; 

2. Să nu ridicaţi niciodată vocea unul la celălalt (cu 
excepţia cazului când arde casa); 

3. Dacă unul dintre voi trebuie neapărat să iasă în¬ 
vingător din dispută, cedează tu; 

4. Dacă trebuie să mustri, fa asta cu dragoste; 

5. Niciodată să nu aminteşti de greşelile din trecut; 

6. Nu mergeţi la culcare fără să vă fi împăcat; 

7. Străduiţi-vă, cel puţin o dată pe zi, să vă spuneţi 
unul celuilalt o vorbă bună; 

8. Dacă ai făcut ceva greşit, grăbeşte-te să-ţi recu¬ 
noşti greşeala şi să-ţi ceri iertare; 

9. în contradictoriu discută doi, însă cel ce n-are 
dreptate vorbeşte întotdeauna mai mult. 

în esenţă - continuă episcopul Alexandru - aceste 
sfaturi şi altele de acelaşi fel reprezintă [adaptat la viaţa 
celor doi soţi - un rezumat] a ceea ce ne învaţă credinţa 
creştină. Ca atare, dacă amândoi soţii se vor strădui să 
devină creştini mai buni, vor fi înlăturate toate neînte- 

legerile, iar înţelegerea şi dragostea reciprocă dintre ei 
vor creste. ” 

Cineva afirma că trei lucruri sporesc trăinicia unei 
căsnicii: 

(1) să vă rugaţi împreună cu glas tare zilnic; 

(2) să citiţi din Sfânta Scriptură şi din alte cărţi 
duhovniceşti împreună zilnic; 

(3) să mergeţi regulat împreună la biserică. 36 

Părintele Constantin Necula era încă si mai ferm în 

> 

privinţa aceasta: „Nu cred decât în familiile care se roagă 
împreună, şi ăsta este un adevăr. Când ajungem să nu 
ne mai rugăm în familie împreună, totul se destramă şi, 
chiar dacă pare că e bine, de fapt nu e.” 37 

„Părintele Alexandr Tolgski obişnuia să-i întrebe pe 
cei care veneau la el să se spovedească dacă se roagă în 
fiecare dimineaţă şi seară, dar mai ales dacă se roagă îm¬ 
preună cu soţul sau soţia. [...] 

Dacă preotul - scria Pr. Gleb Kaleda - se roagă pentru 
întreaga biserică, pentru toţi cei ce participă la Liturghie, 
pentru o singură gură şi o singură inimă, pentru comuni¬ 
unea rugătoare şi euharistică cu Sfânta Treime, cu atât mai 
mult o singură inimă şi o singură gură trebuie să aibă cei 
care formează „un singur trup”. Cum atunci e posibil ca 
acest trup să nu înalţe Domnului rugăciuni comune pen- 

35 Episcopul Alexandru Mileant, în: ***, Cum să întemeiem o 
familie ortodoxă: 250 de sfaturi înţelepte pentru soţ ţi soţie de la sfinţi 
ţi mari duhovnici. Editura Sophia, 2011, p. 90. 

36 Zig Ziglar, Secretul căsniciei fericite. Editura Curtea Veche, 

2001, p. 186. 

37 Pr. Constantin Necula, îndumnezeirea maidanului. Editura 
Agnos, 2008, p. 185. 

tru nevoile personale, să nu aducă mulţumiri şi să nu-şi în¬ 
tărească unitatea prin împărtăşirea comună cu Dumnezeu? 

Rugăciunea comună ne fereşte de neînţelegeri, îi îm¬ 
pacă pe cei certaţi, ajută să înlăture nedumeririle apărute. 
Ea trebuie practicată încă din primele zile ale vieţii de 
familie, pentru că mai târziu va fi tot mai greu s-o in¬ 
troducem. [...] Rânduiala rugăciunii comune a soţului 
şi a soţiei reprezintă temelia bisericii din casă. Ea ajută la 
înrădăcinarea rugăciunii în inimile copiilor şi la organi¬ 
zarea rugăciunilor comune în familie. 

Uneori auzim obiecţii care se aduc la adresa rugăciuni¬ 
lor comune ale soţilor atât din partea mirenilor, cât şi din 
partea unor preoţi tineri. [...] Care sunt [aceste obiecţii]? 

1. Prima: mulţi spun că atunci „când unul din soţi 
citeşte cu voce tare pravila, mintea celuilalt zboară de¬ 
parte de la rugăciune.” Dar şi la biserică mintea noastră 
„zboară departe”, ceea ce nu înseamnă însă că nu mai 
trebuie să mergem la biserică, ci să ne străduim să ne 
adunăm gândurile. In timpul rugăciunii comune, unul 
din soţi rosteşte rugăciunea cu voce tare, iar celălalt o 
repetă în gând şi împreună se adresează lui Dumnezeu cu 
o singură strigare, cu slavoslovii şi mulţumiri, cerând de 
la El bunuri duhovniceşti şi trupeşti. [...] 

Rugăciunea comună ne obişnuieşte cu disciplina du¬ 
hovnicească. 

[...] E bine ca soţii, în timpul citirii împreună a pra¬ 
vilei lor de rugăciune, să citească pe rând [...] părţi din ea. 
Aceasta crează egalitate în rugăciune între ei, intensifică 
rugăciunea lor. [...] 

2. A doua obiecţie împotriva pravilei de rugăciune 
comună a soţilor este următoarea: rugăciunea este comu¬ 
nicarea personală a omului cu Dumnezeu, este o trăire 

intimă - experienţa de rugăciune este individuală; rugân- 
du-ne împreună cu cineva, rugăciunea noastră persona¬ 
lă slăbeşte. Această obiecţie o auzim destul de des de la 

i ) 

preoţii de curând hirotoniţi şi mai rar de la mireni. Ea 
apare atunci când unuia din soţi i se pare că posedă o 
experienţă de rugăciune mai mare decât celălalt. 

împotriva acestei obiecţii aducem cuvintele Aposto¬ 
lului Petru (1 Petru 3,7): „Voi, bărbaţilor, de asemenea, 
trăiţi înţelepţeşte cu femeile voastre [...] şi faceţi-le parte 
de cinste, ca unora care, împreună cu voi, sunt moşte¬ 
nitoare ale harului vieţii, aşa încât rugăciunile voastre să 
nu fie împiedicate.” Trăind în unitate sufletească şi tru¬ 
pească, nu se poate creşte duhovniceşte fără susţinerea 
celuilalt. Un părinte mărturisea: „Am înţeles că, dacă eu 
am luat-o înainte, iar soţia mea a rămas în urmă, ea va fi 
mai departe de mine şi viceversa.” [...] 

încă de la început, creştinii au înţeles necesitatea ru¬ 
găciunii în comun a soţilor. După Tertulian, într-o fa¬ 
milie creştină model „soţii se roagă împreună, îngenun¬ 
chează pentru rugăciune împreună, postesc împreună, se 
încurajează unul pe altul şi conduc împreună. Ei sunt 
egali în Biserică şi în convorbirea cu Dumnezeu, împreu¬ 
nă împart sărăcia şi bogăţia, nu au nimic de ascuns unul 
faţă de celălalt şi nu se simt o povară pentru celălalt... Ei 
cântă împreună psalmi. Iisus Efristos se bucură la vederea 
unei astfel de familii, trimite pacea Sa asupra acestei case 
şi locuieşte împreună cu ei.” [...] 

Rugăciunile săvârşite acasă de către soţi ne apar ca 
modele de viaţă ce ne-au rămas încă din primele veacuri 
creştine. Cu ajutorul rugăciunii, putem nu doar să ve¬ 
dem şi să conştientizăm, ci şi să simţim pe soţia sau pe 
soţul ca fiind împreună-moştenitori ai vieţii în har. 

Conţinutul şi formele rugăciunilor soţilor pot fi des¬ 
tul de variate. Ele se stabilesc conform necesităţii sufleteşti, 
experienţei religioase a soţului şi a soţiei, evenimentelor 
prin care au trecut membrii familiei sau cei apropiaţi ei. 

Baza rugăciunii zilnice a mireanului constituie pravi¬ 
lele de dimineaţă si de seară. Cu toate acestea însă, une- 
ori, ca urmare a condiţiilor de viaţă comună, poate fi 
doar una din ele. [...] 

în zilele de grea încercare şi tristeţe, de bucurie şi bu¬ 
năstare, pe lângă rugăciunile obişnuite se pot include în 
pravilă rugăciuni speciale. Astfel de situaţii pot fi călăto¬ 
riile, naşterea apropiată a unui copil, primirea unui apar¬ 
tament, precum şi multe alte evenimente şi rugăciuni de 
mulţumire pentru binefacerile primite. 

Familia nu trebuie să se rezume numai la rugăciuni 
pentru nevoile ei zilnice. Fiind o parte a Bisericii, ea tre¬ 
buie să se roage pentru întreaga Biserică şi pentru întâi- 
stătătorii ei, pentru membrii ei, pentru preotul duhovnic, 
pentru rude şi prieteni. Rugăciunea în comun pentru o 
anumită persoană este nu numai un ajutor pentru aceas¬ 
ta, după cum spune însuşi Mântuitorul: „dacă doi dintre 
voi se vor învoi pe pământ în privinţa unui lucru pe care 
îl vor cere, se va da lor de către Tatăl Meu, Care este în ce¬ 
ruri” (Matei 18,19), ci şi sporeşte dragostea şi apropierea 
duhovnicească a celor ce se roagă. E bine ca în familie să 
existe un pomelnic comun. El îi uneşte pe soţi în rugăciu¬ 
nea lor şi în grija lucrătoare pentru ceilalţi oameni. [...] 

Rugaţi-vă împreună, şi să vă ajute Dumnezeu să vă 
întemeiaţi propriile biserici din casă.” 38 

38 Pr. Prof. Gleb Kaleda, Biserica din casă. Editura Sophia, 
2006, pp. 45-53. 




5. CUM SĂ FACI 
CA PRIETENIA SĂ DUREZE 


Nu numai acum trebuie să fiţi cei mai buni prieteni, 
ci să fiţi aşa şi după căsătorie. Dar ce înseamnă să fii cel 
mai bun prieten al celuilalt? După un autor, „cel mai bun 
prieten este cel căruia îi împărtăşiţi cele mai intime gân¬ 
duri, cineva cu care vă place să vă petreceţi timpul. 

[...] In decurs de trei ani - scria acel autor - am stat 
de vorbă cu mai bine de 30 de familii care erau foarte 

mulţumite de căsniciile lor. Nu era vorba de o satisfacţie 
> > 

superficială, ci de o dragoste profundă şi împlinită. Fa¬ 
miliile proveneau din diverse zone geografice şi sociale, 

iar veniturile lor variau între foarte modeste si extrem de 

> 

ridicate. Dar toate aveau [...] în comun [...] preocuparea 
de a fi împreună. în toate cazurile, soţul şi soţia încercau 
să nu-şi programeze activităţi independente care să-i des¬ 
partă în mod constant unul de altul sau de copiii lor.” 39 

De asemenea, un lucru fundamental îl constituie 
luarea hotărârilor importante împreună. în acest context, 
autorul citat îşi aminteşte: 

„j Era 4 iulie, iar Norma şi cu mine ne pregăteam să 
mergem la un picnic, când a izbucnit o ceartă înflăcărată. 

39 Gary Smalley, Cum să-ţi înţelegi soţul, Editura Curtea Veche, 
2002, pp. 203-204. 

După câteva minute, lucrurile se înrăutăţiseră. Am obser¬ 
vat că o să întârziem la picnic, aşa că am amânat cearta 
pentru mai târziu. 

Mă săturasem deja de certurile noastre. Se părea că nu pu¬ 
tea să treacă o zi fără ciondăneală. Am întrebat-o pe Norma: 

- Vrei să încercăm o nouă abordare pentru câteva săp¬ 
tămânii 

Ea fu de acord. 

Ceea ce am hotărât în acea zi a avut Un impact puternic 
asupra căsniciei noastre. Ne-a obligat să comunicăm la nive¬ 
luri mai profunde decât crezusem vreodată că există, ajutân- 
du-ne pe fiecare să înţelegem punctid de vedere al celuilalt. 
[...] Au trecut şase ani de când ne-am luat acest angajament, 
şi el continuă să funcţioneze mult dincolo de aşteptările 
noastre. (De atunci nu ne-am mai certat niciodată!) 

In acea zi de 4 iulie, am hotărât să nu luăm nicio¬ 
dată o decizie finală în probleme care ne pot afecta pe 
amândoi, dacă unul nu este de acord. Dacă nu ajungem 
la un consens înainte ca autobuzul să ajungă la noi, nu ne 
urcăm. Amândoi ne asumăm responsabilitatea de a ne îm¬ 
părtăşi deschis sentimentele, fiindcă ştim că nu vom ajunge 
nicăieri dacă nu suntem de acord unul cu altul. ’** (l 

în fine, la fel cum orice mâncare are nevoie de con¬ 
dimente pentru a deveni mai gustoasă, tot aşa şi o relaţie 
de prietenie trebuie condimentată cu puţin umor. Acesta 
e la fel de necesar atât înainte de căsătorie, cât şi după. în 
majoritatea cazurilor (dar nu în toate!), problemele vie¬ 
ţii ne fac mai trişti, mai seriosi, uneori chiar mai blazaţi 
după căsătorie (am spus că nu în toate cazurile, fiindcă 


40 Idem, pp. 207-208. 

unele persoane sunt astfel şi înainte de căsătorie - asta 
dacă se ajunge la căsătorie, fiindcă de obicei atitudinea 
aceasta „prea serioasă” îi îndepărtează pe ceilalţi). După 
cum observa acelaşi autor, „se pare că, înainte de căsăto¬ 
rie, cu totii râdeam mai mult.” Si tot el continuă, adre- 
sându-se femeilor căsătorite: 

„Probabil că nu eraţi sumbră si tristă când v-ati că- 
sătorit. Aşadar, dacă vreţi să fiţi cea mai bună prietenă 
a lui, poate fi nevoie să presăraţi puţin umor în relaţia 
dvs. Nu e necesar să vă cumpăraţi un costum de clovn. 
Dar căutaţi moduri de a-1 face să se simtă bine. Decupaţi 
benzile desenate care vi se par amuzante şi păstraţi-le ca 
să îl binedispuneţi în clipele de odihnă. Fiţi dornică să vă 
detensionaţi şi să râdeţi din toată inima când el vă spune 
o glumă bună. Există nenumărate metode de a îmbogăţi 
cu umor relaţia dvs.” 41 

j 

Iată nouă sugestii, oferite de Dr. Jan Yager, care să 
ajute la întărirea şi sporirea dragostei dintre soţi: 

„ 1. Luaţi cina împreună şi continuaţi să vă daţi „în¬ 
tâlniri” periodice, chiar dacă aveţi copii. 

2. Lăsaţi deoparte telefonul, imediat ce el sau ea intră 
în casă, nu pentru că ceea ce vorbiţi este secret, ci pentru 
că aşa este politicos şi arătaţi că vă pasă. 

3. Nu vă bârfiţi soţul / soţia la prieteni sau la rude. 
Dacă aveţi probleme, rezolvaţi-le într-o manieră con¬ 
structivă, mai întâi unul cu altul. Dacă aveţi nevoie de 
ajutor, mergeţi la [preotul duhovnic - n.n.]. 

4. Compromis, compromis, compromis. 

5. Păstraţi simţul umorului [...] si romantismul în relaţia 
şi în viaţa voastră, şi continuaţi să fiţi cei mai buni prieteni. 


41 Idem, pp. 208-209. 

6. împărţiţi treburile casnice, astfel încât niciunul să 
nu simtă vreo povară nemeritată pe umeri. 

7. Faceţi-vă timp pentru ceea ce vă place fiecăruia în 
parte, dar şi împreună: hobby-uri, petrecerea timpului 
cu un prieten apropiat, desfăşurarea unor preocupări sau 
activităţi sportive noi. 

8. Sprijiniţi-vă unul pe celălalt. Nu criticaţi. Dacă tre¬ 
buie s-o faceţi, oferiţi ceea ce spuneţi ca pe o sugestie, şi spu- 
neţi-o în modul cel mai blând şi mai educativ cu putinţă. 

9. Lucraţi cu elan pentru a păstra [...] în relaţia dum¬ 
neavoastră [...] comunicarea deschisă, reţineţi si sărbăto- 
riti zilele de naştere si aniversările, faceţi planuri si mer- 
geţi în weekend-uri, excursii şi călătorii împreună.” 42 

Mulţi s-au întrebat dacă există un secret (sau mai mul¬ 
te) pentru o căsnicie fericită. Printre aceştia se numără şi au¬ 
toarea menţionată mai sus, Dr. Jan Yager, care mărturisea: 

„ Când făceam cercetări pentru cartea Single in Ame¬ 
rica, am intervievat şi oameni căsătoriţi. Am vrut să ştiu 
de ce acele căsnicii erau fericite. La vremea când am făcut 
interviurile [...] nu-mi dădeam seama care ar putea fi cheia 
unei căsătorii fericite, aşa că eram nerăbdătoare să aud de 
la cei care reuşiseră. 

Toate persoanele căsătorite cu care am vorbit şi care spu¬ 
neau că sunt fericite mi-au împărtăşit şi motivele, cu o singu¬ 
ră excepţie. Cei care erau excepţia păstrau tăcerea sau îmi spu¬ 
neau că nu pot explica ce anume face ca relaţia lor să meargă. 

Asta m-a preocupat mai mulţi ani. Dacă nu au putut 
să-mi explice de ce relaţia lor este atât de bună, cum aş pu¬ 
tea căuta ceva atât de alunecoşi 


42 Dr. Jan Yager, Cum să-ţi găseşti partenerul ideal. Editura 
House of Guides, 2007, pp. 137-138. 

Din păcate, câţiva ani mai târziu, am auzit vorbindu-se 
că acea familie, pe care mulţi alţii o considerau perechea 
ideală, o ducea, de fapt, mizerabil şi că acum se despărţise- 
ră,fără să mai aibă nimic de-a face unul cu altul. 

Bătrânul meu tată, William Barkas, medic stomatolog, era 
foarte hotărât când spunea de ce o iubeşte pe mama mea, Gla- 
dys, atât de mult. Când l-am întrebat despre căsnicia lor şi de 
ce au fost atât de fericiţi timp de 54 de ani, tata mi-a spus [...]: 

- în zilele mele cele mai fericite, soţia mea îmi este cea 
mai bună prietenă. în zilele cele mai triste, soţia mea îmi 
este cea mai bună prietenă. Ea este cea căreia îi pot împăr¬ 
tăşi toate gândurile. ’ 43 


43 Dr. Jan Yager, Cum să-ţi găseşti partenerul ideal. Editura 
House of Guides, 2007, p. 139. 

























6. CUM SĂ NE 
ÎMBUNĂTĂŢIM CĂSNICIA 
PRIN PUNEREA ÎN VALOARE 
A DIFERENŢELOR DINTRE NOI 

Există cu adevărat diferente numeroase si semnifica- 

i j 

tive între bărbatul tipic şi femeia tipică şi trebuie ca mai 
întâi cei doi să fie conştienţi de aceste diferenţe, pentru a 
nu constitui obstacole în calea spre îmbunătăţirea căsni¬ 
ciei lor, ci dimpotrivă un prilej pentru o apropiere încă şi 
mai profundă... 

Un autor care a scris foarte mult legat de acest subiect 
este dr. John Cray, care îşi începe una din cărţile sale cu 
o istorisire din propria sa căsnicie, despre un moment 
care i-a deschis ochii către o înţelegere mai profundă a 
sentimentelor soţiei sale: 

j 

„După o săptămână de la naşterea fiicei noastre Lau- 
ren, soţia mea, Bonnie, şi cu mine eram complet epuizaţi. 
Lauren ne trezea în fiecare noapte. Bonnie avusese proble¬ 
me la naştere şi lua analgezice. Abia putea să umble. După 
cinci zile de stat acasă pentru a o ajuta, am reînceput lucrul. 
Ei părea să-i meargă mai bine. 

Pe când eram plecat, i s-au terminat calmantele. In loc 
să mă sune la birou, ea l-a rugat pe unul dintre fraţii mei, 
care venise în vizită, să îi cumpere. Insă fratele meu nu i-a 

mai adus medicamentul. In consecinţă, ea a petrecut toată 
ziua chinuită de dureri şi având grijă de un nou născut. 

Nu am ştiut că avusese o zi atât de îngrozitoare. Când 
m-am întors acasă, ea era foarte indispusă. Am interpretat 
greşit cauza supărării ei, luând-o ca un blam la adresa mea. 

Mi-a spus: 

- Toată ziua am avut dureri... Mi s-au terminat pasti¬ 
lele. Am stat la pat şi nimănui nu i-a păsat! 

M-am apărat: 

- De ce nu m-ai sunat? 

- L-am rugat pe fratele tău, dar a uitat! L-am aşteptat 
toată ziua să se întoarcă. Ce pot să fac! Abia pot să umblu. 
Mă simt atât de părăsită! 

în acest moment am izbucnit şi eu, cam cu capsa pusă 
în ziua aceea. Eram supărat că nu mă sunase. Eram furios 
că mă acuza pe mine, când eu nici nu ştiusem că avusese 
dureri. După un schimb de cuvinte tari, m-am îndreptat 
spre uşă. Eram obosit, nervos şi auzisem destule. Amândoi 
ajunsesem la capătul puterilor. 

Atunci s-a petrecut ceva care urma să-mi schimbe viaţa. 
Bonnie mi-a spus: 

- Stai, te rog, nu pleca. Acum am nevoie cel mai mult 
de tine. Am dureri. N-am dormit de zile întregi. Te rog, 
ascultă-mă. 

M-am oprit un moment. Ea mi-a spus: 

- John Gray, tu îmi eşti prieten doar la bine. Cât timp 
sunt Bonnie cea drăguţă şi iubitoare, tu-mi stai la dispozi¬ 
ţie, dar cum nu mai sunt aşa, o ştergi pe uşă afară. 

S-a oprit, iar ochii i s-au umplut de lacrimi. Apoi a 
spus pe alt ton: 

- Chiar acum am dureri. Nu am ce să-ţi ofer, este mo¬ 
mentul când am cea mai mare nevoie de tine. Te rog, vino 

aici şi strânge-mă în braţe. Nu trebuie să-mi spui nimic. 
Am nevoie doar să simt îmbrăţişarea ta. Te rog, nu pleca. 

M-am apropiat şi am ţinut-o în braţe, în tăcere. Ea a 
plâns în braţele mele. După câteva minute, mi-a mulţumit 
că am rămas. Mi-a repetat că avusese pur şi simplu nevoie 
să-mi simtă îmbrăţişarea. 

In acel moment am început să înţeleg adevăratul sens 
al dragostei necondiţionate. Mă considerasem întotdeauna 
un om iubitor. Dar ea avea dreptate. Fusesem un prieten de 
zile bune. Cât timp fusese veselă şi drăguţă, îi răspunsesem 
prin dragoste. Dar, dacă era nefericită sau indispusă, mă 
simţeam vizat şi atunci o contraziceam sau o evitam. 

In ziua aceea, pentru prima oară, n-am lăsat-o singură. 
Am rămas şi m-am simţit formidabil. Am reuşit să-i ofer 
ceva atunci când ea avea nevoie cu adevărat de mine. [...] 
M-am minunat cât de uşor mi-a fost să o ajut după ce mi 
s-a arătat cum să o fac. 

Cum de-mi scăpase asta? Ea avusese nevoie doar să vin şi 
să o ţin în braţe. O femeie ar fi simţit instinctiv ceea ce-i trebu¬ 
ia lui Bonnie. Dar, ca bărbat, n-am ştiut că atingerea, îmbră- 
ţişarea, faptul de a o asculta erau atât de importante pentru ea. 

învăţând aceste diferenţe, am deschis un nou gen de 
relaţii cu soţia mea. Nu mi-aş fi închipuit vreodată că se 
putea atât de simplu să punem capăt unui conflict. înainte, 
în situaţii similare, devenisem indiferent şi lipsit de afecţiu¬ 
ne, pur şi simplu fiindcă n-aveam idee ce să fac altceva. 
[...] Am început dintr-o dată să înţeleg că nu e nevoie să 
iau căsătoria ca pe o luptă. Prin conştientizarea diferenţelor 
dintre noi, Bonnie si cu mine am reuşit să îmbunătăţim 
considerabil comunicarea dintre noi si să ne bucurăm mai 

y 

mult unul de altul. 






59 


Cum săfaci ca iubirea să dureze 

Continuând să accept şi să explorez diferenţele dintre 
noi, am descoperit noi căi de a îmbunătăţi toate relaţiile 
noastre. Am aflat, în legătură cu aceasta, lucruri pe care 
părinţii noştri nu le-au cunoscut niciodată, as fel că nu arfi 
putut să ni le spună. ’ 44 

Dr. John Gray povesteşte mai departe cum a împăr¬ 
tăşit si altora cunoştinţele pe care le dobândise si cum a 
ajutat multe căsnicii care se aflau în pragul divorţului. 
Iată un astfel de exemplu: 

„Susan şi Jim erau căsătoriţi de nouă ani. Ca majori¬ 
tatea familiilor, ei s-au iubit unul pe altul la început, dar 
după ani de frustrări tot mai mari şi de dezamăgiri, pasi¬ 
unea s-a stins si au hotărât să renunţe. Totuşi, înainte de a 
divorţa, au participat la seminarul meu. Susan a spus: 

- Am încercat totul pentru a face această căsnicie să 
funcţioneze. Dar suntem prea diferiţi. 

în timpul seminarului, ei au aflat cu uimire că dife¬ 
renţele dintre ei nu erau doar normale, ci şi previzibile. I-a 
încurajat faptul că şi alţi soţi au trecut prin acelaşi tip de 
greutăţi. In numai două zile, Susan şi Jim au ajuns la o 
înţelegere cu totul nouă în privinţa femeilor şi a bărbaţilor. 

Ei s-au îndrăgostit din nou unul de altul. Relaţia dintre ei 
s-a schimbat în chip minunat. Departe de ei gândul de a divorţa. 
Erau bucuroşi să-şi petreacă restul vieţii împreună. Jim spunea: 

- Aceste cunoştinţe privind deosebirile dintre noi mi-au 
redat soţia. Este cel mai mare dar pe care-l puteam primi. 
Ne iubim din nou. 

44 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, pp. 7-8. 

Şase ani mai târziu , când m-au invitat în noua lor casă 
să le vizitez familia , ei încă se mai iubeau. îmi mulţumeau 
pentru că i-am ajutat să se înţeleagă unul pe altul şi să nu 
se despartă. ’ 45 

Acelaşi autor observa că, „în fiecare an, milioane de 
tineri se împrietenesc, din dragoste, apoi se despart deoa¬ 
rece au pierdut dragostea. Dintre cei care sunt în stare să 
întreţină dragostea un timp destul de îndelungat pentru 
a ajunge la căsătorie, doar 50% nu se despart ulterior. 
Din cei 50% care rămân împreună, probabil că jumătate 
nu sunt satisfăcuţi. Ei stau împreună din loialitate, obli¬ 
gaţie, sau din teama de a începe din nou. 

Efectiv, foarte puţini oameni sunt capabili să-şi dez¬ 
volte iubirea. Totuşi, se întâmplă. Când bărbaţii şi feme¬ 
ile sunt în stare să se respecte şi să-şi accepte deosebirile, 
atunci dragostea are şanse să înflorească.” 46 

Dar care sunt aceste diferente între bărbaţi si femei? 

> > j 

Dr. John Gray le evidenţia în cărţile sale, făcând un por¬ 
tret perfect al firii şi trăsăturilor tipice bărbaţilor şi feme¬ 
ilor. Atenţie însă: este chipul omului căzut, iar nu cel al 

omului duhovnicesc ce urmăreşte redobândirea asemă- 

) 

nării cu Dumnezeu, pierdute prin căderea adamică... 

Este adevărat că până acolo atât bărbatul cât şi femeia 
au mult de luptat. Multe din însuşirile firii căzute se ma¬ 
nifestă încă în acţiunile noastre. De aceea, credem că este 
necesar să le cunoaştem şi pe acestea, pentru ca atunci 
când le vedem la cel de lângă noi, să nu îl judecăm, să 
îl înţelegem şi să ne rugăm lui Dumnezeu să îl ajute să 
biruiască toate aceste înclinaţii ale lumii acesteia... 

j 

45 Idem, p. 9. 

46 Idem, p. 17. 

Dr. Gray scria: 

„Femeile se plâng cel mai adesea că bărbaţii nu le as¬ 
cultă. Bărbatul sau o ignoră cu totul când ea îi vorbeşte, 
sau ascultă câteva cuvinte, stabileşte care este problema, 
îşi pune mândru pălăria domnului Rezolvă-tot şi îi oferă 
soluţia care să o facă să se simtă mai bine. El este nedu- 

j 

merit când ea nu-i apreciază gestul afectuos. Nu contează 
de câte ori îi repetă ea că el nu o ascultă, că nu o înţelege 
şi continuă să facă acelaşi lucru. Ea doreşte înţelegere, iar 
el crede că are nevoie de soluţii. 

i 

Bărbaţii se plâng cel mai adesea că femeile încearcă per¬ 
manent să-i schimbe. Când o femeie iubeşte, ea se simte 
responsabilă să-l ajute pe bărbat să evolueze şi încearcă să 

îmbunătăţească felul în care acesta acţionează. Ea se consti- 
> > 

tuie într-un Comitet de Perfecţionare, iar el devine tinta ei 
principală. Nu contează cât de mult se opune el ajutorului, 
ea persistă, aşteptând orice ocazie de a-I ajuta sau de a-i spune 
ce să facă. Ea consideră că are grijă de el, în timp ce el se con¬ 
sideră îngrădit. Ceea ce el îşi doreşte este încuviinţarea ei.” 4 " 

Dr. Gray explică în continuare de ce bărbaţii au ten¬ 
dinţa să dea soluţii si de ce femeile caută să-i îmbună- 

j > i 

tăţească (repetăm, multe dintre aceste caracteristici sunt 
cele ale firii căzute, pe care trebuie să ne nevoim a le bi¬ 
rui, iar pe ale celui de lângă noi să le purtăm cu răbdare, 
dragoste şi multă rugăciune): 

„[Bărbaţii] preţuiesc puterea, competenţa, eficienţa 
şi realizările. Ei fac tot timpul ceva pentru a se afirma 
sau a-si dezvolta forţa si îndemânarea. Conştiinţa lor de 

j > J > ' 

sine se defineşte prin capacitatea de a obţine rezultate. Ei 
resimt împlinirile în primul rând prin succese şi realizări. 


47 Idem, p. 18. 

[...] Ei sunt preocupaţi mai mult cu activităţi în aer 
liber, cum ar fi vânătoarea, pescuitul, maşinile de curse. 
Sunt interesaţi de ştiri, buletine meteo, sport şi cărţi cu 
sfaturi de tipul „Ajută-te singur”. Ii interesează mai mult 
„obiectele” şi „lucrurile” decât oamenii şi sentimentele. 
[...] In timp ce femeile visează la dragoste, ei visează la 
maşini puternice, la calculatoare mai rapide, la mecanis¬ 
me, inovaţii şi tehnologii mai performante. Bărbaţii sunt 
preocupaţi de „lucruri” care să-i ajute să-şi dovedească 
puterea prin care să-şi realizeze scopurile. 

Atingerea scopurilor este foarte importantă pentru 
un [bărbat], deoarece este un mod de a-şi demonstra 
competenţa şi a se simţi bine; el trebuie să-şi realizeze 
aceste ţeluri prin el însuşi. Nu se poate ca altcineva să o 
facă pentru el. 

[Bărbaţii] se mândresc să-şi rezolve lucrurile ei înşişi. Au¬ 
tonomia este un simbol al eficienţei, puterii şi competenţei. 

înţelegerea acestei caracteristici poate ajuta femeilor 
să înţeleagă de ce bărbaţii detestă atât de mult să fie co¬ 
rectaţi sau îndrumaţi. A oferi unui bărbat sfaturi pe care 
nu le-a cerut înseamnă să presupui că el nu ştie ce are de 
făcut sau că nu se poate descurca singur. Bărbaţii sunt 
foarte sensibili în această privinţă, deoarece chestiunea 
competenţei este atât de importantă pentru ei. [...] 

[Aceasta] explică de ce bărbaţii oferă instinctiv soluţii 
atunci când femeile vorbesc despre problemele lor. Când 
o femeie îsi împărtăşeşte fără alte intenţii sentimentele 
sau analizează cu voce tare problemele acelei zile, bărba¬ 
tul presupune, în mod eronat, că ea aşteaptă un sfat bun. 
El îşi pune pălăria domnului Rezolvă-tot şi începe să-i 
dea sfaturi; acesta este felul lui de a-şi dovedi dragostea şi 
a încerca să o ajute. 

El vrea să o facă să se simtă mai bine, rezolvându-i 
problemele. Vrea să-i fie de folos. El crede că va fi preţuit 
şi va merita dragostea ei, dacă talentele lui sunt folosite 
pentru a-i rezolva problemele. 

Insă după ce a dat o soluţie şi ea continuă să fie ne¬ 
căjită, îi este din ce în ce mai greu să o asculte, deoarece 
soluţia lui a fost respinsă, iar el se simte tot mai inutil. 

El nu are habar că poate fi de folos doar ascultând 
cu interes şi înţelegere. El nu ştie că, [pentru o femeie], a 
vorbi despre problemele proprii nu constituie o invitaţie 
de a oferi soluţii. [...] 

[Femeile] au alte norme. Ele preţuiesc dragostea, co¬ 
municativitatea şi relaţiile umane. Ele petrec mult timp 
consolându-se, ajutându-se şi discutând între ele. Percep¬ 
ţia lor despre sine se defineşte prin sentimente şi calitatea 
relaţiilor lor. Ele se realizează prin a-şi împărtăşi senti¬ 
mentele şi a avea legături cu ceilalţi. [...] 

Pentru un bărbat este greu de înţeles. Poate să în¬ 
ţeleagă oarecum ce simte o femeie prin comunicare şi 
gândindu-se la satisfacţia pe care o simte el când câştigă 
o cursă, când îşi atinge un ţel sau rezolvă o problemă. [...] 

Deoarece demonstrarea competenţei nu este atât de 
importantă pentru [femei], ajutorul oferit nu este jigni¬ 
tor, iar nevoia de ajutor nu este un semn de slăbiciune. In 
schimb, un bărbat se poate simţi jignit când o femeie îi 
oferă sfaturi; el simte că ea nu are încredere în capacitatea 
lui de a se descurca singur. 

Femeia nu are idee despre această sensibilitate mascu¬ 
lină, deoarece pentru ea orice ajutor oferit este cât se poa¬ 
te de binevenit. Asta o face să se simtă iubită şi admirată. 
Dar, oferindu-i ajutor unui bărbat, îl poţi face să simtă că 
este incompetent, slab şi chiar că nu este iubit. [...] 

Necunoscând această trăsătură a firii bărbaţilor, este 
foarte uşor pentru o femeie să rănească şi să ofenseze, nein¬ 
tenţionat şi fără să-şi dea seama, pe cel pe care-1 iubeşte. [...] 
Tom şi Mary se duceau la o întrunire. După vreo do¬ 
uăzeci de minute în care s-au învârtit în jurul aceloraşi 
clădiri, pentru Mary a fost clar că Tom se rătăcise. în cele 
din urmă, ea i-a sugerat să întrebe pe cineva. Tom a rămas 
foarte tăcut. Ei au ajuns până la urmă la destinaţie, dar 
tensiunea acelui moment a persistat întreaga seară. Mary 
nu avea habar de ce era el atât de supărat. 

Pe de o parte, ea îi spusese: „ Te iubesc şi am grijă de 
tine, aşa că te ajut astfel. ” 

Pe de altă parte, el era ofensat, căci auzise altceva: „Nu 
am încredere în tine pentru a ajunge acolo. Eşti incompetent. " 
[...] Mary nu bănuia că, atunci când Tom s-a rătăcit 
şi a început să dea ocol aceleiaşi zone, era o ocazie deosebită 
pentru a-i dovedi afecţiune şi a-l încuraja. In acel moment 
el era mai vulnerabil şi avea mai multă nevoie de dragoste. 
A-l respecta neoferindu-i sfaturi [l-ar fi făcut să se simtă aşa 
cum se simte o femeie când primeşte] un buchet frumos de 
flori sau un bilet de dragoste. 

[...] In general, când o femeie oferă sfaturi care nu i-au 
fost solicitate sau încearcă să ajute un bărbat, ea nici nu 
are idee cât de critică şi lipsită de dragoste poate să-i pară. 
Chiar dacă intenţia este bună, sugestiile ei rănesc şi jignesc. 
Reacţiile lui pot fi violente, mai ales dacă [...] a fost în copi¬ 
lărie martorul criticilor aduse tatălui de către mama sa. [...] 
In mod analog, dacă un bărbat nu înţelege că feme¬ 
ia este diferită, el poate face mai mult rău încercând să 
ajute. Bărbaţii trebuie să ţină seama că femeile îşi discu¬ 
tă problemele pentru a realiza o apropiere, nu neapărat 
pentru a obţine soluţii. 

De multe ori, femeile vor să-şi împărtăşească impre¬ 
siile din ziua respectivă, iar soţul, crezând că o ajută, o 
întrerupe cu un torent de soluţii la problemele ei. El nu 
are habar de ce o nemulţumeşte. 

y y 

De exemplu, Mary se întoarce acasă după o zi obositoa¬ 
re. Ea vrea să-şi împărtăşească impresiile în legătură cu asta. 

Ea spune: 

— Nu am avut o clipă liberă. 

Tom răspunde: 

- Ar trebui să renunţi la serviciul ăsta. Nu este nevoie 
să munceşti atât de mult. Găseşte-ţi ceva care să-ţi placă. 

- Dar îmi place munca mea. Numai că mi-au cerut 
să-mi refac totul, fără să mi-o spună din timp. 

- Nu-i asculta. Fă şi tu ce poţi. 

— Asta şi fac! Nu-mi vine să cred că am uitat complet să 
o sun astăzi pe mătuşa mea. 

- Nu-ţi face probleme, ea va înţelege. 

— Dar ştii în ce stare este! Are nevoie de mine. 

— Te agiţi prea mult, de asta eşti atât de nemulţumită. 

- Nu sunt mereu nemulţumită. Nu poţi deloc să mă asculţi? 

— Dar te ascult. 

- De ce-mi mai bat capul?! 

După această discuţie, Mary a fost mai enervată decât 
când a ajuns acasă, dorindu-şi intimitate şi apropiere. Tom a 
fost şi el frustrat, neavând idee ce nu era în regulă. El voise să o 
ajute, dar tactica lui de rezolvare a problemelor nu functionase. 

[...] Tom nu a înţeles cât de important era să ascul¬ 
te fără să ofere soluţii. Soluţiile lui nu făceau decât să în¬ 
răutăţească lucrurile. Vedeţi, [femeile] nu oferă niciodată 
soluţii când cineva vorbeşte. Un mod de a respecta o altă 
[femeie] este să o asculţi cu răbdare şi empatie, căutând să 

înţelegi cu adevărat sentimentele ei. Tom nu avea habar că, 
ascultând-o pur şi simplu cu atenţie pe Mary descriindu-şi 
sentimentele, i-ar fi adus uşurare şi mulţumire. 

[...] Rezumând cele spuse, iată cele două greşeli pe care 
le comitem, în mod frecvent, în cadrul relaţiilor noastre: 

1. Bărbatul încearcă să modifice sentimentele unei 
femei care este supărată, transformându-se în domnul 
Rezolvă-tot şi oferindu-i soluţii pentru problemele ei, 
soluţii care-i subminează sentimentele. 

2. Femeia încearcă să schimbe modul de a acţiona al 
bărbatului, transformându-se într-un Comitet de Per¬ 
fecţionare, oferindu-i sfaturi şi critici nesolicitate.” 48 

Cum poate atunci, de pildă, o soţie să-şi motiveze 
soţul să-şi schimbe o trăsătură de comportament neplă¬ 
cută sau dăunătoare? Intr-o altă carte a sa, dr. John Gray 
arată că atunci când bărbatul simte că este acceptat de soţia 
sa aşa cum este, fără a fi judecat sau condamnat, „el este 
mai dispus şi mai capabil să-i acorde soţiei sale respectul 
şi înţelegerea pe care le merită” şi este mult mai înclinat 
să îi asculte dorinţele si să îsi dorească să o mulţumească. 

y » i > 

însă, scria dr. Gray, „majoritatea femeilor nu cunosc acest 
secret al bărbaţilor. Ele au rămas cu impresia greşită că 
modalitatea de a motiva un bărbat să se schimbe con¬ 
stă în a te plânge, a cicăli sau a dezaproba.” 49 

în concluzie, Dr. Gray ne atrage atenţia: 

„Nu vreau să spun că totul este greşit în ce-1 priveşte 
pe domnul Rezolvă-tot sau Comitetul de perfecţionare. 

48 Idem, pp. 18-25. 

49 Dr. John Gray, Marte şi Venus se ciocnesc. Editura Meteor 
Press, 2009, p. 258. 

Acestea sunt atribute pozitive. [...] Greşelile provin doar 

din momentul ales şi din modul de abordare. 

Femeile îl apreciază foarte mult pe domnul Rezolvă-tot, 

dacă el nu se iveşte atunci când ea este indispusă. Bărbaţii 

trebuie să tină minte că nu este momentul să ofere soluţii 
* > 

atunci când femeile par indispuse şi vorbesc despre pro¬ 
blemele lor; de fapt, ele au nevoie să fie ascultate şi atunci 
se simt mai bine. Nu de soluţii au ele nevoie. 

J 

Bărbatul apreciază mult Comitetul de Perfecţionare 

atunci când are nevoie de el. Femeile trebuie să-si aducă 

aminte că sfaturile si criticile nesolicitate, mai ales când 
bărbatul a făcut o greşeală, îl fac să se simtă sub papuc şi 
neiubit. El are nevoie mai curând de acceptare din partea 
ei, decât de sfaturi, şi astfel să poată învăţa din propriile-i 
greşeli. Când bărbatul simte că femeia nu încearcă să-l 
perfecţioneze, probabilitatea ca el să aştepte reacţiile şi 
sfaturile ei este mult mai mare.” 50 

Dr. Gray scotea în evidenţă şi o altă diferenţă impor¬ 
tantă dintre bărbatul tipic şi femeia tipică, posibilă sursă 
de conflicte şi neînţelegeri. Este vorba de faptul că „ra¬ 
reori bărbaţii şi femeile se gândesc la acelaşi lucru, chiar 
dacă folosesc aceleaşi cuvinte. De exemplu, dacă o femeie 
spune: „Am impresia că nu mă asculţi niciodată, nu se 
aşteaptă ca niciodată să fie înţeles ca atare. Folosirea lui 
niciodată este doar un mod de a-şi exprima frustrarea pe 
care o simte în acel moment. Nu trebuie considerată ca 
o informaţie reală. 

y 

Pentru a-şi exprima pe deplin sentimentele, femeile 
îşi permit licenţa poetică de a utiliza tot felul de superlati- 

50 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, p. 25. 

ve, metafore şi generalizări. Bărbaţii greşesc luând ca atare 
aceste expresii. Deoarece nu recepţionează înţelesul real, 
ei reacţionează de obicei într-o manieră necooperantă.” 51 


51 Idem, pp. 52-53. 



7. CUM REACŢIONEAZĂ TIPIC 
BĂRBATUL, RESPECTIV FEMEIA 
LA STRES 

în aprecierea dr. John Cray, „una dintre cele mai 
mari diferenţe [dintre bărbaţi şi femei o constituie] felul 
în care reacţionează la stres. 

[...] Când o femeie este supărată sau supusă stresu¬ 
lui, va căuta, pentru a se descărca, o persoană în care are 
încredere şi va discuta pe îndelete problemele ei curente. 
Când vorbesc despre cât sunt de copleşite de griji, ele se 
simt dintr-o dată mai bine. Acesta este felul lor de a fi. 
[Pentru o femeie, este] un semn de dragoste şi nu o pova¬ 
ră să-ţi împărtăşeşti altcuiva problemele. [...] 

Când un bărbat este supus stresului, el se va retrage în vi¬ 
zuina gândurilor sale şi se va concentra asupra rezolvării unei 
probleme anume. De obicei, o alege pe cea mai urgentă sau 
pe cea mai dificilă. Se concentrează atât de mult asupra aces¬ 
teia încât, pentru un timp, nu va mai fi prezent pentru nimic 
altceva. Celelalte probleme şi obligaţii rămân pe planul doi. 

în asemenea momente, el devine din ce în ce mai dis¬ 
tant, uituc, inert şi preocupat. De exemplu, când discută 
ceva acasă, pare că doar 5% din gândurile sale sunt disponi¬ 
bile, în timp ce restul de 95% sunt îndreptate tot la ceea ce-1 
munceşte. Nu prea este atent deoarece îl preocupă problema 
lui şi caută să găsească o soluţie. Cu cât este mai stresat, cu 

atât va fi mai absorbit de acea problemă. în asemenea mo¬ 
mente, el este incapabil să acorde unei femei atenţia şi sen¬ 
timentele pe care aceasta le merită şi de care beneficiază, de 
obicei. Mintea lui este în altă parte şi nu se poate elibera.” 52 

Pe de altă parte însă, „când un bărbat începe să ştie 
să asculte, observă că a găsit un mijloc excelent de a-şi 
uita grijile zilnice şi, în acelaşi timp, de a aduce multă 
mulţumire soţiei.” 53 

Dr. John Gray observa de asemenea: „Bărbaţii se în¬ 
curajează de obicei unii pe alţii cu expresii ca: „Nu-ţi fa 
probleme, te descurci tu”, sau „Asta-i problema lor, nu a 
ta”, sau „Sunt sigur că se rezolvă”. Ei se încurajează nefa- 
cându-şi griji, bagatelizându-şi problemele. 

Mi-a luat câţiva ani - mărturiseşte Dr. Gray - să înţe¬ 
leg că soţia mea voia să mă îngrijorez pentru ea când avea 
necazuri. Fără a înţelege nevoile ei diferite, aş fi neglijat 
importanţa grijilor ei. Aceasta o supăra şi mai mult.” 54 

„în timp ce bărbatul îşi doreşte încredere, femeia vrea să 
fie ocrotită. Când un bărbat spune unei femei: „Ce ai, draga 
mea?”, având o expresie îngrijorată, ea se simte încurajată 
de grija lui. Când o femeie spune acelaşi lucru, într-un fel 
tot atât de grijuliu şi preocupat, el se poate simţi jignit sau 
respins, simte că ea nu are încredere că el va face faţă proble¬ 
melor. Pentru bărbaţi este foarte dificil să facă distincţia în- 

tre compasiune şi simpatie. El detestă să fie compătimit. [...] 

Bărbaţii trebuie să găsească modalităţi de a arăta că le pasă, 
în timp ce femeile trebuie să afle cum să arate încredere.” 55 

52 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, pp. 30-31. 

53 Idem, p. 37. 

54 Idem, p. 64. 

55 Idem, p. 68. 

8. CUM SĂ FII 
UN BĂRBAT ADEVĂRAT 

Soţul trebuie să nu uite niciodată următorul aspect 
deosebit de important: soţia te ceartă, e nemulţumită, bo¬ 
sumflată, poate chiar se răsteşte un pic la tine - dar toate 
astea le face pentru că te iubeşte şi vrea să te ajute să fii cât 
mai bun. (Aşa sunt marea majoritate a soţiilor credincioa¬ 
se, deci aproape sigur că şi soţia ta gândeşte şi simte la fel!) 
Prin această comportare, aşadar, îşi manifestă iubirea, iar 
nicidecum dispreţul, cum crede adesea bărbatul! 

Dacă va gândi astfel, bărbatul va putea suferi şi îngă¬ 
dui mult mai uşor aceste mustrări din partea soţiei. 

Păstrând proporţiile, felul de manifestare a iubirii so¬ 
ţiei pentru soţ cred că s-ar putea asemăna cu cel al mamei 
pentru copilul ei, sau cu al stareţului pentru ucenicul său, 
pe care îl mustră şi ceartă din dragoste, pentru binele său: 

„Este adevărat că atunci când mă mustra - scria părin¬ 
tele Efrem Filotheitul despre stareţul său, Gheron losif Isi- 
hastul — sufeream foarte mult în sinea mea, dar cât de recu¬ 
noscător îi sunt acum pentru acele „intervenţii chirurgicale”! 

Zi şi noapte ocări. Nu din când în când, ci în fiecare zi. 
Ah, ce mi-a făcut Stareţul! Nici să răsuflu nu apucam din 
pricina ocărilor. Sufeream şi de aceea mergeam la chilia mea, 
îl îmbrăţişam pe Cel Răstignit şi îi spuneam cu lacrimi: 

- Tu, Care eşti Dumnezeu, ai răbdat nedreptăţi, ocări 
şi necinstiri de la o mulţime de oameni păcătoşi. Oare eu, 
păcătosul şi pătimaşul, să nu primesc o mustrare? Stareţul 
face aceasta pentru că mă iubeşte şi vrea să mă mân¬ 
tuiască [subl. ns.]. 

Şi după ce mă rugam astfel, simţeam că sufletul meu 
primeşte putere. ’ 56 

Un autor laic scria: 

„întotdeauna să-i laşi celuilalt prezumţia de nevi¬ 
novăţie. Acceptă că ea sau el se poartă cu corectitudine 
şi bune intenţii, chiar dacă pe moment te simţi rănit şi 
confuz. Amintiţi-vă că vă iubiţi unul pe celălalt şi că, in¬ 
diferent de ce s-a făcut sau s-a spus (cu excepţia cazurilor 
reale de abuz!), nu a vrut să te rănească.” 57 

Părintele Alexandr Elceaninov, scriind despre „filosofia 
certurilor din familie”, observa: „Adeseori, certurile provin 
din reproşurile soţiei, pe care soţul le suportă cu greutate, 
chiar dacă reproşurile acestea sunt îndreptăţite (orgoliul). 
Trebuie să înţelegem de unde vin reproşurile: adeseori, ele 
vin din dorinţa soţiei de a-1 vedea pe soţ mai bun decât este 
el de fapt, dintr-o exigenţă sporită faţă de el, adică dintr-un 
fel de idealizare. In aceste cazuri, soţia reprezintă conştiinţa 
soţului său, şi reproşurile ei trebuie primite ca atare. Bărba¬ 
tul, mai ales în căsătorie, este înclinat să se lase pe tânjeală 
[...]. Soţia [însă] aşteaptă de la soţ mai mult. în acest sens, 
prezenţa conflictelor în familie [evident e vorba de acele 
conflicte în care cei doi nu ajung să îşi rostească vorbe grele, 

56 Arhim. Efrem Filotheitul, Stareţul meu Iosif Isihastul, Editura 
Evanghelismos, 2010, p. 234. 

57 Susan K. Perry, Living in Flotu, apud. Dr. Jan Yager, Cum 
să-ţi găseşti partenerul ideal. Editura House ofGuides, 2007, p. 142. 

să ţipe unul la altul etc., ci încearcă să discute punctele di¬ 
vergente pentru a ajunge la o înţelegere - n.n.] este, oricât 
de ciudat ar părea, dovada înfăptuirii căsătoriei, iar în acest 
om nou, contopit din doi, soţia joacă rolul conştiinţei. 

Iată de ce între oamenii apropiaţi certurile sunt câ¬ 
teodată chiar folositoare - în focul cerţii se mistuie tot 

> 

gunoiul supărărilor şi neînţelegerilor care s-au acumulat 
câteodată vreme îndelungată, iar după explicaţiile şi măr¬ 
turisirile reciproce, se instalează sentimentul limpezimii 
şi liniştii - totul s-a clarificat, nimic nu mai apasă. Atunci 
se descătuşează cele mai înalte capacităţi ale sufletului şi, 
prin comunicare, se discută lucruri uimitoare, se ajunge 
la deplină unire de sentimente şi de gândire.” 58 

Sfântul Ioan Gură de Aur ne învaţă că soţul cel bun 

este cel care suportă neputinţele soţiei lui; acesta este băr¬ 
bat adevărat, ia r nu cel care îi vorbeşte urât sau o bate: 

„Atunci când femeia ta îţi spune un cuvânt greu, tu 
n-o rabzi. [...] Nu [aşa să faci]! Să nu adresezi injurii fe¬ 
meii tale, să nu te faci şi tu femeie! Şi să nu crezi că pierzi 
când te ocărăste femeia ta. Pierzi când tu o ocărăsti si 

aceasta rabdă. Atunci tu te ocărăşti! Să rabzi injuria este 
un semn că eşti bărbat puternic, pentru că semnul băr¬ 
baţilor puternici este să-i îngăduie pe cei neputincioşi.” 59 

Certurile nu trebuie să ajungă niciodată să degenereze, 
căci odată scăpate din frâu, se poate ajunge la lucruri foarte 

58 Preotul Alexandr Elceaninov, în: ***, Cum să întemeiem o 
familie ortodoxă: 250 de sfaturi înţelepte pentru soţ ţi soţie de la sfinţi 
ţi mari duhovnici, Editura Sophia, 2011, p. 108. 

59 Sfântul Ioan Gură de Aur, Cuvânt la legătura sfântă a Nunţii, 
apud. Arhim. Vasilios Bacoianis, Căsătoria, Editura de Suflet, 2010, 
p. 79. 




74 Andrei Dragulinescu 

urâte, chiar până la bătaie. Despre acest pericol ne avertiza 
Sfântul loan Gură de Aur în cuvinte pline de putere: 

„Ca soţul să îşi bată soţia, aceasta este cea mai mare 
ocară nu numai pentru cea bătută, ci şi pentru cel ce bate. Şi 
vouă, soţiilor, si vouă, soţilor, vă zic: să vă ferească Dumne- 
zeu de păcate care să-l împingă pe bărbat să-şi bată nevasta! 
Dar ce zic eu de nevastă? Un om nobil ar trebui să se îngre- 
ţoşeze de bătaie, chiar când este vorba să ridice mâna la o 
roabă... Cu atât mai de ocară este să ridici mâna la o femeie 
liberă. Toată lumea ştie asta chiar şi din legile păgâneşti, care 
nu sileau soţia care suferă bătăi de la soţ să trăiască împreună 
cu el, socotindu-1 pe acesta nevrednic de împreună-vieţui- 
re - şi oare nu este un semn al nelegiuirii celei mai mari să 
o necinsteşti ca pe o roabă pe tovarăşa ta de viaţă, care de 
multă vreme te ajută în cele de trebuinţă neapărată? Pe un 
asemenea soţ - dacă poate fi numit soţ, nu fiară - eu îl pun 
în rând cu ucigaşul de părinte: căci dacă ni s-a poruncit să 
lăsăm tatăl şi mama de dragul soţiei - nu ca să-i necăjim, ci 
ca să împlinim legea dumnezeiască, pe care părinţii înşişi o 
iubesc atât de mult încât, fiind părăsiţi. Ii dau mulţumită lui 
Dumnezeu, învoindu-se cu mare osârdie la aceasta -, oare 
nu este cea mai mare ocară să o jignim astfel pe cea pentru 
care Dumnezeu a poruncit să ne lăsăm chiar părinţii? Oare 
nu este aceasta o nebunie? [...] Mai bine ar fi ca pământul 
să-l înghită îndată pe necredinciosul acela, decât să se arate 
iarăşi în lume. „însă femeia este obraznică.” Chiar dacă e 
obraznică, nu uita că este femeie, vas slab, iar tu eşti bărbat. 
Eşti pus mai-mare şi cap ca să înduri slăbiciunea femeii.” 60 

60 Sfântul loan Gură de Aur, în: ***, Cum să întemeiem o familie 
ortodoxă: 250 de sfaturi înţelepte pentru soţ ţi soţie de la sfinţi ţi mari 
duhovnici, Editura Sophia, 2011, pp. 134-135. 

Din cele spuse până acum, nădăjduiesc că nu va ră¬ 
mâne nimeni cu ideea că bărbatul trebuie să renunţe la 

1 

bărbăţia sa, în dorinţa de a-i face pe plac femeii. Nicide¬ 
cum! Trebuie, ca în toate lucrurile, păstrată şi aici dreapta 
socoteală, calea de mijloc, cea „de aur”, care nu se abate 
nici la stânga prin violenţă şi brutalitate (fizică sau de 
limbaj), nici la dreapta prin feminizare şi lipsă de per¬ 
sonalitate! Un bărbat trebuie să se comporte şi ferm, şi 
cu blândeţe. Bărbatul trebuie să fie capul familiei şi un 
sprijin pentru femeie. „O fată îţi dă inima ei dacă tu eşti 
bărbat adevărat”, spunea într-o discuţie cu tinerii părin¬ 
tele Arsenie Papacioc. 

Despre ce înseamnă să fii bărbat adevărat scria, printre 
alţii, Elliott Katz în cartea sa „Cum să fii bărbatul pu¬ 
ternic pe care şi-l doresc femeile”. întreaga carte este scrisă 
sub forma unui dialog ai cărui protagonişti principali sunt 
un bărbat, Michael, ce întâmpină probleme în căsnicie şi 
bunicul său Joseph, care tocmai îşi serbase „nunta de aur ” 
(cincizeci de ani de căsătorie). Michael se plânge de soţia sa, 
spunându-i bunicului: 

„Eu mă străduiesc din greu să mă port frumos şi s-o fac 
fericită. Dar, orice-aş face, e întotdeauna prea puţin. ’ 61 

O vecină a lor, Leanna, intervine în discuţie, spunând 
că soţul ei, de care era acum divorţată, se îndreptăţea în ace¬ 
laşi mod. Leanna îi dezvăluie lui Michael ce o nemulţumea 
la fostul ei soţ, intuind că aceleaşi lucruri o deranjau şi pe 
soţia lui Michael: 

„Atunci când sunt cu un bărbat, vreau să mă simt fe¬ 
meie. Vreau să fie puternic, să mă protejeze. David (fostul 

61 Elliott Katz, Cum să fii bărbatul puternic pe care şi-l doresc 
femeile , Editura Curtea Veche, 2007, p. 9. 

soţ) e băiat bun. Făcea treburile din jurul casei, spăla vase¬ 
le, schimba scutecele. Dar mă simţeam de parcă as fi fost o 
mamă singură. Când trebuia luată o decizie, spunea: „ Tu 
hotărăşti”. îmi doresc un bărbat care să ştie ce vrea. Nu 
puteam să-l respect. Nu-mi satisfăcea nevoile emoţionale. 
[...] E băiat bun, dar simţeam nevoia să-l văd asumându-şi 
răspunderea. Iar el nu voia asta. Sau nu era în stare. Eu 
trebuia să conduc totul şi asta nu-mi plăcea deloc. ’ 62 

Leanna (şi odată cu ea cea mai mare parte dintre femei) 
era de părere că bărbatul trebuie să fie întotdeauna cel care 
să ia iniţiativa. Aceasta, desigur, nu înseamnă că trebuie şi 
să ia hotărârile de unul singur, ci el trebuie să le propună, 
iar apoi să le discute cu soţia şi să ia hotărârile împreună. 

Rămas singur cu bătrânul, Michael continuă să vor¬ 
bească despre soţia lui şi de greutăţile pe care le întâmpină, 
iar bunicul îl suprinde mărturisindu-i că la început şi el a 
avut de-a face cu aceeaşi problemă în căsnicie, şi îi povesteşte 
cum a reuşit să o depăşească: 

- Nevastâ-mea „mă critică întruna, zise Michael. Ea 
spune că nu mă străduiesc destul, dar eu fac tot ce-mi stă în 
puteri. Ii întoarce pe copii împotriva mea. Nu-mi vine să 
mă mai duc acasă. Nu ştiu niciodată ce aşteaptă de la mine. 
Chiar şi acum mi se face râu când mă gândesc la asta. încep 
să am dureri în coşul pieptului. 

- Totul mi se pare atât de cunoscut, Michael, răspunse 
bunicul. Dă-mi voie să-ţi povestesc prin ce-am trecut eu. 
Bunica ta e o femeie minunată. Sunt bucuros că am luat-o 
de nevastă şi am învăţat foarte multe trăind alături de ea. 
Cu mulţi ani în urmă, nu ştiam cum să rezolv problemele 
de-acasă şi o lăsam pe ea să ia hotărârile. Şi zicea că nu mă 


62 Idem, p. 16. 

străduiesc suficient. Mi-am dat seama că, prin asta, voia 
de fapt să spună că mă implicam prea puţin în conducerea 
gospodăriei. Există bărbaţi care dirijează totul şi care vor să 
cântărească fiecare decizie. Eu eram exact opusul lor. Îmi era 
greu să mă pronunţ în indiferent ce privinţă. Lăsam totul în 
seama ei şi asta n-o făcea fericită. Nu avea nevoie de cineva 
care s-o dirijeze, dar nici nu-şi dorea un bărbat care să lase 
totul în seama ei. [...] 

Am învăţat - adăugă buniculJoseph - că, dacă aveam de 
gând s-o fac pe bunica ta fericită, trebuia să ştiu ce vreau. [...] 
Am învăţat că bunica ta îşi dorea să mă poată privi cu respect. 
Dorea să fiu un bărbat puternic — nu doar unul care se stră¬ 
duia sâ-i facă pe plac. Dacă nu eram puternic, dacă nu eram 
în stare să iau decizii, îşi pierdea respectul pentru mine. [...] 

Am învăţat, continuă bătrânul, că ceea ce conta cu 
adevarat era să-mi călăuzesc familia către ţintele pe care le 
stabileam împreună cu bunica. [...] 

- Am încercat - replică Michael - dar Lisa îmi caută 
mereu nod în papură. Dacă fac o greşeală, mi-o tot aduce 
aminte. Cedez mereu şi sunt gata să renunţ. E mai simplu 
când te mulţumeşti să-i faci pe plac. 

Bunicul dădu din cap, încuviinţând. 

— Michael, nu-mi spui nimic nou. Şi eu credeam că era 
mai simplu să-i fac pe plac bunicii tale, că asta avea să ne 
împace. Dar mă înşelam. Ea nu mă respecta. 

- Mi-am închipuit că o s-o fac fericită pe Lisa fiind 
mereu de acord cu ea şi că o să mă aprecieze pentru asta, 
dar nu e aşa. 

- Ironia e că soţiei nu-i place deloc atunci când te strâ- 
duieşti să-i faci mereu pe plac, răspunse bunicul. Dacă-i 
arăţi că ştii ce vrei, o să te respecte mai midt. 

- Vreau să trăim în bună înţelegere. 

— Şi acum o faceţi? Buna înţelegere nu înseamnă să ce¬ 
dezi întruna. Copiii trebuie să vadă că părinţii lor se respec¬ 
tă şi se susţin unul pe celălalt. ’ 63 

în concluzie, o fată vrea să se mărite cu un bărbat 
„care e în stare să ia o hotărâre, un bărbat pe care să se poa¬ 
tă baza, care poate alege ceea ce e bine pentru cei dragi, un 
bărbat care se comportă demn şi responsabil, făcând ceea 
ce trebuie, nu ce e mai simplu, 1a modă sau rapid.” 64 


63 Idem, pp. 19-22. 

64 Idem, p. 114. 



9. DESPRE 

MATURITATEA AFECTIVĂ 


Un autor aprecia că „cel mai mare pas către maturi¬ 
tate poate fi chiar faptul de a învăţa să recunoşti când ai 
greşit. Când cerem iertare cuiva cu umilinţă, nu numai 
că înlăturăm ofensa, dar câştigăm şi respectul celui ofen¬ 
sat. Pentru ce anume e nevoie de mai mult curaj - pentru 
a ignora ofensa adusă, sau pentru a o recunoaşte? 

Singura dată când am simţit o reacţie negativă după 
ce am cerut iertare a fost când am avut o atitudine acu¬ 
zatoare. Când ceilalţi simt că nu există o părere de rău 
sinceră, deseori reacţionează cu amărăciune sau cu furie. 
Dar când observă că-mi pare rău cu adevărat, respectul 
lor faţă de mine pare să sporească .” 65 

Iată trei aspecte ale maturităţii afective pe care, în 
viziunea unui alt autor, trebuie s-o dobândim cu toţii 
pentru a avea parte de relaţii împlinite: 

„ / - Acceptaţi-lpe celălalt aşa cum este 

Nu fiţi prea exigent şi idealist: soţul / soţia perfect(ă) 
nu există! [...] 

Treptat, defectele celuilalt ies la iveală. Nimeni nu e 
perfect. Dumneavoastră o ştiţi. Toată lumea o ştie, dar 

65 Gary Smalley, Cum să-ţi înţelegi soţul. Editura Curtea Veche, 

2002, p. 198. 

ceea ce acceptăm fără probleme la cineva care nu ne e 
apropiat, pare adesea greu de acceptat la persoana pe care 
o iubim şi care pare perfectă. [...] Idealul dumneavoastră 
de perfecţiune vă poate da un sentiment de frustrare in¬ 
tensă, care vă „umbreşte” fericirea. [...] 

Cu toate acestea, dacă priviţi realitatea în mod obiec¬ 
tiv, nici dumneavoastră înşivă nu sunteţi perfect; şi dum¬ 
neavoastră încercaţi să vă cultivaţi calităţile, atenuându-vă 
defectele, dar acestea reapar după o bucată de vreme. 
Aşa că trebuie să ştiţi să treceţi peste defectele celuilalt. 
Acceptaţi-1 aşa cum este, şi dacă şi el face acelaşi lucru, 
atunci veţi avea cea mai bună dovadă de dragoste. [...] 
Atenţie, totuşi, să nu iertaţi totul. Există limite. Dacă 
descoperiţi o incompatibilitate fundamentală sau devieri 
de conduită (violenţă, agresivitate, infidelitate...), nu tre¬ 
buie să treceţi peste ele. Aceste defecte se vor accentua cu 
trecerea timpului. Nu vă lăsaţi orbit; chiar dacă hotărârea 
dumneavoastră este greu de luat, o asemenea relaţie tre¬ 
buie oprită. [...] 

în concluzie, trebuie să acceptaţi cu indulgenţă mici¬ 
le defecte, dar trebuie combătute cu hotărâre toate com¬ 
portamentele care sfidează cele două elemente esenţiale 
ale dragostei: tandreţea şi fidelitatea. 

2 - Daţi prioritate personalităţii 
Acordaţi mai multă importanţă personalităţii decât fru¬ 
museţii fizice. Discerneţi esenţialul dincolo de aparenţe. [...] 
O fată foarte frumoasă poate fi „săracă cu duhul” 
[în sensul din limbajul lumesc obişnuit, adică „proastă”, 
nu „smerită” - n.n.] şi neinteresantă, în timp ce o alta, 
care atrage mai puţin privirile, poate fi o adevărată „perlă 
rară”. Băieţii inteligenţi învaţă aceasta foarte repede. La 

fel se întâmplă şi cu aspectul fizic al băieţilor. Fetele inte¬ 
ligente învaţă şi ele foarte repede acest lucru... 

3 - Trebuie să ştiţi să ascultaţi şi să ştiţi să vorbiţi 

Comunicarea este esenţială într-o relaţie. Trebuie 

> > 

mai întâi să-l ascultaţi pe celălalt, să-i înţelegeţi dorinţele, 
bucuriile, problemele. Apoi trebuie să ştiţi să vorbiţi, ca 
să-i răspundeţi la întrebări, dar şi să ştiţi să vă exprimaţi 
propriile sentimente. 

Perfidia limbajului constă în faptul că o frază nu în¬ 
seamnă întotdeauna acelaşi lucru pentru cel care vorbeşte şi 
pentru cel care ascultă. Cuvintele au semnificaţii şi nuanţe 
diferite. A vorbi nu înseamnă neapărat a fi înţeles. Deci: 

• vorbiţi folosind cuvinte simple; 

• fiţi întotdeau na clar şi explicit ; 

• evitati subînţelesurile si ascunzişurile (sursă a celor 
mai grave neplăceri); 

• ascultaţi, repetând din când în când ceea ce vi se 
spune, pentru a cere confirmarea; 

• clarificaţi toate situaţiile, cât mai curând posibil.” 66 


66 Jean-Franţois Picardat, Ghidul timidului. Editura Tcora, 
1998, pp. 194-197. 












10. SENSUL ADEVĂRAT 

AL TAINEI NUNTII 

) 

Intr-un cuvânt la prăznuirea Sfinţilor Mucenici căsă¬ 
toriţi Adrian şi Natalia, se subliniază: 

„Sensul adevărat al familiei creştine [...] astăzi nu-1 
mai ştie nimeni, [şi în el] astăzi aproape nimeni (nici din¬ 
tre cei aşa-numiţi „credincioşi practicanţi”) nu mai crede. 
Nimeni nu mai crede că sensul unirii în Hristos cu persoa¬ 
na iubită nu este să fii fericit în lumea aceasta, nu este să 
scapi de singurătate cu orice preţ, [...] nu este să te răsfeţi 
şi să te scalzi în desfătări fără mustrări de conştiinţă (că... 
deh, sunt permise, şi la urma-urmei nu suntem călugări, 
deci suntem dispensaţi de a trăi prea duhovniceşte), nu 
este să-ţi faci idol şi scop în sine din iubirea firească şi din 
persoana iubită, şi nu este nici măcar să ai neapărat copii, 
dacă Dumnezeu nu îngăduie sau nu binevoieşte aceasta! 

Sensul adevărat al unirii în Taina Nunţii este încunu¬ 
narea vieţii prin împreună-mărturisirea lui Hristos. Sen¬ 
sul ultim al însoţirii creştine este redat de cântarea aceea 

j > 

dureros de frumoasă din Slujba Tainei Cununiei: „Sfin¬ 
ţilor Mucenici, care bine v-aţi nevoit, rugaţi-vă Domnu¬ 
lui să se mântuiască sufletele noastre!”. Nu sunt invocaţi 
atunci, în Taina Cununiei, alţi sfinţi decât Mucenicii. [...) 

[Sfinţii căsătoriţi, care au trăit în lume], nu erau 
supra-oameni, nu erau „predestinaţi” să fie sfinţi! Erau 

f 

oameni obişnuiţi, la fel ca şi noi, cu nimic mai presus 
de firea omenească. Nu aleseseră pustnicia sau călugăria. 
Au ales viaţa în lume, dar fără să aleagă viaţa lumească! 
Dar ce aveau atunci care să le dea atâta putere să sacrifice 
TOTUL? Cum au putut? 

Aproape „simplu”, am putea spune: au crezut cu ade¬ 
vărat în Hristos şi au împlinit efectiv prima şi cea mai im¬ 
portantă poruncă: „Să iubeşti pe Domnul Dumnezeu din 
toată inima ta, din tot sufletul tău, din toată puterea ta şi 
din tot cugetul tău.” Astăzi oamenii au uitat totalmente 
de această primă poruncă, de parcă ea ar fi... ultima! As¬ 
tăzi a-L iubi pe Hristos mai mult ca orice şi a fi dispus să 
jertfeşti totul pentru El este calificat drept „fanatism”, „ex¬ 
tremism”, „habotnicie” şi este echivalat cu o gravă scrân- 
teală. Astăzi „IUBIREA” este zeul / idolul nostru, dar nu 
Dumnezeu-Iubirea, ci „iubirea” umanistă, acea „iubire” 
prea-omenească, acea iubire care să ne facă fericiţi în 
această lume a păcatului. [...] Astăzi cea mai mare virtute 
este COMPROMISUL, iar „a fi căldicel” şi „a fi lumesc” 
sunt socotite singurele moduri legitime de a fi creştin în 
lume. A vrea să fii om duhovnicesc, ca si creştin căsătorit 
şi vieţuitor în lume, este astăzi aproape „interzis”.” 67 


67 Sfinţii Adrian fi Natalia fi sensul adevărat al Tainei Nunţii , 
http://www.razbointrucuvant.ro/2009/08/25/sfintii-adrian-si-na- 
talia-si-sensul-adevarat-al-tainei-nuntii/, 25 august 2009. 



11. SFATURI PENTRU SOŢI 
DE LA PĂRINTELE EFREM 


Pentru înţelepciunea lor, oferim aici integral sfaturile 
pe care arhimandritul Efrem de la Vatoped le dă soţilor, 
într-un interviu. Multe dintre cele enunţate în capitolele 
dinainte de diverşi autori laici sunt confirmate aici, pro¬ 
venind de această dată nu dintr-un studiu al unui oareca¬ 
re om de ştiinţă, ci chiar din experienţa de la spovedanie 
a părintelui Efrem: 

„Soţii ortodocşi trebuie să fie conştienţi de faptul că 
amândoi se împărtăşesc de păcat şi de greşeli. Trebuie 
însă ca la baza familiei să fie o comuniune în Hristos 
prin taina Bisericii - este foarte important! 

„Ceea ce a unit Dumnezeu, omul să nu despartă”. Nu 
cred că este posibilă vreo căsătorie fără acordul lui Dum¬ 
nezeu. Dacă Dumnezeu nu doreşte unirea a doi tineri, 
căsătoria nu are loc: ori moare vreunul dintre logodnici, 
ori se despart, ori rămân necăsătoriţi şi astfel nu se mai 
ajunge la taina căsătoriei. Dacă se ajunge însă la căsătorie, 
înseamnă că aceasta este acceptată de Dumnezeu - fie că 
unirea este bine-plăcută Lui, fie că este doar acceptată. 

De aceea, conştienţi de aceasta, soţii trebuie să se to- 
lereze, să fie îngăduitori unul cu celălalt. Iar seara trebuie 
să discute despre întâmplările din timpul zilei, dând fie¬ 
care explicaţii pentru a nu exista neînţelegeri. 

Soţul trebuie neapărat să dovedească în mod practic 

soţiei că o iubeşte. Firea femeii este atât de slabă, încât -fit 

îndată ce vede că soţul arată o oarecare amabilitate unei 
> 

alte femei, fie colegă de serviciu, fie prietenă, în sufletul 
ei se aprinde invidia. Nu pentru că ar fi o pornire pătima¬ 
şă ci, din pricina dragostei ce i-o poartă soţului, doreştel 
ca acesta să-i aparţină în întregime. 

Mai mult, femeia devine invidioasă chiar dacă soţul 
arată dragoste mamei lui. Dacă îi spui: „Bine, dar este 
mama lui care l-a născut, l-a crescut, i-a fost alături atâţia 
ani!” ea răspunde: „Da, dar o iubeşte pe ea mai mult decât 
pe mine!"Toate femeile asta răspund. 

De aceea, soţul trebuie, prin tandreţe, să găsească 
„butonul” de îmblânzire a soţiei. Noi, monahii, prin 
modul nostru de viaţă nu avem experienţa femeilor. Insă 
epitrahilul sfintei spovedanii ne-a dezvăluit foarte multe 
taine din sufletul femeii. 

Un alt lucru pe care îl constatăm este acela că femeia, 
după naşterea primului copil, nu mai doreşte atât rolul sexual 
al soţului, cât tandreţea si afectivitatea acestuia. De aceea, so- 
tul trebuie să cunoască acest lucru si să fie tandru cu soţia sa. 

> > i 

Niciodată nu trebuie ca soţul să-i facă observaţie soţi- 

> > » 

ei în prezenţa altora, pentru că de multe ori, din egoism, 
soţii îşi mustră soţiile mai ales în prezenţa propriilor rude. 

Sau, dacă soţia dă telefon soţului la serviciu, acesta să nu-i 
răspundă răstit: „Lasă-mă, n-am timp acum!”, vorbindu-i cu 
asprime. Ci să-i spună: „Iubito, am treabă acum, însă te voi 
suna eu puţin mai târziu”. Soţia trebuie să ştie întotdeauna 
că soţul o iubeşte şi se gândeşte la ea în orice clipă, trebuie 
să simtă că în inima lui ea este pe primul loc. Când soţia va 
înţelege şi se va convinge că soţul o iubeşte, atunci devine de 
bunăvoie aşternut picioarelor lui, gata de orice jertfa. 

Soţia, de multe ori, are faţă de soţ un comportament 
copilăros. De multe ori face mofturi şi nazuri de copil mic. 
Tu, ca soţ, trebuie să te cobori „la mintea ei”, să nu-i dis- 
preţuieşti cererile, să încerci să i le satisfaci şi astfel să aduci 
echilibrul în familie, deoarece în familie toată atentia tre- 
buie îndreptată către mădularul cel slab care este femeia. 

Dacă femeia nu simte tandreţea soţului, golul din 
inima ei nu va fi umplut nici de dragostea părinţilor, nici 
a propriilor copii. Atât de mare e taina căsătoriei, încât 
golul creat în inima femeii de lipsa afectivităţii soţului nu 
poate fi umplut nici măcar de dragostea propriilor copii! 

Soţiei nu trebuie să-i ascundeţi nimic, pentru că va 

veni vremea când veţi fi descoperiţi. Să-i spuneţi totul şi să 

vă consultaţi cu ea în toate. Nu e bine ca soţia să afle cele 
> > 

ascunse ale voastre de la rude, de la colegi, ori de la prieteni. 
Să ştiţi că firea femeiască este pururea bănuitoare, suspici¬ 
oasă. Tot timpul se îndoieşte şi se întreabă: „ Oare mă iubeş¬ 
te soţul?” dacă va găsi motive de suspiciune, devine fiară. 

De aceea, trebuie să ştiţi că singurul lucru care o poa¬ 
te cuceri şi poate uni familia este tandreţea. Soţul ideal 
nu o strigă pe soţie pe nume. După căsătorie, adevăratul 
nume al soţiei trebuie să fie doar „iubito”. Atunci cei doi 
vor fi cu adevărat trup şi suflet. 

Dacă îţi greşeşte cu ceva soţia, nu-i răspunde pe loc, 
atunci când eşti dominat de mânie, ci seara, în dormitor 
când veţi fi singuri, să-i spui cu blândeţe: „Ştii, iubito, azi 
m-ai întristat făcând cutare lucru”. Iar dacă îi arăţi blânde¬ 
ţe, îi va părea rău, va plânge şi îşi va cere iertare. 

Dacă soţul pleacă undeva şi „uită” să-i spună soţiei, iar 
aceasta află de la colegii de serviciu, de exemplu, atât de 
mare este rana sufletească pricinuită de faptul că nu este ea 
prima căreia soţul să-i spună despre acest lucru, încât cu 

greu îşi revine. Este nevoie, deci, de multă atenţie. Dacă 
soţia va înţelege că soţul îi este alături, atunci este capabilă 
de orice jertfă. Firea feminină are nevoie de cea a bărbatu¬ 
lui. Vedeţi, chiar si la mănăstirile de maici, dacă nu există 
un duhovnic bun, singure nu pot spori. întotdeauna firea 
femeiască are nevoie de sprijinul firii bărbăteşti. 

Aşadar, pe cât puteţi, trebuie să vă rugaţi împreună 
acasă. Rugăciunea făcută în comun uneşte familia. Dacă 
puteţi, dimineaţa rugaţi-vă împreună, iar seara faceţi îm¬ 
preună Pavecerniţa. 

E bine ca soţii să se spovedească la acelaşi duhovnic şi 
să se împărtăşească la aceeaşi Sfântă Liturghie, să meargă 
amândoi la aceeaşi biserică. Acesta este un lucru care îi 

uneşte foarte mult. 

> 

A venit recent un tânăr la Vatopedi şi mi-a spus: 

- Cunosc o fată şi în curând ne vom căsători. 

II întreb: 

- Vă înţelegeţi bine? 

- Gberonda, ne înţelegem foarte bine în toate, îmi zice. 

- Este credincioasă, merge la biserică, e ortodoxă? 

- Gberonda, să ştii că e singura chestiune pe care n-am 
discutat-o! 

- Mâi băiete - i-am zis atunci - acesta era primul 
lucru pe care trebuia să-l puneţi în discuţie. Dacă nu vă 
identificaţi în lucrurile duhovniceşti, în credinţă, atunci că¬ 
sătoria voastră e de pe acum destrămată! 

Nu se poate altfel. Temelia căsătoriei este împreuna 
păşire pe drumul credinţei. Altfel toate sunt în zadar.” 68 

68 Arh im. Efrem de la Vatoped, Sfaturi pentru soţi, în: Mărturie 
athonită în România. Pelerinajul Părintelui Arhimandrit Efrem Oc- 

Adăugăm la sfaturile date de părintele Efrem soţilor şi 

câteva sfaturi pentru aceştia de la Sfântul Ioan Gură de Aur: 

„Cuvintele iubirii să i le grăieşti [soţiei tale - scrie 

sfântul - şi să îi spui:] Eu dintre toate prefer iubirea ta! Şi 

nimic nu-mi este mai amar decât să mă cert cu tine. [...] 

Niciodată să nu-i vorbeşti vulgar, ci cu cumpătare, 

cu preţuire, cu iubire multă s-o cinsteşti. Arată-i că-ţi 

place tovărăşia ei, că preferi să rămâi cu ea acasă decât 

să te învârţi prin piaţă. S-o preferi dintre toate şi pentru 

toate şi s-o lauzi pentru frumuseţea, pentru înţelepciunea 

ei. Pe ea s-o preferi dintre toţi prietenii, chiar mai mult 

decât pe copiii tăi pe care ţi i-a dăruit. Şi pe aceştia să-i 

iubeşti datorită ei!” 69 
» 


tombrie 2002. Omilii, sinaxe, conferinţe, Sfânta Mănăstire Vatopedi, 
Muntele Athos, 2004, pp. 172-173. 

69 Sfântul Ioan Gură de Aur, Comentariu la Epistola către Efe- 
seni, Omilia 20, apud. Arhim. Vasilios Bacoianis, Căsătoria, Editura 
de Suflet, 2010, pp. 81-82. 






12. CUM SĂ PROCEDĂM 
CÂND SOŢUL / SOŢIA BÂRFEŞTE 

J J ) 

Ce să facem când sotul/sotia noastră are obiceiul să-i 

i > 

vorbească de rău pe alţii? Cum să procedăm? Suntem 
puşi în faţa unei dileme: dacă-i dăm dreptate soţului (sau 
soţiei), ne facem părtaşi păcatului clevetirii şi al judecării; 
dacă-i luăm apărarea celui vorbit de rău, înseamnă că ne 
judecăm soţul/soţia că a păcătuit, vorbind de rău, şi în 
plus se va isca de aici o ceartă şi o mare tulburare... 

Şi atunci ce-am putea face? O soluţie minunată la 
această problemă aparent fără ieşire ne-o oferă mitropoli¬ 
tul Veniamin Fedcenkov în cartea sa „întâlniri cu sfinţi”. 
Autorul ei relatează o întâmplare în care chiar el fusese cel 
care vorbea de rău, iar interlocutorul său era episcopul 
Inochentie al Hersonului, părinte cu viaţă sfântă. (în „ro¬ 
lurile” celor doi pot „intra” foarte uşor un soţ şi o soţie din- 
tr-o familie obişnuită.). Mitropolitul Veniamin istoriseşte: 

„într-o discuţie cu [episcopul Inochentie], condamnam pe 
cineva, cu toată asprimea şi insistenţa. Episcopul mă privea 
drept în ochi şi tăcea, lăsând impresia că mă ascultă cu atenţie. 
In orice caz, nu m-a întrerupt, nu m-a oprit, şi în ochii săi nu 
am citit niciun reproş... Eu îi tot dam înainte cu judecata... 
El asculta. Intr-un sfârşit, rezerva mea de critică s-a epuizat... 

Mai târziu, povestind în repetate rânduri această în¬ 
tâmplare prietenilor, îi întrebam: 

- Cum credeţi, ce trebuie să răspundă în asemenea caz 
un [bun creştin]? Şi ce a răspuns episcopul? 

Aproape nimeni nu a răspuns corect. Dar şi răspun¬ 
sul este unul dificil. Dacă interlocutorul meu ar fi căzut de 
acord cu critica mea, s-ar fi făcut, desigur, părtaş acesteia. 
Iar dacă m-arfi certat pentru asta sau ar fi oprit discuţia, ar 
fi devenit el însuşi judecător asupra mea, la fel cum eu eram 
asupra aceluia. Dar poate că acela chiar comisese un rău; 
dacă e aşa, cum ar fi putut apăra răul? Sau să-l numească 
„bine"? Aşadar e greu, oricum ai privi lucrurile. 

Induhovnicitul episcop însă a găsit uşor răspunsul cel 
înţelept. Făcându-şi cruce, a rostit liniştit, ca la rugăciune: 

- Mântuieşte-l, Doamne, pe acel om! 

Apoi, făcându-şi iar cruce, a adăugat: 

- Şi mă miluieşte şi pe mine, păcătosul! 

Despre mine - niciun cuvânt... Aşa nu a condamnat pe 
nimeni, decât pe sine. Iarfaţă de cel judecat de mine, a ară¬ 
tat dragoste în rugăciune... Eu însumi însă trebuia să trag 
o concluzie: am făcut oare bine condamnându-lpe altul? 


70 Mitropolitul Veniamin Fedcenkov, întâlniri cu sfinţi, Editura 
Cathisma, 2008, pp. 121-122. 



13. LUPTA 

ÎMPOTRIVA EGOISMULUI 


Părintele Maxim Kozlov a fost întrebat odată: „Care 
este diferenţa dintre îndrăgostire şi dragoste, dintre dra¬ 
goste şi pasiune?” Şi a răspuns părintele: „De obicei, pa¬ 
siunea este ceea ce se defineşte prin „pentru mine, mie, 
eu, ceva fără de care nu pot”, iar dragostea este ceea ce 
sunt gata să ofer altuia. încă din perioada antecreştină, 
Aristotel a dat o definiţie exactă a dragostei: dorinţa de „a 
face bine celuilalt”.” 71 

Cuviosul Paisie Aghioritul scria, „cu durere şi dragoste”, 
că „cei mai mulţi tineri au fost influenţaţi de duhul lumesc 
şi s-au vătămat. Au învăţat să se intereseze numai de ei înşişi. 
Nu se gândesc deloc la semenul lor, ci numai la ei înşişi. [...] 

Există astăzi nişte copii parcă fierţi în apă. [...] Să se 
facă monahi, li se pare greu. Să se căsătorească, se tem. 
Cogeamite flăcăi vin şi iarăşi vin în Sfântul Munte... „Ah, 
şi călugăr să te faci e greu, spun ei. în fiecare zi să te scoli 
la miezul nopţii! Nu e numai o zi sau două!...”. Şi se în¬ 
torc în lume. „Ce să fac în societatea aceasta? Dacă mă 
voi însura, cu ce fel de suflet mă voi încurca? Este greu”, 
spun iarăşi şi vin din nou în Sfântul Munte. Stau puţin 
aici şi spun iarăşi „Este greu...”. 

71 Pr. Maxim Kozlov, Familia - ultimul bastion: răspunsuri la 
întrebări ale tinerilor , Editura Sophia, 2009, p. 9. 

[...] Am spus odată unui tânăr: „Vreau două cutii de 
chibrituri de la Karyes”, deşi aveam [...], dar am făcut 
asta ca să-l bucur. A alergat bucuros, cu sufletul la gură ca 
să le aducă, dar osteneala l-a odihnit, pentru că a gustat 
bucuria jertfei. Un altul stătea şi s-a obosit stând degeaba. 
Ei vor să simtă bucurie, dar omul trebuie să se jertfească 
pentru ca să vină bucuria. Bucuria se naşte din jertfa. 
Bucuria adevărată iese din mărimea de suflet. Pentru cel 
care îşi va cultiva astfel mărimea de suflet, este mereu 
sărbătoare. Chinul omului este egoismul, iubirea de sine. 
Aici se împiedică omul. [...] 

Aceştia sunt tinerii de astăzi. Nu ştiu ce vor. Nu pot su¬ 
porta puţină strâmtorare. Cum se vor mai jertfi după aceea? 

îmi aduc aminte că în armată, de câte ori apărea vreo 
nevoie, auzeai: „Domnule căpitan, să merg eu în locul 
aceluia. Acela este căsătorit, are copii... să nu-i rămână 
copiii pe drum.” îl rugau pe căpitan să meargă ei în locul 
aceluia, în prima linie! Preferau să moară ei, iar nu acela 
şi astfel să-i rămână copiii pe drum. Cine să mai facă as¬ 
tăzi o astfel de jertfă? Lucru rar!” 72 

O caracterizare foarte pertinentă a multora dintre ti¬ 
nerii de azi o creionează şi biofizicianul şi teologul Virgi- 
liu Gheorghe, care subliniază efectele nefaste ale depen¬ 
denţei de micul ecran asupra formării unei personalităţi 
egoiste, care nu ştie să iubească: 

„Deşi caută permanent colectivitatea, vorbeşte de¬ 
spre prieteni şi prietenie, tânărului obişnuit cu compor¬ 
tamentul pasiv şi comod al telespectatorului, egoist şi in- 

2 Cuviosul Paisie Aghioritul, Cuvinte duhovniceşti, voi. 1: Cu 
durere şi dragoste pentru omul contemporan, Editura Evanghelismos, 
2003, pp. 249-253. 

dividualist, îi este greu să dezvolte o profundă comunica¬ 
re interpersonală, o prietenie de durată care să presupună 

fidelitate si seriozitate. 

> 

In privinţa relaţiei de dragoste, lucrurile stau cu mult 
mai rău. Cu toate că-şi cheltuieşte o mare parte a tinere¬ 
ţii cu această problemă, nu ştie mai nimic despre ce în¬ 
seamnă cu adevărat dragostea. Nu ştie practic să iubească 
pentru că nu a învăţat să rabde, să ierte, să se jertfească, 
să-l compătimească pe celălalt, să-i asume neputinţele şi 
să-l sprijine. Crezând că dragostea se reduce la povestea 
sentimentală încheiată cu o relaţie sexuală, la distracţie si 
plăcere, acest tânăr este permanent deziluzionat de per¬ 
soana celuilalt şi de propria persoană.” 73 

Un alt autor recomanda următoarele, pentru depăşi¬ 
rea egoismului în familie: 

„De câte ori îţi vezi soţia luptându-se cu o zi grea sau 
cu multă muncă, trebuie să preiei iniţiativa şi să-i spui: 

- Iubito, eşti obosită. Lasă-mă pe mine să fac asta. Ia 
stai tu jos şi culc eu copiii astă-seară. 

Sau: 

- Adun eu toate hainele şi lucrurile împrăştiate prin casă. 

Sau: 

- Lasă-mă să fac eu cafeaua, cumpărăturile, să dau 
cu aspiratorul. 

Se pot face multe pentru a-i uşura sarcina celuilalt, 
facându-ţi totodată viaţa şi căsnicia mai fericite. Dacă 
atât soţul cât şi soţia au o slujbă, atunci copiii, mesele, 

17> Virgiliu Gheorghe, Nicoleta Criveanu, Andrei Drăgulinescu, 
Efectele micului ecran asupra minţii copilului. Editura Prodromos, 
2007, p. 90. 

rufele nu mai sunt „treaba femeii”. Aceste sarcini sunt 
răspunderi pe care şi le asumă amândoi.’ 4 

„Ce credeţi că s-ar întâmpla - ne întreabă acelaşi au¬ 
tor - dacă aţi începe fiecare zi din căsnicie întrebând: 

- Dragul meu / Draga mea, aş putea face şi eu ceva pen¬ 
tru tine astăzi, ca să-ţi fie viaţa mai uşoară sau mai agreabilă?” 75 

„Pe Pământul Sfânt există două mări [Marea Galileii 
şi Marea Moartă], Diferenţa majoră dintre cele două ape 
este că Marea Moartă îşi ia apa din râul Iordanului şi o 
păstrează. [La fel], oamenii care trăiesc fără să dăruiască 
nimic devin stătuti si tin totul în ei.” 76 

> i > 

Din acest motiv, părinţii Bisericii nu încurajează 
burlăcia ca pe o a treia alternativă (la căsătorie sau că¬ 
lugărie): pentru că, pe lângă alte aspecte, foarte adesea 
promovează egoismul şi voia proprie. După cum spunea 
şi părintele Maxim Kozlov: 

„In această categorie [a burlacilor] sunt încadrate de 
obicei [...] persoane care au libertate totală şi care trăiesc 
asa cum vor. 

t 

Şi vă voi mai spune prin ce mai este rea o astfel de 
viată: omul trăieşte cum se nimereşte, în asemenea ca- 
zuri, fără a se interesa de altceva. Desigur, el poate face 
lucruri pe placul prietenilor, mai ales dacă este o persoa¬ 
nă bună prin firea sa, comunicativă, lipsită de egoism. 
Cu toate acestea, nu există niciun fel de virtute într-o 
astfel de viaţă. Viaţa de familie este mai de preţ pentru 

’ 4 Zig Ziglar, Secretul căsniciei fericite, Editura Curtea Veche, 

2001, p. 86. 

5 Idem, p. 98. 

76 Glenn Van Ekeren, Drumuri spre fericire. Editura Curtea 
Veche, 2000, p. 29. 

mântuire, deoarece aduce în cadrul existentei noastre vir- 
tutea constrângerii de bunăvoie.” 77 

Iar în altă parte, acelaşi părinte, vorbind despre ego¬ 
ism, observa: 

„Copiii nu-şi aleg părinţii, iar soţul sau soţia se alege, 
într-un fel sau altul, în mod cât se poate de conştient. 
Această întâlnire între doi oameni, care până atunci nu 
erau în vreun fel legaţi unul de celălalt, dar care vor con¬ 
stitui de bunăvoie o uniune maritală, duce la o minunată 
depăşire a egoismului, care este atinsă în familie de către 
soţ şi soţie şi care, desigur, este o realizare care diferenţi¬ 
ază calitativ relaţia de cuplu de cea [a fiecăruia dintre cei 
doi cu] părinţii lor. [...] Astfel, şi familia creştină dă sea¬ 
mă de disponibilitatea omului de a-şi sacrifica dorinţele 
de dragul celuilalt.” 78 

Părintele Vasilios Bacoianis arată în cuvinte simple, 
dar nu simpliste, până unde ne poate duce egoismul (ne¬ 
conştientizat şi nevindecat): 

„Te plângi că n-ai avut noroc, că ai o soţie capricioasă. 
Sigur? Şi dacă tu eşti cel capricios? Ţi-ai făcut autocritica? 

- Părinte, salvează-mă! Soţia mea nu este în ale ei. Ce 
nu-mi face... O să mă omoare!, se plânge soţul către preot. 

Insă exact la fel face şi soţia lui: 

- Părinte, scapă-mâ! Bărbatul meu a înnebunit. Ce mă 
mai chinuieşte... O să mă omoare! 

Egoismul şi îndreptăţirea de sine sunt la apogeu. Unul 
aruncă răspunderea pe celălalt. Niciunul nu are smerenia 
să-şi vadă greşelile, să se critice cât de puţin pe sine. Nici- 

77 Pr. Maxim Kozlov, Familia - ultimul bastion: răspunsuri la 
întrebări ale tinerilor, Editura Sophia, 2009, p. 40. 

78 Idem, pp. 48-49. 

unul! Astfel de oameni, şi cu un înger să trăiască, vor avea 
probleme. Ei vor greşi şi vor da vina pe înger. ’ 79 

Şi părintele Vasilios continuă punându-ne înainte 
pilda aricilor: 

„Aceştia, aşa cum merg, încet-încet, sunt foarte atenţi. 
Fiecare ia aminte la ţepii lui, ca să nu rănească deloc corpul 
sensibil al celuilalt. As fel, de vreme ce iau seama amândoi, 
cu toate că sunt plini de ţepi, nu se rănesc reciproc, ci con¬ 
vieţuiesc armonios, strâns îmbrăţişaţi. Vieţuiesc în iubire şi 
cu iubire, deoarece se străduiesc, doresc acest lucru. 

Şi soţii, dacă vor, pot vieţui în armonie, fără să se „mă¬ 
nânce” şi să se rănească reciproc (aricii reuşesc acest lucru!). 
Este de ajuns ca fiecare să ia seama la propriii ţepi, la pro¬ 
priile patimi şi neputinţe, spre binele tovarăşului lor. 

Poetul spune: „Aici nu este vorba ca eu să fiu mai presus 
decât tine sau tu mai presus decât mine, ci ca fiecare să se 
arate mai presus decât el însuşi!” m 

O autoare ne provoacă în cartea ei cu următoarea 
întrebare: 

„Vă consideraţi o persoană altruistă? Gândiţi-vă câ¬ 
teva clipe. 

Am pus această întrebare câtorva dintre studenţii mei 
într-o dimineaţă, majoritatea lor fiind căsătoriţi, şi toţi au 
încuviinţat din cap că da. De aceea, au fost şocaţi de propri¬ 
ile lor reacţii la tema pentru acasă pe care le-am dat-o, care 
suna pur şi simplu aşa: „Mergeţi acasă şi spuneţi-i Mulţu¬ 
mesc soţului / soţiei. ” Toţi au fost cuprinşi de un pronunţat 


75 Arhim. Vasilios Bacoianis, Căsătoria, Editura de Suflet, 2010, 


pp. 89-90. 

80 Idem, p. 90. 

sentiment de disconfort. Ai fi zis că le-am cerut să meargă 
acasă şi să-şi bată copiii! In fine, Lottie, care era căsătorită 
de 25 de ani, a rostit cu glas subţire: 

- De ce ar trebui să-i mulţumesc soţului meu! Ar trebui 
să fie bucuros că sunt lângă el! 

- Lottie, de ce eşti lângă el!, am întrebat-o. 

Răspunsul ei a fost destul de evaziv - ceva de genul: 

- Nu s-ar descurca fără mine şi, pe lângă asta, arfi prea 
multă bătaie de cap să-l părăsesc. 

Am repetat întrebarea. După multe imbolduri din par¬ 
tea mea şi a restului clasei, Lottie a reuşit intr-un sfârşit să 
recunoască faptul că soţul ei îi oferea o serie de avantaje: 
companie, securitate financiară şi sentimentul că nu e sin¬ 
gură. l-am spus: 

— Bine, aşa că mergi acasă şi mulţumeşte-i pentru asta. 

Următoarea mea oră de curs i-a adus pe studenţi în 
clasă cu chipuri înspăimântate. Nu le venea să creadă cât de 
greu le fusese să recunoască contribuţia în viaţa lor a soţului 
sau soţiei. Unii au reuşit să-şi facă tema, deşi fără tragere 
de inimă; alţii însă nu au putut să şi-o facă deloc. Unii 
mi-au spus că au încercat să le mulţumească şi copiilor lor 
şi părinţilor, şi acest lucru le-a fost de asemenea foarte greu 
de făcut. Pentru prima dată, au fost siliţi să-şi pună sub 
semnul întrebării altruismul. 

Aceasta nu însemna că nu aveau nicio contribuţie în alte 
aspecte ale căsniciei lor. Majoritatea aveau grijă de cele ale 
casei, îşi creşteau copiii şi îşi îndeplineau sarcinile obligatorii 
pe care le presupune o căsătorie. Insă erau oare cu adevărat 
altruişti! Ştiau oare cu adevărat să ofere, să dăruiască! [...] 

Nu mai e nevoie să spunem că studenţii mei au fost 
destul de înspăimântaţi de cele descoperite în ei înşişi prin 
această temă simplă. I-am asigurat că poate cei mai mulţi 









98 Andrei Drăgulinescu 

dintre noi, în societatea în care trăim, nu ştim cu adevărat 
cum să dăruim. [...] Foarte puţini sunt aceia care dăruiesc 
cu adevărat fără a aştepta să primească ceva în schimb — 
bani, apreciere, iubire sau orice altceva. "" 

„De ce ni se pare atât de dificil să dăruim? Teoria mea - 
explică mai departe aceeaşi autoare - are două componen¬ 
te. Mai întâi, numai un adult matur poate să dăruiască, iar 
cei mai mulţi dintre noi nu ne-am maturizat cu adevărat. 
In al doilea rând, a dărui este o deprindere pe care puţini 
dintre noi o stăpânesc. Aceste componente sunt strâns le¬ 
gate şi necesită multă practică pentru a le dobândi. Motivul 
pentru care cei mai mulţi dintre noi nu le-am practicat ni¬ 
ciodată este simplu - de regulă, nu ne dăm seama niciodată 
că nu ne purtăm ca nişte adulţi sau că nu suntem altruişti. 
Fără să vrem, ne înşelăm pe noi înşine. Iar asta e de înţeles. 
Arătăm ca nişte adulţi şi părem oameni altruişti. însă ceea 
ce este în interiorul nostru contrazice aparenţele.” 82 

„Pentru mulţi dintre noi - scrie în altă parte aceeaşi au¬ 
toare - cei cărora ne vine cel mai greu să le fim recunoscă¬ 
tori şi să le mulţumim sunt cei mai apropiaţi nouă — soţul / 
soţia, copiii, părinţii şi uneori prietenii noştri. O bună parte 
din această dificultate provine din furie şi resentimente. [...] 

într-o căsnicie, prea mulţi se concentrează pe aspec¬ 
tele negative, şi nu întâmpină nicio dificultate în a rea¬ 
minti celuilalt lucrurile pe care acesta le face greşit. Nu e 
de mirare că atât de puţine căsnicii merg bine. 

Toţi ne dorim ca persoana iubită şi cei apropiaţi să ne 
sprijine şi să ne încurajeze. Este intr-adevăr important să 

81 Susan Jeffers, Feel the Fear and Do ItAnyway, Editura Vermi- 
lion, Londra, 2007, pp. 161-162. 

82 Idem, p. 163. 

ne înconjurăm cu persoane altruiste, iubitoare şi grijulii. 
Dar aceasta implică şi cealaltă faţă a monedei: 

Trebuie mai întâi ca tu însuţi să devii ca persoana 
care îţi doreşti să se simtă atrasă de tine. Fii tu acel 
gen de persoană pe care ţi-ai dori-o să-ţifie apropiată. 

Un „ Toma necredinciosul” de gen feminin din clasa mea 
— notează autoarea — m-a întrebat ce se întâmplă dacă ofe¬ 
rim şi tot oferim şi nu primim nimic în schimb. I-am cerut 
să-mi dea un exemplu. Mi-a răspuns că a oferit şi a tot oferit 
unui băiat cu care se străduia să refacă prietenia, iar el a 
refuzat să se reîntoarcă la ea. Cred că ea a pierdut din vedere 
tocmai esenţialul. In primul rând, ea era departe de a dărui 
fără a avea şi aşteptări. Dimpotrivă, avea aşteptări mari! 
După cum a recunoscut chiar ea, spera că dacă va continua 
să ofere, el îşi va da seama ce pierdea şi s-ar fi reîntors la ea. 

I-am arătat că asta părea mai degrabă ceva calculat, 
decât un act de iubire. I-am sugerat că avea nevoie să se eli¬ 
bereze de el şi să caute pe altcineva care ar putea să o împli¬ 
nească. I-am amintit că nu e nimic rău în a oferi, însă dacă 
într-o prietenie nu ne simţim împliniţi, este timpul să închi¬ 
dem acea uşă, cu iubire, şi să căutăm pe altcineva. A oferi 
nu înseamnă să ne transformăm într-un preş de şters picioa¬ 
rele. Suntem îndreptăţiţi să ne dorim să ne simţim împliniţi. 
Cu toate acestea, nu ne serveşte la nimic să ne mâniem dacă 
o anumită persoană nu ne face să ne simţim aşa. ’ 83 

Iată în cele ce urmează câteva cugetări despre dărni¬ 
cie, generozitate, altruism şi bunătate, pe care le putem 
raporta la soţul sau soţia noastră: 


83 Idem, pp. 170-171. 

„Ceea ce ne face să ne păstrăm interesul faţă de viaţă şi 
să putem privi către ziua de mâine este plăcerea de a oferi” 84 . 

„Dăruiţi din altruism. Este o lege firească a vieţii care 
spune că, dacă vei dărui celorlalţi mai mult, fără să aş¬ 
tepţi nimic, vei fi în schimb mult mai binecuvântat în 

existenta ta. 85 
> 

„Trebuie să învăţăm să recunoaştem şi să descoperim 
bucuria pe care ne-o aduc relaţiile cu semenii noştri, în 
loc să încercăm mereu să-i schimbăm pe cei cu care avem 
de-a face.” 86 

„Cel mai mare defect al nostru este preocuparea per¬ 
manentă de a detecta greşelile celorlalţi” 87 . 

„Ce uşor este să subliniezi ce nu sunt oamenii, ce 
n-au fost sau nu vor fi niciodată! [...] în majoritatea ca¬ 
zurilor, critica este un proces inutil şi distructiv. îi obligă 
pe oameni să fie defensivi şi de obicei îi determină să-şi 
justifice faptele, ducând la resentimente.” 88 

„Vă puteţi face mai mulţi prieteni în două luni ară- 
tându-vă interesul fată de ceilalţi, decât în doi ani încer- 
când să treziţi altora interesul asupra voastră” 89 . 

„Cel mai bun prieten este acela care scoate la lumină 
ce este mai bun în tine” 90 . 

„De obicei nu descoperim fericirea atunci când o 
căutăm. De cele mai multe ori aceasta este un produs 

84 Eleanor Roosevelt, în: Glenn Van Ekeren, op. cit., p. 30. 

85 Glenn Van Ekeren, op. cit., p. 3E 

86 Glenn Van Ekeren, op. cit., p. 34. 

87 Kahlil Gibran, în: Glenn Van Ekeren, op. cit., p. 35. 

88 Glenn Van Ekeren, op. cit., p. 37. 

89 Dale Carnegie, în: Glenn Van Ekeren, op. cit., p. 41. 

90 Henry Ford, în: Glenn Van Ekeren, op. cit., p. 52. 

auxiliar, care ne vine atunci când suntem preocupaţi să 
ne dăruim altora.” 91 

In concluzie, „nefacând nimic pentru ceilalţi, vă fa¬ 
ceţi singuri rău. Trebuie să urmărim să fim buni şi gene¬ 
roşi, pentru că altfel vom rata ce e mai frumos în viaţă. 
Sufletul care ştie să se dăruiască se va umple de bucurie.” 92 


91 Alan Loy McGinnis, Importanţa prieteniei. Editura Curtea 
Veche, 2000, p. 23. 

92 Horace Mann, în: Glenn Van Ekeren, op. cit., p. 67. 







14. DESPRE GELOZIE 


Protoiereul Artemie Vladimirov aprecia că gelozia este 
„un sentiment apăsător, pătimaş, care îl torturează pe om. 
Indiferenţa este cumplită, însă nu mai puţin cumplită este 
şi gelozia, care uneori înăbuşă cu desăvârşire glasul raţiu¬ 
nii şi face din om un fel de maniac, lipsindu-1 de libertatea 
morală. Ea duce uneori la nebunie şi la omor, începând şi 
săvârşindu-se în om nu fără participarea dracilor. 

Din ce apare ea? Bineînţeles, din pricina lipsei de în¬ 
credere faţă de cel iubit, din pricina lipsei de nobleţe din 
sufletul celui care iubeşte. Ea apare, probabil, şi pentru 
că nu-1 iubim în Dumnezeu pe cel pe care-1 iubim, pen¬ 
tru că harul nu sileşte, dragostea nu înăbuşă. Iubind, ne 
dăruim celuilalt. Obiectul dragostei nu este pentru noi 
obiect, şi nu extindem asupra lui dreptul de proprietate. 
Adevărata dragoste nu-1 înrobeşte pe om, ci năzuieşte să 
respecte în el acea împărătească libertate ce reprezintă o 
trăsătură a chipului dumnezeiesc. 

Şi totuşi, toţi suntem făcuţi din carne şi sânge, şi de aceea 
creştinii care duc viaţă de familie trebuie să fie foarte delicaţi, 
prevăzători, prudenţi, trebuie să se teamă ca nu cumva să 
dea jumătăţii lor chiar şi cel mai mic prilej pentru gelozie.” 93 

93 Protoiereul Artemie Vladimirov, în: ***, Cum să întemeiem o 
familie ortodoxă: 250 de sfaturi înţelepte pentru soţ ţi soţie de la sfinţi 
ţi mari duhovnici. Editura Sophia, 2011, pp. 139-140. 

Despre gelozie a scris în mai multe rânduri, printre 
alţii, şi psihologul Vera Peiffer. Cărţile ei cuprind de regu¬ 
lă o parte în care identifică problemele şi realizează o ana¬ 
liză destul de minuţioasă şi care în general nu se împo¬ 
triveşte cu nimic învăţăturilor Bisericii (din această parte 
am selectat şi fragmentele citate în această carte). Din 
nefericire însă, metodele de terapie propuse de autoare 
sunt în totală contradicţie cu Biserica (de aceea am evi¬ 
tat să le prezentăm aici), cuprinzând metode vătămătoa¬ 
re de suflet, unele chiar oculte, de tipul „psihoterapiilor 
new-age”: gândire pozitivă, hipnoză, vizualizare etc. (Vezi 
o descriere a pericolelor acestor tehnici în cartea noas¬ 
tră „Dependenţa în cultura şi civilizaţia morţii”, Editura 
Christiana, 2008, capitolul „Psihoterapii NewAge”). 

Aşadar, am cules doar firele de polen din cărţile Verei 
Peiffer; iată ce spune ea despre gelozie, un subiect despre 
care, din păcate, de obicei nu se scrie aproape nimic, cu 
toate că are consecinţe atât de dezastruoase: 

j 

„O persoană geloasă e cineva care trăieşte cu teama 
că băiatul / fata de care este îndrăgostit(ă) va găsi pe alt¬ 
cineva mai atractiv şi o / îl va părăsi. 

Uneori va fi dificil să determinăm dacă există motiva¬ 
ţie pentru gelozie. Dacă el / ea flirtează cu alţii, dar e rece 
cu dumneavoastră, puteţi simţi că aveţi motive să fiţi ge¬ 
los. Dacă a mai fost infidel, suspiciunea poate fi justificată, 
insă dacă nu descoperiţi niciun semn evident că se întâm¬ 
plă ceva suspect, sau dacă aţi fost gelos pe orice alt băiat / 
altă fată de care v-a plăcut, atunci mai degrabă problema 
are legătură cu dumneavoastră, nu cu prietenul / prietena. 

Dacă el / ea vă dă motive să fiţi gelos, va trebui să lă¬ 
muriţi lucrurile cu el / ea. Să-i vorbiţi despre ce simţiţi şi 

să-i explicaţi că ceea ce face vă aduce într-o stare de dis¬ 
confort. Dacă relaţia este fundamental bună, el / ea va tine 
seama de ceea ce i-aţi spus şi va face tot ce va putea pentru 
a-şi schimba comportamentul care vă face anxios şi furios. 
Dacă, dimpotrivă, el / ea nu face niciun efort să rezolve pro¬ 
blema, aveţi o relaţie greşită şi ar trebui să-i puneţi capăt. 

Dacă el / ea nu vă dă motive de gelozie, dar simţiţi 
teama de a îl / o pierde, amestecată cu furie, ar fi util să 
vă cercetaţi pe dumneavoastră înşivă. [...] Vă simţiţi un 
nimeni fără el / ea? Dacă vedeţi în el / ea un mijloc de a 
vă sprijini egoul, atunci bineînţeles că-i important ca el / 
ea să vă fie la dispoziţie şi prezent tot timpul. [...] 

Asta n-are nimic de-a face cu dragostea. Gelozia de 
acest fel este un act final, distructiv, de posedare, născut din 
inabilitatea de a vă accepta pe sine şi de a vă iubi. In cele din 
urmă, gelozia distruge o relaţie, sufocând-o. Dacă suprave¬ 
gheaţi fiecare mişcare a lui / ei si vă îndoiţi în mod direct 
de onestitatea sa faţă de dumneavoastră, îl / o împingeţi 
tot mai mult într-un colţ. In primul rând, el / ea trebuie să 
vă convingă că nu aveţi motive să fiţi suspicios. De obicei 
însă, explicaţiile şi asigurările de felul ăsta sunt inutile când 
aveţi de-a face cu persoane geloase, pentru că geloşii au 
nevoie de asigurări constante, nu vor fi niciodată satisfăcuţi, 
iar prietenul / prietena devine tot mai frustrat(ă) din cauza 
inutilităţii încercărilor lui / ei de a potoli lucrurile. 

Din nefericire, o persoană geloasă are parte de finalul 
de care se temea - pierderea prietenului.” 94 

Intr-o altă carte, acelaşi psiholog observa: 

„Gelozia apare atunci când urmăreşti să stăpâneşti o 
altă persoană - să ţi-o însuşeşti. Ea nu are nimic de-a face 

94 Vera Peiffer, îndepărteazăfrica!. Editura Teora, 1999, pp. 68-69. 

cu dragostea, ci numai cu dorinţa de a-ţi flata orgoliul, 
acaparând atenţia exclusivă a celuilalt. El (ea) devine credi¬ 
torul iubirii, iar persoana geloasă nu poate fi fericită decât 
când primeşte această atenţie, douăzeci şi patru de ore din 
douăzeci şi patru, deşi nici acest lucru nu pare suficient. 

Geloşii sunt egoişti şi nu manifestă niciun interes 
pentru nevoile celuilalt. Ei îşi închipuie că iubesc, pentru 
că se agită mult în jurul celuilalt, dar comportamentul 
lor nu are nimic comun cu iubirea. Nu au încredere în 
persoana iubită şi o suspectează. 

In cazuri extreme, un gelos va face orice pentru a 
verifica ce face fiinţa pe care spune că o iubeşte. El este 
obsedat de ideea că aceasta şi-ar putea găsi pe cineva mai 
atrăgător, de dragul căruia ar risca să fie părăsit, drept 
pentru care o supraveghează, îi cercetează hainele, gean¬ 
ta, corespondenţa, verifică telefonic dacă este la serviciu 
sau acasă. Geloşii pot angaja detectivi particulari care să 
facă munca de urmărire, dar chiar dacă detectivul le dă 
toate asigurările că nu au de ce se teme, ei tot nu-1 cred. 
Complexul lor de inferioritate este atât de grav, încât 
nu-şi închipuie că omul iubit ar putea dori să rămână 
alături de ei. Orice argumente sunt inutile, nimic nu-i va 
convinge de loialitatea celuilalt, şi toată atenţia din lume 
nu va fi în stare să le alunge suspiciunile. Ei seamănă cu 
nişte vase fără fund, unde poţi turna, zi şi noapte, iubire 
şi înţelegere, pentru a te trezi imediat că vasul e gol şi 
trebuie s-o iei de la capăt. 

Un asemenea comportament poate avea numai o 
singură şi previzibilă consecinţă, pentru că nu culegem 
decât ceea ce am semănat. Acoperind pe cineva cu suspi¬ 
ciuni, îl îndemnăm să le adeverească. Cum el / ea consta- 

tă că îi este imposibil să te convingă de nevinovăţia sa, va 
sfârşi prin a cădea în greşeala de care deja îl acuzi. Astfel, 
acuzaţiile au devenit fondate. Gelozia este astfel calea cea 
mai sigură de a distruge o relaţie dintre doi oameni.” 95 

Aceeaşi autoare povesteşte despre un tânăr care a ve¬ 
nit s-o consulte în această problemă: 

„ Un tânăr de douăzeci şi şase de ani, John, a venit la 
mine pentru că simţea că gelozia îi punea în pericol relaţia 
cu prietena lui. Nu era prima oară când i se întâmpla acest 
lucru: precedentele lui legături eşuaseră dezastruos din ace¬ 
eaşi cauză, aşa cum recunoştea singur. 

Mi-a spus că, atunci când începea să se întâlnească cu 
o fată, lucrurile erau în perfectă ordine, pentru că era oa¬ 
recum detaşat, dar după un anumit timp vechile probleme 
reapăreau, iar el nu suporta s-o vadă sau s-o ştie petrecân- 
du-şi vremea cu prietenii ei, chiar dacă era şi el invitat să li 
se alăture. Era şi mai rău dacă fata voia să rămână singură, 
sau dacă stătea de vorbă cu un alt băiat. John se gândea 
numaidecât că ea nu-l mai vrea. 

Insista foarte mult să se întâlnească zilnic, ca să se asigure 
că ea manifestă în continuare interes pentru el. Cum se înfi¬ 
inţa la ea acasă aproape zi de zi, iar ea nu dorea să-şi neglije¬ 
ze prietenii şi prietenele, îi invita şi pe ei şi pe ele, însă aceasta 
îl făcea să se simtă el cel neglijat. Era alarmat şi încurcat. 
Pe de o parte, fata îi mărturisise că îl iubeşte, dar pe de altă 
parte John percepea mesaje contradictorii, pentru că nu se afla 
permanent în centrul atenţiei ei. îşi dădea seama de gelozia 
lui şi de necazurile pe care i le creează, şi declara că ar vrea să 
îşi salveze această prietenie şi să se schimbe, însă nu ştia cum. 


95 Vera Peiffer, Gândirea pozitivă. Editura Teora, 1999,pp. 144-145. 

Situaţiile în care îl punea gelozia îl făceau să se simtă 
neajutorat. Nu reuşea să-şi controleze gândurile. Ele o apu¬ 
cau pe vechile Jăgaşuri de suspiciune. Gelozia devenise parcă 
o creatură independentă de el şi de nestăpânit. 

Elementul-cheie îl constituia gândul lui John că fata 
nu l-ar mai vrea, atunci când se preocupa de alte persoane, 
mai ales dacă acele alte persoane erau băieţi. John gândea 
că, ori de câte ori începea să se ataşeze de cineva, se afla în 
pericolul de a fi respins. Cu cât se implica mai serios, cu atât 
sporea şi teama de respingere, şi cu atât mai îndârjit căuta 
să se agate de fată. 

Când John mi-a povestit despre copilăria lui am aflat 
că părinţii i-au dat, pe el şi pefrăţiorul său mai mic, la o fa¬ 
milie adoptivă, pentru că erau nevoiţi să lucreze şi nu aveau 
timp să-i crească acasă. După cinci ani, când situaţia lor 
financiară s-a mai ameliorat, şi-au luat copiii la ei dar, în 
acest interval, cei doi băieţi se ataşaseră de părinţii adoptivi 
şi nu mai doreau să-i părăsească. Au plâns, au ţipat, dar li 
s-a explicat că trebuie să meargă împreună cu oamenii aceia 
pe care aproape că nu-i mai cunoşteau şi, în cele din urmă, 
aşa au şi fost siliţi să facă. 

Această experienţă traumatizantă, teama şi neliniştea 
trăite la părăsirea dragilor părinţi adoptivi s-au imprimat 
adânc în mintea lui John la vârsta fragedă pe care o avea. 
întrucât copiii se învinovăţesc întotdeauna de tot ceea ce li se 
întâmplă rău, John a crescut cu suspiciunea subconştientă că, 
probabil, nu merită să fie iubit de către părinţii săi adoptivi, 
aceasta fiind singura explicaţie pentru hotărârea lor de a-l da 
unor persoane aproape străine. John îi iubea pe acei oameni 
care îl crescuseră în primii săi ani de viaţă şi rămăsese cu 
impresia că fusese respins de către ei din cauză că făcuse ceva 

rău. Acest sentiment (că ceva nu era în regulă cu el) a fost 
apoi accentuat de atitudinea tatălui său natural care, supărat 
că nu se făcuse iubit şi acceptat de fiul său, i-a spus că era un 
copil rău şi a început să-l bată crunt, la cea mai mică abatere. 

încrederea lui John în oameni şi în el însuşi aproape 
că nici nu mai exista. Chiar după ce, mai târziu, nu a 
mai locuit cu părinţii, istoria a părut că se tot repetă. Lipsa 
lui de încredere în sine atrăgea fete care, şi ele, sufereau de 
aceeaşi lipsă de încredere, nefiind în stare să-l ajute să-şi 
vindece rănile. Comportamentul lui gelos le făcea să se simtă 
tiranizate, drept care fetele nu mai doreau altceva decât să-l 
părăsească, astfel că începeau să-şi caute alţi prieteni, iar 
cele mai rele temeri ale lui John se vedeau reconfirmate. 

I-a fost necesar un timp destul de lung pacientului meu 
- conchide Vera Peijfer-pentru a ieşi din păienjenişul aces¬ 
tor sentimente complicate, dar până la urmă a reuşit, iar 
acum se împacă foarte bine cu prietena împreună cu care 
este deja de doi ani. 

Dr. Paul Hauck, un alt autor care a abordat pro¬ 
blema geloziei, caracteriza astfel pe acele persoane ce au 
această problemă: 

„Comportamentul de autodistrugere este caracteristic 
persoanei geloase şi posesive. Ea nu are duşman mai rău 
decât pe sine însăşi. Şi iată de ce spun asta: Asemenea per¬ 
soane prigonesc şi alungă din preajma lor, cu o energie ne¬ 
maipomenită, chiar pe cei după a căror dragoste tânjesc. 
[...] Cu toate că îşi dau seama foarte bine cum ar trebui să 
se comporte pentru a fi iubit, procedează exact invers.”'" 

96 Idem, pp. 145-147. 

97 Dr. Paul Hauck, Gelozia. Cum apare şi cum poate fi învins 
acest monstru al vieţii sentimentale. Editura Polimark, 1097, p. 21. 

Acelaşi autor observa că „una dintre cele mai sur¬ 
prinzătoare trăsături de personalitate, proprie indivizilor 
geloşi şi posesivi, este marea lor dificultate de a-şi asuma 
responsabilitatea pentru gelozia lor. Aproape fără greş, 
ei (ele) îşi acuză soţiile (soţii) că le fac viaţa nefericită, 
efectiv torturându-le (-i) atunci când le (îi) văd vorbind 
cu alţii (altele), complimentând pe alţii (altele) sau chiar 
privind la alţii (altele). Foarte rar întrezăresc realitatea, şi 
anume că ei înşişi sunt în mare măsură responsabili pen¬ 
tru problemele lor şi total responsabili pentru propriile lor 
sentimente de gelozie.” 98 

„Un om gelos - remarcă Dr. Hauck - îşi dă seama 
rareori că neîncrederea sa acţionează de fapt în două di¬ 
recţii: ea vizează nu numai soţul / soţia, ci şi propria per¬ 
soană. Cauza geloziei este lipsa de încredere în sine, şi nu 
neîncrederea în celălalt.” 99 

„O altă caracteristică tipică oamenilor geloşi este în¬ 
clinarea de a vedea în orice eveniment un pericol. Fantezia 
acestor oameni, care altfel pot fi amabili şi deştepţi, se de¬ 
clanşează din te miri ce.” 100 „Teama de a fi respins, de a nu 
fi iubit şi, deci, teama de a fi o persoană lipsită de valoare 
este atât de puternică, încât aceşti inşi suferă toată viaţa.” 101 

Despre gelozie, părintele Nicolae Tănase spunea că 
„este rugina iubirii. O fată trebuie să se ferească la viito¬ 
rul ei soţ, respectivul prieten, de cinci lucruri: să nu fie 
gelos, să nu fie beţiv, să nu fie fumător, să nu fie afemeiat, 
să nu fie zgârcit, şi să urmărească un lucru la el: să aibă 

98 Idem, p. 23. 

99 Idem, p. 25. 

100 Idem, p. 33. 

101 Idem , p. 35. 

frică de Dumnezeu. Gelozia e groaznică. Ochii gelosului 
văd şi ce nu e; ce nu există, el vede.” 102 

Iată ce spunea şi părintele Constantin Necula despre 
gelozie: 

„Să ştiţi că deveniţi suspicioşi în momentul în care 
dracul geloziei vă pătrunde mai adânc în inimă decât 
bucuria întâlnirii cu celălalt. Suspiciunea în raport cu 
celălalt se naşte şi din cauză că în primul rând n-avem 
încredere în noi. [...] 

Eu personal cred că cea mai urâtă şi cea mai cruntă 
dintre drăcoveniile dracului [...] este această gelozie, care 
roade neîncetat, ca un vierme, ca o rugină la fier. Dom¬ 
nule, poţi să-i dovedeşti celuilalt de mii de ori, să-i spui 
prin cuvinte, să faci gesturi şi minuni arătând că-1 iubeşti, 
dacă el nu simte că [îl iubeşti], aliluia şi amin!” 103 

„Unii pierd mult din dragostea care li s-ar putea oferi, 
pentru că au auzit ei pe undeva că aceia care au căsnicii 
fericite nu au nevoie de prieteni. [...] Această atitudine 
aduce o presiune extraordinară în familie” 104 , consideră 
un alt autor. 

Uneori însă noi înşine oferim motive întemeiate ce- 
» 

luilalt de a fi gelos. Iată ce scria o fată despre egoismul ei 
de a avea „prietenii” în afara mariajului: 

„La un moment dat, aveam un coleg de serviciu pe care 
îl chema David şi la care ţineam foarte mult. Obişnuiam să 


i °2 p r |\jj co | ae Tănase, Hristos sau idolii secolului XXI? Tinerii la 
răscruce, Editura Agacon, 2006, p. 147. 

103 Pr. Constantin Necula, Provocările străzii. Editura Agnos, 
2006, pp. 15-16. 

104 Alan Loy McGinnis, Importanţa prieteniei. Editura Curtea 
Veche, 2000, p. 74. 

mă întorc de la serviciu şi să vorbesc despre lucrurile pe care 
David le-a spus sau care îmi plăceau la el, fără să mă gân¬ 
desc nicio clipă ce efect aveau asupra lui Russell (logodnicul 
meu). Singurul lucru la care mă gândeam era: „N-o să-mi 
spună el MIE ce prieteni să-mi aleg!” 

In cele din urmă, am înţeles că atitudinea mea îl rănea 
pe Russell şi îl făcea să fie bănuitor şi gelos. De atunci am 
realizat că, dacă voiam ca lucrurile să meargă bine pentru el 
şi, prin urmare, pentru noi, nu puteam continua să am prie¬ 
teni de sex opus pe care să îi târăsc după mine în prietenia 
noastră. Nu voi mai uita că omul pe care trebuie să îl laud şi 
să îl admir este cel cu care am ales să fiu şi pe care îl iubesc. 

Deseori - comentează dr. Laura Schlessinger - sunt 
întrebată, cu destulă mânie aş putea spune, de ce oamenii 
căsătoriţi nu ar trebui să aibă prieteni apropiaţi de sex 
opus cu care să vorbească, să aibă preocupări comune şi 
aşa mai departe. încerc să le explic celor care mă întreabă 
că nu ar trebui să avem un comportament care să pro¬ 
voace neplăceri sau suspiciuni în căsnicie. Nu ar trebui să 
vorbim cu o persoană din afara mariajului despre chesti¬ 
uni intime legate de noi înşine sau de soţia noastră / soţul 
nostru (este mai bine să păstrăm astfel de lucruri pen¬ 
tru preotul duhovnic [...]). în general, este o minciună 
atunci când se spune că nu este implicat niciun aspect al 
legăturii femeie-bărbat într-o astfel de prietenie. [...] Oa¬ 
menii bisericoşi, de exemplu, nu rămân niciodată singuri 
cu o persoană de sex opus - ei îşi dau seama că trebuie 
să evite ceea ce s-ar putea crede sau întâmpla, din respect 
faţă de jurămintele pe care le-au făcut la cununie.” 105 

105 Dr. Laura Schlessinger, 10 motive stupide care distrug un cu¬ 
plu , Editura Curtea Veche, 2003, pp. 79-80. 

Aşadar, după cum arată şi Dr. Jan Yager, poate exista 
şi o gelozie „bună”, atunci când avem o doză mică de 
gelozie, care nu depăşeşte anumite limite: 

„In mod ironic, gelozia, văzută adesea ca un senti¬ 
ment negativ, atâta timp cât nu este excesivă şi iraţională, 
este, de multe ori, un semn că unul sau ambii soţi simt 
ceva deosebit şi unic [unul pentru celălalt]. Este vorba, 
de multe ori, de acea emoţie care duce la exclusivitatea 
asociată unei căsnicii.” 106 

Aşadar, uneori gelozia, în cantităţi moderate, poate fi 

chiar un indiciu al iubirii. Iată în acest sens si un instan- 

> 

taneu din romanul lui Mihail Drumes, „Invitaţia la vals” 
ce scoate în evidenţă acest fapt: 

Două perechi de tineri petreceau o seară de vară într-o 
grădină. Din joacă, una din fete, poreclită Veveriţa, fiigind 
de logodnicul ei, se caţără într-un tei şi, ajunsă sus, i se face 
frică să mai coboare. Insă logodnicul băuse cam mult şi nu 
se putea urca în copac. Atunci celălalt băiat, Tudor, se suie 
el în tei şi o aduce jos teafără pe Veveriţa. Fiind deja târziu, 
Tudor pleacă apoi să o conducă acasă pe fata cu care venise, 
Mihaela. Pe drum însă, fata nu scoate o vorbă. Tudor o 
întreabă atunci: 

Ce ai? Eşti supărată? 

Din nou tăcere. 

— Aimee [iubita mea], ce înseamnă asta? 

Rămânea mai departe mută ca piatra. 

— Dar, pentru numele lui Dumnezeu, spune, ce ţi-am 
făcut, cu ce am greşit faţă de tine? 


106 Dr. Jan Yager, Cum să-ţi găseşti partenerul ideal. Editura 
House of Guides, 2007, p. 136. 

In clipa aceea — îşi aminteşte mai departe Tudor — 
într-o fulgerare a minţii, avui pricina supărării cu o clari¬ 
tate desăvârşită. 

—Aimee, eşti geloasă? Crezi că mă uit la Veveriţa? Ah, pros- 
tuţă mică, de ce te cobori atât? Nu te-aş da pe o sută de veveriţe. 

Ea începu să plângă şi se cuibări la pieptul meu. Am 
înlănţuit-o cu braţele, am strâns-o, am mângâiat-o, am să¬ 
rutat-o... Noroc că pe stradă nu era ţipenie de om. 

De ce aş minţi? îmi păru bine de această întâmplare: 
era cea dintâi dovadă a iubirii ei. [subl. ns.] mi 


107 Mihail Drumeş, Invitaţia la vals. Editura Scrisul Românesc, 
1980, p. 89. 







15. DESPRE NEÎNŢELEGERI 
SI DESPRE IERTARE 

j 

„Fiecare iartă în măsura în care iubeşte. ” (La Roche- 
foucauld) 

Sfânta Muceniţă Alexandra, împărăteasa Rusiei, ne 
avertiza: 

„Temeţi-vă chiar şi de cel mai mic început de neînţele¬ 
gere sau înstrăinare. în loc să vă abţineţi, este rostită o vorbă 
prostească, nechibzuită - şi iată că între cele două inimi care 
până atunci alcătuiau un întreg a apărut o mică fisură, care 
se tot lărgeşte până când cei doi ajung despărţiţi pe veci. 
Aţi spus vreun lucru urât în grabă? Cereţi-vă fără întârziere 
iertare. A apărut vreo neînţelegere? Nu are importanţă a cui 
e vina: n-o lăsaţi să dăinuie între voi nici măcar un ceas. 

j 

Abtineti-vă de la certuri. Nu vă culcaţi tăinuind în 

> 3 3 

suflet sentimentul mâniei. în viata de familie nu trebuie 

3 

să fie loc pentru orgoliu. Niciodată nu trebuie să daţi 
satisfacţie sentimentului de orgoliu rănit şi să calculaţi cu 
scrupulozitate cine trebuie să ceară iertare. Cei ce iubesc 
cu adevărat nu se ocupă cu o asemenea cazuistică, ci sunt 
totdeauna gata şi să cedeze, şi să-şi ceară iertare.” 108 

108 Sfânta Muceniţă Alexandra, împărăteasa Rusiei, în: ***, 
Cum să întemeiem o familie ortodoxă: 250 de sfaturi înţelepte pentru 
soţ ţi soţie de la sfinţi şi mari duhovnici, Editura Sophia, 2011, p. 111. 

Părintele Paisie Aghioritul le răspundea unor bărbaţi 
care i se plângeau că nu se înţeleg cu soţiile lor din cauza 
deosebirilor de caracter: 

„Nu înţelegeţi - spunea părintele - că în deosebirea 
caracterelor se ascunde armonia lui Dumnezeu? Carac¬ 
terele deosebite creează armonia. Vai vouă, dacă ati avea 
acelaşi caracter! Gândiţi-vă ce s-ar fi întâmplat dacă, de 
pildă, amândoi v-aţi mânia repede. Aţi fi dărâmat casa. 
Sau, dacă amândoi ati fi cu caractere blânde. Ati fi dor- 
mit în picioare. Dacă aţi fi fost zgârciţi, v-aţi fi potrivit, 
dar ati fi mers amândoi în iad. Iar dacă ati fi fost amândoi 

j j 

cu dare de mână (cheltuitori), aţi fi putut ţine casa? Aţi 
fi distrus-o, iar copiii voştri ar fi umblat pe drumuri. [...] 

Micile deosebiri ale caracterelor soţilor ajută la crea¬ 
rea unei familii armonioase, pentru că unul îl completea¬ 
ză pe celălalt. [...] Ştiţi ce le-am spus unor soţi? „Fiindcă 
vă potriviţi, de aceea nu vă potriviţi.” Amândoi sunt sen¬ 
sibili. Dacă se va întâmpla ceva în casă, amândoi se vor 
pierde cu firea şi vor începe: „Vai, ce-am păţit!” va spune 
unul, „Vai, ce-am păţit!” va spune celălalt. Adică unul îl 
ajută pe celălalt să deznădăjduiască şi mai mult.” 109 

Astfel, chiar dacă ni se pare că „nu ne potrivim” şi că 
din cauza acestei nepotriviri de caracter ne tot certăm, ade¬ 
vărul este că motivul certei este altul, după cum vom vedea 
mai jos. Iar dacă ne hotărâm să ne smerim şi să-l iertăm pe 
celălalt din toată inima, atunci orice nepotrivire ar fi, nici 
nu se va mai simţi. Dar ce înseamnă de fapt a ierta din toa¬ 
tă inima? Ce presupune această iertare? „Iertarea ar trebui 
să fie ca orice notă de plată anulată - ruptă şi pusă pe foc, 

109 Cuviosul Paisie Aghioritul, Cuvinte duhovniceşti voi 4: Viaţa 
de familie, Editura Evanghelismos, 2003, pp. 39-40. 

ca să nu mai poată fi adusă iar ca argument sau ca motiv de 
ceartă” 110 , spunea un scriitor din secolul al XlX-lea. 

Un alt autor opina: „Cred că în cadrul tuturor căsă¬ 
toriilor ar trebui să existe o convenţie prin care să nu se 
permită readucerea în discuţie, în cadrul unei dispute, a 
unor întâmplări mai vechi de trei luni. 

Un bărbat s-a dus la un consilier marital şi i s-a plâns: 

- De fiecare dată când ne certăm, soţia mea devine istorică! 

Consilierul l-a întrerupt: 

- Vreţi să spuneţi isterică? 

- Nu, vreau să spun istorică, i-a răspuns bărbatul. în¬ 
totdeauna îmi vorbeşte despre lucruri din trecut! 

Asta înseamnă să ţii socoteala. [...] 

A da vina pe altcineva este o [altă] modalitate de a 
reacţiona la conflict. Aceasta denotă incapacitatea celui 
care acuză de a-şi recunoaşte propria vină. 

Reacţia luiAdam şi a Evei (Fc. 3,9-13) după ce au mâncat 
din fructul oprit este exemplul perfect. Dumnezeu a întrebat: 

- Nu cumva ai mâncat din pomul din care îţi porun¬ 
cisem să nu mănânci? 

Adam a răspuns: 

— Femeia pe care mi-ai dat-o ca să fie cu mine, ea mi-a 
dat din pom şi am mâncat. 

Mai întâi Adam îl învinuieşte pe Dumnezeu, iar mai 
apoi pe femeie. 

Răspunsul Evei a fost: 

- Şarpele m-a amăgit şi am mâncat. 

Amândoi au dat vina pe altcineva. ” m 

ll0 Henty Ward Beecher, în: Zig Ziglar, Secretul căsniciei feri¬ 
cite, Editura Curtea Veche, 2001, p. 159. 

11 ' Josh McDowell, Secretul artei de a iubi. Editura Aqua Forte, 
2005, p. 68. 

„Fiica mea - scrie Sfântul Nicolae Velimirovici - 
sunt unii care iau uşor păcatul Evei. „Ce mare lucru dacă 
a luat din fructul oprit?” spun ei. Dar spun aşa nu numai 
ca s-o îndreptăţească pe strămoaşă, ci şi pe ei înşişi, cei 
înşelaţi de păcat. „Tatăl minciunii” l-a numit mincinos 
pe Dumnezeu, iar Eva l-a crezut! Dar nu-i cumplit lucrul 
acesta? „N-o să muriţi, aşa cum v-a spus Dumnezeu” i-a 
strecurat el femeii, „ci de îndată ce-o să gustaţi din fruc¬ 
tul oprit o să fiţi dumnezei ca El”. [...] Femeia a crezut că 
Dumnezeu minte! A crezut că diavolul spune adevărul! 

Toată lucrarea aceasta a despărţirii de Dumnezeu şi 
apropierii de începătorul minciunii (cu alte cuvinte, pier¬ 
derea iubirii, agonisirea dorinţelor trupeşti) se iscase în 
sufletul Evei încă înainte ca ea să se apropie de fructul 
oprit. Sufletul închipuie, trupul îndeplineşte.” 112 

De aici: pierderea iubirii adevărate, confundarea 
acesteia cu atracţia fizică, iar din pierderea iubirii: naş¬ 
terea tuturor conflictelor dintre cei doi. Egoism, lipsă de 
smerenie. Celălalt să se smerească întâi, şi după aceea să 
ne smerim noi. Dar să încep eu, să fiu eu primul sau 
prima care să se smerească - asta niciodată!... Cam aşa 
gândim noi, atunci când nu avem iubire adevărată. Şi ne 
mai întrebăm de ce ne certăm atât de des... 

„întrebarea care are neapărată nevoie de un răspuns 
este: De ce să existe conflicte între doi oameni care se iubesc? 
Răspunsul constă în natura umană, care este una egois¬ 
tă. Problemele în orice căsnicie pornesc de la faptul că 
cei doi soţi acţionează în mod egoist, aceasta fiind esenţa 
păcatului. [...] Dorim să fie „ca noi” în privinţa banilor, 

112 Sfântul Nicolae Velimirovici, Castana. învăţătură despre 
iubirea în Hristos , Editura Ileana, 2007, pp. 87-88. 







118 Andrei Drăgulinescu 

timpului, hotărârilor; ne gândim la confortul, plăcerea 
şi drepturile personale; insistăm asupra independenţei 
şi ambiţiilor personale pe socoteala celuilalt; ignorăm 
sentimentele şi dorinţele acestuia; trăim în micul nostru 
cerc, în lumea noastră personală; refuzăm să facem un cât 
de mic efort pentru a servi, oferi, mulţumi, pentru a ne 
adapta sau a ne supune. Ne preocupă mai mult victoriile 
personale decât o căsnicie trainică. [...] Insă iubirea, iubi¬ 
rea adevărată nu porunceşte. Ea serveşte ” 113 

Ce trebuie atunci să facem? Să dobândim dragostea 
de Dumnezeu! Nu o putem avea pe aceasta fără să ne 
iubim aproapele - şi cine ne este cel mai aproape dacă nu 
(viitorul) soţ sau soţie? După cum spunea Sfântul Apostol 
şi Evanghelist Ioan, este mincinos acela care spune că-L 
iubeşte pe Dumnezeu, dar pe aproapele său nu-1 iubeşte. 

„Dragostea de Dumnezeu - scrie Sfântul Nicolae Ve- 
limirovici - alungă din suflet orice teamă, fără numai frica 
de păcat, nu. Dimpotrivă, frica de păcat creşte o dată cu 
dragostea. Frica de păcat este tocmai frica de Dumnezeu. 

Iubitorii de Dumnezeu nu s-au înspăimântat nici de 
oameni, nici de fiare, nici de lipsuri, nici de moarte. Mai 
mult, erau bucuroşi să îndure şi ei pentru El care a îndu¬ 
rat atâta suferinţă pentru dânşii, căutând să-i semene cât 
mai bine Acestuia.” 114 Iar noi nu vrem să îndurăm din 
partea celuilalt nici măcar cea mai mică mustrare - nu 
vorbesc că nu le îndurăm pe cele nedrepte, ci nici măcar 
pe cele îndreptăţite! 

113 Zig Ziglar, Secretul căsniciei fericite, Editura Curtea Veche, 

2001, p. 172. 

114 Sfântul Nicolae Velimirovici, Casiana. învăţătură despre 
iubirea in Hristos, Editura Ileana, 2007, p. 103. 

Până la urmă, toate conflictele între cei doi provin 
numai din mândrie. Dacă însă luăm hotărârea să nu mai 
participăm la conflicte, să fim indiferenţi la ele, şi să nu 
mai reacţionăm la vorbele celuilalt, oricare ar fi acestea, si 
dacă renunţăm la a ne face singuri dreptate (oricare ar fi 
lucrul de care suntem acuzaţi de celălalt şi orice ar crede 
celălalt despre persoana noastră) atunci, pentru răbdarea 
noastră, Domnul ne va îndulci, la vreme potrivită, cu 
darul păcii şi ne va dărui harul smereniei. 

Pentru aceasta, trebuie să cerem mereu de la Dum¬ 
nezeu să ne dăruiască virtutea discernământului. Ne pot 
ajuta şi următoarele cuvinte de cerere simple, dar profun¬ 
de: „Doamne, dă-ne nouă puterea de a accepta cu seni¬ 
nătate lucrurile pe care nu le putem schimba, curajul de 
a schimba lucrurile care trebuie schimbate, şi înţelepciu¬ 
nea de a le deosebi unele de altele.” 115 

O cale de rezolvare a conflictelor ne-o aduce în faţă 
un alt autor: 

„Un plan, în patru puncte, de soluţionare a conflic¬ 
telor [găsim] în primele cinci versete ale capitolului 7 din 
Evanghelia după Matei. 

Versetele 1 şi 2 spun: „Nu judecaţi, ca să nu fiţi jude¬ 
caţi. Căci cu judecata cu care judecaţi, veţi fi judecaţi, şi 
cu măsura cu care măsuraţi, vi se va măsura.” Prin aceasta 
suntem îndemnaţi să fim smeriţi. 

Versetul 3 continuă: „De ce vezi paiul din ochiul fra¬ 
telui tău, şi bârna din ochiul tău nu o iei în seamă?” Aici 
ni se spune, în mod clar, să fim oneşti. Nu cred că am fost 

" 5 Reinhold Niebuhr, în: Zig Ziglar, Secretul căsniciei fericite, 
op. cit., p. 178. 

vreodată implicat într-un conflict în care să nu fi existat 
o bârnă în ochiul meu. 

Apoi, în versetul 4, citim: „Sau cum vei zice fratelui 
tău: Lasă să scot paiul din ochiul tău şi iată bârna este în 
ochiul tău?” Lucrul pe care trebuie să-l învăţăm aici este 

integritatea. 

Şi, în sfârşit, în versetul 5, ni se porunceşte să tra¬ 
tăm conflictul în duhul dragostei : „Făţarnice, scoate întâi 
bârna din ochiul tău şi atunci vei vedea să scoţi paiul din 
ochiul fratelui tău.” [...] 

Aici este pericolul. Poţi deveni atât de absorbit de 
dorinţa de a te răzbuna şi de a-ţi regla conturile într-un 
conflict, încât să îţi scape ceea ce Dumnezeu vrea să în¬ 
veţi dintr-o asemenea situaţie. Scopul tău trebuie să fie 
acela de a afla ce îţi spune Dumnezeu ţie. Pentru aceasta, 
este nevoie de disponibilitatea de a admite că nu eşti per¬ 
fect. Rugăciunea ta ar trebui să fie aşa: „Doamne, dă-mi 
puterea de a-mi recunoaşte defectele”. A recunoaşte acest 
lucru nu este o dovadă de slăbiciune. Mai degrabă e ne¬ 
voie de curaj pentru a admite că ai greşit. Când accepţi 
existenţa unei slăbiciuni la tine, imediat devii mai capabil 
de a accepta slăbiciunea celuilalt, (subl.ns.) 

A fi dispus să te laşi corectat este un alt lucru necesar, 
dacă doreşti să-ti însusesti lecţia pe care ti-o dă Dumne- 
zeu. Mai lesne scăpăm din vedere greşelile noastre decât 
pe ale altuia.” 116 

„Conform unui studiu efectuat de U.S. News şi World 
Report, unicul motiv cu adevărat important pentru care 

116 Josh McDowell, Secretul artei de a iubi , Editura Aqua Forte, 
2005, pp. 71-72. 

soţii se despart este incapacitatea de a comunica sincer, 
de a-şi descărca sufletul şi de a se trata unul pe altul ca 
nişte buni prieteni.”" 7 

O modalitate eficace de aplanare a conflictelor încă 
„din faşă” ar putea fi şi următoarea: Când te superi pe 
celălalt, întotdeauna să-l întrebi: „Eu am înţeles că tu 
ai spus... Asta ai vrut să spui, sau altceva? Dacă nu, am 
înţeles eu greşit, şi nu mai am motiv de supărare. Dacă 
da, uite de ce m-a supărat ce ai spus:...” Scrieţi mare 
pe un carton aceste cuvinte, ca să le aveţi zilnic în faţa 
ochilor, si în felul acesta veţi evita multe conflicte în 
căsnicia voastră. 

Deosebirea dintre familiile care comunică bine şi 
cele care au o comunicare superficială sau inexistentă se 
va vădi cel mai clar la sfârşitul vieţii, când „nu veţi regreta 
nicicum că nu aţi mai trecut un test, că n-aţi mai câştigat 
un proces sau că n-aţi mai încheiat o afacere. Veţi regreta 
doar timpul pe care nu l-aţi petrecut cu soţul / soţia, cu 
prietenii, cu copiii sau cu părinţii” 118 , arăta un alt autor. 

Cineva spunea: „Cel care nu-i poate ierta pe alţii 
dărâmă puntea pe care trebuie să treacă el însuşi; căci 
fiecare are nevoie să fie iertat.” 119 Iar un alt autor afirma: 
„Mi-e milă de [cei care] nu au trăit niciodată acea stare 
de uşurare pe care ţi-o dă actul iertării. Să ierţi pe cineva 
înseamnă o eliberare. Odată ce ai iertat, întregul bagaj 
emoţional de tensiuni, conflicte nerezolvate şi de purtări 
nepotrivite dispare.” 120 

ll7 Glenn Van Ekeren, op. cit., p. 81. 

M8 Glenn Van Ekeren, op. cit., p. 98. 

ll9 Thomas Fuller, în: Glenn Van Ekeren, op. cit., p. 91. 

l20 Glenn Van Ekeren, op. cit., p. 93. 

In acelaşi context, un scriitor afirma: „O memorie 
care reţine totul poate fi un lucru bun, dar capacitatea 

de a uita este adevărata dovadă a măreţiei. Oamenii care 

> 

reuşesc în viaţă uită. [...] Au un suflet mult prea mare 
pentru a lăsa lucrurile mărunte să-i deranjeze în vreun 
fel. Ei uită uşor. Când cineva le face un rău, analizează 
motivul şi-şi păstrează calmul. Doar oamenii meschini îşi 
doresc răzbunarea. învăţaţi să uitati cu generozitate.” 121 

Mahatma Ghandi credea că „omul slab nu poate ierta 
niciodată. Iertarea este virtutea celor puternici” 122 , iar Ben¬ 
jamin Franklin spunea: „Când faci o nedreptate, eşti mai 
prejos decât duşmanul tău; răzbunarea unei nedreptăţi te 
face asemenea lui; iertarea te face să-i fii mai presus.” 123 

Importanţa fundamentală pe care o are în viaţa noas¬ 
tră iertarea aproapelui, şi cu atât mai mult a persoanei cu 
care ne vom căsători (sau cu care suntem căsătoriţi) este 
subliniată foarte convingător în pasajul ce urmează: 

„O persoană incapabilă de iertare nu poate să între¬ 
ţină o prietenie profundă, durabilă şi intimă. Nu are im¬ 
portanţă cât de inteligent sau talentat eşti, fiindcă, dacă 
nu eşti în stare să ierţi, nu poţi avea o prietenie profundă 
— ea se va destrăma din cauza conflictelor care, nefiind 
iertate, nu pot fi uitate. 

în plus, dacă eşti o fire neiertătoare, singurătatea este 
inevitabilă, fiindcă oamenii vor ezita să se arate vulnera¬ 
bili faţă de tine. Te vei înconjura de un zid ridicat de tine 
însuţi. O prietenie nu poate să dureze în lipsa iertării. 
Pentru ca o prietenie să se poată dezvolta şi să câştige în 

121 Elbert Hubbard, în: Glenn Van Ekeren, op. cit., p. 95. 

122 Mahatma Ghandi, în: Glenn Van Ekeren, op. cit., p. 103. 

123 Benjamin Franklin, în: Glenn Van Ekeren, op. cit., p. 106. 

intimitate, trebuie să existe siguranţa [...] că, ori de câte 
ori ţi-ai pierde cumpătul în faţa prietenului tău, acesta te 
va iubi în continuare şi îţi va acorda iertarea sa deplină. 

Un soţ intransigent într-o căsnicie [se face stavilă în 
calea apropierii dintre cei doi], în special în ceea ce priveş¬ 
te comunicarea. Celălalt va trăi permanent cu frica de a 
nu jigni, pierindu-i astfel dorinţa de a mai comunica sin¬ 
cer, de teama ca nemilosul său tovarăş de viaţă să nu pro¬ 
fite de vulnerabilitatea sa. Mâhnirea şi resentimentul vor 
pune stăpânire, în cele din urmă, pe această căsnicie.” 124 

Pentru ca aşa ceva să nu se întâmple, soluţia este uni¬ 
că: să iertăm! Şi, dacă noi iertăm, Domnul ne va ierta şi 
El multele noastre greşeli (vezi pilda cu cei doi datornici 
- Matei 18, 23-35) şi ne va dărui o căsnicie armonioasă 
şi în bună înţelegere. 


l24 Josh McDowell, Secretul artei de a iubi , Editura Aqua Forte, 
2005, pp. 78-79. 











16. O ANALIZĂ A FURIEI 
ŞI A CONSECINŢELOR ACESTEIA 
ÎNTR-O CĂSNICIE 

O analiză minuţioasă a furiei găsim în cartea Dr. Paul 
Hauck, Fii calm! Cum să facem faţă frustrărilor şi stărilor 
de furie. Iată câteva idei fundamentale despre consecinţe¬ 
le mâniei şi furiei necontrolate în căsnicie: 

„Cred că nicio emoţie umană nu este mai periculoasă 
decât furia’, apreciază Dr. Hauck. „Furia are ca substrat 
două convingeri iraţionale: prima, că trebuie să-ţi impui 
modul tău de a gândi, şi a doua, că oamenii sunt răi si 
trebuie trataţi cu severitate dacă se poartă greşit. 

Furia este, cel mai adesea, cauza unică a unui divorţ. 
Nu banii, rudele, gelozia, serviciul, întârzierile, alţi băr¬ 
baţi, alte femei sau numeroase alte frustrări sunt cele care 
distrug căsnicia, ci, pur şi simplu, furia care îi cuprinde 
pe oameni în legătură cu acestea. Majoritatea căsniciilor 
ar putea supravieţui în bune condiţii [dacă din ele] ar 
lipsi furia şi supărarea, dacă fiecare dintre soţi s-ar purta 
calm cu celălalt. [...] Cele mai multe căsătorii sunt înche¬ 
iate între oameni care se iubesc cu adevărat, se potrivesc 
şi doresc să fie împreună. Singura cauză a despărţirii este 
comportarea lor infantilă când nu obţin ceea ce doresc. 

Trebuie să învăţăm - consideră acelaşi autor — că 
) » 

frustrările fac parte din viată. Ele sunt tot atât de ine- 

vitabile ca si moartea. N-ai cum să trăieşti fără să ai si 

y j ) 

frustrări, după cum nu poţi fi în viaţă fără să mănânci. 
Mai mult, este imposibil să convieţuieşti cu cineva fără 
să ai repetate frustrări zilnice, după cum este imposibil să 
citeşti o carte fără a-i întoarce paginile. [...] 

Consideri că cei pe care îi iubeşti nu trebuie să te 
frustreze niciodată. Or, tocmai aceştia îţi provoacă cele 
mai multe şi mai diverse frustrări. De ce? Pentru că pe cei 
care îţi sunt indiferenţi îţi este mai uşor să-i ignori. 

A învăţa să accepţi frustrările cu detaşare filosofică 

este o condiţie a unei căsnicii armonioase. Dacă situaţia 

> > 

poate fi schimbată e bine, dar dacă nu se poate, resem- 
nează-te să suporţi frustrările cu calm. Nu te înfuria din 
cauza lor şi nu le amplifica printr-o ceartă sau certuri 
repetate care pot conduce la divorţ.” 125 

„Dacă privim problema în mod realist - observă tot 
Dr. Hauck - trebuie să admitem că putem prinde mai 
multe viespi cu miere, decât cu oţet. Cu cât cineva se 
poartă mai urât cu tine, cu atât mai drăguţ trebuie să te 
porţi tu cu el. El îşi va schimba comportarea numai dacă 
îl vei face să se simtă prost pentru furia sa nesăbuită. A 
„omorî” cu blândeţea este mai sănătos si mai uman decât 
a „omorî” cu violenţa. 

Dar oare procedeul este eficace? Sigur că este. Numai 
un [om peste măsură de înrăit şi împietrit] poate rămâne 
insensibil la zâmbet, politeţe şi amabilitate.” 126 

„înainte de a te înfuria când ceva nu merge aşa cum 
ai vrea, gândeşte-te la răul pe care ţi-1 faci astfel singur. 

125 Dr. Paul Hauck, Fii calm! Cum să facem faţă frustrărilor ţi 
stărilor de furie, Editura Polimark, 1997, pp. 28-29. 

126 Idem, p. 48. 

[...] Nu are importanţă cât eşti de predispus la furie; 
aminteşte-ţi că prin asta îţi sporeşti suferinţele şi necazu¬ 
rile, iar consecinţele sunt chiar mai grave decât frustrarea 
din pricina căreia ţi-ai ieşit din fire. Nu te lăsa dominat 
de resentiment, de ură sau de furie. E uşor să te laşi do- 
minat, dar vei plăti scump mai devreme sau mai târziu. 

Şi nu invoca la tot pasul ca argument nonsensul că 
nu îţi stă în fire să te laşi călcat în picioare sau să rămâi 
calm când cineva se poartă urât cu tine. Aşa-zisa fire a ta 
nu este nimic altceva decât modul obişnuit de a reacţiona 

» j 

la frustrare. învăţul are şi dezvăţ. Ai învăţat să te porţi 
astfel, deci poţi să te şi dezveţi. Faptul că ai răcnit mai 
toată viaţa când ai fost frustrat nu este un motiv ca să răgi 
ca un taur rănit, de fiecare dată când lucrurile nu merg 
aşa cum ai dori. Trecutul nu are aproape nimic de-a face 
cu nevroza ta de azi. Te înfurii astăzi nu pentru că ai fost, 
toată viaţa, iute la mânie, ci pentru că nu încetezi să-ţi 
spui că nu poţi admite să nu-ţi urmezi drumul şi că cei¬ 
lalţi nu au dreptul să greşească. Ar trebui să-ţi revizuieşti 
aceste idei şi vei vedea, la proxima frustrare nu te vei mai 
înfuria. încearcă si vei vedea.” 127 

„Vei fi surprins să constaţi cât de uşor le este şi celorlalţi 
să fie calmi când discută cu o persoană calmă. Nuanţa prie¬ 
tenoasă din vocea ta este cel mai bun remediu pentru mâ¬ 
nia celuilalt. Nu-i oferi motiv să te înfrunte şi, probabil, nu 
o va face. Dacă vociferezi, îl îndreptăţeşti să creadă că poate 
să riposteze. Oare nu aşa încep cele mai multe conflicte?” 128 

„Nu uita - continuă Dr. Hauck - că tangoul se dan¬ 
sează în doi. Dacă nu vrei să te implici într-o ceartă, 


' v Idem, pp. 92-93. 
128 Idem, p. 94. 

aceasta nu va avea loc. Acuzatorul tău nu are decât să 
se agite şi să urle în continuare. [...] După cum am mai 
spus, cu cât vei fi mai calm, cu atât mai repede se va cal¬ 
ma, probabil, şi celălalt. Trebuie însă să te fereşti de nada 
pe care acesta o poate arunca, sperând să „muşti” din ea. 
O asemenea nadă ar putea fi o remarcă bine aleasă, la 
care presupune că nu vei refuza să reacţionezi. 

O pacientă, a cărei căsnicie era pe cale să se destrame, 
mi-a povestit că soţul ei era întotdeauna în stare să o pro¬ 
voace la ceartă. După ce o acuza de tot soiul de inepţii, 
începând cu lenea şi încheind cu infidelitatea, văzând că 
nu reuşeşte să o stârnească, îi spunea „Shirley” şi atât era 
destul. Shirley era numele unei femei pe care ea nu o putea 
suferi pentru că era foarte egoistă în relaţiile ei cu rudele şi 
cu soţul. Pacienta mea era în stare să suporte orice acuzaţie, 
numai pe asta nu, şi drăguţul de soţ ştia asta." m 

„Ultimul lucru de care ai nevoie după ce cineva ţi-a 
făcut o nedreptate este să-ţi provoci singur una şi mai 
mare. Furia consecutivă unei frustrări nu înlătură, de 
obicei, frustrarea, ci întodeauna mai adaugă ceva la starea 
de disconfort. De fapt, cea mai mare suferinţă nu este ca¬ 
uzată de alţii, ci de ceea ce îngăduim să ne facă propriile 

« w • )iiţn 

noastre supărări. 

în fine, dr. Hauck ne dezvăluie şi propria lui metodă 
de a se calma atunci când este cuprins de furie: 

„Eu îmi fac, de obicei, următoarele două declaraţii ca 
să-mi păstrez calmul: 


129 Idem, p. 97. 

130 Idem, p. 123. 

In primul rând, îmi spun că nu sunt Dumnezeu şi că ar 
trebui să fiu nevrozat ca să insist în a-mi impune punctul de 
vedere. De obicei asta mă calmează. 

In cazul în care manevra nu reuşeşte, recurg întotdeau¬ 
na la raţionamentid următor: „Hauck, fii atent, cineva în¬ 
cearcă să te enerveze. E destul de rău şi atât. Cu siguranţă 
nu vei fi atât de prost să-ţi faci singur ceea ce altul încearcă 
să-ţi facă. Poate că lui nu-i pasă de sentimentele mele, dar 
mie cu siguranţă îmi pasă. De aceea, mă voi sili să-mi vor¬ 
besc fără mânie, pe care o simt că începe să pună stăpânire 
pe mine. A avea o neplăcere este una, situaţia fiind adesea 
inevitabilă, dar a-ţi provoca singur o dublă neplăcere este 
cu totul altceva. ’ 131 


131 Idem, p. 123. 








17. CUM 

SĂ REZOLVĂM NEÎNŢELEGERILE 

) 

Mulţi se sperie când apar primele dispute cu persoana 
de care se simt îndrăgostiţi. Ei nu ştiu că în orice prietenie 
neînţelegerile sunt inevitabile, şi adeseori se retrag, gân¬ 
dind în mod total eronat că relaţia nu mai are viitor. Foarte 
mare greşeală! Nu trebuie renunţat aşa de uşor, ne sfătuieş¬ 
te un autor care afirmă: „Iată o expresie pe care merită să 
o reţii. Ea zice doar atât: Este mult mai profitabil să rezolvi 
un conflict decât să dizolvi o relaţie. Fireşte, este mult mai 
uşor să întorci spatele decât să faci eforturi pentru a rezolva 
un conflict. Dar răsplata faptului de a rămâne pe poziţii 
este că, de fiecare dată când soluţionezi un conflict, devii 
o persoană mai bună — capabilă să facă faţă cu mai mult 
succes inevitabilelor conflicte care se vor isca pe viitor .” 132 

„Când doi oameni sunt în conflict - scria un alt au¬ 
tor - deseori ei dau vina pe diferenţe. Dar nu aceasta este 
problema. De fapt, diferenţele sunt o binecuvântare dacă 

ştii cum să le abordezi si să le valorifici. 

> > 

Jim şi soţia lui au avut probleme ani de zile din pricina 
modului de a-şi petrece vacanţele. Pentru ea o vacanţă gro¬ 
zavă presupunea să-şi umple cât mai mult timpul, să vadă 

132 Josh McDowell, Secretul artei de a iubi , Editura Aqua Forte, 
2005, p. 66. 

cât mai multe obiective şi să se implice în cât mai multe 
activităţi turistice. Doar atunci, după ce au văzut tot ce era 
de văzut, vacanta lor era cu adevărat un succes. 

y 

Pe de altă parte, vacanţa ideală pentru Jim trebuia să-l 
ducă departe de ăfacerile şi de programul lui supraîncărcat. 
Voia să stea pe o plajă pustie timp de o săptămână, unde să 
se detaşeze de orice. 

într-un an, Jim i-a spus soţiei lui că nu mai rezistă la 
tipul ei de vacanţă. Totodată şi-a dat seama că nici ea nu ar 
aprecia stilul lui. Aşa că au căzut de acord să alterneze mode¬ 
lul lui cu al ei. într-o zi să viziteze toate obiectivele turistice 
şi să aibă un program foarte încărcat, iar a doua zi să se 
odihnească la piscină. Următoarea zi să mişune prin împre¬ 
jurimi ca furnicile, iar în următoarea să se refugieze pe plajă. 

In acel an cei doi au avut cea mai grozavă vacanţă 
«pentru că, ţinând cont de diferenţele dintre noi», a spus 
Jim, «amândoi am simţit că avem de câştigat. Mai mult, 
am descoperit că echilibrul a fost mult mai sănătos pentru 
amândoi. El ne-a sporit capacitatea de a ne bucura de con¬ 
cediu mai mult ca oricând.» 

Apreciind diferenţele dintre el şi soţia lui, în loc să se 
revolte împotriva lor, Jim a mai descoperit un beneficiu se¬ 
cundar preţios. A aflat multe lucruri importante despre soţia 
lui: cunoştinţele ei de istorie si artă, uşurinţa de a vorbi 
cu străinii, dragostea ei pentru frumos. Dar a aflat lucruri 
surprinzătoare şi cu privire la sine. Nu le-ar fi descoperit 
niciodată dacă nu ar fi început să aprecieze diferenţele pe 
care le-a văzut în soţia sa. ’ 133 

133 Dr. Gary Smalley, ADN-ul relaţiilor, Editura Imago Dei, 
2007, pp. 92-93. 

Lentilele roz ale ochelarilor de proaspăt îndrăgostit 
prin care privim din depărtare căsătoria ne împiedică 
adeseori să vedem adevărul că până şi cea mai armonioa¬ 
să căsnicie nu exclude existenţa neînţelegerilor. 

Părintele protoiereu Artemie Vladimirov scria: „Cred 
că factorul hotărâtor în reuşita vieţii de familie este năzu¬ 
inţa măcar a unuia dintre soţi de a păstra, pentru Hristos, 
pacea, iubirea şi înţelegerea. Iar dacă fiecare trage spuza 
pe turta sa, dacă fiecare este înclinat să dea vina pe ju¬ 
mătatea sa, dacă fiecare are de gând să pretindă, să tragă 
la răspundere, aşteptând pocăinţa vinovatului, lucrurile 
stau prost... încă o dată voi aminti sfatul dat de un păs¬ 
tor contemporan unei perechi după cununie: Cine e mai 
deştept dintre voi, acela să cedeze primul” 

Dr. Stephen Covey povestea într-una din cărţile sale, 
din propria sa experienţă, despre un conflict apărut între el 
şi soţia lui, Sandra, şi despre felul în care cei doi l-au depăşit: 

„ O dificultate care mă sâcâise mulţi ani era în legătură 
cu un fel de „fixaţie” a Sandrei. O obsesie pe care nu mi-o 
puteam explica: era obsedată de aparaturile cu marca Frigi- 
daire!Nu concepea să cumpere altă marcă de aparate. Chiar 
la începutul căsniciei noastre, când bugetul era foarte strâns, 
a insistat să mergem cu maşina la „oraş”— aflat la o distanţă 
de 80 km de micul nostru oraş universitar - deoarece numai 
acolo puteau fi găsite aparate Frigidaire. 

Chestia asta mă irita la culme. Din fericire nu se ivea 
decât cu ocazia cumpărării de aparataj casnic. Dar atunci 

134 Protoiereul Artemie Vladimirov, în: ***, Cum să întemeiem o 
familie ortodoxă: 250 de sfaturi înţelepte pentru soţ ţi soţie de la sfinţi 
ţi mari duhovnici. Editura Sophia, 2011, p. 81. 

parcă se apăsa pe un buton cu resort — vedeam roşu în faţa 
ochilor. Tema însăşi era simbolul unei gândiri total iraţionale. 

De obicei mă refugiam într-o tăcere distantă. Credeam 
că a refuza să tratez problema era singurul mod de a o trata; 
altminteri mi-aş fi ieşit din fire — ceea ce s-a întâmplat de 
câteva ori, când a fost nevoie să-mi cer scuze. 

Nu atât faptul că-i plăcea numai marca Frigidaire mă 
irita - ci argumentele invocate, cu totul nefondate, de o 
lipsă de logică strigătoare la cer; cel puţin aşa mi se păreau. 

Măcar de ar fi recunoscut cât era de absurdă, reacţio¬ 
nând numai sub imperiul emoţiei, şi aş 'fi trecut cu vederea, 
însă justificările ei erau exasperante. 

„Cazul Frigidaire” a reapărut în discuţiile noastre la 
începutul primăverii, când eram pregătiţi să ne confruntăm 
cu el. Regulile de bază fuseseră ferm stabilite. 

N-am să uit niciodată ziua aceea... Nu ne-am oprit ca 
de obicei în parc, să mergem pe jos, ci am continuat drumul 
pe bicicletă, poate pentru a evita să ne privim în ochi. Câtă 
supărare, câtă amărăciune erau legate de acest subiect, re¬ 
fulat de atâta vreme! E drept că nu ajunsesem la o ruptură 
din cauza lui; însă când vrei să cultivi o căsnicie frumoasă, 
orice capătă amploare. 

Am rămas uluiţi, şi Sandra, şi eu, de ceea ce a ieşit la 
lumină în ziua aceea. A fost ceea ce se poate numi un dialog 
„sinergie”. Părea că Sandra conştientiza pentru întâia oară 
motivele aşa-zisei ei fixaţii. 

începuse prin a vorbi despre tatăl ei; fusese profesor de 
istorie la un colegiu, dăduse ani de zile meditaţii pentru a 
face faţă cheltuielilor familiale şi, la un moment dat, prelua¬ 
se o afacere cu aparaturi. Intr-o perioadă de recesiune, s-a 
lovit de mari dificultăţi financiare şi singurul lucru care i-a 

permis să reziste a fost finanţarea inventarului său de către 
firma Frigidaire. 

Sandra fusese foarte legată de tatăl ei — când el se în¬ 
torcea acasă la sfârşitul unei zile istovitoare, se lungea pe o 
canapea, şi Sandra îi masa picioarele, uneori îi cânta. Au 
petrecut asemenea seri duioase aproape zi de zi, ani în şir. 
îi vorbea şi despre afaceri, despre grijile şi necazurile lui, 
exprimându-şi adânca recunoştinţă faţă de firma care îl 
subvenţiona, ajutându-lsă reziste într-o perioadă grea. [...] 
Sandra a înţeles emoţiile care se aflau la rădăcina sen¬ 
timentelor ei pentru firma Frigidaire. Am înţeles şi eu, şi 
dintr-o dată am simţit pentru ea un adânc respect. Sandra 
nu vorbea despre aparate - vorbea despre tatăl ei şi despre 
loialitate, despre loialitatea faţă de necazurile lui. 

îmi amintesc cum în acea zi mi s-au umezit ochii - 
nu atât pentru că ne înţelesesem până în adânc, cât pentru 
faptul că simţeam din ce în ce mai mult respect unul pentru 
altul. Descoperisem că situaţii aparent banale îşi au rădăci¬ 
nile în trăiri profund tulburătoare. A nu vedea lucrurile de¬ 
cât la suprafaţă, în banalitatea lor, fără a pătrunde în zone 
mai ascunse, fragile, vulnerabile, înseamnă a călca apăsat, 
fără milă, pe tărâmul sfânt al unei inimi. ” 135 


135 Stephen R. Covey, Eficienţa în 7 trepte sau Un abecedar al 
înţelepciunii. Editura AII, 1995, pp. 296-297. 









18. O CALE DE REZOLVARE 

A NEÎNŢELEGERILOR 

) 

Dr. James Dobson, în urma consilierii a numeroase 
familii, îi sfătuia pe cei care se gândeau să se căsătoreas¬ 
că să ţină cont de faptul că „primele douăsprezece luni 
ale căsniciei vor reprezenta anul cel mai dificil din prima 
decadă a convieţuirii împreună. Va fi perioada adaptării; 
veţi lua decizii care vor deveni obiceiuri, si viata de fami- 
lie se va desfăşura conform lor. Aceste potenţiale situaţii 
conflictuale vor afecta inevitabil căminul tău. 

Dacă se va întâmpla aşa, să nu crezi că mariajul tău 
este sortit eşecului, sau că ai comis o greşeală ireparabi¬ 
lă. Mai degrabă, conflictele vă vor îndrepta spre căuta¬ 
rea soluţiilor şi a compromisurilor. Aceasta este diferenţa 
dintre o căsnicie bună şi una ratată. Amândouă au parte 
de conflicte; dar, într-o căsnicie sănătoasă, soţul si soţia 
caută soluţii şi aspecte în care sunt de acord, deoarece se 
iubesc profund. 

Ce este, deci, o căsnicie „ratată”? Este cea în care 
fiecare dintre cei doi se iubeşte pe sine însuşi mai mult 
decât pe partenerul său de viaţă şi, în mintea lor, încol¬ 
ţesc gânduri ca acestea: „M-am căsătorit cu tine pentru 
că am crezut că-mi va fi bine”, sau „M-am căsătorit cu 
tine pentru că mi-am dorit pe cineva care să se îngrijeas¬ 
că de căminul meu”, sau „M-am căsătorit pentru că am 

crezut că vei câştiga mult”. Când căsătoria se întemeiază 
pe motive egoiste, conflictele obişnuite devin grave. Nu mai 
reprezintă divergenţe de opinii, ci luptă pe viaţă şi pe 
moarte. Fiecare caută să-l rănească pe celălalt, care i-a 
devenit un duşman înverşunat.” 136 

Se poate întâmpla - observa un alt autor - să „păs¬ 
trăm în noi frustrări, ofense, ranchiuni şi resentimente, 
care nu aşteaptă decât o mică scânteie pentru a se rea¬ 
prinde. Cu cât relaţia e mai intimă, cu atât ea ne afec¬ 
tează mai mult. Şi, deşi noi trăim într-o epocă în care 
tehnologia introduce mijloace de comunicare în toate 
sferele existenţei, s-ar părea că nu au existat niciodată 
atâtea conflicte şi neînţelegeri între oameni ca acum. 

Numai când suntem în profund dezacord sau în con¬ 
flict cu cineva, descoperim dacă ştim într-adevăr să comuni¬ 
căm. Cum ne descurcăm când ne înfuriem sau când cineva 
se înfurie pe noii Cum reacţionăm la critică? Ce spunem 
când interlocutorul nostru se arată obtuz şi refuză să ne as¬ 
culte punctid de vedere? Cu câtă uşurinţă comunicăm când 
ne simţim vulnerabili şi răniţi? 

Viaţa de familie este un bun exemplu al problemelor 
de comunicare ce apar în perioada de criză. [...] Cei ce 
reuşesc să-şi petreacă toată viaţa împreună, vor fi consi¬ 
deraţi în curând ca aparţinând altui timp. 

[...] Dialogul care urmează este unul fictiv, care ilus¬ 
trează nefericit de bine felul în care îşi vorbesc doi soţi 
ce n-au învăţat să-şi rezolve conflictele acumulate după 

mulţi ani de căsnicie. 

> 

136 Dr. James Dobson, Pregătirea pentru adolescenţă. Editura 
Noua Speranţă, 1994, pp. 75-76. 

Filip: „E ultima dată când îi mai invit pe Dubois la masă!” 

Clara: „A, am bănuit. Ce ai iar să-mi reproşezi?” 

Filip: „Ai ţipat întruna la copii. Nu-ţi dai seama ce 
atmosferă creezi în casă?” 

Clara: „Dacă ţi-ai face un pic mai bine datoria de 
tată, nu mi-ar fi atât de greu să-ifiac să asculte!” 

Filip: „Acum eu sunt de vină! Ai vrea poate să mă ocup 
şi de gospodărie după serviciu!” 

Clara: „Ştiu mulţi care lucrează şi care-şi găsesc totuşi 
timp să se ocupe şi de nevasta lor. ” 

Filip: ,Asta e, plânge-te. Cu siguranţă este tot vina mea că 
tu nu te poţi abţine să te îndopi în faţa tuturor, aşa cum faci?” 

Clara: „In sfârşit, fac ce vreau cu viaţa mea, nu? N-are 
rost să-mi supraveghez silueta pentru a atrage privirile ad¬ 
miratoare ale femeilor!” 

Filip: „Ce insinuezi cu asta?” 

Clara: „Nimic, nimic. Tu n-ai niciodată nimic să-ţi 
reproşezi. Tu eşti perfect! Tot ce faci şi spui este atât de per¬ 
tinent, atât de inteligent! Mi-e silă de cinematograful ăsta. 
M-am săturat să trăiesc cu un automat bine reglat. ” 

Filip: „Şi tu crezi că-i amuzant pentru mine să trăiesc 
cu o femeie care nu mai termină cu smiorcăiala?” 

Clara: , Ascultă, Filip, vrei să te opreşti puţin? Altfel 
simt că se va termina rău... ” 

Deşi aceste schimburi sunt expresive, spontane, nu 
se poate spune că ele corespund unui stil de comunica¬ 
re foarte constructiv. Rezultatul lor nu este apropierea 
sau o mai bună înţelegere a celor două părţi în cauză, ci 
mai curând o întărire a poziţiilor fiecăruia şi o creştere 
a animozităţilor reciproce. Clara devine şi mai convinsă 
că este neînţeleasă şi neiubită, că soţul ei e un insensibil 

care se preocupă mai mult de el şi de munca sa, decât de 
familie. Filip a găsit încă o dată confirmarea că soţia lui 
e o smiorcăită incorigibilă, incapabilă să-şi învingă emo¬ 
ţiile, ca să discute cu calm problemele familiei şi să facă 
relaţia lor un pic mai veselă. N-a existat niciun efort de 
deschidere şi de înţelegere nici de o parte, nici de cealaltă, 
ci doar dorinţa de a nu ceda, de a răspunde cu aceeaşi 
monedă, de a arăta că totdeauna celălalt e cauza pasei 
rele în care se găseste căsnicia lor si de a-si calma furia si 
frustrările reprimate, prin acuzaţii usturătoare. 

In lipsa unor schimbări radicale de direcţie, situaţia 
va continua să se degradeze pe măsura trecerii timpu¬ 
lui: fie că certurile se vor învenina până la un punct fără 
întoarcere, care constituie ruptura, fie că Filip şi Clara 
vor sfârşi prin a evita orice discuţie care atinge subiec¬ 
te sensibile, pentru a se izola într-o indiferenţă mutuală, 
convinşi că ştiu că partenerul lor de viaţă nu are dreptate 
si că nu se va schimba niciodată. 

i 

Discuţia lor e distrusă pentru că, de fapt, e vorba de 
o răfuială. Cei doi soţi şi-au scos armele pentru o luptă 
neîndurătoare. Deoarece se simt personal agresaţi de re¬ 
proşurile celuilalt, intră sistematic în defensivă şi contraa¬ 
tacă, în loc să încerce să-l înţeleagă pe celălalt şi să rezolve 
problema prin bună înţelegere. [...] Fondul replicilor pe 
care fiecare le aruncă în obrazul celuilalt este: „eşti depla¬ 
sat şi răspunzător pentru ceea ce se întâmplă”., când ar pu¬ 
tea foarte bine să fie: „ai atitudini şi moduri de a acţiona 
care-mi fac foarte rău”. [...] Aceasta ar trăda dezamăgirea 
pe care fiecare o resimte faţă de celălalt, dar impactul ar fi 
altul. Din momentul când acuzaţiile vizează persoana mai 
mult decât actele sale, aceasta se simte profund atacată şi 

obligată „să-şi apere pielea”. Ea îşi pierde astfel capacita¬ 
tea de a examina cu obiectivitate si discernământ fondul 
reproşurilor care îi sunt adresate. 

Lista care urmează enumeră principalele componente 
ale unei comunicări defectuoase, si veţi vedea că multe din- 
tre ele se regăsesc în disputa care o opune pe Clara lui Filip: 


Principalele caracteristici ale unei co¬ 
municări DEFECTUOASE 

Atacul la persoană: condamnaţi persoana în loc să-i 
criticaţi acţiunile şi comportamentele care vă supără. 

Apărarea: percepeţi reproşurile care vă sunt făcute 
ca un atac la persoană, şi mai curând vă apăraţi, printr-o 
respingere globală sau un contraatac, decât să vedeţi dacă 
reproşurile sunt cât de puţin justificate. 

Infailibilitatea: viziunea dumneavoastră asupra pro¬ 
blemei este cea bună şi nu acceptaţi nicio discuţie. Refu¬ 
zaţi deschiderea spre alte interpretări şi mai ales spre cele 
ale „adversarului” dumneavoastră. 

Sentimentul nedreptăţii: sunteţi ferm convins că 
aveţi dreptate şi că sunteţi victima nedreptăţii. [...] 

Descentrarea: vă pierdeţi în acuzaţii şi în reproşuri se¬ 
cundare, în loc să vă dezvăluiţi direct sentimentele profunde. 

Deziluzia: „nu serveşte la nimic să discutaţi, oricum el 
/ ea nu se va schimba niciodată. ” 

Agresivitatea: folosiţi expresii sau intonaţii ale vo¬ 
cii incisive si umilitoare, ca în mod voit să vă accentuaţi 
amărăciunea si furia. 

3 

Retragerea în sine: refuzaţi dezbaterea, pentru că 
sunteţi convins că dreptul dumneavoastră este evident, 

sau că tratamentul care vi se rezervă este nedemn de 
dumneavoastră. 

[Destrămarea unei căsnicii] nu se datorează degra¬ 
dării sentimentelor de dragoste pe care şi le poartă cei 
în cauză, ci incapacităţii lor de a exprima şi de a discuta 
deschis conflictele care apar inevitabil în cadrul unei vieţi 
în comun. Neînţelegerile se acumulează cu încetul, apoi 
vin frustrările şi ranchiunile, şi cum niciodată ele nu sunt 
rezolvate, sfârşesc prin a împiedica exprimarea sentimen¬ 
telor de afecţiune, prin a face atmosfera sufocantă şi a 
transforma în infern ceea ce începuse printr-o romantică 
idilă. Ce păcat să laşi ca nişte neajunsuri de comunicare 
să provoace o astfel de derivă! [...] 

In cazul Filip şi Clara, pe care l-am evocat mai de¬ 
vreme, înflăcărarea pe care fiecare o pune în exprima¬ 
rea amărăciunii denotă aproape sigur nu o pierdere de 
afecţiune, ci [probleme tot mai acute de comunicare]. Se 
poate chiar afirma că, în multe cazuri, virulenţa schim¬ 
bului de replici în cursul unei dispute între doi soţi 
este semnul unui profund ataşament şi al unei mari 
nevoi de afecţiune. A învăţa să comunici mai bine este 
deci [de cea mai mare importanţă], căci nu există alt mod 
de a construi o căsnicie solidă şi durabilă. 

Regula de aur a unei comunicări reuşite constă în a 
vă exprima sentimentele în mod neagresiv şi în a-1 invita 
pe celălalt să facă la fel, a încerca să înţelegeţi cum gân¬ 
deşte şi cum se simte celălalt şi de ce a ajuns să gândească 
şi să se simtă astfel, a [căuta mai degrabă o cale de împă¬ 
care decât a stabili] „cine are şi cine nu are dreptate” [...]. 

[Ca să nu cădeţi] în capcana [de a plăti] cu aceeaşi 
monedă, [gândiţi-vă că a-1 ierta pe celălalt] nu vă pune 

în evidenţă slăbiciunea sau inferioritatea. Din contră, 
[aceasta îl] va dezarma treptat pe [celălalt] de agresivi¬ 
tatea sa şi-l va îndemna să vă urmeze [exemplul]. Pentru 
aceasta trebuie însă să renunţaţi la dorinţa de a vă face 
dreptate, să înţelegeţi că, deşi totul arată că aveţi drep¬ 
tate şi că celălalt se înşală intr-un fel sau altul, „felul” 
dumneavoastră de a avea dreptate este, prin forţa îm¬ 
prejurărilor, rău (relaţional vorbind), deoarece a dus 
la transformarea celuilalt într-o persoană ostilă şi v-a 
şubrezit căsnicia. Dumneavoastră va trebui să hotărâţi 
ce contează mai mult: să dovediţi că punctul dumnea¬ 
voastră de vedere este cel bun, sau să regăsiţi drumul 
afecţiunii şi înţelegerii.” 137 

O idee similară, dar la un nivel mai profund, o găsim 
în amintirile unui fiu duhovnicesc al părintelui Porfirie 
din Grecia (1906-1991), părinte cu viaţă sfântă: 

„Părintele mereu îmi spunea: 

- Tu eşti de vină! Roagă-te pentru fraţii tăi! Roagă-te 
să-ţi dăruiască Domnul sfânta smerenie şi să te ajute sâ-L 
poţi iubi. 

Odată, l-am contrazis. Mă gândeam că mă nedreptă¬ 
ţeşte, spunându-mi că n-am dreptate, când eu credeam cu 
tărie că am. Atunci, mi-a răspuns: 

— Ai dreptate, dar, de fapt, nu ai! Creştinul nu are 
niciodată dreptate. Fiindcă mereu trebuie să dea vina 
pe el însuşi. Dreptatea este a fiilor veacului acestuia. în 
acest fel, nu mai există putinţa de a judeca pe nimeni. ” 138 

13 Phillipe Brinster, Terapia cognitivă. EdituraTeora, 1998, pp. 
150-154. 

138 Părintele Porfirie, Antologie de sfaturi şi îndrumări, Editura 
Bunavestire, fia., pp. 423-424. 

„Să fim concreţi şi să reluăm scenariul dialogului 
dintre Clara şi Filip - ne îndeamnă autorul citat anterior 
- pentru a vedea ce s-ar întâmpla dacă ar aplica şi Clara 
unele din principiile pe care le-am enunţat mai sus. 

Filip: „E ultima dată când îi mai invit pe Dubois la masă!” 

Clara: „Am simţit eu că nu erai în apele tale! Am făcut 
ceva ce te-a indispus!” 

Filip: „Şi încă cum! Ai strigat întruna la copii. Nu-ti 
dai seama de tensiunea pe care o creezi în casă!” 

Clara: „Recunosc că mi-e greu sâ-i fac să asculte şi în¬ 
ţeleg că asta te poate supăra. Mă simt atât de singură şi de 
izolată în rolul meu de părinte şi mi-ar plăcea atât de mult 
să mă ajuţi să fac faţă!” 

Filip: „ Totuşi, nu le pot face eu pe toate! După toată 
străduinţa pe care mi-o dau ca să câştig bani pentru casă... ” 

Clara: „Apreciez mult că munceşti cu ardoare, dar ştii, 
uneori asta nu schimbă mare lucru. Câteva semne de aten¬ 
ţie pot compensa. Am făcut şi altceva ce te-a incomodatV 

Filip: „Da! Te îndopi întruna când avem musafiri. ” 

Clara: „E adevărat, am tendinţa să compensez o anu¬ 
mită nervozitate, aruncându-mâ pe mâncare. Trebuie să-ţi 
mărturisesc că sunt puţin geloasă pe autocontrolul tău şi pe 
atracţia pe care poţi s-o exerciţi asupra femeilor. ” 

Filip: „Cum asta!” 

Clara: „La drept vorbind, mă simt complexată şi fiustra- 
tă. Pe de o parte eştifoarte aşezat, foarte inteligent, aproape per¬ 
fect. Pe de altă parte, te simt atât de rece, atât de distant, foarte 
preocupat de tine însuţi, încât s-ar spune că eu nu contez. 

Filip: „Cum să fac altfel! îndată ce ridic problema de¬ 
licată a relaţiei noastre, tu îţi pierzi sângele rece şi începi să 
te smiorcâi. ” 

Clara: „E adevărat că am reacţionat adesea aşa în tre¬ 
cut. Dar ce crezi despre tot ce am discutat acum?” 


Trebuie că aţi remarcat diferenţa dintre această varian¬ 
tă a discuţiei dintre Clara şi Filip şi precedenta. Aţi notat 
cât de mult se reduce agresivitatea lui Filip pe măsură ce se 
simte ascultat, iar reproşurile Iui sunt luate în seamă? [...] 

Sub formă de exerciţiu, vă propun să scrieţi un scena- , 
riu în care rolurile s-ar inversa, adică în care Filip ar fi cel 
ce face efortul de a comunica mai bine. [...] 

Ceea ce e important [...] e să nu confundaţi raţiunea 
cu duplicitatea, stăpânirea de sine cu manipularea. Orice 
tehnică de comunicare este sortită eşecului dacă nu e 
bazată pe o profundă integritate.” 139 

Acelaşi autor propunea şase principii elementare care 
să fie folosite de cei doi pentru dezamorsarea conflictelor 
ce pot apărea între ei. Iată care sunt aceste şase principii: 

1. Dezarmarea 

Aceasta este o cale „deosebit de eficace când inter¬ 
locutorul este foarte înverşunat împotriva dumneavoas¬ 
tră si când vă atacă, aducându-vă acuzaţii virulente. Nu 
aşteaptă decât un singur lucru - să intraţi în defensivă 
- pentru a răsuci cuţitul un pic mai profund în rană şi a 
vă trimite alte salve pe care le-a pregătit tacticos înainte 
de a vă întâlni. Dacă sunteţi de acord cel puţin parţial cu 
afirmaţiile sale, el se trezeşte deodată în situaţia că nu mai 
are adversar asupra căruia să tragă: este dezarmat. 

139 Phillipe Brinster, Terapia cognitivă , EdiruraTeora, 1998, pp. 
155-158. 



143 


Cum săfaci ca iubirea să dureze 

Dacă puteţi accepta faptul că orice acuzaţie conţine 
cel puţin o părticică de adevăr, nu va fi foarte greu să vă 
declaraţi de acord cu cineva care vă atacă. [...] E impor¬ 
tant [totuşi să fiţi] foarte prudent; dacă vă declaraţi de 
acord cu propuneri pe care nu le acceptaţi cu adevărat, 
vă veţi trezi rapid într-o situaţie insuportabilă, care vă va 
obliga fie să vă contraziceţi şi să treceţi drept un mincinos 
înveterat, fie să vă renegaţi şi să fiţi în contradicţie cu 
propria dumneavoastră conştiinţă. 

Iată nişte extrase de dialog, care dau exemple concrete 
despre aplicarea posibilă a acestei tehnici a „dezarmării”: [...] 

Acuzaţie: „Niciodată un compliment, niciodată o vor¬ 
bă bună. Tot ce ştii să faci e să găseşti motiv de critică. ” 

Răspuns: „E-adevărat că am tendinţa să remarc mai 
uşor greşelile tale, decât calităţile. ” 

Acuzaţie: „Eşti un neisprăvit. Şi unde mai pui că te 
credeam, când îmi promiteai castele în Spania!” 

Răspuns: „Ştiu, ştiu. Recunosc că eforturile mele pentru 
a ne îmbunătăţi viaţa n-au prea dat rezultate până acum. ” 

Aţi putea crede că a vă declara de acord cu acuzaţiile 
vehemente ale cuiva e o greşeală de tactică ce-i permite 
acestuia să marcheze cu uşurinţă un punct. Va înţeleg, 
deoarece aceasta este părerea majorităţii oamenilor, adică 
a tuturor celor care nu ştiu să comunice. [...] Acest răs¬ 
puns este o încercare de a para lovitura şi nu constituie 
un scop în sine sau o capitulare definitivă; el serveşte la 
aducerea dezbaterii pe terenul ascultării şi al respectului 
mutual, si e urmat de dezvoltări mult mai elaborate.” 140 

7 i 


M0 Idem, pp. 158-160. 

2. Empatia 

„Ceea ce caracterizează aproape toate problemele de 
comunicare este faptul că persoanele în cauză nu se simt 
nici ascultate, nici înţelese. Aţi avut desigur deja neplăcu¬ 
ta experienţă de a vi se tăia vorba în cursul unei discuţii; 
dacă această discuţie era deja încordată, trebuie că aţi tră¬ 
it această întrerupere ca pe o dureroasă jignire şi ca pe o 
agresiune. A nu fi ascultat înseamnă a nu fi respectat (cel 
puţin aşa o resimţim). [...] 

Succesul unui dialog veritabil poate fi exprimat ast¬ 
fel: „Sunt gata să te ascult cu calm, să încerc să-ţi înţeleg 
punctul de vedere, chiar dacă sunt în total dezacord cu ceea 
ce vrei să-mi spui şi chiar dacă acuzaţiile pe care mi le aduci 
mă fac să fierb de mânie. Simt nevoia să te înţeleg, ca să 
putem avea o explicaţie serioasă. Atitudinea mea atentă şi 
deschisă nu-mi provoacă nesiguranţă, căci ea nu înseamnă 
că îţi accept ideile şi că renunţ la părerile mele proprii. Ea 
înseamnă pur şi simplu că te respect ca persoană, că îţi res¬ 
pect opiniile (fiară a le împărtăşi în mod obligatoriu) şi că 
n-aş putea discuta în profunzime despre diferendele noastre, 
decât dacă pot realiza cu precizie ce gândeşti şi ce simţi. ” 

Cele trei funcţii de bază ale empatiei sunt: 

- a-1 asculta pe celălalt cu atenţie 

- a-i repeta ceea ce înţelegem 

- a-i cere eventual precizări, informaţii în plus sau o 
confirmare. 

De exemplu: [...] 

Acuzaţie: „Nu mă ajută cu nimic să discut cu tine, 
pentru că numai tu ai totdeauna dreptate. ” 

Răspuns: „Ai deci sentimentul că nu ştiu să te ascult şi 
că nu iau în seamă argumentele tale. Aşa el 111 


3. Flexibilitatea 

„Cum vreţi să [puteţi să vă împăcaţi cu cineva], dacă 
sunteţi ferm convins că oricum nu are dreptate şi că viziu¬ 
nea dumneavoastră asupra problemei este singura care 
merită atenţie? [...] Intensitatea amărăciunii dumneavoas¬ 
tră şi apăsarea pe care v-a provocat-o vă pot orbi în aşa 
măsură încât să vă determine să credeţi că judecata şi ana¬ 
lizele dumneavoastră n-ar putea suferi nicio obiecţie. [...] 

Dacă sunteţi decis să stabiliţi un dialog veritabil cu 
cineva, şi nu un duel de invective (un dialog al surzilor), 
este în interesul dumneavoastră să vă prezentaţi punc¬ 
tul propriu de vedere în termeni cumpătaţi. O aseme¬ 
nea [abordare] are virtutea de a stinge pasiunile în cadrul 
dezbaterii, de a-i şterge caracterul judiciar (nici nu mai e 
nevoie de a găsi un vinovat şi de a pronunţa condamna¬ 
rea) şi ajută persoana din faţa dumneavoastră să adopte la 
rândul său un ton mult mai conciliant. 

In practică, această ponderare a ideilor şi a senti¬ 
mentelor pe care le exprimaţi faţă de celălalt se traduce 
prin expresii de genul: „Am impresia că”, „Mi se pare că”, 
„Dupăpărerea mea”, „Am sentimentul că”ttc. [sau, în ceea 
ce priveşte] dorinţele dumneavoastră, se manifestă prin 
locuţiuni de tipul „Mi-ar plăcea să”, „Aş fifoarte fericit să”, 
„Cât aş fi de mulţumit să” t tc.” 142 


141 Idem, pp. 161-163. 

142 Idem, pp. 164-165. 

4. Centrarea 

„ [Intr-o ceartă, important] este să nu vă lăsaţi antre¬ 
nat în reproşuri [colaterale]. Mai bine căutaţi să aj ungeţi 
la miezul subiectului. [...] 

încetaţi definitiv să-l consideraţi pe celălalt drept 
duşman şi să vă temeţi că, dezvăluindu-i sentimentele 
dumneavoastră, veţi fi mai vulnerabil. Sinceritatea este 
o armă foarte puternică. Nu vă puteţi aştepta ca soţul 
sau soţia dumneavoastră să respecte regulile jocului de-a 
francheţea, dacă dumneavoastră înşivă vă jucaţi de-a as- 
cunselea cu sentimentele proprii. 

[...] Iată [un exemplu]: 

Soţia către soţul ei: „Nu ştiu, Pierre, îmâ am impre¬ 
sia că te interesezi din ce în ce mai puţin de mine în ultimul 
timp. Acest lucru mă nelinişteşte şi mă întristează enorm. 
Crezi că mă înşeli ” 

[...] Cel care reuşeşte să rămână centrat pe esenţial se 
găseşte într-o poziţie bună pentru a-1 invita şi pe celălalt 
să facă la fel, ca în propunerile următoare: 

„Ştii, Jean, am impresia că ne învârtim în cerc şi că 
există ceva mult mai profund care te deranjează. Nu erezii ” 

„înţeleg că purtarea mea cu această ocazie te-a putut ne¬ 
mulţumi, dar poţi să-mi spui ceva în plus despre sentimentele 
care tefrământă acuml Cum te simţi şi care-ţi sunt aspiraţiilel” 

[...] Rămâneţi simplu şi firesc. Lăsaţi-vă inima să vor¬ 
bească, [...] si încercaţi să aflaţi sentimentele celuilalt.” 143 


143 Idem, pp. 165-167. 

5. Autenticitatea 

„Arta de a comunica este arta de a spune adevărul. 
Căutând tehnici care să vă dea posibilitatea de a o lua 
pe ocolite, puteţi fi sigur că acest lucru va fi descoperit 
mai devreme sau mai târziu şi vă veţi pierde capitalul de 
încredere care v-a fost acordat. 

închipuiţi-vă, de exemplu, că în cursul unei discuţii 
cu soţul ei, Filip, Clara ar avea neplăcuta impresie că aces¬ 
ta nu-i spune adevărul. Dacă, de teama de a-1 indispune, 
ea nu-şi exprimă oful pe care-1 are, sau dacă încearcă să-l 
mascheze pretinzând contrariul (spunând, de exemplu: 
„Ştiu că pot avea încredere în tine’), ea va mări pur şi sim¬ 
plu tensiunea şi stânjeneala create de minciuna lui Filip. 
In schimb, poate foarte bine să-i împărtăşească îndoiala 
ei cu tact, fără a-1 pune pe poziţie de apărare. „Ştiu că eşti 
de bună credinţă, Filip, dar ceea ce tocmai mi-ai spus mă 
indispune. Am impresia că îmi ascunzi ceva, sau că nu-mi 
spui tot adevărul. Mă înşeli” [...]” 144 

6. Aprecierea 

„Deoarece disputele se însoţesc adesea de vorbe jig¬ 
nitoare, în mod obişnuit vă gândiţi că cealaltă persoană 
vă urăşte, sau că nu are niciun fel de stimă pentru dum¬ 
neavoastră, nicio consideraţie. în aceste condiţii, devine 
imposibil să acordaţi cel mai mic credit vorbelor lui, nici 

măcar să le daţi atentie. 

> > 

Dacă doriţi să vă împăcaţi cu cineva, în ciuda rapor¬ 
turilor încordate, este esenţial să-l înştiinţaţi, în cursul 


144 Idem, pp. 167-168. 

unei discuţii, că ceea ce vă indispune Ia el sunt purtările 
lui, ideile sau sentimentele lui, dar că îl respectaţi pro¬ 
fund ca persoană. Aceasta este cu atât mai valabil pentru 
o căsnicie, deoarece mai totdeauna certurile înflăcărate 
sunt semnul unei încrederi sau al unei nevoi de afecţiune 

j 

frustrate, şi nu al pierderii ataşamentului sau a stimei. 

[De exemplu]: „Să ştii că, dacă sunt atât de supărată, 
e pentru că te iubesc cu adevărat şi că n-aş vrea să ţi se în¬ 
tâmple vreo nenorocire. ” 145 

Respectând aceste aspecte simple, cu multă iubire, 
este mult mai puţin probabil să mai apară atât de des 
certuri cu soţul sau soţia dumneavoastră. 

» j 


Idem, pp. 168-169. 








19. „CHINUL DE A O ASCULTA 
CÂT E DE SUPĂRATĂ...” 


„Bărbaţilor le este greu să asculte nemulţumirile unei 
femei, deoarece trag imediat concluzia că nu sunt apreci¬ 
aţi. Au impresia că ea le cere să-i rezolve problemele. Me¬ 
sajul pe care îl primeşte bărbatul este că tot ceea ce face nu 
este suficient; de aceea, simte că nu este apreciat. Raţiunea 
îi spune că nu poate fi şi supărată pe el, şi să-l şi aprecieze 
în acelaşi timp. Este atât de dureros pentru un bărbat să 
nu se simtă apreciat, încât atunci când o femeie este supă¬ 
rată, el simte impulsul să o facă să se simtă mai bine. 

Bărbaţii sunt ultrasensibili la insatisfacţia unei femei si 

y y i 

din alt motiv. Fiind interesat de rezultate, un bărbat simte 
că are succes atunci când soţia lui este fericită; când nu este 
fericită, se simte un ratat, ia totul personal, Iară a realiza 
că, pe lângă el, mai sunt şi alţi factori care o pot afecta. 

Uneori, tot ce are nevoie un bărbat este să i se aducă 
aminte că este apreciat înainte ca femeia să-şi manifeste 
supărarea. în multe cazuri, l-ar ajuta dacă ea i-ar putea 
reaminti că (1) apreciază cu adevărat ceea ce face, (2) nu 
îi cere să facă mai multe, şi (3) şi-a împărtăşit sentimen¬ 
tele doar pentru ca el să fie conştient de situaţia ei, şi 
pentru a-şi regăsi echilibrul şi a-şi limpezi mintea. 

Pe de altă parte, este esenţial ca bărbaţii să înţeleagă 
că, din când în când, o femeie are nevoie de o purificare 

emoţională. E foarte posibil ca, în acele momente, să nu-1 
aprecieze. Dacă el o poate susţine însă, şi dacă îi poate da 
libertatea de a se descărca emoţional, atunci mai mult ca 
sigur îşi va găsi şi echilibrul. Va fi capabilă să vadă din 
nou problema în mod limpede şi să se concentreze asupra 
tuturor lucrurilor bune pe care le aduce el în viaţa ei.” 146 


M6 Dr. John Gray, Marte şi Venus se ciocnesc , Editura Meteor 
Press, 2009, pp. 143-144. 



20. CUM SE RĂSFRÂNG 
ASUPRA TRUPULUI ŞI A MINŢII 

NEÎNŢELEGERILE DINTRE SOŢI 

» > 

Omul de ştiinţă John Gottman de la Universitatea 
din Washington susţine că „un semnal timpuriu de aver¬ 
tizare a faptului că o căsnicie se află în pericol este critica 
aspră” 1 ' 17 . „Efectul imediat al [reproşurilor constante] este 
declanşarea unei crize permanente, pentru că blocajele 
emoţionale apar tot mai des, iar suferinţa şi mânia nu 
mai pot fi depăşite. Gottman foloseşte un alt termen — 
potopul — referitor la această tulburare emoţională mult 
prea des întâlnită; soţii sau soţiile ajunşi în această situa¬ 
ţie sunt atât de copleşiţi de negativismul celuilalt şi de 
propria lor reacţie faţă de acesta, încât sunt înghiţiţi de 
sentimente cumplite, scăpate de sub control. Aceşti oa¬ 
meni nu mai sunt în stare să recepteze nimic nedistorsio¬ 
nat sau să reacţioneze cu mintea limpede. [...] 

Momentul de blocaj emoţional este vizibil din rit¬ 
mul cardiac: el poate creşte cu 10, 20 sau chiar cu 30 de 
bătăi pe minut într-o clipă. Muşchii se încordează; apar 
dificultăţile de respiraţie. Este o invazie de sentimente 
otrăvite şi o neplăcută baie de frică şi mânie ce nu poate 

147 John Gottman, în: Daniel Goleman, Inteligenţa emoţională, 
Editura Curtea Veche, 2008, p. 181. 

fi evitată, iar în mod subiectiv pare că durează „o veşni¬ 
cie” până trece. în acest moment — de plin blocaj — 
emoţiile persoanei sunt atât de puternice, iar perspectiva 
atât de îngustă şi gândirea atât de confuză, încât nu este 
nici o şansă de a accepta punctul de vedere al celuilalt sau 
de a rezolva lucrurile în mod rezonabil. 

Sigur că majoritatea soţilor şi soţiilor trec prin aseme¬ 
nea momente de mare intensitate atunci când se ceartă — 
e firesc. Problema într-o căsnicie apare atunci când unul 
dintre soţi se simte invadat aproape permanent. Apoi, el 
/ ea se simte copleşit de celălalt, este mereu gata să reac¬ 
ţioneze în faţa unui atac emoţional sau a unei nedreptăţi, 
devine extrem de vigilent la cel mai mic semn de atac, 
insultă sau enervare şi categoric că va reacţiona exagerat 
şi la lucrurile neînsemnate. Dacă soţia îi spune: „Iubitule, 
trebuie să stăm de vorbă”, el va alege un gând negativ: 
„Iar vrea să ne certăm” şi va declanşa potopul. [...] 

Acesta este poate punctul de cotitură cel mai pericu¬ 
los al unei căsnicii, o schimbare catastrofală. Soţul poto¬ 
pit ajunge să gândească tot ce este mai rău despre celălalt, 
interpretând mereu tot ceea ce face acesta într-o lumi¬ 
nă negativă. Micile probleme generează bătălii majore, 
se simte permanent jignit. [...] Lucrurile continuând pe 
acest făgaş, pare inutil să mai fie discutate şi cei doi soţi 
[...] încep să ducă vieţi paralele, practic izolându-se unul 
de celălalt şi simţind singurătatea din interiorul căsniciei. 
Din păcate, după cum constată Gottman, mult prea des 
se ajunge la pasul următor, care este divorţul. [...] 

Există o distincţie clară între soţi şi soţii legată de felul 
în care privesc conflictele emoţionale. în general, femeile 
sunt mai dispuse să intre în discuţii contradictorii pe pro- 

bleme de căsnicie decât bărbaţii. La această concluzie a 

> 

ajuns în urma unui studiu Robert Levenson de la Univer¬ 
sitatea Berkeley din California, bazându-se pe cercetarea 
a 151 de căsnicii de lungă durată. Levenson a constatat că 
soţilor li se pare neplăcut şi chiar au o aversiune faţă de a 
se înfuria în timpul unei neînţelegeri casnice, în vreme ce 
pe soţii nu le deranjează chiar aşa de rău. 

Soţii dovedesc o mai mare intensitate a spiritului ne¬ 
gativ decât soţiile lor; bărbaţii cad mai uşor pradă aces¬ 
tui potop decât femeile, ca reacţie la reproşurile celuilalt. 
Odată ajunşi în această situaţie, soţii secretă mai multă 
adrenalină în sânge, secreţie declanşată de reacţia negati¬ 
vă a soţiilor lor; soţilor le trebuie mai multă vreme pentru 
a-şi reveni dintr-o asemenea stare. [...] 

Motivul pentru care bărbaţii sunt predispuşi la a 
ajunge împietriţi, presupune Gottman, este acela de a se 
proteja pe ei înşişi de potop; studiul său arată că în mo¬ 
mentul când se izolează, ritmul lor cardiac scade cam cu 
zece bătăi pe minut, ceea ce conferă o senzaţie subiectivă 
de uşurare. Dar — şi aici se află paradoxul — atunci 
când bărbaţii se ascund în spatele unui zid, ritmul cardi¬ 
ac al soţiilor creşte, fapt ce semnalizează o profundă ne¬ 
mulţumire. Acest tango [...] duce la o cu totul altă stare 
în raport cu confruntările emoţionale: bărbaţii doresc să 
le evite tot atât de mult pe cât nevestele se simt nevoite să 
le caute cu tot dinadinsul. 

Tot aşa cum bărbaţii preferă să se refugieze în spate¬ 
le unui zid, femeile aleg să facă reproşuri soţilor lor. [...] 
Cum ele încearcă să declanşeze şi să rezolve neînţelegerile 
şi mâhnirile, tot aşa soţii lor se dovedesc puţin dispuşi să 
se implice în discuţii aprinse. Soţia îşi vede soţul refuzând 

implicarea, şi atunci îşi sporeşte volumul şi intensitatea ne¬ 
mulţumirii, începând să-i facă reproşuri. Ca răspuns, soţul 
devine defensiv sau se refugiază în spatele unui zid; ea se 
simte frustrată şi furioasă, devenind dispreţuitoare, pentru 
a da o mai mare greutate insatisfacţiei sale. Când soţul de¬ 
vine obiectul criticii şi al dispreţului soţiei sale, începe să 
creadă că este o victimă nevinovată sau că are dreptul să se 
indigneze, ceea ce declanşează un potop tot mai mare.” 148 

Dr. John Gottman oferea următorul sfat concret le¬ 
gat de cum se poate proceda în astfel de situaţii: 

Dacă simţiţi - spune el - că aveţi tendinţa să deveniţi 
„potopit(ă)” în mijlocul unei certe cu soţia, respectiv cu 
soţul, în acele momente orice şansă ca voi doi să vă puteţi 
rezolva problemele dispare. Vă simţiţi atât de agitat(ă), 
încât nici măcar nu puteţi auzi ce spune celălalt, cu atât 
mai puţin să şi înţelegeţi şi să faceţi ceva pentru dezamor¬ 
sarea conflictului. Atunci ce e de făcut? 

Primul pas ar fi să încetaţi temporar discuţia. Dacă 
veţi continua, vă veţi trezi curând că explodaţi de mânie 
în faţa celuilalt, sau faceţi implozie lăuntric - niciuna din 
cele două variante nu vă poate duce nicăieri altundeva 
decât (dacă se repetă prea des) pe drumul spre divorţ. 
Singura strategie rezonabilă este să vă încunoştiinţaţi 
soţia sau soţul că vă simţiţi „potopit” şi că aveţi nevoie să 
luaţi o scurtă pauză. Pauza aceasta ar fi cel mai indicat să 
dureze în jur de douăzeci de minute, deoarece (în special 
în cazul soţului) cam de atât timp are nevoie corpul ca 
să se calmeze. Este crucial ca în aceste minute să evitaţi 
gândurile de indignare îndreptăţită sau cele care vă fac 

148 Daniel Goleman, Inteligenţa emoţională. Editura Curtea 
Veche, 2008, pp. 186-190. 

să vă consideraţi o victimă nevinovată. Petreceti aceste 

j j 

minute liniştindu-vă sau gândindu-vă la altceva - ru- 
gându-vă, ascultând nişte muzică liniştitoare, sau făcând 
exerciţii fizice. Ca să vă recăpătaţi liniştea, este esenţial să 
luaţi aminte la cât de adânc respiraţi. De regulă, atunci 
când vă simţiţi „potopit(ă)”, fie vă ţineţi destul de mult 
respiraţia, fie respiraţi sacadat şi scurt. Aşa că în astfel de 
momente străduiţi-vă să respiraţi cât mai profund. 

„Eu consider - scrie John Gottman în cartea sa - că 
faptul de a lua o pauză de acest gen este ceva atât de 
important, încât programez acest exerciţiu în cadrul fie¬ 
cărui seminar pe care îl ţin pe tema căsătoriei. Primesc 
invariabil acelaşi răspuns din partea participanţilor. La 
început, ei mormăie şi se plâng că sunt siliţi să se re¬ 
laxeze. Unii sunt chiar cinici cu privire la exerciţiile de 
relaxare şi spun că nu văd cu ce ar putea ajuta [acestea] 
la păstrarea jurămintelor căsătoriei. Şi totuşi, odată ce fac 
exerciţiul, îşi dau singuri seama cât de puternic şi de util 
este. Dintr-o dată, toată lumea din cameră se relaxează. 
Se poate vedea cu uşurinţă diferenţa în modul în care 
soţii si soţiile relationează unul cu celălalt. Vocile li se 

» > i > 

îndulcesc, se chicoteşte mai mult. Liniştiri asa cum sunt 

7 i iii 

acum, le vine mult mai uşor să lucreze împreună ca aliaţi 
în loc să fie adversari.” 149 


149 John Gottman, Nan Silver, The Seven Principles for Making 
Marriage Work, Orion Books Ltd, 2000, pp. 178-179. 



21. ÎNCĂ O CALE 
DE A-ŢI PĂSTRA CALMUL 

Dr. Paul Hauck sfătuia într-una din cărţile sale ca, 
„atunci când suntem acuzaţi de ceva, să ne punem două 
întrebări: Este adevărat ceea ce se afirmă? şi a doua: Este 
fals ceea ce se afirmă? 

Dacă acuzaţia este adevărată, ea trebuie recunoscută 
ca atare. [...] Dacă ştii şi recunoşti că aşa eşti, de ce să te 
superi? [...] 

Dacă acuzaţia este întemeiată, dar nu îţi place pen¬ 
tru că nu ştiai că ai cusurul de care eşti acuzat, admite-o 
şi mulţumeşte-i celuilalt pentru că a avut onestitatea 
[...] să-ţi spună. [...] Şi tu dezaprobi asemenea lucruri, 
aşa încât fii recunoscător celuilalt că a fost destul de sin¬ 
cer ca să-ţi semnaleze aceste aspecte dezagreabile. Dacă 
este adevărat ce ţi-a spus, e bine că cineva a avut curajul 
să-ţi spună. 

Ce [...] să facem dacă acuzaţia este evident nefonda¬ 
tă? Să-i dăm dreptul celuilalt să aibă propria lui părere şi 
să ne vedem de treabă. [...] în acest fel este posibil să nu 
te supere nicio acuzaţie şi să nu te ofenseze nicio remarcă 
lipsită de tact. în concluzie, noi nu putem fi insultaţi 
decât atunci când transformăm o simplă remarcă în in¬ 
sultă. Noi, şi nu alţii ne creăm insulta printr-o excesivă 
susceptibilitate şi prin modul nostru foarte personal de 


A. 

a reacţiona faţă de alţii, ceea ce converteşte comentariile 
anodine în insulte grave.” 150 

Astfel de afirmaţii nu sunt nicidecum un lucru nou, 

j 

ele fiind cunoscute de multe sute de ani de Biserică. Spre 
exemplu, în secolul al IV-lea, Sfântul Ioan Gură de Aur 
scria: „Dar eu nu pot răbda batjocurile [celuilalt - în ca¬ 
zul nostru, ale soţului sau soţiei], îmi vei spune. Din ce 
cauză? Dacă [el / ea] îţi spune adevărul, cu atât mai mult 
ar trebui să te îmblânzeşti şi să-i mulţumeşti că te-a ajutat 
să-ţi descoperi partea cea rea a sufletului, iar dacă îţi spu¬ 
ne o minciună, nici să nu o bagi în seamă.” 151 


150 Dr. Paul Hauck, Fii calm! Cum să facem faţă frustrărilor ţi 
stărilor de furie, Editura Polimark, 1997, pp. 105-106. 

151 Sfântul loan Gură de Aur, în: Pr. Evgheni Şestun, Familia 
ortodoxă: sfaturi, cuvinte de învăţătură, rugăciuni. Editura Sophia, 

2005, p. 35. 



22. MAI MULTE DESPRE MODUL 

In care neînţelegerile 

DINTRE CEI DOI SE RĂSFRÂNG 
ASUPRA MINTII SI TRUPULUI 

y y 

„Vă întrebaţi poate - scria cineva - de ce nu ştiţi de pe 
acum care e calea de a crea armonia conjugală. Amintiţi-vă 
unde aţi deprins cunoştinţele pe care le aveţi. La şcoală, 
desigur, unde aţi studiat literatură şi matematică. Dar aţi 
avut vreun curs la care să vi se spună cum să [sporiţi trăi¬ 
nicia unei căsnici]? Nu. Este tragic faptul că nu se face 
niciun pic de educaţie în această privinţă, având în vedere 
faptul că ne petrecem mai mult timp din viaţă interacţio- 
nând cu oamenii decât făcând calcule matematice.” 152 

Să analizăm de pildă următoarea ceartă: 

„Soţul dumneavoastră tocmai v-a spus că weekendul 
viitor va pleca cu prietenii lui într-o excursie cu caiacul. Vă 
zâmbeşte ştrengăreşte, dezvăluind o dantură strălucitoare, 
şi trebuie să vă abţineţi ca să nu-i plasaţi un pumn. L-aţi 
rugat de o mie de ori să vă consulte înainte de a-şi face pla¬ 
nuri. A uitat, e în mod clar un caz de Alzheimer juvenil. 
Acum vă aflaţi în situaţia de a-i spune pentru a mia oară 

152 Jamie Turndorf, Arena conjugală. Editura Curtea Veche, 
2003, p. 12. 

cât de tare vă supără lucrul acesta. Brusc, ochii lui îşi pierd 
orice expresie şi pare să nu mai audă nimic din ceea ce-i 
spuneţi. Nu vă ascultă, aşa că vă înfierbântaţi. Inutil. In 
loc să înţeleagă ce anume vă macină, se răsuceşte pe călcâie. 
Asta vă enervează şi mai tare, ceea ce face ca termostatul 
dumneavoastră emoţional să explodeze. Dar, înainte de a 
termina ce aveaţi de spus, vă treziţi că vorbiţi cu ceafa lui. 

Acum deveniţi agresivă. Aşa că îl urmăriţi în camera 
de zi, unde îl găsiţi privind în gol, cu maxilarele încleştate. 
Insistaţi, vă plângeţi, ţipaţi, dar el vă ignoră. 

Cu cât tăcerea lui de piatră se prelungeşte, cu atât vă 
supăraţi mai tare (nu vă iubeşte nici măcar atât cât să vă 
răspundă). Cu un ultim efort, atacaţi cu toate forţele. Evri- 
kal Tăcerea a luat sfârşit, dar în loc să auziţi cuvinte de 
înţelegere, el explodează în acuze verbale. 

- Poate că tu eşti problema aici!, urlă el, agitându-şi 
pumnul de parcă ar avea un ciomag. 

- Nu încerca să dai vina pe mine... tu eşti cel care a 
făcut planuri ca să plece. 

- Cine ar vrea să-şi petreacă timpul cu o scorpiei! 

Şi în câteva secunde dispare din casă. 

Data viitoare când veţi încerca să abordaţi problema 
veţi fi şi mai nervoasă. Şi, surpriză: el va fi mai surd, mai 
defensiv sau va dispărea pur şi simplu într-o clipă, precum 
lumina unui licurici. 

Scenariul descris mai sus - retragerea bărbatului aflat 
în bătaia focului - este numit şi „retragerea soţului” - 
o reacţie involuntară de îndepărtare, care are loc atunci 
când un bărbat se simte atacat. Şi, conform unor cer¬ 
cetări extinse, retragerea soţului este cauza principală a 
conflictelor conjugale şi a divorţului. 








160 Andrei Drăgulinescu 

Retragerea soţului este provocată de o coliziune între 
două moduri incompatibile de a aborda un conflict: cel 
al soţiei, care îşi exprimă cu intensitate supărarea şi furia, 
şi cel al soţului, care evită confruntarea. [...] Soţiile pot 
să întrerupă acest ciclu, comunicând mesaje emoţionale 
mai calme. [...] 

Conform cercetărilor efectuate de J.M. Gottman şi 
R.W. Levenson, retragerea soţului este provocată de un 
dezechilibru biochimic, care se produce atunci când un 
bărbat se simte ameninţat. Acest lucru se întâmplă când 
sistemul nervos autonom (SNA) al unui bărbat este su¬ 
pus unor tensiuni ridicate. Glandele suprarenale încep 
să producă adrenalină, pulsul creşte la 100 de bătăi pe 
minut (bpm), muşchii se încordează şi adesea bărbatul 
începe să transpire. Acestea sunt manifestările fiziologice 
ale stimulării SNA; ele sunt automate şi se produc fără 
intervenţia raţiunii. 

Din punct de vedere fiziologic, bărbaţii reacţionează 
foarte puternic la stres, fapt care a fost demonstrat empi¬ 
ric prin numeroase studii. De exemplu, eu - afirmă au¬ 
toarea unei cărţi în acest domeniu - am condus o analiză 
> 

de laborator în care am evaluat nivelurile de stimulare 
ale soţilor şi soţiilor, folosind un dispozitiv care măsoară 
pulsul şi umiditatea pielii, înainte, în timpul şi după o 
discuţie aprinsă. Rezultatele studiului au arătat că bărba¬ 
ţii, dar nu şi femeile, înregistrează o stimulare a SNA în 
timpul discuţiilor tensionate. Un alt studiu, efectuat de 
C.W. Liberson şi W.T. Liberson, a descoperit că, atunci 
când sunt supuşi aceloraşi factori de stres, bărbaţii sufe¬ 
ră tulburări fiziologice, în timp ce compoziţia chimică 
internă a femeilor rămâne relativ stabilă. [...] Cercetările 

sunt concludente. Bărbaţii sunt mai predispuşi să înre¬ 
gistreze stimulări ale SNA ca reacţie la stres, în general, şi 
ca reacţie la conflictul conjugal, în particular. 

Atunci când are loc o stimulare a SNA, apare reacţia 
de luptă sau fugă, o reacţie de supravieţuire care se ma¬ 
nifestă ori de câte ori cineva se simte în pericol, atât fizic 
cât si emoţional. [...] 

Din moment ce un soţ nu vrea să o atace pe (să lupte 
cu) furioasa lui soţie, corpul său emite semnale care îl 
determină să plece, să se retragă. Comportamentele de 
retragere se manifestă fizic, verbal şi psihic. Comporta¬ 
mentul fizic poate include părăsirea casei sau a camerei 
şi / sau evitarea contactului cu soţia; comportamentul 
verbal poate include scuze, motivaţii sau negarea respon¬ 
sabilităţii, atacurile verbale şi învinuirile; iar comporta¬ 
mentul psihic, adică retragerea mentală, include refuzul 
de a asculta, împietrirea feţei, păstrarea tăcerii sau evita¬ 
rea contactului vizual. Este important să ştiţi - accentu¬ 
ează aceeaşi autoare - că toţi soţii nefericiţi din punct de 
vedere conjugal manifestă comportamentul de retragere 
sub o formă sau alta. [...] 

Fără să ştie că reacţia de a fugi a soţului ei este un re¬ 
zultat al acestei programări biologice, o soţie devine din 
ce în ce mai furioasă la gândul că acestuia nu îi pasă de 
ea, si involuntar îi declanşează soţului si mai multe alar- 
me biologice. Cu cât el se retrage mai mult, cu atât ea 
devine mai vehementă şi, în scurt timp, avem de-a face 
cu certuri conjugale cronice. 

Pentru ca totul să fie si mai rău, atunci când stimularea 
SNA este foarte mare, ea provoacă reacţii fiziologice supli¬ 
mentare, care intensifică şi mai mult conflictul conjugal: 

funcţiile cognitive ale bărbatului se diminuează, ceea ce 
înseamnă că raţiunea şi logica încetează să mai existe. [...] 

Când o soţie furioasă se adresează soţului ei, acesta are 
nevoie de toate funcţiile sale cognitive superioare, precum 
raţiunea şi capacitatea de a soluţiona probleme, pentru a 
face faţă acestei ameninţări. Din nefericire, tocmai meca¬ 
nismele de care are nevoie pentru a soluţiona conflictul 
au fost blocate, iar el e cu totul indisponibil pentru orice 
schimb productiv. Aceasta explică de ce există modele de 
luptă atât de bine întipărite în căsniciile aliate mereu în 
conflict. Certurile se desfăşoară întotdeauna la fel. [...] 

Când George a ajuns acasă, nici măcar nu bănuia că 
era gata să înceapă o ceartă. 

- Ai cumpărat lapte?, l-a întrebat soţia sa, Mary. 

- Nu, am uitat, a răspuns el, cu o expresie imobilă pefaţă. 

- Ţi-am spus să te opreşti în drum spre casă!, a spus ea, 
oftând. 

George o fixează în tăcere pe Mary, care spune: 

— Nici măcar nu mă asculţi! 

- Ba da! 

— Ce-am spus? 

George o priveşte fix, cu maxilarele încordate. 

- Iţi voi reîmprospăta memoria. Am spus că ai uitat să 
cumperi lapte! 

- Ştiu! 

— Atunci? Cum se face că ai cumpărat astea şase cutii? 

— Ei bine... le-am cumpărat de la benzinărie, spune 
George, închizând ochii. 

— Şi de când nu mai au lapte la benzinărie? 

— Nu pot să ţin minte totul. Nici nu-ţi pasă că am avut 
o zi grea. 

El îi întoarce spatele. 

- Ce legătură are asta cu laptele? Ca de obicei, ai uitat 
pentru că ceea ce vreau eu n-are importanţă pentru tine. 

- Asta nu e adevărat, îţi cumpăr ce vrei, spune el, pri¬ 
vind aiurea. 

- Ce? întreabă Mary, ridicând vocea. 

- Păi, prăjituri, îngheţată, pizza - strigă el. 

- Şi... le mănânci tot tu. M-am săturat de scuzele tale. 
Recunoaşte... ai uitat de amârâtu de lapte! 

— Da, am uitat de amârâtu de lapte. Am alte lucruri 
mult mai importante pe cap, cum ar fi sâ pot supravieţui cu 
o maşteră. 

George iese trântind uşa. 

In cazul de mai sus, George a ilustrat un caz fatal de 
lichefiere a creierului, datorată unei stimulări cronice a 
SNA. De asemenea, blocajul cognitiv a cauzat incapaci¬ 
tatea sa de a procesa informaţiile, semnalată de el atunci 
când a închis ochii şi a privit în altă parte. In afară de 
faptul că mintea sa a încetat să funcţioneze, ce altceva s-a 
mai întâmplat cu bietul George? Muşchii i s-au încor¬ 
dat, de unde a rezultat acea privire goală, de gheaţă, pe 
care soţia sa a interpretat-o drept o dovadă a lipsei lui de 
interes faţă de nevoile ei. în plus, muşchii săi s-au încor¬ 
dat pentru că se pregătea de luptă sau de fugă. Pentru că 
George îşi iubeşte soţia, nu doreşte să se lupte cu ea, aşa 
că alege să fugă. 

Prima formă de fugă manifestată de George a fost 
retragerea psihică. Mintea sa a părăsit scena; el s-a de¬ 
taşat, părea să fie surd şi evita contactul vizual. Mary a 
fost scandalizată de aparenta lui lipsă de interes, înfuri- 
indu-se. Stimularea SNA al lui George a crescut, iar el a 

alunecat către fuga verbală — oferind explicaţii, devenind 
defensiv, negând şi refuzând să-şi asume responsabilita¬ 
tea pentru comportamentul său supărător. Fuga verbală 
a înfuriat-o şi mai tare pe Mary („Cum îndrăzneşte să dea 
vina pe mine?”), iar ea a devenit şi mai agresivă, lucru 
care a intensificat stimularea SNA a lui George. 

Deoarece fuga verbală nu a reuşit să decongestioneze 
situaţia, corpul lui George a fugit efectiv (fuga fizica). 
El a părăsit camera pentru a restabili echilibrul chimic; 
însă, din nefericire, ori de câte ori George se retrage fizic, 
Mary interpretează acest comportament ca pe o nouă do¬ 
vadă a lipsei lui de afecţiune. Ea devine din ce în ce mai 
furioasă; stimularea SNA în cazul lui George creşte pro¬ 
porţional, astfel încât el primeşte în mod constant sem¬ 
nale interne, care îl avertizează să fugă din faţa pericolu¬ 
lui. Şi, mai grav, aceste semnale de alarmă ajung să facă 
parte din starea sa „normală” de funcţionare. Stimularea 
constantă a SNA duce la blocaje cognitive cronice, ceea 
ce explică de ce George uită de obicei să ia lapte. Atâta 
timp cât reacţiile chimice interne ale lui George sunt per¬ 
turbate, el va continua să se retragă. Mary, la rândul ei, va 
continua să se înfurie, ceea ce va duce la menţinerea unor 
reacţii chimice perturbate la George. Certurile cronice 
dintre ei sunt un rezultat al acestor factori. [...] Nu poate 
exista o soluţionare a conflictelor până când termostatul 
[emoţional] nu va coborî la o temperatură normală.” 153 

Analizând cauzele conflictelor conjugale cronice, ace¬ 
eaşi autoare consideră că, în marea lor majoritate, acestea 

153 Jamie Turndorf, Arena conjugală, Editura Curtea Veche, 
2003, pp. 13-24. 

„sunt provocate de cicatricele vechi din copilărie.” 154 Iată 
un exemplu al unei astfel de cicatrice, şi o soluţie propusă 
pentru vindecarea ei: 

„CICATRICEA NR. 1 - „Mami (tati), unde eşti? 
Acordă-mi, te rog, atenţie, mami (tati). 

Atunci când eraţi mic, părinţii s-au despărţit ori au 
divorţat, şi aţi fost abandonat din punct de vedere fi¬ 
zic sau emoţional de unul sau de ambii părinţi. Mama / 
tata nu avea niciodată timp pentru dumneavoastră ori a 
dispărut fără urmă; sau apărea şi dispărea fără veste ori 
promitea să vină să vă vadă şi nu apărea. 

Modul în care se face simţită această cicatrice în con¬ 
flictele conjugale: 

A. (de obicei, femeie): posesivitate excesivă 

Dacă abandonul face parte din istoria dumneavoas¬ 
tră personală, e posibil să fiţi posesivă, să pretindeţi de la 
soţ mai mult timp decât este dispus să vă ofere, sau să că¬ 
utaţi asigurări constante că sunteţi importantă pentru el. 

B. (bărbat sau femeie): gelozie 

Aveţi impresia că celălalt iubeşte mai mult pe altcine¬ 
va decât pe dumneavoastră, deşi nu aveţi niciun motiv să-l 
bănuiţi de infidelitate. Puteţi fi gelos din cauza implicării 
sale în activităţi cu alte persoane sau din cauza timpului 
pe care îl petrece cu copiii, prietenii sau pasiunile sale. [...] 

Tipul adecvat de vindecare pentru A şi B: 

Trebuie să stiti că soţul nu vă va abandona asa cum 

i » » ^ J 

au făcut părinţii dumneavoastră. In plus, simţiţi nevoia 


154 Idem, p. 81. 

să ştiţi că sunteţi pe primul loc în inima lui. Trebuie să 
înţelegeţi că e dificil pentru soţul dumneavoastră să vă 
transmită acest mesaj, dacă se vede acuzat de infidelitate 
sau de neglijare. De asemenea, reamintiţi-vă că acţiuni 
sau omisiuni care abia dacă ar deranja pe altcineva, pe 
dumneavoastră vă devastează tocmai din cauza trecutului. 
Trebuie să-i spuneţi soţului dumneavoastră că acuzaţiile 
pe care i le aduceţi, de infidelitate sau de neglijare, sunt 
alimentate de abandonul din copilărie. Atunci când vina 
va fi abătută de la propria persoană, nu se va simţi obli¬ 
gat să se apere şi îşi va putea canaliza energia pentru a vă 
oferi asigurările de care aveţi nevoie. Aceste principii sunt 
valabile şi în cazul în care soţul este partenerul gelos.” 1,55 

Aceeaşi autoare oferă şi câteva sugestii în vederea 
aplanării certurilor în familie. Ea apreciază că cea mai 
bună modalitate prin care o femeie îşi poate exprima o 
nemulţumire soţului ei este de a „descrie comportamen¬ 
tul deranjant al lui şi felul în care acel comportament o 
face să se simtă („Atunci când faci ..., mă simt...”). 

Remarcaţi faptul - accentuează aceeaşi autoare, adre- 
sându-se soţiilor - că v-am spus să vă concentraţi aten¬ 
ţia asupra comportamentului care v-a deranjat. Atrăgând 
atenţia asupra comportamentului soţului şi nu asupra 
persoanei sale, [...] evitaţi stimularea SNA. Puteţi [de ase¬ 
menea] să inversaţi ordinea [...] şi să spuneţi „M-ant sim¬ 
ţit ... atunci când ai făcut sau ai spus ....” [...] 

Evitaţi să îl acuzaţi direct. Atunci când [el] aude: „Ai 
făcut... sau ...”, el are impresia că asupra lui este îndrep¬ 
tat un deget acuzator, şi ştiţi care e urmarea acestui fapt. 
Puteţi să îl menajaţi dacă [spuneţi de pildă]: „Mă simt... 


I5: ' Idem, pp. 91-93. 

atunci când se întâmplă cutare lucru” sau „Mă simt ... 
atunci când mi se spune (face) cutare lucru.” [...] 

Nu uitati că bărbaţilor le este dificil să transforme sem- 
> » 

nalele dumneavoastră de alarmă în soluţii concrete. Dacă 
nu îi oferiţi sugestii privind felul în care s-ar putea schimba 
sau v-ar putea face mai fericită pe viitor, el va avea senti¬ 
mentul că se scufundă într-un ocean de nemulţumiri. Su- 

> 

gestiile pentru viitor fac apel la latura sa realistă, orientată 
către acţiune, care spune: „Spune-mi ce să fac şi voi face.” 

Multor femei le este dificil să formuleze o sugestie 
explicită pentru viitor, deoarece [...] lor le este mult mai 
simplu să spună cu ce anume greşesc soţii lor, decât să 
construiască un enunţ clar şi concis, care să descrie com¬ 
portamentul pe care ar prefera să îl aibă soţul lor. 

Această neputinţă îşi are adesea originea într-o îm¬ 
potrivire adânc înrădăcinată de a-şi exprima nevoile sau 
dorinţele. Aceste nevoi sună adesea astfel: „Dacă trebuie 
să îi spun eu soţului meu ce vreau, nu mai are nicio va¬ 
loare” sau „Dacă m-ar iubi, ar şti ce vreau”. Aşa cum am 
spus [mai sus], această dorinţă are drept cauză absenţa 
sau insuficienţa unei îngrijiri materne în primii ani de 
viaţă. Trebuie să înţelegeţi că soţul dumneavoastră nu vă 
va putea recompensa pentru aceste lipsuri timpurii. Aşa 
că, dacă vreţi să continuaţi să fiţi nefericită, păstraţi-vă 
speranţa că el va ghici fiecare nevoie a dumneavoastră. Şi 
dacă tot speraţi asta, puteţi să aşteptaţi [le fel de bine şi să 
fie el cel care naşte copiii]. Şansele ca unul dintre aceste 
două lucruri să se întâmple sunt la fel de mari. 

Un alt motiv pentru care probabil vă este greu să 
construiţi o sugestie concretă pentru viitor este acela că, 
după cum ştiţi, femeile nu au fost educate pentru a se 















168 Andrei Drăgulinescu 

exprima în termeni concreţi, obiectivi. Asta explică fap¬ 
tul că vă este, probabil, mai simplu să spuneţi „Poartă-te 
frumos cu mine” (vag şi general), decât „Mi-ar face plă¬ 
cere dacă m-ai invita să mâncăm în oraş vineri seara.” 

Y 

Sau vi se pare mai simplu să spuneţi: „Nu îmi mai acorzi 
deloc atenţie” (vag, general, critic, protestatar), în loc să 
spuneţi „Mi-ar plăcea să stai lângă mine şi să asculţi ce 
vreau să-ţi spun.” 156 

O abordare greşită a conflictelor, precum şi o soluţie 
oferă un alt autor în cartea sa „Cum să-ţi înţelegi soţul”: 

„ O femeie mi-a spus că se simţea foarte descurajată de 
lipsa de interes a soţului faţă de ea. Era extrem de interesat 
de munca lui, de prietenii şi de pasiunile lui, dar nu ma¬ 
nifesta aproape niciun interes faţă de ea sau faţă de copiii 
lor. Mi-a vorbit întruna despre cât de mult încercase să îl 
schimbe. Nimic nu părea să meargă. 

Când am discutat despre toate acestea cu soţul ei, am 
descoperit că ea îi reamintea veşnic neajunsurile lui ca soţ. 
Mi-a spus că întotdeauna părea să aleagă momentid cel mai 
nepotrivit ca să vorbească despre problemele lor - „ Tocmai 
când încerc să mă odihnesc”. Pe deasupra, se purta de parcă 
i-ar fi fost în acelaşi timp procuror, judecător şi curtea de 
juraţi. Chiar înainte să meargă la culcare, imediat ce venea 
acasă de la lucru, în aproape orice moment de odihnă, ea 
începea să-l condamne şi să discute. 

Am început să înţeleg că ea avea aşa-numitul „spirit 
certăreţ”— era acel gen de persoană care veşnic se luptă ca 
lucrurile să fie aşa cum doreşte. întotdeauna îl împingea 
într-un colţ, încercând să-l facă să-i împărtăşească punctul 


156 Idem, pp. 200-203. 

ei de vedere. Şi Biblia descrie influenţa nefastă a unei femei 
certăreţe. Ea îl secătuieşte pe bărbat precum soarele arzător 
din deşert; îl conduce pe bărbat spre marginea acoperişului; 
îl udă ca apa de ploaie scursă dintr-un jgheab (Pilde 25, 
24™; 21, 19™; 27, 15™). 

Ce analogie perfectă! Acasă, obiceiurile acestei femei 
erau la fel de obositoare ca un răpăit de ploaie necontenit 
- ca un robinet stricat. Era ca soarele care-lpotopeşte pe un 
călător în deşert. Soţul ei nu putea să scape de ea, indiferent 
încotro se îndrepta. Nu găsea nicio oază de odihnă, pentru 
că ea îi reamintea veşnic de greşelile lui. în cele din urmă, 
faptele ei îl împingeau spre marginea acoperişului, de unde 
nu mai avea încotro s-o apuce. 

Vreţi să ştiţi ce l-a făcut să coboare rapid de pe acoperiş? 
Soţia lui s-a descotorosit de acest spirit certăreţ. Prin urmare, 
a produs în soţul ei o schimbare extraordinară. Astăzi, ea îl 
descrie ca pe un soţ mult mai iubitor, care o face să se simtă 
împlinită într-o măsură la care nici n-a visat vreodată. ” 160 

Unele adevăruri şi sfaturi înţelepte găsim şi la filo¬ 
sofii din vechime. In legătură cu înfrânarea mâniei, îm¬ 
păratul roman filosof Marc Aureliu (sec. II d. Hr.) ne 
sfătuieşte: „Când eşti pe cale să fii zguduit de mânie, nu 
uita niciodată că starea de iritare nu este nici o dovadă 


157 „Mai bine să sălăşluieşti într-un colţ de acoperiş, decât să 
trăieşti cu o femeie certăreaţă într-o casă mare.” 

158 „Mai bine să locuieşti în pustiu decât cu o femeie certăreaţă 
şi supărăcioasă.” 

159 „Un jgheab care curge în vreme de ploaie şi o femeie 
arţăgoasă sunt la fel.” 

l60 Gary Smalley, Cum să-ţi înţelegi soţul. Editura Curtea Veche, 
2002, pp. 134-135. 

de bărbăţie, ci, dimpotrivă, bunătatea şi blândeţea [...| 

dau dovadă de mai mare tărie bărbătească. In acestea stau 

puterea şi vlaga şi tăria caracterului omenesc, iar nu când 

cineva este scos din fire si cu toane rele.” 161 Iar filosoful 

) 

stoic grec Epictet (sec. I-II d. Hr.) scria: „Mai bine sfă¬ 
tuieşte, decât să ocărăşti. Căci sfatul e blând şi prietenos, 
iar ocara aspră şi tăioasă. De aceea, sfatul îndreaptă, iar 
ocara îndârjeşte.” 162 

Insă oricare ar fi calea pe care am alege-o pentru a evi¬ 
ta aceste nefericite întâmplări, trebuie să nu uităm nici¬ 
odată că fără ajutorul lui Dumnezeu, cerut în rugăciune, 
nu vom reuşi nimic bun, oricât de eficiente ar fi metodele 
pe care le pune în mişcare puterea omenească. După cum 
citim de pildă în viaţa sfântului Columban, un sfânt ir¬ 
landez ortodox ce a vietuit înainte de Marea Schismă: 

) 

„Răbdarea şi stăruinţa nu stau nicidecum în puterea 
omului, ci sunt daruri cereşti, şi de aceea omul trebuie să 
le ceară necontenit de la Dumnezeu, făcând aceasta nu 
cu mândrie şi îngâmfare, ca şi cum ar fi cineva pentru că 
rabdă, ci dimpotrivă, cu smerenie şi umilinţă.” 163 

Să cerem deci şi noi de la Dumnezeu, cu rugăciune 
fierbinte, să ne dăruiască multă răbdare şi multă dragos¬ 
te, căci de la El vin toate darurile cele bune si doar El este 
Cel care poate cu adevărat să ne dăruiască pace şi bună 
înţelegere în familie. 



161 Marc Aureliu, Către sine însuşi. Editura Vestala, 2006, p. 147. 

162 Epictet, Manualul şi Fragmente, Editura Saeculum Vizual, 

2002, p. 60. 

163 Vlad Benea, Vieţile sfinţilor ortodocşi din Apus, Editura 
Renaşterea, 2006, p. 199. 



23. CUM ŞI DE CE SĂ-I SCRII EI / 
LUI O SCRISOARE DE DRAGOSTE 
ATUNCI CÂND EŞTI SUPĂRAT 
PE EA / EL 

Dr. John Gray sublinia următoarele aspecte: „Când 
suntem supăraţi, dezamăgiţi, frustraţi, ne este greu să co¬ 
municăm cu afecţiune. Când ne copleşesc sentimentele 
negative, tindem, pentru moment, să lăsăm la o parte 
încrederea, grija, înţelegerea, acceptarea, aprecierea şi res¬ 
pectul. In asemenea momente, chiar având cele mai bune 
intenţii, discuţia se transformă în altercaţie. [...] 

în asemenea momente, femeile tind, fără să-şi dea sea¬ 
ma, să-i blameze pe bărbaţi şi să-i facă să se simtă vinovaţi, 
în loc să-şi amintească faptul că soţul face tot ce poate, 
femeia bănuieşte ce-i mai rău si manifestă nemulţumiri 

i j J 

şi supărare. Când simte că o copleşesc sentimentele nega¬ 
tive, îi este deosebit de greu să vorbească soţului într-un 
fel plin de încredere, acceptare şi apreciere. Ea nu-şi dă 
seama cât de dureroasă este pentru acesta atitudinea ei. 

Când bărbaţii sunt supăraţi, ei tind să le condamne 
pe femei şi sentimentele acestora. în loc să-şi amintească 
de vulnerabilitatea şi sensibilitatea soţiei, bărbatul uită de 
nevoile ei şi pare grosolan şi lipsit de grijă. Când se simte 
copleşit de supărare, îi este deosebit de greu să manifeste 

grijă, înţelegere şi respect. Nu-şi dă seama cât o doare 
atitudinea lui. 

în asemenea momente, discuţiile nu folosesc. Din 
fericire, mai există o alternativă. în loc să vă exprimaţi 
verbal sentimentele, scrieţi-i celuilalt o scrisoare. Scriind, 
[...] exprimându-vă liber şi analizându-vă sentimente¬ 
le, veţi deveni automat mai echilibraţi şi mai afectuoşi. 
Scriind, bărbaţii devin mai atenţi, mai înţelegători şi mai 
respectuoşi, iar femeile, mai încrezătoare, mai tolerante 
şi mai generoase. 

Aşternerea în scris a sentimentelor negative este un 
mod excelent de a deveni conştient de cât de lipsit de 
afecţiune puteţi părea. [...] în plus, scriind, intensitatea 
supărării se poate reduce, lăsând din nou loc sentimen¬ 
telor mai bune. Fiind mai echilibrat, veţi putea merge 

să-i vorbiţi celuilalt cu mai multă afecţiune, fără atâtea 

< . > 

acuzaţii şi condamnări .” 164 

Iată un exemplu de scrisoare, în care accentul este pus 
pe exprimarea sentimentelor, în măsura posibilului fără 
acuzaţii şi reproşuri (deşi s-au mai strecurat câteva), iar 
partea mai „neplăcută” a scrisorii e echilibrată de aspectele 
pozitive cu care aceasta se încheie (ar trebui să observăm 
mereu, în primul rând, calităţile celuilalt, şi abia apoi de¬ 
fectele, dar ce uşor e să le vedem doar pe cele din urmă!): 


Dragă Eleonora, 

M-ai rugat zilele trecute să-ţi trimit e-mailul de care 
ţi-am mai vorbit. La început mă gândeam să nu ţi-l trimit, 
pentru că el conţinea nişte nemulţumiri ale mele, dintre 


164 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, p. 164. 

care unele nu mai sunt valabile (de exemplu, că nu mai ţii 
atât de mult să ghicesc tot ce simţi, de când ţi-am spus că nu 
pot să răspund la cerinţa asta). Totuşi, ţi-l trimit. 

Aşa că... voilă: 

M-au surprins şi m-au pus pe gânduri nişte cerinţe pe care 
le-ai formulat în duminica în care ai fost la mine, precum: 

- să-ţi ghicesc toate gândurile în orice împrejurare şi să 
ţi le îndeplinesc - de exemplu, că îţi era cald la un moment 
dat şi că trebuia să deschid fereastra şi să dau caloriferul la 
o diviziune mai jos 

- că trebuia să-ţi spun eu să dai telefon mamei tale 
de la telefonul fix (al meu), când aveai lângă tine pe masă 
telefonul mobil. De altfel, ar fi fost absolut nepoliticos să-ţi 
amintesc eu de telefon, sugerându-ţi astfel că e târziu 

- să ţin minte tot ceea ce-mi spui şi ce mi-ai spus vreo¬ 
dată, căci altfel înseamnă că nu sunt atent când îmi vor¬ 
beşti. Asta mi se pare o doleanţă ciudată şi greu de pus în 
practică pentru un om cu o bună memorie, în care trebuie 
să înmagazineze şi multe alte date 

- ai totdeauna aceeaşi expresie a feţei şi nu pot să-mi 
dau seama când eşti de acord sau nu cu ce spun eu, când te 
plictisesc cu ce îţi spun sau eşti interesată, când eşti supărată 
sau nemulţumită sau eşti bucuroasă etc. 

> y 

- când spui că trebuie să fiu eu însumi şi să nu ţin 
cont de părerea celorlalţi când îmi exprim părerile mele, te 
contrazici, pentru că, pe de altă parte, zici că trebuie să-ţi 
ghicesc gândurile şi orice stare sufletească şi să acţionez în 
funcţie de acestea. A, dar asta e valabil numai în cazul tău! 

- deşi eu nu sunt un om pretenţios, în sensul că pe mine 
nu mă deranjează alte lucruri pe care le-ai catalogat ca 
făcând parte din „personalitatea ta dificilă” — de exemplu 

că-ţi place să amâni, sau că ai dezordine de cărţi la tine în 
cameră etc., totuşi alte derogări care nu-mi stau în fire şi-n 
putinţă cred că n-aş reuşi să le îndeplinesc 

- şi , mai presus de toate, când fixezi unui om anumite 
cerinţe sau, hai să zic, doleanţe — ceea ce în sine nu e o idee 
rea - trebuie să conştientizezi că această atitudine trebuie 
să fie reciprocă 

- de asemenea, eu simt că felul în care „vorbim” este 
cam nefiresc: eu vorbesc fără niciun ecou, tu nu răspunzi 
nimic, aşteptând ca eu să-mi continuu monologul. Asta nu 
înseamnă comunicare. Ar trebui să existe un dialog perma¬ 
nent, cu stimuli din ambele părţi 

- trebuie să-ţi spun şi că mă deranjează faptul că nu pot 
să mă văd cu tine din cauza programului pe care-l ai: de di¬ 
mineaţă până la ora 5 seara eşti la serviciu, după care pleci 
imediat la meditaţii şi te întorci când e deja prea târziu să 
ne mai putem întâlni. După cum ţi-am zis şi ieri la telefon, 
m-am gândit la varianta să vin la tine la serviciu în perioa¬ 
da ta „liberă” dintre orele 4 şi 5 (între serviciu şi meditaţii), 
dar îmi e neplăcut să stau şi să aştept în timp ce tu şi colegele 
tale sunteţi ocupate, colegele tale cu alte treburi de serviciu, 
tu iei o gustare sau scrii e-mailuri şi eu stau şi mă uit la voi 
şi aştept şi nu mă simt deloc bine în postura de intrus. 

Nu mă deranjează în principiu că nu ai un program fix 
în timpul serviciului, aşa cum am eu, dar mă deranjează 
că, din cauza lipsei totale a oricărui program, nu ne putem 
da niciodată întâlnire în oraş, pentru că singura dată când 
ne-am văzut în oraş ai întârziat o jumătate de oră. Deşi 
chiar simt nevoia să mă întâlnesc mai des cu tine... 

în momentul ăsta poate te întrebi: atunci de ce mai vrei 
să ne întâlnim sau să vorbim? Pentru că îmi plac la tine 
următoarele lucruri, pe care mai greu le poţi găsi la alte fete: 

— nu te-am auzit niciodată vorbind de rău pe cineva 

— am înţeles de la tine că te spovedeşti destul de des 

— îmi place cum te îmbraci (nu cu fuste scurte sau pan¬ 
taloni) 

— nu te pasionează filmele, petrecerile, inclusiv cele de 
la nunţi 

— mi-a plăcut foarte mult cum i-ai răspuns lui tata 
atunci când te-a întrebat: „Nu-i aşa că lui Aurelian îi stă 
urât cu barbă? ”, acesta find un test pe care alte fete pe care 
le-am cunoscut l-ar fi picat 

— îmi place la tine şi că recunoşti că ai unele mici defec¬ 
te şi nu te deranjează prea mult când îţi spune şi altcineva 
acest lucru 

— apreciez la tine şi că nu îţi place „să vorbeşti discuţii ”, 
după cum le place extrem de multor fete uşuratice (care to¬ 
tuşi merg regulat la biserică) şi că întotdeauna ceea ce spui 
are un sens, are o logică (poate o să râzi neîncrezătoare, dar 
în ziua de azi foarte rar se mai întâlneşte o astfel de calitate) 

— de asemenea, în acelaşi context, îmi place la tine că, 
deşi în general vorbeşti foarte puţin (şi, cum spuneam, aş¬ 
tepţi monologul meu), totuşi ţii mult la comunicare (şi prin 
asta înţeleg o comunicare la un nivel mai profund) şi mă 
bucur că spui lucrurilor pe nume, că îmi spui de fiecare 
dată ce te deranjează la mine, sau ceea ce nu ţi-a plăcut din 
lucrurile pe care le-am făcut (spre deosebire de foarte multe 
alte fete care, atunci când sunt nemulţumite de ceva, ţin în 
ele şi nu spun nimic, presupunând că băiatul va ghici cauza 
nemidţumirii lor fără ca ele să şi-o exprime vreodată, şi în 
final îi dau acestuia „ verdictul” că nu vor să se mai întâl¬ 
nească cu el, fără să-i spună motivul, sau inventând unul 
care se vede de la o poştă că nu este cel adevărat...) 

— şi, deloc în ultimul rând, îmi place că avem vederi şi 
concepţii comune în multe privinţe, şi aici mă refer mai ales 
la cele ce tin de credinţă. 

> j 

Acestea sunt nişte calităţi pe care în ziua de azi nu le 
mai întâlneşti, şi care sunt foarte importante pentru mine. 
De aceea, mi-ar plăcea mult şi m-aş bucura să ne întâlnim 
şi să vorbim în continuare, şi ţi-am scris toate astea pentru 
că ţin mult la tine, şi de aceea simt nevoia să îmi răspunzi, 
te rog, foarte clar la toate aceste puncte, ca să aflăm pe ce 
coordonate ne situăm. 

Cu drag, Aurelian 

Desigur, exemplul acesta nu este perfect (nici iubirea 
autorului scrisorii nu e încă iubire necondiţionată, dar 
aceasta din urmă nu se întâlneşte chiar asa des...). Si seri- 
soarea nu are nevoie să fie nici pe departe atât de lungă... 

Forma unei scrisori ideale depinde foarte mult de 
percepţia fiecăruia. Poate scrisoarea de mai sus, care unei 
fete i s-ar părea în întregime acceptabilă, pe o alta mai 
sensibilă ar putea-o chiar răni. Aşadar: deşi nu există o 
regulă generală, există o idee care ar putea funcţiona, cu 
adaptări, în toate cazurile. Iat-o: să presupunem că fata e 
cea care îi scrie băiatului o scrisoare (sau reciproc) şi bă¬ 
iatul este foarte afectat de cele citite. Anume, criticile ei i 
se par foarte deconstructive şi nu fac decât să-l rănească. 
Asta nu înseamnă neapărat că fata respectivă i-ar fi scris 
cu răutate, ci pur şi simplu nu îl cunoaşte încă suficient 
ca să ştie cum ar trebui să-i vorbească astfel încât să-l 

y A 

ajute cel mai mult, totodată fără să îl rănească. In această 
situaţie, fata îl poate ruga să rescrie el scrisoarea ei, refor- 
mulând toate pasajele ei prea critice. Scrisoarea rezultată 
va fi exact scrisoarea ideală pentru acel băiat. De aici în- 

colo, fata ştie cum trebuie să îi scrie, iar băiatul o va iubi 
din ce în ce mai mult... 

Iată în final regulile generale pentru compunerea 
unei scrisori adresate persoanei iubite şi structura unei 
astfel de scrisori, în viziunea Dr. John Gray: 

„Găsiţi un colt liniştit si scrieti-i soţului / soţiei. Ex- 
primaţi-vă: 1. supărarea, 2. tristeţea, 3. teama, 4. regretul 
şi, apoi, 5. dragostea. Această structură vă permite să vă 
cunoaşteţi toate sentimentele; în urma înţelegerii aces¬ 
tora, veţi fi în stare să comunicaţi mai afectuos si mai 
> > » 

echilibrat. 

Când suntem supăraţi, nutrim mai multe sentimente 
în acelaşi timp. De exemplu, când celălalt v-a dezamăgit, 
se poate să vă simţiţi supărată că el este lipsit de sensibili¬ 
tate, sau supărat că ea nu vă apreciază; mâhnită că el este 
atât de preocupat de munca lui, sau mâhnit că ea nu vrea 
să aibă încredere; îngrijorat că ea nu vă va mai ierta nici¬ 
odată, sau îngrijorată că el nu mai ţine la dumneavoastră; 
tristă sau trist că [nu vă manifestaţi] dragostea. Dar, în 
acelaşi timp, vă pare bine că el sau ea vă este soţ / soţie, şi 
vă doriţi atentia si dragostea lui sau a ei. 

Pentru a ne afla sentimentele de dragoste, de multe 
ori este nevoie să luăm contact mai întâi cu cele negative. 
După exprimarea celor patru niveluri ale sentimentelor 
negative (supărare, tristeţe, teamă şi regret), vom putea 
să ne identificăm şi să ne exprimăm sentimentele de dra¬ 
goste. Scrisorile de Dragoste reduc automat intensitatea 
sentimentelor negative şi ne permit să le simţim mai bine 
pe cele pozitive. Iată [un model de structură pentru o 
astfel de scrisoare] (de obicei, durează cam douăzeci de 
minute pentru a întocmi o Scrisoare de Dragoste): 

O Scrisoare de Dragoste 


Dragă... 

Data.. 

Scriu această scrisoare pentru a-ţi împărtăşi senti 
mentele mele. 

1. Pentru Supărare 

• Nu-mi place că... 

• Mă enervează... 

• Sunt supărat/ă că... 

• Doresc... 

2. Pentru Tristeţe 

--j— 

• Sunt dezamăgit/ă... 

• Sunt trist/ă fiindcă... 

• Mă doare că... 

• Aş fi vrut... 

• Doresc... 

3. Pentru Teamă 

• Sunt îngrijorat/ă... 

• Mă tem... 

• Mi-e frică... 

• Nu vreau... 

• Am nevoie... 

• Doresc... 

4. Pentru Reg ret 

• Mă simt stânjenit/ă... 

• îmi pare rău... 

• îmi este ruşine... 

• N-am vrut... 

• Doresc... 

5. Pentru Dragoste 
•îmi place... 

• Vreau... 

• înţeleg... 

• Te iert... 

• Apreciez... 

• îţi mulţumesc... 

• Ştiu ...” 1 ’ 65 


165 Dr. John Gray, Bărbaţii sunt de pe Marte, femeile sunt de pe 
Venus , Editura Vremea, 2003, pp. 166-167. 










24. DESPRE RĂBDARE, 
ÎNŢELEGERE, ACCEPTARE 
SI ASUMARE A CELUILALT 

5 

„Intr-o zi, povesteşte un autor, soţia mea, Norma, ho¬ 
tărâse să meargă cu maşina noastră cea mare la magazin, 
încercând să o întoarcă pe aleea din faţa casei, s-a întâmplat 
să o apropie prea mult de casă, astfel că a lovit o porţiune 
a acoperişului. Când bucata din acoperiş a căzut, a lovit 
foarte puternic partea din faţă a maşinii. 

Când am intrat pe alee la ora 12.30, am văzut o parte 
din acoperiş căzut pe alee, lângă maşina lovită. Am râs tare, 
mai mult cu disperare decât cu umor. 

Am vrut să-i spun soţiei mele: 

— Oh, nu, asta înseamnă o reparaţie care costă 500 de 
dolari. Unde ţi-ai luat carnetul de conducere, la un atelier 
de reparaţii cu preţ redus? 

Furios, am vrut să-i ţin o predică, iar apoi să mă fac că 
o ignor o vreme. Brusc, mi-am dat seama ce trebuia să fac. 
Mi-am spus: 

- Ţine-ţi gura închisă şi ia-o în braţe. Nu fă altceva 
decât s-o ţii în braţe. Nu spune nimic, da? 

Totuşi, natura mea umană îmi spunea: 

— Ţine-i o cuvântare. Lasă-ţi mânia să se reverse. Exprim-o! 

în final, mintea a triumfat. Am luat-o în braţe şi i-am 
spus cu blândeţe, deşi în mine încă se mai dădeau lupte: 

— Probabil că te simţi groaznic, nu-i aşa? 

Am intrat în casă şi ne-am aşezat pe canapea. Am lă¬ 
sat-o să vorbească despre sentimentele pe care le avea. 

Am ţinut-o în braţe, iar după două minute m-am 
simţit mai bine, pentru că din mine începea să se reverse 
tandreţe. Curând, îmi revenisem, iar ea s-a simţit încura¬ 
jată. După câteva minute, a sosit un prieten tâmplar, care 
pornise spre noi imediat ce a auzit de accident. In două ore, 
acoperişul era reparat şi vopsit. 

M-am simţit bine că nu m-am înfuriat imediat. Nu 
mi-am ofensat soţia, nu am strigat la copii şi nu am umbrit 
cu nimic frumuseţea relaţiei noastre. Aş fi putut să mă reîn¬ 
torc la vechile mele scuze: „Ştii că nu mă pot stăpâni să nu 
izbucnesc". în schimb, am obţinut una dintre acele victorii 
care te încurajează. ” 166 

Acelaşi autor scria: „Nu voi uita niciodată ceea ce 
mi-a spus o femeie: 

— Ce bine ar fi dacă soţul meu nu ar face altceva decât 
să mă ia în braţe şi să mă ţină aşa, fără a-mi ţine prelegeri 
atunci când sunt tristă! 

Dar prelegerea nr. 734 a soţului va începe când el îi va 
spune: 

- Dacă vei lua o aspirină, te vei simţi mai bine... 

- Dacă ai fi. mai organizată... 

— Dacă nu te-ai opune atât de mult... 

— Dacă i-ai disciplina pe copii mai bine... etc. etc. etc. 

Atunci am întrebat-o: 

— I-ai vorbit despre nevoile tale? 

166 Gary Smalley, Cum să-ţi înţelegi soţia. La bine ţi la greu, 
Editura Curtea Veche, 2002, p. 67. 

- Glumiţi? a râs ea. M-aş simţi jenată. Bineînţeles că 

— Nu glumesc. Probabil că nu ştie ce să facă. Nu ştie, 
aşa cum nu ştiu majoritatea bărbaţilor, că ai nevoie să fii 
ţinută în braţe, nu de prelegeri. De ce nu-i spui în una din 
zile, într-o conversaţie calmă, cum stau lucrurile? 

- înţeleg ce spuneţi. De midte ori, când sunt prăbuşită, 
când plâng şi sunt foarte supărată, el mă întreabă: Ce vrei 
să fac?, iar eu mă răsteam şi îi răspundeam că trebuie să ştie 
ce să facă, fără să fi fost nevoie să i-o spun eu. Dar îmi dau 
seama acum că nu avea de unde să le ştie pe toate de unul 
singur şi că nu avea cum să-mi ghicească sentimentele mele 
profunde, dacă nu-i spuneam eu ce simţeam. ’ 167 

O fată, astăzi din păcate divorţată, spunea: „Ceea ce 
nu îsi dau seama mulţi bărbaţi este că o mulţime de fe- 

' > i > 

mei sunt la fel de sensibile precum copiii. Dacă fostul 
meu sot ar veni si m-ar trata cu tandreţe, blândeţe si în- 
ţelegere, chiar şi mâine l-aş primi înapoi.” 168 

„V-a spus vreodată soţia cu hotărâre dimineaţa că are 
de gând să slăbească... iar apoi chiar în acea seară a mân¬ 
cat gogoşi? Cea mai vătămătoare acţiune pe care o puteţi 
face este să îi amintiţi cu sarcasm de angajamentul ei de 
dimineaţă. Totuşi, puteţi s-o alinaţi, nespunându-i nimic 
sau punându-vă braţul în jurul ei şi spunându-i că o iu¬ 
biţi. Probabil că ea se simte îndeajuns de dezamăgită de 
propria-i lipsă de voinţă. Ştiind că este iubită aşa cum e, 
poate că îşi va întări încrederea în sine şi voinţa. 

Pe scurt, unei femei îi place să-şi împartă viaţa cu un 
bărbat căruia îi pasă îndeajuns de ea, încât să o lase să se 



167 Idem, p. 65. 

168 Idem, p. 13. 

sprijine pe el atunci când are nevoie de alinare. Ea are ne¬ 
voie de un bărbat care-i înţelege temerile şi limitările, astfel 
încât să o poată proteja. Ea se simte importantă atunci când 
soţul ei se ridică şi o apără în prezenţa cuiva care o critică.” 169 

De asemenea, majoritatea băieţilor sunt insensibili 
- în sensul literal al cuvântului - la sentimentele fetelor. 
Nu din răutate (deşi există destui şi dintre aceştia), ci pur 
şi simplu pentru că nu pot înţelege diferenţele dintre băr¬ 
baţi si femei. De vreme ce băieţii n-ar reacţiona niciodată 

într-un mod asemănător, ei nu pot să se pună în pielea 
fetei şi să înţeleagă ce simte ea. Să vedem un exemplu. 

Ecaterina simţea întotdeauna când Alin era supărat pe 
ea, chiar şi dacă el nu-i spunea nimic. Alin ii confirmase de 
nenumărate ori că ea nu se înşelase în intuiţia ei. 

De data aceasta, Alin plecase de dimineaţă la serviciu, 
iar Ecaterina simţise că e foarte supărat. Dar, fiindcă era deja 
târziu şi Alin trebuia să plece chiar atunci ca să nu întârzie, 
Ecaterina nu i-a spus atunci ce simte, gândindu-se că vor vor¬ 
bi mai târziu la telefon. Insă nu a reuşit să-l găsească (avea 
telefonul închis, sau descărcat, sau îl uitase, închis, pe undeva 
sau nu şi-l luase cu el „pe teren”?). Ecaterina a suferit şi s-a fră¬ 
mântat aşa până seara, gândind că el e supărat pe ea, iar ea nu 
poate face nimic ca să vorbească cu el şi să rezolve problema. 

în fine, Alin a ajuns acasă şi a fost foarte uimit s-o gă¬ 
sească pe Ecaterina atât de tristă. Când a auzit despre ce era 
vorba, el s-a enervat: 

— Dar nu eram supărat pe tine! Era o problemă de la 
serviciu, căreia nu ştiam cum sâ-i dau de cap, şi asta mă 
frământa. Nu pe tine eram supărat!Nu înţeleg... 

A urmat o ceartă... Dar s-au împăcat destul de repede... 


m Idem,p. 143. 

Mult mai rău este dacă eşti într-adevăr, ca băiat, su¬ 
părat pe ea şi nu-i spui imediat asta, ca să vă împăcaţi pe 
loc. Fetele sunt - poate majoritatea - mult mai sensibile 
decât îşi închipuie băieţii, şi dacă o fată ţine cu adevărat 
la noi, e aproape o traumă pentru ea să o lăsăm să sufere 
ore întregi (ba uneori chiar săptămâni şi luni întregi) îna¬ 
inte de a ne împăca... Cu atât mai mult în cazurile în care 
vina e a noastră... In cuvintele unui autor, „vă daţi seama 
ce sunt în stare mulţi dintre noi să le facă soţiilor lor? Nu 

numai că le ofensăm, dar le lăsăm să sufere aşa mult 
timp înainte să ne cerem iertare [asta în cazul fericit în 
care mândria ne îngăduie să ne cerem iertare!]. De-a lun¬ 
gul anilor, sute de soţii mi-au spus că, dacă soţii lor ar fi 
vorbit cu ele mai devreme şi s-ar fi ocupat de problemele 
respective, ar fi fost cruţate de dublarea durerii - mai în¬ 
tâi, sentimentele le-au fost rănite prin ofensa iniţială, iar 
apoi au aşteptat ca lucrurile să fie reparate.” 170 

De multe ori, tocmai pentru că băieţii sunt atât de cri¬ 
tici şi de aspri cu fetele, acestora din urmă le vine mai greu 
să se schimbe, să biruiască unele defecte pe care le au. După 
cum îi mărturisea Norma soţului ei: 

Gary, ştii care era unul dintre motivele pentru care 
îmi era atât de greu să termin cu unele dintre obiceiuri¬ 
le mele? Faptul că atitudinea ta era atât de îngrozitoare. 
Atunci când mă critici, îmi pierd toată dorinţa şi energia 
de a încerca. Iar tu erai atât de încrâncenat în momentele 
în care mă criticai, încât nu vroiam să mă fac mai bună, 
pentru că astfel aş fi încurajat atitudinile tale nesuferite. 

170 Gary Smalley, Cum să-ţi înţelegi soţia. La bine ţi la greu, 
Editura Curtea Veche, 2002, p. 90. 

Dar acum, pentru că simt o diferenţă în atitudinea ta, chiar 
vreau să mă schimb şi acum chiar mă ajuţi. ’ 171 

,^Atunci când sunteţi furios - observă acelaşi autor 
- tonul aspru al vocii este suficient pentru a provoca o 
reacţie greşită din partea soţiei dvs. S-ar putea să aruncaţi 
vorbe pe care nici chiar dvs. nu le credeţi. [Cel mai bine 
ar fi ca amândoi] să fie sinceri şi să spună: 

- Acum sunt furios / furioasă; dacă am discuta în 
acest moment despre problemele noastre, ar fi un dezas¬ 
tru. Nu putem aştepta până mă liniştesc? 

Aşteptând, veţi putea purta o discuţie şi evita, astfel, 
o nedorită ceartă. 

înlocuirea propoziţiilor acuzatoare, la persoana a 
doua: „N-ai făcut curat în casă”, „N-ai terminat cina la 
timp”, „Totdeauna ţipi la copii” etc., cu mesaje care în¬ 
cep cu „Eu simt că...”, reprezintă o cale mai bună de a 
vă mărturisi dezacordurile. De exemplu, în loc să îi spu¬ 
neţi soţiei: „Nu mă respecţi cum ar trebui”, este mult 
mai bine să-i spui: „Iubito, probabil că nu-ţi dai seama, 
dar eu mă simt foarte descurajat ori de câte ori aud că 
tu îmi spui lucruri nerespectuoase (şi exemplificaţi).” 172 

Un alt sfat ar fi următorul: „încercaţi să renunţaţi la 
afirmaţiile cu Ţil-am spus eu... Dacă fraza semnifică ceva 
de genul Ţi-am spus eu..., eliminaţi-o din vocabular. Ast¬ 
fel de fraze reflectă aroganţă şi egoism. Iată aici câteva 
dintre modurile tipice de a zice Ţi-am spus eu...: 

- Dacă ai fi făcut ceea ce te-am rugat de la început, 
aceasta nu s-ar mai fi întâmplat! 

171 Idem, p. 174. 

172 Idem, pp. 177-178. 

- Ştiam eu... Exact cum mă aşteptam. Nu ţi-am ce¬ 
rut să faci decât un singur lucru... Nu pot să cred că tu... 
Niciodată nu asculţi, nu-i aşa?... Vezi? 

- Tu trebuie să faci doar după cum te taie pe tine 
capul, nu? Acum sper că eşti mulţumită. 

- Nu vreau să spun asta, dar... Poate într-o zi o să 
înveţi să-mi asculţi sfatul.”' 73 

Şi acelaşi autor adăuga ceva ce ar trebui să ne dea de 
gândit: „Cred că e important ca soţul să aibă curajul să-şi 
împărtăşească sentimentele în faţa soţiei. Şi un leu poate răc¬ 
ni, dar numai un bărbat adevărat poate vorbi cu blândeţe.” 

„Vreţi să fiţi acel gen de soţ de care soţiile se plâng cel 
mai mult? Nu este nevoie decât să adoptaţi o atitudine 
arogantă, atotştiutoare şi să nu fiţi dispus să recunoaşteţi 
că aţi greşit. 

Există patru cuvinte ale soţului care produc atâta 
dezgust unei soţii, încât ea îşi spune: 

- Nu mai suport şi mă întreb de ce m-am căsătorit 
cu acest bărbat? 

Care sunt aceste patru cuvinte? Nu mă voi schimba” 17 '* 

„Dacă doriţi ca soţia să se schimbe în bine, daţi mai 
întâi dvs. exemplul şi încercaţi să fiţi un soţ mai bun. în¬ 
trebaţi-o cum puteţi deveni un soţ mai bun. O să-i reînnoiţi 
speranţa că va ajunge la acea căsnicie pe care şi-a dorit-o 
întotdeauna. Dacă vede că sunteti sincer, în cele din urmă 
va răspunde mai repede nevoilor şi dorinţelor dvs.” 175 

„In rezumat, dacă un bărbat vrea cu adevărat ca soţia 
lui să se îmbunătăţească, iar căsnicia lor să se întărească, 


173 Idem, p. 180. 

174 Idem, p. 127. 

175 Idem, p. 127. 

el trebuie mai întâi de toate să fie un exemplu pentru ceea 
ce vrea să vadă în ea, şi trebuie să fie destul de curajos 
pentru a-i împărtăşi sentimentele, evitând să o acuze.” 176 


m Idem, p. 186. 







25. EA TREBUIE SĂ AIBĂ 
UN LOC SPECIAL ÎN INIMA TA! 


„Afecţiunea unei fete pentru un băiat se diminuează 

atunci când el începe să prefere alte activităţi sau oameni 

mai mult decât pe ea. De multe ori, el nici măcar nu este 

conştient că modul greşit în care îşi stabileşte priorităţile 

o afectează si dăunează relaţiei lor. 

Pentru el, până şi câinele este mai important decât 
mine - se plânge o soţie. Vine acasă şi începe să se joace cu 
căţelul, după care afişează o atitudine de genul „când-e- 
gata-masa?”. 

Pentru ca o căsnicie să înflorească, soţia are o nevoie, 
care pentru ea este extrem de importantă, să ştie că are 
un loc foarte special în inima soţului ei. De fapt, doar 
relaţia lui cu Dumnezeu ar trebui să aibă întâietate faţă 
de relaţia cu soţia. [...] 

Fetele observă cum ne sclipesc ochii şi cum întreaga 
noastră personalitate se schimbă când devenim incitaţi de 
munca noastră, de pasiunile noastre sau de alte activităţi. 
Dacă ea nu simte din partea băiatului aceeaşi incitare atunci 
când e cu ea, va simţi că nu e la fel de atractivă ca acţiunile 
pe care el le întreprinde singur sau cu prietenii lui.” 177 

177 Gary Smalley, Cum să-ţi înţelegi soţia. La bine ţi la greu, 
Editura Curtea Veche, 2002, pp. 43-44. 

Mulţi dintre noi, bărbaţii, ne putem întreba pe bună 

dreptate: „Dar dacă ea trebuie să fie pe primul loc, cum 

rămâne cu serviciul meu? Nu vreau să renunţ la el!” Ni- 

meni nu spune însă că trebuie să neglijăm sau să ne pier¬ 
dem seriviciul, dacă o punem pe soţie pe primul loc! Aici 
nu e valabil principiul terţului exclus: ori soţia, ori servi¬ 
ciul, a treia variantă nu există. Vestea bună este că există o 
cale de mijloc: soţia va fi pe primul loc, dar nici serviciul 
nu va fi neglijat. „Prin ce minune se poate înfăptui aşa 
ceva? E imposibil!”, aţi putea exclama. Nu e însă imposi¬ 
bil, iar următorul exemplu din experienţa de clinician a 
dr. Albert Ellis o dovedeşte fără vreo putinţă de îndoială: 

„ Un tânăr m-a consultat deoarece, în timp ce lucra să-şi 
finalizeze studiile pentru absolvire, soţia a devenit extrem 
de geloasă pe activităţile sale de la facultate. Imediat ce el se 
aşeza alături de cărţile sale, ea se oprea din citit sau nu mai 
urmărea televizorul şi începea să vorbească cu el despre lu¬ 
cruri irelevante, lipsite de importanţă. Când îi spunea că are 
de învăţat, ea îi replica faptul că munca lui însemna pen¬ 
tru el în mod evident mai mult decât însemna ea şi că era 
foarte clar faptul că nu o mai iubea. Asta ducea la o ceartă 
prelungită care, în momentul în care lucrurile se calmau, 
consumase deja toată seara şi îl lăsa cu temele neterminate. 

La îndemnul meu, soţul a încercat o tactică diferită. îna¬ 
inte să înceapă orice lucrare pentru facultate, îşi petrecea o 
perioadă de timp exprimându-şi căldura faţă de soţia sa, spu- 
nându-i că o iubeşte. [...] Discuta de asemenea despre activită¬ 
ţile sale şcolare cu soţia lui şi încerca să o determine să fie la fel 
de preocupată de acestea. In special îi vorbea despre dificultă¬ 
ţile cu profesorul cutare sau cu instructorul cutare şi o întreba 
cum credea că ar trebui să se comporte în aceste situaţii. 

In final - scrie dr. Ellis — clientul meu a convins-o pe 
soţia sa să îl ajute cu lecţiile. A determinat-o să bată la 
maşină în locul lui, să facă operaţii la calculator pentru 
problemele sale şi să-i citească atunci când îi oboseau ochii. 
Curând, ea a manifestat un viu interes pentru activitatea 
lui şi s-a simţit, practic, ca şi cum ar fi. devenit colega lui de 
an. După câteva săptămâni ale acestei noi abordări, care a 
avut succes în câştigarea cooperării ei directe, au început să 
se înţeleagă mult mai bine. Tendinţa ei nevrotică de mini¬ 
malizare a propriei valori a slăbit pe măsură ce s-a văzut 
aducând o contribuţie valoroasă în educaţia soţului său. 

Acest tip de plan - comentează în continuare dr. Ellis 
- va funcţiona cu mulţi „nevrotici”. A încerca să vă cer- 
taţi cu ei sau să-i intimidaţi pentru a renunţa la compor¬ 
tamentele lor nesănătoase deseori înrăutăţeşte lucrurile. 
Dar dacă încercaţi să descoperiţi de ce acţionează în felul 
în care o fac şi ce aţi putea face pentru a-i determina să 
acţioneze mai bine, aveţi o şansă excelentă de a-i ajuta - 
şi, desigur, de a vă ajuta şi pe dumneavoastră. Căci dese¬ 
ori oamenii acţionează mai mult psihologic decât logic. 
Dacă îi trataţi intr-un mod plin de empatie, puteţi face 
minuni în unele cazuri care par „lipsite de speranţă”.”' 78 

Iată şi un exemplu dintr-o carte duhovnicească: 

„Am primit o scrisoare — îşi amintea mitropolitid Ve- 
niamin Fedcenkov, în cartea sa „întâlniri cu sfinţi” — de la 
prietenul şi colegul de academie, părintele Alexandru B. din 
gubernia Samara, despre certurile sale cu soţia... 

Cât de mult o iubise în pragul căsătoriei! Toţi colegii de 
curs ştiau despre ea, cât este de frumoasă şi bună. 

178 Albert Ellis, Cum să trăim alături de un „nevrotic"acasă şi la 
locul de muncă. Editura Trei, 2010, pp. 16-17. 

S-au cununat. El a primit o parohie într-o zonă mun¬ 
citorească a oraşului. Trebuia să construiască biserica. Tână¬ 
rul şi înjlâcâratul preot pornise energic, cu toată dăruirea, 
la această muncă. Lucrările înaintau rapid. Toate bune, se 
părea. Doar o amărăciune pentru soţie - părintele întârzie 
la prânz, iar bucatele ba se răcesc, ba se preaferb, ba se prea 
rumenesc. Trece şi timpul în zadar, şi mai sunt şi alte treburi 
de făcut... Au mai apărut şi copiii... Soţia, neîmpăcată cu 
situaţia, începe să se revolte, să se plângă de modul de viaţă 
şi de starea degradată a familiei. Mai mult decât atât, în lo¬ 
cul dragostei de odinioară, soţia începu să-şi arate supărarea 
faţă de soţ; familia se afla în impas. Părintele se justifică: 

- Doar nu am fost nu ştiu pe unde, ci la construcţia 
bisericii! 

Ea nu se linişteşte cu asta. începe o ceartă de familie, me¬ 
reu dureroasă şi mereu dăunătoare. Intr-un sfârşit, ea spune: 

- Dacă nu-ţi schimbi modul de viaţă, am să plec la 
părinţii mei! 

Şi, iată - continuă să povestească mitropolitul Venia- 
min —, către momentul vizitei mele la Optina, am avut 
un schimb de scrisori cu acel părinte Alexandru. Aflând că 
merg la pustie, mi-a descris dificultăţile sale de familie şi 
m-a rugat să trec pe la părintele Anatolie şi să-i cer sfatul: ce 
să facă şi ce să aleagă dintre biserică şi soţie. 

Am intrat în chilia părintelui. [...] Ascultând cu ochii 
plecaţi istoria prietenului meu, părintele a clătinat cu du¬ 
rere din cap: 

— Ce necaz, vai, ce necaz! 

Apoi, grijuliu, dar fără ezitare, mi-a spus că părintele 
trebuie să ofere în această chestiune ascultare soţiei: 

— Altfel va fi mai râu, va fi rău! 

Mi-a adus drept exemplu un caz din practica sa duhov¬ 
nicească, o familie ce s-a destrămat dintr-un motiv similar. 
Mi-amintesc chiar şi numele soţului: îl chema Gheorghe. 

— Desigur, a spus părintele Anatolie, şi să faci biserică 
este o faptă mare; dar şi păstrarea păcii în familie este porun¬ 
că de la Dumnezeu. După cuvintele Apostolului Pavel, soţul 
trebuie să-şi iubească soţia ca pe sine însuşi (Ef. 5, 25-33). 
Iată cât e de înaltă căsnicia! Trebuie să îmbini si biserica, 
şi liniştea din familie. Altfel, lui Dumnezeu nu-I va mai 
fi bineplăcută zidirea bisericii. Iar vrăjmaşul cel viclean, 
diavolul, sub chipul binelui voieşte să pricinuiască rău: tre¬ 
buie să pricepem şiretlicurile sale. Aşa să şi scrieţi, să vină la 
prânz la timp. Toate au timpul lor. Aşa să şi scrieţi! 

Apoi, cugetând o clipă, a adăugat: 

- E bună treabă, desigur, să construieşti o biserică. Insă 
acesteia i se amestecă, nebăgată de seamă, şi vanitatea... Se 
amestecă, sigur că se amestecă: doreşte să termine cât mai 
repede... să placă oamenilor... Aşa să şi scrieţi... 

Aşa am şi scris. Şi lucrurile au mers spre îndreptare. ” l7<) 


179 Mitropolitul Veniamin Fedcenkov, întâlniri cu sfinţi. Editu¬ 
ra Cathisma, 2008, pp. 20-23. 








26. ORGANIZAREA VIEŢII 
DUPĂ PRIORITĂŢI ’ 

Cea mai mare împlinire o simţim nu atunci când 
avem vreo realizare pe plan profesional, ba nici chiar 
atunci când reuşim, cu ajutorul lui Dumnezeu, să facem 
ceva spre folosul „celor mulţi” (de exemplu: să ajutăm la 
construcţia unei biserici, să vizităm pe bolnavi, să le dăm 
puţin din dragostea noastră săracilor, să scriem sau să 
contribuim la răspândirea unei cărţi duhovniceşti etc.). 
Desigur, toate acestea ne umplu de fericire mai mult de¬ 
cât cele pe care le facem doar „pentru noi”; însă o îm¬ 
plinire încă şi mai mare o avem atunci când ajutăm şi 
sprijinim pe cel / cea care ne va deveni soţ / soţie. Sfinţii 
Părinţi spun că mai întâi să ne ajutăm soţul ori soţia, apoi 
rudeniile, apoi săracii şi toată omenirea. 







27. „VINDECAREA 
DE MESCHINĂRIE” 

Dr. Laura Schlessinger evidenţiază într-una din căr¬ 
ţile ei şi „mijloacele prin care unii oameni au reuşit să se 
„vindece” de tendinţa lor de a exagera în privinţa lucru¬ 
rilor mărunte. [...] 

• Rugaţi-vă mai des. Rugăciunile nu numai că vă 

liniştesc, dar vă dau un sentiment al umilinţei si vă re- 

amintesc obligaţiile pe care le aveţi faţă de ceilalţi. [Pe 
de altă parte,] mărunţişurile dovedesc o preocupare de 
sine care este opusul preocupărilor religioase. Legile lui 
Dumnezeu se referă la compasiune, înţelegere, obligaţii, 
urmări, răbdare, semnificaţii şi sfinţenie. Aceste concep¬ 
te sunt mai presus de fiecare dintre noi şi cer din partea 
noastră sacrificiu de sine în umilinţă. [...] 

• Munca în echipă este una dintre binecuvântările 
unei căsnicii. Este mult, mult mai bine să cauţi soluţii 
pentru a rezolva problemele şi să te lupţi cu dificultăţile 
în doi, ca o echipă, decât singur. Munca în echipă întă¬ 
reşte căsnicia; dependenţa reciprocă îi va apropia pe cei 
doi unul de celălalt. Oamenii uită prea des că dependen¬ 
ţa reciprocă creează o intimitate şi o afecţiune ce nu pot 
fi nimicite de firele de păr alb sau de intruşii nedoriţi. 

• Asumaţi-vă riscul de a nu fi perfect. Când lucram 
ca terapeut, de foarte multe ori îi trimiteam pe perfec- 





195 


Cum săfaci ca iubirea să dureze 

ţionişti la o cofetărie şi le spuneam să comande o prăjitu¬ 
ră cu jeleu din care să rupă cu mâna şi să mănânce. De ce 
să facă acest lucru în public? Pentru că perfecţioniştii ţin 
foarte mult la aspectul lor. De ce să mănânce cu mâna o 
prăjitură cu jeleu? Ca să se poată amuza de felul în care 
arată. Sincer vorbind - continuă dr. Laura - am fost ui¬ 
mită să descopăr cât de eficientă era o experienţă atât de 
simplă; îi ajuta pe oameni să se relaxeze. 

• Comunicaţi. Comunicarea este cel mai important 
element al unei relaţii. Comunicarea împiedică bănuie¬ 
lile şi neînţelegerile. Până la urmă, este mult mai bine să 
ştii exact cum stai şi cum te privesc alţii (indiferent cât 
de dureros ar fi uneori adevărul), deoarece îţi dă posibi¬ 
litatea să evoluezi şi îl face pe celălalt să fie conştient de 
nevoia ta de a fi iubit mai mult. 

• Abţineţi-vă. Uneori este înţelept să îţi ţii gura. Pro¬ 
babil că acesta este cel mai dificil remediu împotriva mes¬ 
chinăriei - pentru mine una, recunoaşte dr. Laura, cu 
siguranţă este. Atunci când nivelul de stres este ridicat 
şi când ai atât de multe lucruri de făcut, este destul de 
greu să nu te descarci pe orice pare să-ţi îngreuneze şi mai 
mult situaţia. învăţaţi să folosiţi acest moment pentru a 
cere ajutor, nu pentru a vă lăsa frustrările să explodeze. 

• în esenţă, remediul pentru a vă vindeca de meschi¬ 
nărie este să vă străduiţi mai mult pentru a vă purta cu cel 
/ cea pe care îl / o iubiţi ca şi cum l-aţi iubi / aţi iubi-o. Şi 
nu mai e nevoie de alte explicaţii.” 180 

180 Dr. Laura Schlessinger, 10 motive stupide care distrug un cu¬ 
plu, Editura Curtea Veche, 2003, pp. 122-124. 












28. IMPORTANŢA 
LUCRURILOR MĂRUNTE 


„Nu e mare lucru să îi dai telefon soţiei / soţului în 
timpul pauzei de cafea, dar după un timp, aceste lucruri 
mărunte încep să conteze. O groapă în pământ n-are 
mare importanţă, şi totuşi poţi să-ţi rupi piciorul dacă 
mergi în grabă sau alergi. Lucruri mărunte, cum ar fi 
deschisul portierei pentru soţia ta, pot conta enorm pe 
termen lung.” 181 

Un alt lucru, mărunt din perspectiva bărbatului, dar 
important din perspectiva femeii, îl constituie aniversă¬ 
rile. Mai ales când bărbatul rămâne cu impresia falsă că 
pentru femeie aniversările nu contează atât de mult, el 
poate face gafe mari, după cum demonstrează următoa¬ 
rea întâmplare, ai cărei eroi sunt autorul unei cărţi despre 
căsătorie si soţia sa: 

j > 

„Sinceritatea nu este suficientă. 

Am descoperit acest lucru pe pielea mea - scrie autorul 
respectiv - încă de la începutul căsniciei. La numai câteva 
săptămâni după nuntă, Lisa îşi aniversa cea de-a douăzecea 
zi de naştere. Pe vremea aceea eram un soţ proaspăt, cu totul 
neiniţiat în arta măiastră a conversaţiei maritale, aşa că 

181 Zie Zielar, Secretul căsniciei fericite. Editura Curtea Veche, 
2001, p. 84. 

atunci când Lisa mi-a spus: „Nu-ţi face griji; nu fac mare 
caz de ziua mea de naştere ”, am făcut o greşeală cumplită. 

Am crezut-o. 

Ce altceva puteam face? Când eram student, preotid 
din campus îmi spusese: „Alege-ţi o fată evlavioasă”, şi aşa şi 
făcusem. Intr-adevăr, Lisa era una dintre cele mai evlavioa¬ 
se tinere pe care le întâlnisem la colegiu. Singura problemă 
era că părintele nu mă avertizase niciodată că femeile evla¬ 
vioase pot minţi din când în când. 

Prin urmare, nu mi-am bătut prea mult capul cu ce 
ar trebui să fac de ziua Lisei. în plus, aveam o slujbă nouă, 
eram şi puţin bolnav, aşa că nu eram câtuşi de puţin pre¬ 
gătit să mă ridic la nivelul înalt al aşteptărilor legate de un 
eveniment de care „nu se Jacea mare caz”. 

In ziua de dinaintea aniversării Lisei, am intrat într-o 
librărie şi i-am cumpărat trei cărţi. Dimineaţa următoare, 
devreme, i le-am înmânat cu un zâmbet. 

Tot era bine că măcar eu zâmbeam în ziua aceea. Am 
fost nevoit să constat că a-i cumpăra Lisei cărţi, numai pen¬ 
tru că mie îmi plăceau cărţile nu exprima nici pe departe 
dragoste. [...] Dragoste înseamnă să aleg ceva care o va face 
pe Lisa să se simtă bine şi care îi va arăta că o preţuiesc. 

Unul dintre prietenii mei a făcut o greşeală asemănătoa¬ 
re. Jim i-a cumpărat odată lui Peggy de ziua ei o cană grada¬ 
tă. După părerea lui Jim, aceea era „mama cănilor gradate”, 
un model mare, de lux. Din perspectiva lui Peggy, probabil 
că aceasta a fost cea mai mare gafa maritală a lui Jim. ” 182 ; 

Iată în acest context câteva vorbe înţelepte: 


182 Gary Thomas, Căsătorie sfântă. Editura Kerigma, 2007, pp. 
221 - 222 . 

„Oamenilor nu le pasă câte ştiţi, dacă nu le arătaţi prin 
gesturi mărunte de bunătate cât de mult ţineţi la ei.” 183 . 

„Oamenii îi iubesc pe ceilalţi nu pentru ceea ce sunt, 
ci pentru cum îi fac să se simtă.” 184 

„Cât de departe ajungeţi în viaţă depinde de afecţiu¬ 
nea cu care vă purtaţi faţă de cei tineri, de compasiunea 
faţă de cei în vârstă, de înţelegerea faţă de cei care se zbat 
şi de toleranţa faţă de cei slabi şi de cei puternici, pentru 
că la un moment în viata voastră veţi trece la rândul vos- 

t ) 

tru prin toate acestea. ’ 13 ’ 

Dr. John Cray propunea 100 de mijloace pentru a 
câştiga aprecierea şi de a face bucurie soţiei. Iată câteva 
dintre cele mai importante: 

„1. La venirea acasă, înainte de a face altceva, mergeţi 

si îmbrătisati-o. 

> ) ) ) 

2. Puneţi-i întrebări concrete despre ce a făcut, do¬ 
vedind că îi cunoaşteţi planurile. (De exemplu: „Ce-ai 
făcut la doctor?”) 

3. Ascultaţi şi puneţi întrebări. 

4. Rezistaţi tentaţiei de a-i rezolva problemele; în 
schimb, participaţi la ele. [...] 

6. Oferiţi-i flori atât la ocazii, cât şi ca o surpriză. 

7. Stabiliţi cu câteva zile înainte o ieşire în oraş şi 
întrebaţi-o unde vrea să meargă. [...] 

9. Faceţi-i complimente pentru cum arată. [...] 

11. Oferiţi-vă să o ajutaţi când este obosită. [...] 

183 Glenn Van Ekeren, Drumuri spre fericire , Editura Curtea 
Veche, 2000, p. 18. 

I84 lrwin Federman, în: Glenn Van Ekeren, op. cit., p. 23. 

' 85 George Washington Carver, în: Glenn Van Ekeren, op. cit., p. 19. 

13. Dacă urmează să veniţi mai târziu, dati-i un tele- 
fon ca să o anunţaţi. 

14. Dacă vă cere sprijinul, spuneţi-i da sau nu, fără a 
o face să se simtă prost că vi l-a cerut. 

15. De câte ori sentimentele ei au fost atinse, acor- 
daţi-i înţelegere şi spuneţi-i: „îmi pare rău că suferi”. 
Apoi tăceţi; lăsaţi-o să-şi dea seama că-i înţelegeţi dure¬ 
rea. Nu-i oferiţi soluţii si nici nu-i explicaţi că nu suferă 
din vina dumneavostră. 

16. De câte ori simţiţi nevoia să vă izolaţi, spuneţi-i 
că veţi reveni sau că aveţi nevoie de un timp pentru a vă 
organiza gândurile. 

17. [...] Vorbiţi [...] intr-un fel respectuos, fără acu¬ 
zaţii. [...] 

19. Când vă vorbeşte, lăsaţi ziarul din mână sau stin- 
geţi televizorul şi acordaţi-i întreaga atenţie. 

20. Dacă ea spală de obicei vasele, oferiţi-vă din când în 
când să o ajutaţi, mai ales când a avut o zi mai obositoare. 

21. Observaţi când este indispusă sau obosită, şi în¬ 
trebaţi-o ce are de făcut. Apoi oferiţi-vă să o ajutaţi, pre¬ 
luând câteva dintre sarcinile ei. 

22. Când ieşiţi, întrebaţi-o dacă vrea să-i cumpăraţi 
ceva, şi nu uitaţi să faceţi ce v-a rugat. 

23. Anunţaţi-o când vreţi să vă culcaţi sau să plecaţi 
de acasă. [...] 

25. Sunaţi-o de la serviciu pentru a o întreba cum se 
simte, sau a-i comunica o veste deosebită sau a-i spune 
„te iubesc”. [...] 

27. Faceţi patul şi aranjaţi dormitorul. 

28. Dacă vă spală ciorapii, întoarceţi-i pe faţă ca să 
nu fie ea nevoită să o facă. 










29. Observaţi când s-a umplut găleata de gunoi şi 
oferiţi-vă să o goliţi. 

30. Când plecaţi din oraş, sunaţi-o pentru a-i spune 
că aţi ajuns cu bine şi a-i comunica la ce telefon vă poate 
suna. [...] 

34. [Nu o condamnaţi] dacă este supărată pe cineva. [...] 

37. Fiţi răbdător când ea vă împărtăşeşte ceva. Nu vă 
uitaţi la ceas. [...] 

43. Luaţi abonamente la teatru, concerte, operă, ba¬ 
let sau alte spectacole care îi plac ei. [...] 

45. Fiţi înţelegător dacă ea întârzie sau se decide să-şi 
schimbe toaleta. 

46. Acordati-i mai multă atentie decât celorlalţi în 

> > > 

public. 

47. Făceţi-o să se simtă mai importantă decât copiii. Lă- 
saţi-i pe copii să vadă că-i acordaţi atenţie în primul rând ei. 

48. Făceţi-i mici cadouri, o cutie de bomboane sau 
un parfum. [...] 

50. Făceţi-i fotografii la ocazii deosebite. 

51. Făceţi mici excursii romantice. [...] 

57. Observaţi cum se simte şi remarcaţi: „Azi pari 
veselă” sau „Pari obosită” şi apoi puneţi-i o întrebare, de 
exemplu: „Cum ţi-a mers azi?” [...] 

61. Purtaţi-vă cu ea ca la început! 

62. Oferiţi-vă să reparaţi ceva prin casă. Spuneţi: „Ce 
mai trebuie reparat pe aici? Am puţin timp liber”. Nu vă 
angajaţi la mai mult decât puteţi face. 

63. Oferiti-vă să-i ascuţiţi cuţitele de bucătărie. [...] 

65. Schimbaţi becurile care se ard. [...] 

69. Lăsaţi pardoseala camerei de baie curată şi uscată 
după duş. 

70. Deschideţi-i usa când iese. 

> y 

71. Oferiti-vă să i duceţi sacosa. 

j y y 

72. Oferiţi-vă să-i duceţi pachetele grele. 

73. In călătorii, căraţi bagajele şi aveţi grijă de încăr¬ 
carea lor în maşină. 

y 

74. Dacă ea spală vasele, oferiţi-vă să curăţaţi oalele 

sau să faceţi altă treabă dificilă. 

> 

75. Scrieţi o listă cu ce este de reparat şi lăsaţi-o în 
bucătărie. Când aveţi ceva timp, faceţi ceva de pe această 
listă. Nu lăsaţi ca lista să ajungă prea lungă. 

76. Făceţi-i complimente pentru felul în care a pre¬ 
gătit masa. \t 

77. Când o ascultaţi, priviţi-o în ochii [...] 

79. Dovediţi că vă interesează ce a făcut în timpul 
zilei, ce cărţi citeşte si cu cine vine în contact. [...] 

90. Nu răspundeţi l a telefon [...1 când ea vă împărtă¬ 
şeşte sentimente delicate. 

x x 

91. Mergeţi împreună la plimbare pe jos sau cu bici¬ 
cleta, chiar dacă este doar o plimbare scurtă. [...] 

96. Spuneţi-i că i-aţi simţit lipsa când aţi fost plecat. 

97. Cumpăraţi-i prăjitura preferată. [...] 

100. Rugaţi-o să-şi adauge ideile la această listă.” 186 

Dr. John Cray continuă cu un sfat adresat femeilor, în 
legătură cu modul în care îl pot încuraja pe un bărbat să facă 
astfel de gesturi mărunte, atât de importante pentru ele: 

„Aşa cum bărbaţii trebuie să facă mereu mici gesturi 
faţă de femei, ele trebuie să fie deosebit de atente în apre¬ 
cierea acestor gesturi. Femeia poate, printr-un zâmbet şi 

186 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, pp. 144-148. 

prin mulţumiri, să-l lase să vadă că [i-a făcut o bucurie]. 
Bărbatul are nevoie de aceste aprecieri şi încurajări pentru a 
continua să ofere. El are nevoie să simtă că înseamnă ceva. 

Bărbaţii încetează să ofere când simt că efortul lor 
> 

este considerat ca de la sine înţeles. Femeia trebuie să-l 
facă să ştie că eforturile lui sunt apreciate. Aceasta nu 
înseamnă că ea trebuie să simuleze că totul este perfect, 
dacă el a vărsat gunoiul în locul ei. Dar poate remarca 
gestul, spunând mulţumesc. Treptat, va apărea mai multă 
afecţiune din ambele părţi. 

Femeia trebuie să accepte tendinţa instinctivă a bărba¬ 
tului de a-şi concentra energia asupra unui lucru important 
şi de a bagateliza importanţa gesturilor mărunte. Accep¬ 
tând aceste porniri, nu va mai suferi atât. In loc să se supere 
că primeşte mai puţin, ea poate colabora cu el pentru rezol¬ 
varea problemei. Ii poate repeta că apreciază mult gesturile 
mici făcute şi faptul că el este atent şi se străduieşte. 

Ea poate să-şi aducă aminte, când el uită să facă micile 
gesturi, că aceasta nu înseamnă că nu o iubeşte, ci că din 
nou s-a concentrat prea mult asupra unui lucru mai mare. 
în loc să se lupte cu el sau să-l pedepsească, ea-1 poate 
încuraja să se implice, cerându-i sprijinul. Prin apreciere 
şi încurajare, un bărbat se va învăţa treptat să dea aceeaşi 
importanţă lucrurilor mărunte ca şi celor mari.” 187 


187 Idem, pp. 148-149. 










29. FEMEIA ŞI IMPORTANŢA 
LUCRURILOR MĂRUNTE 


Dr. Stephen Covey accentua că „micile atenţii, ges¬ 
turile mărunte de curtoazie, de tandreţe au nespus de 
mare importanţă, pe cât de dezagreabile sunt impresiile 
lăsate de un gest nerăbdător, de o replică tăioasă. Intr-o 
căsnicie, lucrurile mărun te sunt lucruri majo re.” 188 

Dr. John Gray remarca de asemenea faptul că „soţul 
crede că el creste în ochii soţiei dacă face un lucru mare 

j > 

pentru ea, de exemplu să-i cumpere o maşină nouă sau 
s-o ia într-o călătorie. El crede că [soţia va fi mai puţin 
impresionată] dacă face un lucru mai mărunt, cum ar 
fi să-i deschidă uşa când intră în maşină, să-i cumpere 
o floare sau să o îmbrăţişeze. [Din această cauză], el îşi 
închipuie că o va [face fericită] dacă-şi foloseşte timpul şi 
energia pentru a face lucruri mari pentru ea. [Acest lucru 
nu este adevărat, deoarece], atunci când femeia ţine un ră¬ 
boj, nu contează cât de mare sau mic este un gest afectuos, 
[...] fiecare dar are o valoare egală. [...] Soţul însă, neîn- 
ţelegând că ea [apreciază altfel lucrurile], îşi concentrează 
firesc energia asupra unuia sau două daruri mari. [...] 

Bărbatul nu înţelege că pentru femeie gesturile mă¬ 
runte sunt la fel de importante ca şi cele mari. Cu alte 

188 Stephen Covey, Eficienţa în 7 trepte sau Un abecedar al 
înţelepciunii , Editura AII, 1995, p. 178. 

cuvinte, pentru femeie un trandafir înseamnă [la fel de 
mult ca] plata la timp a chiriei. [Această neînţelegere 
poate fi o sursă importantă de frustrări şi de dezamăgire 
în căsnicie .]” 189 

„Femeile au nevoie de numeroase dovezi de afecţiune 
pentru a se simţi iubite. [...] Pentru un bărbat, aceasta 
poate fi extrem de greu de înţeles .” 190 

Dr. Gray aprecia de asemenea că, „aşa cum bărbaţii 
trebuie să facă mereu mici gesturi faţă de femei, ele tre¬ 
buie să fie deosebit de atente în aprecierea acestor gesturi. 
Femeia poate, printr-un zâmbet şi prin mulţumiri, să-l 
lase să vadă că [a fost suprinsă plăcut de gestul lui]. Băr¬ 
batul are nevoie de aceste aprecieri şi încurajări pentru a 
continua să dea. El are nevoie să simtă că înseamnă ceva. 
Bărbaţii încetează să dea când simt că efortul lor este 

considerat ca de la sine înţeles. Femeia trebuie să-l facă să 

> 

ştie că eforturile lui sunt apreciate. Asta nu înseamnă că 

ea trebuie să simuleze că totul este perfect, dacă el a vărsat 

gunoiul în locul ei. Dar poate remarca gestul, spunând 

mulţumesc. Treptat va apărea mai multă afecţiune din 

ambele părţi. [...] Prin apreciere şi încurajare, un bărbat 

se va învăţa treptat să dea aceeaşi importanţă lucrurilor 

mărunte ca si celor mari .” 191 
> 


189 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, p. 142. 

190 Idem, p. 144. 

191 Idem, pp. 148-149. 






30. VREI SĂ-I FACI O SURPRIZĂ, 
DAR EL NU O APRECIAZĂ 


Dr. Gary Smalley observa că, „deşi e adevărat că băr¬ 
baţii au nevoie de apreciere, nu toţi bărbaţii îşi doresc 
aceeaşi formă de apreciere. Aveţi grijă să evitaţi formele pe 
care soţul dvs. le consideră exagerate sau peste măsură de 
sentimentale. Puteţi discerne ce anume îl încurajează pe 
soţul dvs. şi ce îl va face să se simtă jenat, încercând mai 
multe metode, până când o descoperiţi pe cea mai bună. 

îmi amintesc de o profesoară de la universitatea Bay- 
lor care angajase o asociaţie studenţească pentru a-i cânta 
logodnicului ei o melodie de dragoste. Ea se aştepta ca el să 
fie copleşit de surpriza pe care i-o pregătise, dar el nici nu-i. 
pomeni despre asta. 

- Jim, cum ţi s-a părut cântecul? 

- A, da, zise el. L-am auzit, dar n-am prea înţeles de 
ce-ai făcut asta. M-am simţit puţin cam încurcat. 

La auzul acestui răspuns, ea se simţi rănită şi deruta¬ 
tă. Chiar se întrebă dacă el ţine cu adevărat la ea. Acest 
exemplu ilustrează un lucru pe care sper că fiecare femeie 
şi-l va aminti mult timp după ce va termina de citit cartea: 
bărbaţii gândesc al fel decât femeile. ” 192 


192 Gary Smalley, Cum să-ţi înţelegi soţul , Editura Curtea Veche, 

2002, p. 158. 









31. BĂRBATUL-ELASTIC 
SI FEMEIA-VAL 

Dr. John Gray, încercând să explice anumite com¬ 
portamente tipice majorităţii bărbaţilor, respectiv celor 
mai multe femei, întrebuinţa următoarele comparaţii: 

„Bărbaţii seamănă cu elasticul. Când se îndepărtează, 
pot ajunge doar până intr-un anumit punct, apoi revin 
la loc. Elasticul este o metaforă perfectă pentru a înţelege 
ciclul intimităţii la bărbat. Acest ciclu implică apropie¬ 
rea, îndepărtarea şi din nou apropierea. 

Cele mai multe femei sunt surprinse să constate că un 
bărbat, chiar dacă iubeşte, trebuie să se îndepărteze perio¬ 
dic, înainte de a se apropia din nou. Bărbaţii simt instinc¬ 
tiv această nevoie de a se distanta. Nu este o hotărâre sau 

j 

o alegere a lor. Pur şi simplu, aşa simt ei. Nu este nici vina 
lui, nici a femeii. Este o alternare care ţine de fire. [...] 

Bărbatul se îndepărtează pentru că uneori are nevoie 
de independenţă sau autonomie. Când depărtarea este ma¬ 
ximă, el va ţâşni brusc înapoi, ca de la sine. Odată izolat, 
va simţi, brusc, nevoia de dragoste şi intimitate. Automat, 
va dori mult mai mult să ofere şi să primească dragostea de 
care are nevoie. Când revine, el reia relaţiile de la acelaşi 
nivel de intimitate la care erau când începuse să se îndepăr¬ 
teze. Nu simte nevoia unei perioade de reacomodare. [...] 

Dacă bărbatul nu are ocazia să se izoleze, nu va avea 
niciodată ocazia să simtă dorinţa puternică de apropie¬ 
re. Este esenţial pentru soţie să înţeleagă: dacă insistă să 
obţină o apropiere continuă sau să stea cu soţul ei atunci 
când acesta simte nevoie să se retragă, el va încerca aproa¬ 
pe întotdeauna să scape şi să ia distanţă; el nu va putea 
simţi niciodată propria dorinţă de dragoste. 

La seminariile mele - continuă Dr. Gray - demon¬ 
strez acest lucru cu un elastic mare. Inchipuiţi-vă că ţi¬ 
neţi o asemenea panglică. Acum începeţi să o întindeţi, 
trăgând spre dreapta. Această bandă se poate întinde cu 
treizeci de centimetri. Când s-a întins cu treizeci de cen¬ 
timetri, nu mai poate decât să revină la loc. Şi când revi¬ 
ne, are multă forţă si elasticitate. 

La fel şi un bărbat, după ce s-a retras la distanţa ma¬ 
ximă, va reveni cu forţă şi elasticitate. Odată ce a ajuns la 
limita distanţei, începe să sufere o transformare. întreaga 
atitudine începe să i se modifice. Acelaşi bărbat, căruia 
nu părea să-i pese de soţia lui (în timp ce se îndepărta), 
dintr-o dată nu mai poate trăi fără ea. El simte din nou 
nevoia de intimitate. I-a revenit puterea fiindcă i s-a re¬ 
deşteptat dorinţa de a iubi şi a fi iubit. 

Aceasta este de obicei de neînţeles pentru o femeie 
deoarece, din proprie experienţă, când se retrage, ea are 
nevoie de o perioadă de adaptare pentru a redeveni inti¬ 
mă. Dacă nu înţelege că bărbaţii se deosebesc în această 
privinţă, ar putea privi cu neîncredere nevoia lui bruscă 
de intimitate şi l-ar putea respinge. [...] 

Totuşi, unii bărbaţi descriu altfel această îndepărtare. 
Pentru ei este doar o senzaţie că „am nevoie să răsuflu 
sau „am nevoie să stau singur”. 

Indiferent cum o descrie, când bărbatul se îndepăr¬ 
tează, el îşi satisface o necesitate reală de a-şi purta singur 
de grijă pentru un timp. 

Asa cum nu noi hotărâm să ne fie foame, nu bărbatul 

> 

hotărăşte să se retragă. Este o nevoie instinctivă. El poate să 
se apropie numai până la un anumit punct, apoi va începe 
să-şi piardă identitatea. în acest moment va începe să sim¬ 
tă nevoia de autonomie, să se îndepărteze. înţelegând acest 
proces, femeile pot să interpreteze corect retragerea lui.” 193 

Pe de altă parte, conform aceluiaşi Dr. Gray, „o fe¬ 
meie este ca un val. Când se simte iubită, respectul de 
sine îi creşte. Când se simte într-adevăr bine, va atinge 
un maxim, dar apoi dispoziţia i se poate schimba şi valul 
ei se sparge. Căderea este temporară. [...] 

Când valul unei femei este în creştere, ea simte că are de 
oferit multă afecţiune dar, când este în scădere, simte existen¬ 
ţa unui gol interior şi nevoia să-l compenseze prin dragoste. 

Această perioadă de regres este momentul în care 
face ordine în sentimente. Dacă ea şi-a suprimat nişte 
sentimente negative, sau s-a negat pe sine pentru a fi mai 
iubitoare în partea ascendentă a valului, atunci la cobo¬ 
râre va începe să resimtă aceste sentimente negative, ca 
nevoi nesatisfacute. Mai ales în această perioadă de căde¬ 
re, ea are nevoie să vorbească despre problemele ei, să fie 
ascultată şi înţeleasă. [...] 

- Nu o pot înţelege pe soţia mea Mary, spunea Bill. 
Săptămâni la rând este cea mai minunată femeie. îmi oferă 
necondiţionat iubirea mie şi celorlalţi. Apoi, deodată, parcă 

1,3 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, pp. 75-79. 

e copleşită de cât de mult face pentru cei din jurul ei şi în¬ 
cepe să mă dezaprobe în toate. Nu e vina mea că ea e nefe¬ 
ricită. Ii explic asta şi atunci ajungem la certuri groaznice. 

[...] Ultimul lucru de care are nevoie o femeie în timp 
ce se scufundă este ca cineva să-i spună de ce n-ar trebui 
să fie deprimată. Ea are nevoie de cineva care să-i fie ală¬ 
turi, să o asculte expunându-şi sentimentele, să o compă¬ 
timească pentru starea prin care trece. Chiar dacă bărbatul 
nu poate înţelege pe deplin de ce se simte ea atât de co¬ 
pleşită, el poate să-i ofere dragostea, atenţia şi sprijinul Iui. 

După ce a aflat că femeile sunt ca valurile, Bill a con¬ 
tinuat să fie nelămurit. Următoarea dată când soţia lui a 
căzut în deprimare, el a încercat să-i asculte păsul. Pe când 
ea vorbea despre unele din necazurile ei, el a încercat să nu-i 
ofere soluţii de „rezolvare”sau să o tragă cu de-a sila în sus. 
După vreo douăzeci de minute, supărarea l-a copleşit pe el, 
pentru că ea nu părea să se simtă mai bine. 

„La început - îşi aminteşte Bill - am ascultat-o şi a 
părut să se deschidă şi să îşi împartă necazurile cu mine. 
Dar, după aceea, a început să fie şi mai deprimată. Părea 
că, cu cât o ascultam mai mult, cu atât se mâhnea mai rău. 
I-am spus că n-ar trebui să fie atât de supărată, şi atunci a 
început o ceartă pe cinste. ” 

Este adevărat că Bill o asculta pe Mary, dar tot mai în¬ 
cerca să rezolve situaţia. Se aştepta ca ea să se simtă imediat 
mai bine. [...] 

In cele din urmă, Bill a fost în stare să fie mai înţelegă¬ 
tor şi mai răbdător cu Mary. ” 194 


194 Idem, pp. 90-93. 










32. BĂRBATUL 
CARE ÎŞI OFERĂ SPRIJINUL 

Un alt aspect important de ştiut de către ambii soţi 
se referă la modul diferit în care îşi oferă sprijinul bărba¬ 
tul si femeia. 

> 

De obicei, „bărbaţii dau [doar] când li se cere. [Aceas¬ 
ta fiindcă şi ei] nu cer ajutorul decât dacă au realmente 
nevoie. [...] 

Dimpotrivă, femeile nu zăbovesc în a-şi oferi spriji¬ 
nul. Când iubesc pe cineva, dau tot ce sunt în stare. Nu 
aşteaptă să li se ceară şi, cu cât iubesc mai mult, cu atât 
dau mai mult. 

Dacă bărbatul nu oferă sprijinul, femeia presupune în 
mod greşit că el nu o iubeşte. S-ar putea chiar ca ea să-i 
pună la încercare dragostea, aşteptând să-l vadă oferi ndu-i 
sprijinul fără să i-1 fi cerut. Dacă el nu se oferă să o ajute, ea 
este jignită. Ea nu înţelege că el aşteaptă să fie solicitat.” 195 

„Femeile fac greşeala de a crede că ele nu trebuie să ceară 
sprijin. Deoarece ele intuiesc nevoile celorlalţi şi le dau tot 
ceea ce pot, se aşteaptă ca bărbaţii să facă acelaşi lucru. [...] 

[Femeile consideră că] dragostea nu trebuie niciodată 
să ceară. [...] Femeia presupune că, dacă soţul o iubeşte, 
el îi va oferi sprijin, fără ca ea să fie nevoită să-l ceară. S-ar 

195 Dr. John Gray, Bărbaţii sunt de pe Marte, femeile sunt de pe 
Venus, Editura Vremea, 2003, p. 134. 

putea chiar ca ea să nu i-l ceară anume pentru a-i pune la 
încercare dragostea. Pentru ca el să treacă testul, ea îi pre¬ 
tinde să-i anticipeze nevoile şi să-i acorde singur sprijinul! 

Această modalitate NU funcţionează în relaţiile cu băr¬ 
baţii. [...] Dacă vreţi să OBŢINEŢI, trebuie să CEREŢI. [...] 

Dacă, la începutul unei prietenii, o fată nu primeşte 
sprijinul pe care şi-l doreşte, ea presupune că el nu mai 
are nimic de oferit. Ea va continua să dea cu răbdare şi 
afecţiune, presupunând că el va recupera mai devreme 
sau mai târziu. în schimb, el va presupune că dă destul, 
din moment ce şi ea continuă să facă aceasta. 

El nu-şi dă seama că ea se aşteaptă ca şi el să dea, la 
rândul lui. [...] El aşteaptă însă ca ea să înceapă să-i soli¬ 
cite ajutorul de care are nevoie. Iar dacă ea nu face asta, 
el presupune că dă destul. în cele din urmă, ea-i cere spri¬ 
jinul dar, după ce a dat atât de mult şi a acumulat atâtea 
resentimente, cererea ei este, de fapt, o interpelare. Unele 
femei se supără pe bărbat doar fiindcă trebuie să îi ceară 
sprijinul. Atunci când îl solicită, chiar dacă el răspunde 
afirmativ şi sare în ajutor, ea va fi totuşi supărată că a 
trebuit să ceară. Ea îşi spune: Dacă a fost nevoie să-i cer, 
ajutorul nu mai are nicio valoare. 

Bărbaţii nu reacţionează bine Ia interpelări şi resenti¬ 
mente. Chiar dacă bărbatul este dornic să sară în ajutor, 
pretenţiile şi supărarea femeii îl vor face să spună nu.” 196 

Ce trebuie atunci să facă femeia, ca să primească aju¬ 
torul de care are nevoie din partea bărbatului? Tot dr. 
John Cray răspunde că există cinci aspecte de care este 
bine să ţină cont soţia atunci când are nevoie de ajutor 
din partea soţului ei: 

„1. Alegerea momentului potrivit. Aveţi grijă să nu-i 
cereţi ceva ce tocmai intenţionează să facă. De exemplu, 
dacă se pregăteşte să arunce gunoiul, nu-i spuneţi: Vrei 
să verşi gunoiul? Va avea impresia că-i spuneţi ce are de 
făcut. Alegerea momentului este crucială. De asemenea, 
dacă el este preocupat de altceva, nu-i cereţi să reacţione¬ 
ze imediat la ceea ce i-aţi spus. 

2. Atitudine lipsită de pretenţii. Ţineţi minte că o ce¬ 
rere nu este o interpelare. Dacă dovediţi resentimente sau 
o atitudine exigentă, indiferent cât de atent vă veţi alege 
cuvintele, el va simţi că nu-1 apreciaţi pentru ceea ce v-a 
oferit deja şi va spune, probabil, nu. 

3 . Fiţi concisă. Evitati să-i înşiraţi o listă de motive 
' > > > > 

pentru care el ar trebui să vă ajute. Porniţi de la presu¬ 
punerea că el nu trebuie convins. Cu cât îi daţi mai mul¬ 
te explicaţii, cu atât se va opune mai mult. Explicaţiile 
lungi, prin care vă justificaţi cererea, îl fac să simtă că nu 
aveţi încredere că el vă va ajuta. [...] 

La fel cum o femeie care este supărată nu vrea să as¬ 
culte o listă de explicaţii şi de argumente cum că nu ar 
trebui să se supere, bărbatul nu vrea să audă o listă de 
argumente şi explicaţii în favoarea cererii soţiei. 

Femeile greşesc dând o listă de motive pentru a-şi 
argumenta nevoile. Ele cred că-1 vor ajuta pe bărbat să 
vadă că cererile sunt justificate şi că astfel îl vor mobiliza. 
Bărbatul aude însă: De aceea trebuie să faci ce ţi-am spus. 
Cu cât lista e mai lungă, cu atât el se va opune mai mult. 
[...] învăţaţi-vă să aveţi încredere că el vă va ajuta dacă 
poate. Fiţi concisă. 

4. Fiţi directă. De multe ori, femeile îşi închipuie că 
solicită ajutorul, când în realitate nu fac asta. [...] Ea se aş¬ 
teaptă ca el să-i ofere ajutorul şi neglijează să i-1 ceară direct. 

într-o solicitare indirectă, cererea este subînţeleasă, 
nu exprimată direct. Aceste cereri indirecte îl fac pe băr¬ 
bat să simtă că ajutorul lui este considerat de la sine înţe¬ 
les şi nu-i apreciat. [...] 

Prezentăm nişte exemple de solicitări indirecte şi 
modul cum pot reacţiona bărbaţii la ele: 


Ce poate înţelege bărbatul când femeia se 

EXPRIMĂ PE OCOLITE 


Ce n-ar trebui să 
spună (indirect) 

Ce aude el dacă ea 
vorbeşte pe ocolite 

Ce ar trebui ea să 
spună (concis şi 
direct) 

Nu mai încape 
nimic în gălea¬ 
ta de gunoi. 

N-ai vărsat gunoiul. 
N-ar trebui să amâni 
atât (critică). 

Vrei să arunci gu¬ 
noiul? 

Curtea e plină 
de mizerie. 

Iar n-ai făcut curat în 
curte. Ar trebui să fii 
mai serios, nu e cazul 
să-ti amintesc (res- 
pingere). 

Vrei să faci curat 
în curte? 

N-am mai ieşit 
în oraş de mult. 

i 

Mă neglijezi. Nu-mi 
oferi ceea ce am ne¬ 
voie. Ar trebui să mă 
scoţi mai des în oraş 

> i 

(reproş). 

Vrei să ieşim săp¬ 
tămâna asta un¬ 
deva? 

5. Alegerea adecvată a cuvintelor. Una dintre cele mai 
frecvente greşeli este folosirea lui ai putea şi vrei. Ai putea 
vărsa gunoiul? este doar o întrebare în vederea obţinerii 
unei informaţii. N-ai vrea să verşi gunoiul? este o solicitare. 

Femeile folosesc deseori pe Ai putea? subînţelegând 
N-ai vrea? [...] Aceste solicitări implicite au efecte inhi- 
bante. Folosite ocazional, ele pot trece neobservate, dar 
folosirea sistematică a lui poţi şi ai putea va începe să-i 
irite pe bărbaţi.” 1 '' 7 


197 Idem, pp. 193-196. 



33. DESPRE 

„NARCISISMUL IN DOI” ŞI 
„DEPENDENTA ÎN DRAGOSTE” 

Dragostea dintre soţ şi soţie trebuie să se reverse şi asu¬ 
pra celor din jurul lor, iar nu să se închidă în sine, aşa cum 

de multe ori întâlnim îndeosebi la unii tineri căsătoriţi. 

) 

După cum observa cineva, „dragostea profundă şi adevă¬ 
rată este generoasă. [Doi tineri căsătoriţi] care nu ştiu să le 
facă loc şi celorlalţi, prietenilor şi prieteniei, vor risca să tră¬ 
iască într-o atmosferă încărcată şi să se sufoce. Este impor¬ 
tant să nu ne refugiem într-un fel de narcisism în doi.” m 

Această capcană, oarecum mai puţin evidentă, a ego¬ 
ismului a fost observată şi de autorul cărţii Scrisori Cate¬ 
rinci. Sfaturi unei tinere căsătorite : 

„Desigur, este minunat ca tu şi Petre să fiţi cei mai 
buni prieteni. Am urmărit însă multe astfel de prietenii 
care au început cu o călduroasă şi emoţionantă exclusi¬ 
vitate de genul tu şi eu şi nimeni altcineva şi s-au blocat 
aici. [...] Să aveţi grijă însă ca nu cumva această hibernare 
a voastră să vă prindă în capcana unei izolări totale [de 
restul lumii], care vă va lipsi, în cele din urmă, de căldura 
dragostei prietenilor. 

1,8 Claude-Marc Aubry, Ghidul îndrăgostitului, Editura Trei, 
2005, p. 164. 

Unele dintre aceste egocentrisme familiale, cu toa¬ 
te uşile încuiate spre lumea din afară, devin în cele din 
urmă sisteme de protecţie a narcisismului reciproc. 

Faceţi-vă aşadar prieteni şi împărţiţi cu ei rezervele 
dragostei de care dispuneţi. Exact pentru acest motiv v-au 
fost date. Orice fel de egocentrism este un păcat, căci nu 
învăţaţi să vă exteriorizaţi dragostea pe care Dumnezeu a 
sădit-o în voi.” 199 

Iar mai departe, acelaşi autor adaugă: 

„Nu vă aflaţi aici pe pământ unul în braţele celuilalt 
numai ca să vă slujiţi pe voi înşivă. 

Pentru o familie, este o descoperire cutremurătoare 
când simt următorul adevăr: că există pe lume ceva mai 
important chiar decât însăşi fericirea lor. 

Iti doresc să simţi si tu, într-o bună zi, emoţia pe care 
o simt cei care au lăsat, în urma lor, o lume mai bună 
decât cea pe care au găsit-o la venirea lor în ea.” 200 

De multe ori poate apărea şi ceea ce este cunoscut 
sub numele de „dependenţă în dragoste". Iată câteva măr¬ 
turii în acest sens: 

Când mă îndrăgostesc de un băiat, îmi vine greu să mă mai 
gândesc şi la altceva decât la el, simt nevoia să-l iau înlăuntrul 
inimii mele şi să mă împlinească. Când nu mai este lângă mine, 
chiar şi nmnai pentru câteva ore, mă simt goală pe dinăuntru. m 

întotdeauna mi-a fost îngrozitor de frică să nu rămân 
singură, fără să am lângă mine un bărbat care să mă prote- 

199 Charlie Shedd, Scrisori Caterinei. Sfaturi unei tinere 
căsătorite. Editura Bizantină, f.a., p. 126. 

200 Charlie Shedd, op. cit., p. 131. 

201 Claude-Marc Aubry, op. cit., p. 20. 

jeze. Pentru mine, asta e ceva teribil, ca atunci când eram 
mică şi îmi era frică de întuneric . 202 

Paul s-a căsătorit din dragoste la prima vedere. El vedea 
în soţia lui, Lidia, o femeie excepţională, o adevărată perlă, 
spunea el. Era fericit că ea vroia să fie cu el cât mai mult 
posibil. Şi, pentru ea, el a acceptat să iasă mai puţin, să se 
întâlnească cu mai puţini prieteni, până când, în cele din 
urmă, au ajuns să petreacă singuri multe seri. Atunci când, 
foarte repede, Lidia a încetat să mai lucreze pentru a deveni 
mamă, Paul a trebuit să renunţe şi el la activitatea sa ca 
să-şi ajute mai mult soţia, această situaţie afectându-l foarte 
mult. Astfel a căzut în cele din urmă în deznădejde . 203 

Povestea clasică începe cu doi studenţi care se întâlnesc 
pe băncile facultăţii. Amândoi şi-au susţinut cu succes exa¬ 
menul pentru postul de lector universitar. După un timp, 

ei se căsătoresc, si ea rămâne însărcinată. în vreme ce el îsi 
* > 

continuă studiile şi îşi ia doctoratul, ea şi le amână şi, de 
fapt, va renunţa la ele pentru totdeauna, 204 

De unde provine „dependenţa în dragoste”? „Poetul 
Byron arată că dragostea, pentru bărbaţi, urmează după 
reuşita socială şi profesională, în timp ce pentru femei re¬ 
prezintă prioritatea priorităţilor. Astfel, dacă femeile sunt 
mai frecvent victime ale dependenţei în dragoste decât 
bărbaţii, aceasta se întâmplă fără îndoială deoarece ele 
investesc mai mult în viaţa lor afectivă. Dacă o femeie în¬ 
drăgostită este şi dependentă afectiv de un bărbat, atunci 
ea va face totul pentru el. [...] Dar, lucru şi mai grav, se 

202 Idem, p. 20. 

203 Idem, pp. 24-25. 

209 Idem, pp. 18-19. 

poate întâmpla adesea ca ea să renunţe la propriile pro¬ 
iecte de realizare personală pentru a-i fi pe plac.” 205 

Două dintre cauzele principale ale dependenţei sunt 
teama de singurătate şi teama de respingere. Să le anali¬ 
zăm, pe scurt, pe fiecare dintre ele. 

Teama de singurătate ne face să acceptăm pe primul 
băiat / prima fată care ne curtează, fără niciun pic de dis¬ 
cernământ, pentru simplul motiv că s-a arătat interesat(ă) 
de noi. Această teamă de a fi singuri „ne face să acceptăm o 
astfel de prietenie, oricât de nesatisfacătoare ar fi ea, decât 
să ne confruntăm cu riscul unor întâlniri succesive care 
nu ştim a priori cum se vor sfârşi. Dar [...] menţinând o 
astfel de prietenie împiedicăm orice creştere personală.” 206 

Teama de respingere ne face fie să evităm complet să 
ne întâlnim cu băieţi/fete de care ne este teamă să nu fim 
criticaţi şi, în final, respinşi, fie să nu comunicăm sufi¬ 
cient, de teamă să nu dezvăluim prea multe despre noi. 

Jean era un băiat care, de fiecare dată când vroia să se 
întâlnească cu o fată, se temea extrem de mult de posibilita¬ 
tea ca aceasta să-l respingă. El îşi aminteşte: „Dacă dădeam 
dovadă de prea multă deschidere, comunicând mai mult cu 
persoana pe care o întâlneam, mi-era teamă ca aceasta să nu 
se simtă dezgustată de ceea ce ar fi putut descoperi la mine. 
Nu vroiam ca cineva să-mi găsească punctele slabe... ” Din 
acest motiv, Jean păstra mereu o anumită distanţă, comuni 
ca puţin şi era extrem de prudent când întâlnea pe cineva. 
Şi tot de aceea era mereu respins ... 207 

205 Idem, p. 18. 

206 Idem, pp. 26-27. 

207 Cf. Idem, p. 65. 

„Este evident faptul - sublinia un autor - că, pe cât 
[ne descătuşăm de aceste concepţii greşite], pe atât în¬ 
drăznim mai mult să ne afirmăm si să ne arătăm asa cum 

> > 

suntem, fără să ne fie teamă că o să fim distruşi de opi¬ 
niile celuilalt. Altfel, trăim cu teama de a fi răniţi de re- 
mărcile altora, şi mai ales ale celor pe care îi iubim. Dar, 
[când ne eliberăm de această teamă, ne afectează] mai 
puţin ceea ce gândesc ceilalţi şi nu mai căutăm aprobarea 
lor pentru a ne simţi în siguranţă.” 208 

O autoare prezenta într-una din cărţile sale o situaţie 
care arată ce păţesc cei din afara Bisericii din cauza 
dependenţei în dragoste: 

„Mă simt devastată fără Jim. El era viaţa mea toată! 

Louise era una dintre studentele mele, iar soţul ei tocmai 
divorţase de ea după cinci ani de căsnicie. Ea nu glumea când 
spunea că Jim era viaţa ei toată, căci exact aşa şi-l făcuse. Nimic 
şi nimeni altcineva nu aveau pentru ea o semnificaţie reală. 

Aceasta explică, bineînţeles, devastarea ei şi sentimentul 
disperat de gol interior pe care le-a avut atunci când el a 
plecat. Probabil aşa se explică şi distrugerea căsniciei. [...] 

Dependenţa în dragoste creează câteva efecte negati¬ 
ve foarte puţin atrăgătoare — mânie, gelozie, resentimen¬ 
te, „agăţarea” de celălalt, cicălelile - e foarte neplăcut de 
trăit cu acestea. însuşirile menţionate, prin care de fapt 
luptăm împotriva propriei noastre persoane, sunt rezul¬ 
tatul unei frici adânc înrădăcinate de a-1 pierde pe acel ci¬ 
neva pe care îl vedem ca pe temelia identităţii noastre.” 2(,<) 

208 Idem, pp. 50-51. 

209 Susan Jeffers, Feel tbe Fear and Do It Anyway, Editura Ver- 
milion, Londra, 2007, p. 127. 

„Va va fi de ajutor - ne sfătuieşte aceeaşi autoare - ca mai 
întâi să încercaţi să înţelegeţi mai bine ceea ce eu consider a 
fi cauza sentimentului de gol interior pe care îl aveţi atunci 
când viaţa dumneavoastră este marcată de un dezechilibru, 
în cazul particular al relaţiei de dragoste, următoarea imagi¬ 
ne ilustrează cum arată viaţa voastră întreagă atunci când vă 
concentraţi emoţional doar pe o singură zonă: 

Viaţa întreagă, cu o relaţie de dragoste 


RELAŢIE DE DRAGOSTE 


Dacă însă, ca în cazul Louisei, „marele R” dispare, 
viaţa va arăta brusc în felul următor: 

Viaţa întreagă, fără relaţia de dragoste 


Nu e deloc de mirare că simţiţi acel gol interior! [...] 
Nu v-a mai rămas nimic. 

Insă nu trebuie să fie asa! Priviţi la următoarea ima- 

y y 

gine, care reprezintă o modalitate complet diferită de a 
vedea lucrurile: 


Viaţa întreagă, cu o relaţie de dragoste 



Hobby 

Timp liber 

Familie 

Timp petrecut de 
unul singur 

Dezvoltare personală 

Muncă 

Relaţie de dragoste 

Prieteni 

Aceasta reprezintă viaţa întreagă a alteia dintre stu¬ 
dentele mele, Nancy. Având forma unei grile, în locul celei 
de cutie goală, viaţa arată uimitor de diferit pentru Nancy 
decât pentru biata Louise. [...] 

Să presupunem acum că şi Nancy trece prin aceeaşi ex¬ 
perienţă ca Louise. Cum va arăta atunci viaţa ei? Ce di¬ 
ferenţă în comparaţie cu pierderea din viaţa Louisei! Veţi 
observa din grila următoare că pierderea relaţiei lui Nancy 
lasă un gol. Insă nici vorbă să o distrugă! E adevărat că a 
fost dureros atunci când Nancy s-a despărţit de prietenul 
ei; e drept că se simte uneori singură; şi, într-adevâr, şi-ar 
dori o relaţie împlinită. Cu toate acestea, în lipsa relaţiei de 
dragoste, viaţa ei îşi continuă cursul. 


Viaţa întreagă, fără relaţia de dragoste 


Contribuţie 

j 

Hobby 

Timp liber 

Familie 

Timp petrecut de 
unul singur 

Dezvoltare personală 

Muncă 


Prieteni 


Fiecare zi este plină cu o mulţime de experienţe care-i 
aduc bucurie şi mulţumire; aici se poate observa că depen¬ 
denţa în dragoste a dispărut. Există o sumedenie de resurse 
care-i stau la dispoziţie, as fel că ea simte cu adevărat că 
viaţa ei [...] nu va fi niciodată lipsită de sens. ’” 10 


210 Idem , pp. 129-132. 

Doar două comentarii întregitoare la cuvintele de 
mai sus: mai întâi, că adevăratul sens al vieţii ni-1 dă 
cunoaşterea lui Dumnezeu; chiar dacă am pierde totul, 
nici nu vom simţi aceasta ca pe o pierdere, dacă-L avem 
pe El. A doua observaţie ar fi că în grila cu nouă căsuţe 
de mai sus importanţa celor nouă secţiuni nu este egală. 
Un desen riguros ar trebui să conţină zece căsuţe: cea 
mai mare, care le-ar cuprinde pe toate, ar fi relaţia cu 
Dumnezeu; a doua ca mărime: relaţia de dragoste. Apoi 
urmează şi celelalte, cu dimensiuni diferite, depinzând de 
particularităţile caracterului, personalităţii şi darurilor de 
la Dumnezeu date fiecăruia. 

Un alt specialist în domeniu, dr. Scott Peck, analizea¬ 
ză pe larg în cărţile sale dependenţa în iubire. „O concep¬ 
ţie comună greşită despre iubire - scrie dr. Peck - o repre¬ 
zintă ideea că dependenţa este iubire. [...] Efectele ei cele 
mai dramatice pot fi văzute atunci când cineva încearcă, 
ameninţă sau face gestul de a se sinucide sau atunci când 
devine iremediabil deprimat ca răspuns la respingerea sau 
separarea de soţ, iubit sau iubită. O astfel de persoană 
spune: „Nu vreau să trăiesc, nu pot trăi fără soţul meu 
(soţia, prietenul, prietena), îl (o) iubesc atât de mult.” Iar 
când eu îi răspund aşa cum fac frecvent: „Greşeşti, nu îţi 
iubeşti soţul (soţia, prietena, prietenul)”, pacientul îmi 
răspunde furios: „Ce vreţi să spuneţi? Vă spun că nu pot 
trăi fără el (ea).” încerc să-i explic: „Ceea ce descrii tu este 
parazitism, nu iubire. Când ai nevoie de altcineva pentru 
a supravieţui eşti ca un parazit pentru acel cineva.” In 
această relaţie nu există posibilitatea de a alege şi libertate. 
[...] Iubirea este exerciţiul liber al alegerii. Doi oameni se 
iubesc unul pe celălalt atunci când sunt capabili să trăias¬ 
că unul fără celălalt, dar aleg să trăiască împreună. 

Definesc dependenţa drept incapacitatea cuiva de a 
trăi din plin sau de-a funcţiona adecvat fără siguranţa 
că cineva are o grijă activă de el. [...] Noi toţi - fieca¬ 
re dintre noi chiar dacă încercăm să pretindem faţă 
de alţii sau fată de noi înşine contrariul, avem nevoi si 

j j j * > 

sentimente de dependenţă. Toţi avem dorinţa de a fi în¬ 
grijiţi, hrăniţi fără să facem vreun efort, să fim apăraţi de 
persoane mai puternice decât noi, cărora să le pese din 
toată inima de noi. [...] Dar celor mai mulţi dintre noi 
aceste dorinţe sau sentimente nu le conduc viata; nu re- 
prezintă tema predominantă a existenţei. Când ele ajung 
să ne conducă viata si ne dictează felul în care ne ducem 
existenta, atunci e vorba de ceva mai mult decât de nevoi 

j 7 

şi sentimente de dependenţă - suntem dependenţi. De 
obicei, cineva a cărui viată este condusă si dictată de ne- 

j > 

voile de dependenţă suferă de o tulburare psihiatrică, pe 
care atunci când o diagnosticăm o numim „tulburare de 
personalitate dependentă pasivă”. Este probabil cea mai 
comună tulburare psihiatrică dintre toate. 

|In cazul oamenilor] cu această tulburare, care au de¬ 
pendenţă pasivă, [...] e ca şi cum în ei ar exista un gol, un 
puţ fără fund ce strigă să fie umplut, dar care nu poate fi 
vreodată plin. Ei nu se simt niciodată „umpluţi” şi nu au 
niciodată senzaţia de plinătate. Totdeauna spun că simt 
că „o parte din mine lipseşte”. Tolerează foarte greu sin¬ 
gurătatea. Din cauza lipsei de plinătate, ei nu au cu ade¬ 
vărat senzaţia de identitate şi se definesc pe ei înşişi doar 
prin relaţiile pe care le au cu alţi oameni. [...] 

Prin urmare, relaţiile pe care le au, deşi par dramatice 
prin intensitatea lor, sunt în realitate extrem de superfi¬ 
ciale. Din cauza forţei senzaţiei de gol interior şi a foamei 

de a-1 umple, oamenii dependenţi pasiv nu vor suporta 
nicio amânare în satisfacerea nevoii de ceilalţi. 

y 

O tânără frumoasă, sclipitoare, [...] trecea de la un ra¬ 
tat la altul. [Spunea mereu:] „Ştiu că prietenia asta are să fie 
trainică. ” Dar nu mergea niciodată, nu doar din cauză că 
nu făcea alegeri bune, dar şi pentru că începea să se agate de 
acel băiat, cerându-i din ce în ce mai multe dovezi de afec¬ 
ţiune, căutând să fie mereu cu el, refuzând să-l lase singur. 
„Din cauză că te iubesc prea mult, nu pot suporta să stau se¬ 
parat de tine”, îi spunea ea, dar mai devreme sau mai târziu 
el se simţea cu totul sufocat, închis într-o cuşcă, fără spaţiu 
de mişcare datorită „iubirii'’ ei. Apărea o reacţie violentă, 
prietenia se destrăma, iar ciclul se relua în ziua următoare. 

[...] în denumirea diagnosticului, cuvântul „pasiv” 
este folosit în conjuncţie cu cuvântul „dependent” pen¬ 
tru că omul este preocupat doar de ce pot face ceilalţi 
pentru el, excluzând ce poate face el însuşi pentru sine. 

Odată - îşi aminteşte dr. Scott Peck - când lucram cu 
un grup de cinci pacienţi necăsătoriţi, toţi dependenţi pa¬ 
siv, le-am cerut să vorbească despre scopurile lor, spunând ce 
situaţii de viaţă ar vrea să trăiască în următorii cinci ani. 
într-un fel sau altul, fiecare dintre ei mi-a răspuns: „Aş vrea 
să mă căsătoresc cu cineva căruia să-i pese de mine. ” Nici- 
unul nu a menţionat faptul de a avea o slujbă incitantă, de 
a face o operă de artă, de a face ceva pentru comunitate, de 
a iubi pe cineva sau de a avea copii. Noţiunea de efort nu 
era invocată în visurile lor; ei îşi imaginau doar o stare lip¬ 
sită de efort din partea lor, în care altcineva să aibă grijă de 
ei. Le-am spus aşa cum le-am spus-o multor altora: „Dacă 
scopul tău este să fii iubit, vei eşua să-l împlineşti. Singurul 

fel în care te poţi asigura că eşti iubit este să fii o persoană 
care merită iubirea; şi nu poţi fi o persoană care să merite 
iubirea dacă scopul tău principal în viaţă este să fii iubit, 
iar tu să fii pasiv. ” 

[...] In căsnicie - continuă dr. Peck - e normal să 
existe o diferenţiere a rolurilor celor doi soţi, o diviziune 
a muncii. Femeia, de obicei, găteşte, face curat în casă, 
face cumpărături şi are grijă de copii; bărbatul este de 
obicei angajat, are grijă de finanţe, tunde gazonul şi re¬ 
pară ce se strică^ 

In familiile sănătoase, rolurile se schimbă uneori în¬ 
tre soţi. Bărbatul poate găti o masă uneori, poate să-şi pe¬ 
treacă o săptămână cu copiii, să facă curat în casă pentru 
a-şi impresiona soţia; soţia îşi poate lua o slujbă cu normă 
redusă, poate tunde gazonul de ziua soţului ei sau să ia 
asupra ei sarcina de a plăti facturile. 

Cei doi soţi se gândesc deseori la această schimbare 
de roluri ca la un fel de joacă, care adaugă ceva nou ma¬ 
riajului lor. Aşa este, dar poate că mult mai important 
(chiar dacă e făcut inconştient) este procesul care dimi¬ 
nuează dependenţa lor tacită unul de altul. Intr-un fel, 
fiecare soţ_se antrenează pentru a supravieţui în eventua¬ 
litatea pierderii celuilalt. Dar pentru oamenii dependenţi 
pasiv pierderea celuilalt înseamnă o perspectivă atât de 
înfricoşătoare, încât nu pot face faţă pregătirii pentru ea 
şi nu pot tolera un proces care le-ar diminua dependenţa 
sau le-ar creste libertatea fată de ceilalţi. 

y y y 

Prin urmare, unul dintre semnele comportamentale 
ce indică persoana dependentă pasiv într-o căsnicie este 
acela că diferenţierea rolurilor lor este rigidă, ei caută să 
crească dependenţa tacită în loc de a o diminua, astfel 

încât să facă din căsnicie mai mult o cuşcă. Procedând 

> 

astfel în numele a ceea ce ei numesc iubire, care în reali¬ 
tate este doar dependenţă, ei îşi diminuează libertatea şi 
demnitatea lor şi a celuilalt. Câteodată, ca făcând parte 
din acest proces, oamenii dependenţi pasiv vor abandona 

ceea ce învăţaseră să facă înainte de căsătorie. 

> 

Un exemplu ar fi sindromul nu ieşit din comun al soţiei 
care „nu poate" să conducă maşina. In jumătate din cazuri, 
se poate să nu fi învăţat niciodată să conducă, dar în celelal¬ 
te cazuri, uneori, chipurile, din cauza unui accident minor, 
după ce se căsătoreşte, ea dezvoltă o „fobie”fiaţă de condus şi 
nu mai conduce. 

Efectul acestei „fobii” în zonele rurale şi suburbane, 
unde trăiesc cei mai mulţi dintre oameni, este că o face 
aproape total dependentă de soţid ei şi că îl leagă pe soţ de ea 
prin neajutorarea ei. Acum, el trebuie să facă toate cumpă¬ 
răturile pentru familie sau să o facă pe şoferul la toate dru¬ 
murile pentru cumpărături. Pentru că acest comportament 
răsplăteşte de obicei nevoile de dependenţă ale celor doi soţi, 
majoritatea familiilor nu îl văd niciodată ca pe un lucru 
rău sau măcar ca pe o problemă ce ar trebui rezolvată. [...] 

Printr-un astfel de comportament, căsătoriile în care 
se manifestă o dependenţă pasivă pot dura şi pot fi apăra¬ 
te, dar nu pot fi considerate nici sănătoase, nici întemeia¬ 
te pe iubire veritabilă, pentru că securitatea este cumpă¬ 
rată cu preţul libertăţii, iar căsnicia serveşte întârzierii sau 
distrugerii dezvoltării spirituale a celor doi. Iarăşi şi iarăşi 
le spunem soţilor şi soţiilor care vin la noi: „O căs nicie 
bună nu poate exista decât între doi oameni puternici şi 
independenţi.” 

Dependenţa pasivă îşi are originea în lipsa iubirii. 
Sentimentul interior de gol de care suferă oamenii de¬ 
pendenţi pasiv este un rezultat direct al eşecului părin¬ 
ţilor lor de a răspunde nevoii lor de afecţiune, atenţie şi 
grijă din copilărie. [...] Acei copii care sunt iubiţi şi îngri¬ 
jiţi cu o anumită consencvenţă intră în perioada adultă 
cu un adânc sentiment că sunt demni de iubit si valoroşi 

j j 

şi astfel că vor fi iubiţi atâta timp cât rămân cu adevărat 
ei înşişi. Copiii care cresc într-o atmosferă în care lipseşte 
dragostea şi grija pentru ei, sau acestea le sunt acordate 
cu grosolană inconsecvenţă, intră în perioada adultă fără 
niciun sentiment de securitate interioară. [...] 

Nu este de mirare atunci că simt nevoia de a scotoci 
după iubire, grijă şi atenţie oriunde cred că ar putea da 
de ele şi, odată ce le-au găsit, se agaţă de acestea cu dis¬ 
perare, fapt care-i conduce spre un comportament lipsit 
de iubire, care manipulează machiavelic şi care distruge 
relaţia pe care vor să o păstreze. [...] Dragostea şi disci¬ 
plina merg mână în mână, astfel încât părinţii neiubi¬ 
tori, care nu au grijă de copiii lor, sunt oameni cărora le 
lipseşte disciplina, iar când eşuează în a le oferi copiilor 
senzaţia că sunt iubiţi, eşuează şi în a le oferi capacita¬ 
tea de a se autodisciplina. Astfel, excesiva dependenţă a 
celor dependenţi pasiv este doar principala manifestare 
a tulburării lor de personalitate. Oamenilor dependenţi 
pasiv le lipseşte disciplina de sine. [...] Foarte important, 
le lipseşte un simţ al responsabilităţii faţă de ei înşişi. Pri¬ 
vesc pasiv la ceilalţi, deseori chiar la copiii lor, ca sursă a 
fericirii şi împlinirii lor şi, astfel, atunci când nu se simt 
fericiţi sau împliniţi simt că ceilalţi sunt responsabili. 
Prin urmare, sunt mereu furioşi datorită faptului că se 

simt mereu lăsaţi la o parte de ceilalţi, care, în realitate, 
nu ar putea satisface niciodată toate nevoile lor şi să-i 
„facă” fericiţi. [...] 

în rezumat, dependenţa poate părea iubire pentru că 
este o forţă care îi face pe oameni să se ataşeze unul de 
altul cu disperare. Dar în realitate nu este iubire; este o 
formă de anti-iubire. Ea îşi are originea în eşecul părinţi¬ 
lor de a-şi iubi copilul, iar dependenţa pasivă perpetuează 
eşecul. Ea caută să primească mai degrabă decât să dea. 
Alimentează mai degrabă infantilismul decât dezvolta¬ 
rea. Lucrează mai degrabă pentru a închide în cuşcă şi 
a constrânge decât să elibereze. în ultimă instanţă, mai 
degrabă distruge căsniciile decât să le construiască, şi mai 
degrabă distruge oamenii decât să-i construiască.” 2 " 

Aşadar (dacă încă nu eşti căsătorit) este mai bine să te 
fereşti de o persoană ce prezintă simptomele dependenţei 
în dragoste. Şi totuşi e foarte uşor să te înşeli, luând drept 
iubire un comportament pe care, atunci când ţi se vor 
deschide ochii, nu-1 vei numi altfel decât posesivitate, ge¬ 
lozie ce poate friza patologicul, dependenţă în dragoste! 

Ce facem însă dacă deja am făcut pasul cel mare şi 
ne-am căsătorit cu o persoană dependentă în dragoste? 
Am crezut că avem parte de o iubire ca în filme, iar acum 
ne-am trezit la realitate. Ce e de făcut? Să divorţăm? Nici¬ 
decum! Aceasta nu ne va aduce decât încă şi mai multă 
suferinţă (vezi şi capitolul despre divorţ). O posibilă so¬ 
luţie ne oferă cazul descris într-o carte de specialitate, al 
unui bărbat căsătorit cu o femeie dependentă în dragos¬ 
te, şi ce a întreprins el pentru a remedia situaţia: 

211 Dr. M. Scott Peck, Drumul către tine însuţi. Editura Curtea 
Veche, 2001, pp. 87-94. 

„Allen este un bărbat inteligent, cu umor, proprietarul 
unei mici firme de mobilier. Dar când a venit prima oară 
la mine — îşi aminteşte autoarea cărţii respective, consilier 
familial — s-a făcut negru de supărare când mi-a descris 
problemele pe care le avea cu proaspăta lui soţie, Jo. 

- Am văzut că Jo era exact ce-mi doream eu — este foar¬ 
te frumoasă, are mult simţ al umorului, este deşteaptă - a 
început el. 

— Sună bine - i-am spus. Atunci, de unde f aţa asta lungă? 

- Pur şi simplu nu ştiu dacă o să meargă. Ştiu că mă 
iubeşte, dar nu-mi place ce ni se întâmplă. Dacă îi propun să 
petrecem o parte din timp separat - prietenii mă pisează să mă 
duc cu ei la film sau să mai rămân cu ei după serviciu -, ea se 
simte rănită. Se uită la mine cu ochi mărişi trişti şi-mi spune: 

«Despre ce este vorba? Te-aiplictisit de mine? Nu vrei să 
mai fii cu mine? Am crezut că eşti înnebunit după mine.» 

Dacă mă apuc să fac planuri, ea se bosumflâ, se roagă 
de mine şi îmi spune cât o fac de nefericită, fără niciun du¬ 
biu. N-am ştiut că are nevoie de atât de multă afecţiune. Pe 
mine nu mă deranjează dacă ea vrea să iasă cu prietenele 
ei, dar ea doreşte acest lucru din ce în ce mai puţin. Este ca 
si când ar vrea să stea în buzunarul meu. Odată, mi-am 
adunat curajul şi am ieşit cu prietenii, trecând peste voinţa 
ei, şi a refuzat să mai vorbească cu mine toată săptămâna. 
Am crezut că ea este aleasa - şi este grozavă, dar eu simt o 
mare nemulţumire. Din multe puncte de vedere, avem o 
căsnicie foarte bună. Dar problema este că îi place să facem 
numai cum vrea ea. 

Adeseori, oamenii dependenţi, care au nevoie de 
multă afectivitate, intră în panică dacă celălalt vrea să se 
angajeze în activităţi ce nu-i implică şi pe ei. Suferă de 

teama de a fi abandonaţi şi de anxietatea generată de res¬ 
pingere, iar, în loc să vorbească despre aceste sentimente, 
le ascund. Doar sunt adulţi şi «se presupune» că sunt in¬ 
dependenţi, nu că se simt ca nişte copii speriaţi. 

Când Jo a văzut că Allen voia mai multă libertate, ne- 
fiind în stare să discute despre sentimentele ei, ea şi le-a ex¬ 
primat indirect. L-a făcut pe Allen să se simtă vinovat când 
el a vrut să facă un lucru perfect normal, precum acela de 
a ieşi pe cont propriu. 

Allen se străduia din răsputeri să o înţeleagă. 

—A avut o copilărie grea, aşa că înţeleg de ce are nevoie 
de multă afecţiune. N-o acuz că resimte această nesiguran¬ 
ţă. Uneori, mă simt grozav să trăiesc lângă o femeie care mă 
doreşte atât de mult, încât nu mă scapă din ochi. Dar, ca 
să vă spun adevărul, începe să mă obosească. Ea obţine ceea 
ce vrea, Jacându-mă să mă simt îngrozitor de vinovat tot 
timpul. Iar cedându-i cu regularitate, mă simt slab. 

Deşi nu voia să recunoască deschis, Allen a înţeles că, în 
spatele aerului rugător al lui Jo şi al afirmaţiilor ei ferme¬ 
cătoare şi pline de tandreţe, se ascundea o solicitare, însoţită 
de o presiune bine ascunsă. Jo aştepta de la el să-şi petreacă 
tot timpul liber cu ea — acesta era singurul rol pe care i-l 
permitea să şi-l asume. Dar Allen a făcut ceea ce fac mulţi 
dintre subiecţii şantajului sentimental, mai ales la început: 
a judecat-o pe Jo favorabil, în pofida propriilor îndoieli, 
şi a încercat să treacă cu vederea dependenţa ei, din cauza 
compasiunii pentru copilăria ei grea şi a sentimentelor lui 
profunde pentru ea. 

Totodată, el a făcut ceea ce mulţi oameni fac atunci 
când se află sub presiunea nevoii de afectivitate sporite şi a 



231 


Cum să faci ca iubirea să dureze 

unui simţ al posesiunii exagerat: le-a interpretat greşit, ca 
un semn de mare afecţiune pentru el. ’~ 12 

„Allen [...] a început sâ înţeleagă treptat că proaspăta 
lui soţie, Jo, îl şantaja, arătându-i ce i s-ar fi întâmplat ei 
dacă el nu-i făcea pe plac. încetul cu încetul, pretenţia ei ca 
el să-i acorde mai mult timp şi refuzul de a-şi găsi activităţi 
independente au devenit pentru el apăsătoare. 

- Nu sunt sigur că sunt pregătit să trec la acţiuni dras¬ 
tice - spunea Allen - dar ea pare să nu priceapă nimic. Am 
încercat să-i vorbesc despre faptul că lucrurile nu merg bine, 
dar ea refuză această discuţie. Tace şi uneori văd că i se um¬ 
plu ochii de lacrimi. Pe urmă, se duce în dormitor şi încuie 
uşa. Mă rog de ea să revină şi, în cele din urmă, începe sâ 
vorbească - sau, mai bine zis, dă drumul la maşina de în¬ 
vinuiri. Ultima oară, n-am vrut decât să mă duc la cabana 
surorii mele din Oregon şi să stau câteva zile cu ea. Ai fi zis 
că plecam de pe planetă fără să las vreo adresă. 

«Ştii că nu pot sâ dorm dacă nu eşti aici, şi nu voi fi în 
stare sâ lucrez», mi-a spus. «Am nevoie să fii lângă mine. Iar 
acum este un moment dificil pentru mine. Ştii că mă bazez 
pe tine ca să mă sprijini să mă pregătesc pentru sezonul de 
reduceri. Dacă nu eşti aici să mă ajuţi sâ mă organizez, totul 
se va nărui. In starea asta de tensiune, n-aş putea să fac tot 
ce am de făcut. Nu-ţi pasă de nevoile mele? Asta vrei, să-mi 
stric toată viaţa ca să poţi tu să pleci pentru o săptămână?» 

I-am spus: 

«Pentru numele lui Dumnezeu, nu este sfârşitul lumii. 
Nu vreau decât să stau câteva zile cu sora mea.» 


212 Susan Forward, Donna Frazier, Şantajul sentimental: Cum să 
te aperi când alţi oameni folosesc frica, obligaţia şi vina ca să te mani¬ 
puleze, Editura Trei, 2008, pp. 48-50. 

Dar în mintea ei o abandonam. Mi-am anulat pleca¬ 
rea. Mă prefac că nici n-am vrut să mă duc. Poate nici nu 
este chiar atât de rău. Ea este extrem de drăguţă şi de afectu¬ 
oasă de când i-am spus că rămân acasă, încât parcă am retrăi 
luna de miere. Dar am momente când simt că nu pot respira. 

Tragedia, isteria şi un aer de criză (provocată de tine 
- desigur) îi înconjoară pe autopunitivi, care sunt adesea 
excesiv de neajutoraţi şi dependenţi. Ei au tendinţa de a 
fuziona cu cei din preajmă, de a se prinde într-o plasă a 
relaţiilor cu ei, adesea trebuind să ducă o veritabilă luptă 
pentru a-şi asuma responsabilitatea propriei vieţi. Dacă 
recurg la şantaj, ei îşi justifică solicitările transformând 
toate dificultăţile, reale sau imaginare, în vina voastră. De 
fapt, ei dispun de un talent incredibil de a vă face să vă 
simţiţi răspunzător de ceea ce li se întâmplă lor. [...] Noi 
suntem cei care trebuie să dăm fuga când plâng ei, să-i 
consolăm când sunt supăraţi, să ne dăm seama ce îi ne¬ 
linişteşte şi să punem lucrurile la punct. Noi suntem cei 
care avem competenţa de a-i salva pe ei de ei înşişi, de a-i 
scoate din neajutorare, de a proteja fiinţa lor fragilă.” 213 

„Allen [...] a început să înţeleagă unele dintre temeiu¬ 
rile comportamentului ei, atunci când Jo a devenit extrem 
de capricioasă în apropierea comemorării morţii tatălui ei. 

- Am întrebat-o dacă puteam face ceva să o înveselesc, 
şi ea a scos câteva fotografii pe care nu le mai văzusem ni¬ 
ciodată, de la serbarea de absolvire a primului ciclu şcolar. 
Tatăl ei murise cu două zile înainte de momentul în care 
fuseseră făcute pozele, şi Jo avea figura unei fetiţe speriate, 
care se străduia să zâmbească. Am aflat că trebuise să se 


213 Idem, pp. 64-66. 

ocupe singură de tot, la moartea lui — să telefoneze rudelor, 
să facă aranjamentele pentru înmormântare, chiar şi să se 
pregătească pentru marea festivitate de la şcoală, pentru că 
urma să ţină un discurs pe care tatăl o ajutase sâ-l scrie. A 
fost nevoită să-şi ţină firea, pentru că toţi ceilalţi din familie 
erau distruşi. [...] Jo mi-a spus că n-a iubit pe nimeni atât 
de mult cum l-a iubit pe tatăl ei, şi deodată el nu mai era. 
Cred că i-a fost întotdeauna frică să nu plec şi eu, iar felul în 
care se agaţă de mine este o modalitate de a mă ţine lângă ea. 

[...] Oamenii care în copilărie au suferit o pierdere 
majoră devin adesea neajutoraţi şi exagerat de dependenţi 
ca adulţi, din nevoia de a se feri de respingere, abandon 
sau ignorare. [...] 

Sentimentulprofund de neajutorare [al lui Jo] din copilărie 
i-a rămas, iar ca adult a încercat sâ-l compemeze, dezvoltând 
strategii elaborate, prin care să prevină repetarea unor experienţe 
la fel de dureroase. Ea a învăţat să se agaţe puternic de prietene şi 
apoi de soţul ei, dar nu a găsit niciodată o modalitate adecvată de 
a-şi exprima teama că, orice ar fi făcut ea, aceştia îi vor fi luaţi. 

Când s-a căsătorit cu Allen, frica a sporit. In loc să se 
bucure de căsnicia lor, ea a început să se teamă ori de câte ori 
planurile lui nu o includeau şi pe ea. Jo s-a convins singură 
[în mod eronat] că, dacă îl ţinea pe Allen lângă ea tot tim¬ 
pul, nu numai că nu va rămâne fără el, dar va şi recâştiga 
ceva din siguranţa pe care o pierduse prin moartea tatălui ei. 
[...] Iată ce justifică obiceiul ei de a se agăţa, şi şantajid. ’- Ul 

„Allen [şi-a dat seama] că trebuia să fie atent ce anume 
îi împărtăşea lui Jo, din cauza dependenţei ei extreme şi a 
reacţiilor supradimensionate. 


2H Idem, pp. 139-141. 

- Nu pot sâ-i spun lui Jo că sunt speriat sau că mă 
simt nesigur, pentru că se aşteaptă de la mine sa fiu stân¬ 
ca Gibraltarului. Totuşi, este soţia mea şi aş dori să-i pot 
împărtăşi măcar puţin din ceea ce am suferit în ultimul 
timp. Afacerea îmi merge prost — vânzările au stagnat — şi 
a trebuit să renunţ la unele investiţii, ca să-mi pot acoperi 
facturile. Este o fabricuţă la San Jose, pe care aş vrea să mă 
duc s-o văd. Este vorba despre nişte contracte care ar veni ca 
un balon de oxigen. Dar nici nu mă pot gândi să vorbesc 
de o călătorie şi de o absenţă de câteva zile. Va fi disperată. 
Şi nu pot sâ-i spun adevărul pentru că ar intra în panică. 
Doamne, acesta nu este un parteneriat adevărat - este o 
partitură de solist. 

Allen se cenzura când ar fi trebuit să vorbească despre 
subiecte cărora credea că Jo «nu le făcea faţă» şi, prin urma¬ 
re, deşi erau soţ şi soţie, el se simţea foarte singur, lipsit de 
intimitatea ce decurge din posibilitatea de a împărtăşi atât 
momentele grele, cât şi pe cele bune. Căsnicia lor era strânsă 
într-o cămaşă de forţă sentimentală. ’ 2, ‘ > 

In fine, a venit şi momentul găsirii unei soluţii şi pu¬ 
nerea ei în practică: 

„Allen lupta să găsească o cale de a face faţă dependenţei 
[soţiei sale]. După ce a încercat timp de mai multe zile sâ-i 
spună soţiei că, din cauza treburilor de serviciu, era necesar 
să stea un timp departe de ea, Allen a venit să-mi ceară aju¬ 
torul - scrie aceeaşi autoare - pentru a găsi o soluţie. 

— Nu ştiu ce pot să fac ca să o împiedic să devină iraţio¬ 
nală când voi pleca în nord. Nu va avea niciun efect dacă îi 
voi spune: «Nu-mi pasă ce simţi tu. Nu mă interesează cât 


2,5 Idem, p. 218. 

eşti de supărată. Trebuie sa plec.» Atunci, nu voi avea doar 
călătoria la care să ma gândesc, ci şi o soţie în lacrimi, de 
lângă care va trebui să plec. 

I-am spus lui Allen că ar putea diminua stresul generat 
de faptul că trebuia sâ-i prezinte lui Jo decizia de a pleca, 
întrebând-o ce i-ar micşora teama de a fi părăsită. I-am 
amintit că nu era datoria lui să o vindece pe Jo sau să se 
ocupe de traumele din copilăria ei, care o făcuseră să fie atât 
de dependentă. Ea însăşi trebuia să facă aceste lucruri, astfel 
încât mariajul lor să poată deveni mai degrabă un parte- 
neriat, decât o relaţie părinte-copil. Intre timp totuşi, el îşi 
putea face din ea un aliat. Am exersat cum ar putea el folosi 
frazele cu «Mă întreb...» şi «Trebuie să înţeleg ce pot să fac», 
pentru a o determina pe Jo să-l sprijine în decizia lui şi să 
nu-l mai preseze să renunţe. 

- In regidă, a spus Allen. Ce zici de: «Jo, trebuie să plec 
la San Francisco pentru câteva zile şi, înainte să te superi, 
mă întreb dacă nu m-ai putea ajuta să înţeleg de ce devii 
atât de nervoasă când mă îndepărtez pentru două secunde.» 

- Nu, Allen. Nu încercăm să etichetăm pe nimeni, ci 
doar să obţinem informaţii. Poate că ea are o propunere de 
făcut pentru îmbunătăţirea situaţiei, aşa că întreab-o. Cum 
ţi se pare: «Jo, trebuie să plec în nord pentru câteva zile, 
pentru interese de serviciu. Ştiu că te îngrijorezi când trebu¬ 
ie să ne despărţim, dar aceasta este o deplasare importantă 
şi mă întreb ce pot să fac pentru ca tu să te simţi mai bine 
în legătură cu plecarea mea.» 

Formulându-şi dilema în acest fel, Allen recunoaşte sen¬ 
timentele lui Jo. El nu-i adresează invective şi nici nu lasă 
deschisă uşa pentru posibilitatea de a nu pleca. 

—A fost mult mai uşor decât mi-am imaginat — a decla¬ 
rat Allen ulterior. Am spus ceea ce pregătisem şi, imediat ce 

am întrebat-o ce ar face-o să se simtă mai puţin neliniştită 
în privinţa deplasării, mi-a spus: «Ia-mâ cu tine». I-am 
spus că nu ar fio problemă, dar că va fi o deplasare de lucru, 
nu o vacanţă şi că probabil va rămâne mult timp singură, 
pentru că eu aveam o mulţime de şedinţe la care trebuia să 
particip. La început, a zis că nu era nimic, ei îi plac hote¬ 
lurile, dar mai târziu mi-a zis că s-a mai gândit şi că s-ar 
simţi mai bine acasă. Astfel, a fost alegerea ei să rămână. 
Voia doar să-i dau telefon în fiecare seară. Doamne, ce uşu¬ 
rare! Niciodată n-am mai rezolvat o problemă în acest fel 
până acum - întotdeauna a fost totul sau nimic. 

Ceea ce se schimbase era decizia lui Allen de a face ceea 
ce trebuia făcut şi de a colabora cu Jo pentru a ţine cont 
de sentimentele ei. împreună, ei au găsit o soluţie reciproc 
avantajoasă, pe care Allen ar fi putut-o trece cu vederea sau 
pe care nu ar fi vrut să o sugereze, dacă nu ar fifost dispus să 
se alieze cu Jo, mai degrabă decât să lupte cu ea. ’” 16 

Insă „euforia lui Allen că a putut să discute calm cu 
Jo şi să vină cu un plan pentru a putea pleca în deplasare 
nu a durat mai mult de cinci minute. Aproape imediat, 
Allen s-a simţit prins între a şti că făcea ceea ce era corect şi 
sentimentul extrem de neconfortabil al schimbării uriaşe în 
desfăşurarea relaţiei cu soţia sa. 

- Ştiu că Jo a fost de acord să rămână acasă şi că nu 
pare a fi prea necăjită, dar eu mă simt îngrozitor de vinovat. 
Mi-o imaginez stând singură în casă, ghemuită pe canapea 
în faţa televizorului şi plângând, tresărind la fiecare zgomot 
pe care îl aude. Vinovăţia nu apare din senin. Poţi spune 
multe despre mine, dar nu sunt omul căruia să-i placă să o 
vadă pe soţia lui suferind. 


216 Idem, pp. 315-317. 

I-am spus lui Allen că, răspunzând câtorva întrebări, 
va putea evalua dacă vinovăţia lui este adecvată sau excesi¬ 
vă în situaţia dată. L-am întrebat: 

• Este râu ceea ce ai făcut sau vrei să faci? 

• Este lipsit de milă ceea ce ai făcut sau vrei să facil 

• Este abuziv ceea ce ai făcut sau vrei să facil 

• Este insultător, depreciativ sau înjositor ceea ce ai fă¬ 
cut sau vrei să facil 

• Este dăunător pentru bunăstarea celeilalte persoane 
ceea ce ai făcut sau vrei să facil 

Dacă răspundeţi «da» la vreuna dintre întrebări, vi¬ 
novăţia pe care o resimţiţi este adecvată, în măsura în 
care creează remuşcări, şi nu ură de sine. [...] Dar dacă, 
la fel ca Allen, faceţi ceva sănătos pentru voi înşivă şi nu 
încercaţi să dăunaţi sau să înjosiţi o altă persoană, atunci 
vinovăţia este nemeritată şi trebuie înfrântă. Dacă nu o 
înfrângem, vinovăţia excesivă se po ate înr ădăcina şi devi¬ 
ne ca tapetul - decorul vieţii noastr e zil nice. 

Allen a răspuns «nu» la toate întrebările, dar încă mai 
avea îndoieli când a plecat în deplasare la San Francisco fără Jo. 

— Prima noapte a fost cea mai grea. Exact aşa cum mă 
temusem, Jo a plâns la telefon când am vorbit în seara aceea. 
Prima mea reacţie a fost să-i sugerez ce putea să facă - să se 
întâlnească cu prietenii, să iasă, să-şi viziteze familia -, dar 
mi-am dat seama că singura cale de a o ajuta era să nu-i 
mai spun ce să facă şi să o las pe ea să găsească singură. Aşa 
că i-am spus că mi-era dor de ea, că deplasarea se desfăşura 
bine şi că voi vorbi cu ea seara următoare. 

Ziua a doua a fost o adevărată cotitură pentru mine. 
Când am telefonat, nu era acasă. Am fost îngrijorat, aşa că 
i-am lăsat un mesaj şi, când m-a sunat ea, mi-a spus că se 

dusese la film cu prietena ei, Linda. Părea bine. Ca şi când 
îmi făcusem griji degeaba. Toată săptămâna a fost când 
bine, când rău, dar a găsit cu ce să-şi ocupe timpul şi a făcut 
faţă. Nu spun că a fost uşor, dar ne-am descurcat amândoi. 
Iar data viitoare va fi mult mai uşor. ” n7 

Am prezentat pe larg acest caz pentru a arăta că este 
posibil să găseşti o cale de ieşire chiar şi în situaţii care par 
cu neputinţă de rezolvat. Desigur, nimeni nu şi-ar dori 
să se căsătorească cu o persoană dependentă în dragoste, 
dacă ar cunoaste-o cu adevărat înainte de căsătorie; dar 
iată că nu e o tragedie dacă suntem căsătoriţi cu o astfel 
de persoană. După cum s-a văzut mai sus, o abordare 
precum cea a lui Allen nu doar că ne fereşte de cortegiul 
de necazuri si nefericire ce însoteste inevitabil un divorţ, 
ci întăreşte legăturile sufleteşti cu soţul / soţia noastră, a 
cărui / cărei dependenţă nu va mai teroriza pe niciunul 
dintre cei doi. 


2,7 Idem, pp. 358-360. 




34. CAPCANA OBIŞNUINŢEI 

1 J 

„Când suntem prea familiari cu cineva - observă Dr. 
Phillip McGraw — devenim neglijenţi şi dezordonaţi. 
Gândiţi-vă puţin: la primele întâlniri cu viitorul soţ (vii¬ 
toarea soţie), făceaţi tot ce vă stătea în putinţă ca să-l im¬ 
presionaţi. [...] Nu numai că încercaţi să arătaţi îngrijit 
şi să vă alegeţi hainele cu atenţie, dar vă străduiaţi [...] să 
scoateţi la iveală tot ce e mai bun în dvs. [...] 

Fireşte, odată ce ne-am familiarizat cu o situaţie, 
este omeneşte să ne relaxăm - si, într-o anumită măsură, 
este sănătos. [...] Dar pe măsură ce această relaxare preia 
controlul, există tendinţa firească să cerem tot mai puţin 
de la noi înşine într-o situaţie dată. Altfel spus, nu mai 
scoatem la iveală ce e mai bun în noi, pentru că nu mai 
încercăm să impresionăm pe nimeni. [...] 

Atitudinea pe care o aveţi faţă de soţ / soţie în spatele 
uşilor închise este cea care reflectă calitatea şi profunzimea 
caracterului dvs. [...] Chiar acum, decideţi că veţi pune 
capăt comportamentelor [nepotrivite]. Chiar şi atunci 
când sunteţi singuri, trebuie să vă purtaţi ca şi cum lumea 
ar fi cu ochii pe voi, ca şi cum tot ceea ce spuneţi sau faceţi 
va fi redat la ştirile de seară. Cu această idee în minte, vă 
veţi raporta întotdeauna la un standard mult mai înalt.” 218 


4 » 


218 Dr. Phillip C. McGraw, op. cit., pp. 153-155. 











35. PĂRINŢII SAU SOŢUL / SOŢIA? 

> > > 

„Mitropolitul Filaret (Drozdov) afirma că pentru 
cununie e necesar acordul tinerilor care doresc să se că¬ 
sătorească şi binecuvântarea părintească. Prima condiţie, 
considera el, nu trebuie încălcată niciodată. în anumite 
situaţii, din cauza insistenţei neîntemeiate a părinţilor, 
mânaţi de considerente materiale sau de orice alt gen, 
cununia se poate săvârşi şi fără acordul lor. [...] 

Sfânta Biserică le spune celor ce se căsătoresc şi le 
aminteşte părinţilor acestora şi tuturor celor prezenţi 
la această slujbă că, după cuvântul Domnului, „va lăsa 
omul pe tatăl său şi pe mama sa şi se va uni cu femeia sa 
şi vor fi amândoi un trup.” (Facerea 2, 24) şi „ce a îm¬ 
preunat Dumnezeu, omul să nu despartă” (Matei 19,6). 
Din păcate însă, unele mame uită repede această porun¬ 
că, amestecându-se pentru orice fleac în viaţa copiilor 
proaspăt căsătoriţi. Din toate reiese că cea mai mare parte 
a căsniciilor se destramă prin străduinţele soacrelor.” 219 

Iată mărturia unei femei: 

„ Cred că abia acum, fiind căsătorită şi ceva mai în vâr¬ 
stă, îmi dau seama că, la începutul relaţiei cu soţul meu, 
lăsam totul baltă la cea mai mică vorbă a mamei mele, sau 
dacă primeam un telefon de la tata. Soţul meu avea aceeaşi 

219 p r p ro f Gleb Kaleda, Biserica din casă, Editura Sophi.i, 
2006, pp. 28-29. 

reacţie cu părinţii lui. Astăzi, suntem amândoi conştienţi 
că singurul mod în c are putem avea o căsn i c ie armonioasă 
este să devenim fiecare prioritatea numărul unu a celuilalt. 

Când doi oameni se căsătoresc, părinţii trebuie să se 
retragă, iar cei doi trebuie să meargă înainte, îndepărtân- 
du-se de părinţi şi mergând pe propriul drum. 

într-adevăr, aşa este - confirmă dr. Laura Schlessinger 
experienţa acelei femei - însă nu vă pot spune câte tele¬ 
foane primesc din partea ascultătorilor care se plâng că 
soţiile lor nu vor să se desprindă de mamele lor, nu vor să 
renunţe să o sune pe „mami” de câteva ori pe zi, nu vor 
să o împiedice pe „mami” să îşi facă apariţia neinvitată ori 
de câte ori binevoieşte dumneaei să aibă chef, si nu vor să 
renunţe la obiceiul de a-i cere părerea lui mami de fiecare 
dată când cei doi iau o hotărâre. Cert. acest tip de femei au 
o perso nalitate foarte depende ntă. [...] La fel stau lucrurile 
şi cu „băieţii mamei”. [...] Unele dintre aceste situaţii sunt 
evidente şi pot fi observate înainte de căsătorie. [...] 

Părinţii ne-au dat viaţă, însă nu ar trebui să le îngă¬ 
duim să ne stabilească priorităţile atunci când devenim 
adulţi. Oamenii adesea nu ştiu să delimiteze datoriile pe 
care le au faţă de părinţi şi obligaţiile faţă de soţ / soţie 
şi copii. Când sună în timpul emisiunii mele de radio — 
continuă dr. Laura - mulţi ascultători mă întreabă despre 
porunca de a-ţi cinsti tatăl şi mama. [...] A-ţi cinsti pă¬ 
rinţii nu înseamnă a-ţi necinsti jurămintele maritale sau 
obligaţiile în căsnicie. A-ţi cinsti părinţii nu presupune ca 
ei să facă alegeri în viaţa ta după bunul lor plac. înseamnă 
doar că trebuie să îi respecţi şi să ai grijă să nu ducă lipsă 
de cele necesare traiului, însă nu înseamnă că, pentru a 
face acest lucru, trebuie să-ţi sacrifici familia. [...] Să te 

pliezi după toanele unui părinte slab sau exigent duce la 
crearea unui mecanism continuu şi are ca rezultat distru¬ 
gerea directă a psihicului şi a căsniciei tale; este o dovadă 
de nerespectare a jurămintelor maritale, a angajamente¬ 
lor luate si a obligaţiilor fată de sot / soţie.” 220 

„Am insistat enorm - subliniază în altă parte aceeaşi 
dr. Laura - pe faptul că cei doi soţi nu ar trebui să îm¬ 
părtăşească problemele şi plângerile legate de căsnicia lor 
rudelor sau prietenilor. Aceştia sunt dispuşi să se alieze cu 
unul dintre soţi - şi s-a dus şansa unui juriu nepărtinitor, 
în acelaşi timp însă, ai încălcat sanctitatea mariajului şi 
l-ai umilit pentru totdeauna pe soţul tău (soţia ta), pentru 
că nu ai descris celorlalţi decât o faţă a personalităţii sale. 

Primesc nenumărate telefoane - mărturiseşte mai de¬ 
parte aceeaşi autoare - din partea celor care regretă fap¬ 
tul că au dezvăluit familiilor sau prietenilor dificultăţile şi 
problemele pe care le aveau în căsnicie, mai ales pentru 
că relaţia a început din nou să meargă bine, însă prietenii 
şi rudele au continuat să fie părtinitori, respingând, criti¬ 
când sau chiar fiind ostili faţă de soţul (soţia) acuzat(ă).” 221 

în acelaşi context al intruziunii părinţilor în relaţia din¬ 
tre cei doi si al consecinţelor ce rezultă de aici, dr. Laura scria: 

y y 

„Obişnuiam să le spun ascultătorilor mei că, în apro¬ 
ximativ un sfert de secol de emisie, nu am avut nicio 
plângere legată de tata-socru. Ei bine, această afirmaţie 
nu mai este valabilă. Cred că am primit vreo cinci în 
ultimii trei ani. Rămân însă mii şi mii de plângeri care se 
referă la mama-soacră. Plângerile sunt de ambele părţi: 

220 Dr. Laura Schlessinger, 10 motive stupide care distrug un cu¬ 
plu , Editura Curtea Veche, 2003, pp. 182-185. 

221 Idem, pp. 258-259. 

faţă de mama soţiei sau mama soţului. Se pare că există 
ceva special în legătura dintre mamă şi fiu care duce la o 
co mpe tiţie acerbă între noră si soacră . 

Multe mame de băieţi înţeleg foarte greu sau deloc că 
trebuie să predea ştafeta unei alte femei. în schimb, sunt 
capabile să joace murdar pentru a păstra devotamentul 
fiilor. Astfel, îi pun pe fiii lor la mijloc, ca şi cum aceştia 
ar fi obligaţi să aleagă între mamă şi soţie. Jocul poate de¬ 
veni foarte crud, ba chiar diabolic - mamele cerându-le 
fiilor să vină să le vadă, să aducă şi nepoţii, dar să nu o 
ia cu ei şi pe „femeia aceea”. Cei care fac acest lucru sunt 
băieţaşii, nu bărbaţii adevăraţi.” 222 

Cazul următor este despre un astfel de „băieţaş”, de 
care o fată se plângea în aceşti termeni: 

„Am senzaţia că logodnicul meu îşi iubeşte mai mult 
familia decât pe mine. Trece de partea lor şi le ia apărarea, 
când ar trebui, de fapt, sâ mă sprijine pe mine. Mai nou, 
spune că, atunci când ne vom căsători şi el îşi va termina 
stagiul militar, vrea să ne mutăm pe pământul părinţilor 
lui, de la care să luăm în arendă un teren. Eu chiar nu vreau 
să facem acest lucru, pentru că simt că ne-ar putea distruge 
relaţia. El nu înţelege de ce simt as fel. Cred că nu realizează 
faptul că de-acum este pe picioarele lui, iar mami şi tati nu 
vor mai fi în fiecare zi lângă el să-l ţină de mânuţă. ” ia 

O altă femeie căsătorită povestea despre tatăl ei, 
unul din cazurile mai rare când problema nu este cu 
mama-soacră, ci cu tatăl-socru. Dr. Laura a aflat istoria ei 
si i-a dat câteva sfaturi: 


222 Idem, p. 261. 

223 Idem, p. 262. 

„Mi-apovestit cum tatăl ei apărea din senin la uşa lor, 
fără să anunţe din timp, pentru a-şipetrece ziua la ei acasă. 
Ea îşi dorea puţină intimitate, pentru a-şi petrece timpul cu 
soţul şi copilul, însă îi era teamă să nu îşi supere tatăl, mai 
ales că locuiau pe un teren pe care îl primiseră de la el. 

Iată o posibilă capcană: fiţi foarte atenţi atunci când 
acceptaţi astfel de „daruri”, dacă vă cunoaşteţi destul de 
bine părinţii şi ştiţi că astfel de daruri îi vor face să-şi aroge 
anumite drepturi, privilegii şi putere. 

Am sjatuit-o pe doamna respectivă ca la următoarea vi¬ 
zită inopinată a tatălui să deschidă uşa, dar să nu îl invite 
înăuntru, ci să îi spună: „îmi pare rău, dar acum nu este un 
moment potrivit. Te rog să-mi dai un telefon când ai timp, ca 
să nu mai apară as fel de situaţii când mai vii să ne vizitezi. ” 
Apoi să îi spună că îl iubeşte, să îl îmbrăţişeze şi să închidă uşa. 
Bineînţeles, se va simţi jignit, va fi poate furios, dar sper că nu 
răzbunător. S-ar putea chiar ca ea să fie nevoită să-i dea tere¬ 
nul înapoi, să se descurceţară ajutorul tatălui şi să construiască 
un viitor alături de familia ei pornind de la zero. Evident, 
lăcomia joacă un rol important în aceste situaţii - părinţii au¬ 
toritari se bazează pe lăcomia copiilor care vor totul acum. ’ 224 

O altă femeie istoriseşte modul în care s-a decis să 
pună lucrurile la punct: 

„Sunt casnică şi am două fetiţe minunate. Pentru mine, 
cele mai mari probleme apar din cauza socrilor. In ultimele 
două luni, şi-au petrecut toate sfârşiturile de săptămână la 
noi. Rămân la noi de vineri până duminică după-amiază. 

Deşi sunt în casa mea, îmi spun mie cum să îmi cresc 
copiii, iar ei nu respectă regulile pe care eu le-am impus 


224 Idem, p. 264. 

copiilor. Dacă le spun acestora să stea în casă, bunicii îi duc 
afară. Dacă îi învăţ pe copii să vorbească cu „dumneavoas¬ 
tră” cu oamenii mari, socrii mei le spun că nu este nevoie să 
li se adreseze astfel. 

Am discutat situaţia cu soţul meu, dar el se teme să facă 
vreo aluzie la vizitele lor interminabile sau la regulile casei 
pe care trebuie să le respecte copiii. 

Ei bine, în cele din urmă, i-am spus soţului meu că, 
dacă nu găseşte o modalitate să discute cu părinţii lui, 
atunci eu şi copiii vom începe să stăm la cel mai scump hotel 
din Nebraska la sfârşit de săptămână, în timp ce el petrece 
momente de neuitat cu părinţii lui. ” 225 

Dr. Laura comentează: „Foarte bine! Păcat doar că 
a fost nevoie să se ajungă până aici. Cel mai bine ar fi 
ca fiecare dintre cei doi să îşi asume răspunderea de a 
construi o relaţie matură cu părinţii şi să nu se mai teamă 
permanent că aceştia îl vor trimite la culcare flămând!” 226 

Acelaşi consilier marital scrie despre dificultăţile în 
a-i face pe oameni să înţeleagă adevărurile de bun-simţ 
expuse în acest capitol: 

„De multe ori, ascultătorii care sună la emisiune ezită 
între a fi loiali fată de sot/sotie, sau fată de părinţi si rudele 
de gradul întâi. „Bine, dar este mama / tata / sora / frate¬ 
le...” - această lamentare pe care o aud adesea dezvăluie 
existenţa unei confuzii în privinţa credinţei că „sângele 
apă nu se face”. Deşi mă străduiesc foarte tare să îi con¬ 
ving pe oameni să-şi îndeplinească obligaţiile, să-şi respec¬ 
te şi să-şi cinstească familiile din care provin, le reamintesc 


225 Idem, pp. 264-265. 

226 Idem, p. 265. 

faptul că şi-au întemeiat o nouă familie, faţă de care au 
cele mai mari responsabilităţi şi căreia trebuie să îi asigure 
bunăstarea, prosperitatea, afecţiunea şi supravieţuirea. 

Le reamintesc celor care îmi scriu si celor care îmi 

> 

telefonează la emisiune că sprijinul acordat părinţilor nu 
trebuie să includă sacrificarea bunăstării propriului că¬ 
min, a soţului / soţiei sau a copiilor. 

De exemplu, un ascultător se simţea vinovat pentru fap¬ 
tul că părinţii îl împinseseră să accepte ca fratele lui adult să 
locuiască la el; fratele cel rebel fusese condamnat din cauza 
drogurilor şi acum era eliberat condiţionat. 

Ascultătorul meu avea o soţie şi mai mulţi copii mici, iar 
soţia nu era deloc entuziasmată la gândul că trebuie să aibă 
în casă un astfel de om-problemâ de care să aibă grijă, din 
cauza, căruia să se îngrijoreze sau împotriva căruia să se apere 
(fratele avea un caracter dificil şi prieteni nepotriviţi). Ascul¬ 
tătorul meu, un om decent, nu voia să-şi dezamăgească pă¬ 
rinţii, să-i abandoneze pe cei care aveau „acelaşi sânge” cu el, 
dar nu voia nici să-şi supere soţia. Nu ştia cum să procedeze. 

I-am spus că se puteau face multe lucruri pentru a arăta 
cuiva afecţiune şi sprijin. Putea, de exemplu, să-şi ajute fra¬ 
tele să găsească o locuinţă cu chirie sau să îl ducă cu maşina 
la un interviu de angajare. Putea, de asemenea, să îl sune, să 
se întâlnească şi să ia masa împreună în timpul pauzei de 
prânz, oferindu-i astfel ajutorul moral de care avea nevoie. 
I-am spus că nu are niciun fel de obligaţie morală să îşi pună 
familia în pericol în speranţa că îşi va reabilita fratele. [...] 

- Şi cum rămâne cu părinţii meii 

- Ce vrei să spui? 

- Vor fi foarte supăraţi pe mine - vor fi foarte dezamă¬ 
giţi de mine. Ce ma fac, ce să le spun? 

- Spune-le că îi respecţi pentru cât de mult ţin la fiul lor 
şi pentru că vor ca acesta să se îndrepte şi să aibă o viaţă mai 
bună. Spune-le că înţelegi disperarea cu care vor să îl proteje¬ 
ze şi să îl ajute să se vindece. Spune-le că şi tu simţi exact ca 
ei când este vorba de familia ta, şi mai spune-le că soţia şi 
copiii tăi sunt pe primul loc. Vor avea nevoie să se gândeas¬ 
că puţin la ceea ce le-ai spus , pentru că este destul de dificil. 

Nu este deloc o situaţie rar întâlnită ca rudele prin 
alianţă să aibă pretenţii absurde sau să facă presiuni asu¬ 
pra căsniciei unuia sau mai multora dintre copii. De ce se 
întâmplă aşa? Este vorba de aceeaşi mentalitate de tipul 
„noi contra lor” pe care o au micile grupuri formate în 
curtea şcolii, incapacitatea de a renunţa, hotărârea de a 
avea controlul, reacţiile ostile faţă de schimbări sau dife¬ 
renţe, problemele emoţionale şi psihologice inerente şi, 
probabil, prea mult timp la dispoziţie.” 227 

Presiunile din partea părinţilor pot ajunge în unele 
situaţii până la manifestări de-a dreptul patologice, după 
cum arată următorul caz al unui bărbat însurat, care ilus¬ 
trează ce se poate întâmpla, păstrând totuşi proporţiile 
(acesta e un caz extrem), când cei doi locuiesc după că¬ 
sătorie în aceeaşi casă cu părinţii, sau primesc extrem de 
des vizite din partea acestora: 

„Mama a fost de la bun început o prezenţă constantă 
în casa noastră, însă nu am înţeles cât de departe s-a ajuns 
până ce nu s-a născut primul nostru copil. Dominaţia ma¬ 
mei a devenit insuportabilă, iar ea refuza să coopereze cu 
noi sau să ne ajute în vreun fel. Când am încercat să îi 
spunem, cât se poate de delicat, ceea ce credeam noi, mama 


227 Idem, pp. 265-267. 

mea mi-a atacat fizic soţia şi l-a pus pe fratele meu mai 
mare să mă bată. 

După ce au trecut patru ani, timp în care ea nu a regre¬ 
tat nicio clipă purtarea ei, şi după ce am cerut sfatul doam¬ 
nei dr. Laura, i-am dat mamei mele un ultimatum: să îşi 
recunoască greşelile şi să îşi schimbe atitudinea. De atunci, 
nu am mai primit niciun mesaj de la ea. Deşi îmi este dor de 
mama mea, liniştea domneşte din nou în casa noastră. ’ 228 

Sfaturile de mai sus sunt în bună concordantă cu 

> 

ceea ce învaţă Ortodoxia. 

Părintele Nicolae Tănase, întrebat fiind dacă este 
bine ca, după cununie, tinerii să locuiască împreună cu 
părinţii (socrii), a oferit următorul răspuns: 

„Este bine să-i lăsăm singuri pe tinerii căsătoriţi. Dacă 
nu-i lăsăm nici primii doi ani să se sudeze, ajung la divorţ 
uneori, din păcate, sau creăm lucruri cu lacrimi sau alt¬ 
ceva de acest gen. Tinerii trebuie să fie lăsaţi singuri. Asta 
nu înseamnă că nu mă duc pe la părinţi şi nu mâncăm 
împreună. Asta nu înseamnă că facem o mâncare şi n-o 
dăm, mai ales dacă locuim aproape... Relaţia continuă, 
dar relaţia de amestec în primii doi ani es te distructivă. 
Cine trebuie să înţeleagă asta? Părinţii! Dacă nu înţeleg 
părinţii, atunci n-o să fie bine copiilor lor. Poate e cineva 
care-mi spune: Nu, părinte, la noi a fost aşa şi merg bine. 
Se poate, dar e o excepţie şi sunt câteva excepţii. însă re¬ 
gula e cea pe care v-am spus-o.” 229 „Un părinte al Bisericii 
spune că „nicio secundă [să locuiască] nora cu soacra sub 

228 Idem , p. 263. 

229 Pr. Nicolae Tănase, Hristos sau idolii secolului XXI? Tinerii la 
răscruce, Editura Agaton, 2006, p. 132. 

acelaşi acoperiş”, nicio secundă în primii doi ani, pentru 

că trebuie să se facă sudura dintre cei doi soţi.” 230 

» 

Iată şi ce i-a răspuns părintele Maxim Kozlov unui 
tânăr, ce l-a întrebat: „Cum să ne comportăm atunci 
când părinţii, chiar când nu locuiesc împreună cu tinerii 
căsătoriţi, se implică prea mult în viaţa acestora, până la 
insuportabil chiar?”: 

„Canoanele bisericeşti nu le dau părinţilor astfel de 
drepturi. Dimpotrivă, copiii au dreptul să apere inde¬ 
pendenţa propriei familii, în conformitate cu credinţa 
pe care o mărturisesc. Chiar dacă, în acest caz, va trebui 
să intri pentru un timp oarecare în conflict cu rudele, 
este mai bine să se întâmple aceasta, decât să le permiţi 
părinţilor să împiedice dezvoltarea c omp letă, din toate 
punctele de vedere, a noii familii. [...] 

In acest caz, este mai bine să refuzi grija părinţilor, chiar 

dacă aceasta va însemna o înrăutăţire a relaţiilor cu ei.” 231 

) » 

In fine, să ilustrăm şi un caz în care nu părinţii sunt cei 
care pun beţe în roate, ci prietenii cei mai buni ai noştri: 

„O altă ascultătoare mi-a povestit - scrie tot dr. Lau- 
ra - că cea mai bună prietenă a ei i-a insultat logodnicul, 
iar acesta i -a cerut să n u-si invite pr ietena la nuntă. 

M-am supărat foarte tare, pentru că o consider prietena 
mea. însă am fost de acord cu dorinţa lui. Sigur, prietena 
mea s-a simţitfoarte jignită, dar trebuie să recunosc că a fost 
CEA MAI BUNĂ decizie pe care am luat-o vreodată. Soţul 
meu înseamnă mai mult decât orice pentru mine şi sunt 
mândră să spun că „mi-am apărat bărbatul”! 

230 Idem, p. 145. 

231 Pr. Maxim Kozlov, Familia - ultimul bastion: răspunsuri la 
întrebări ale tinerilor. Editura Sophia, 2009, pp. 301-302. 

Dacă avertismentele şi criticile prietenilor şi rude¬ 
lor la adresa partenerului sunt îndreptăţite (este violent, 
consumă droguri / alcool, vă este în mod clar infidel, 
are o personalitate distructivă), trebuie să vă luptaţi cu 
aceste adevăruri - dacă băgaţi capul în nisip, ca struţul, 
vă lăsaţi spatele descoperit. în general, atitudinile mes¬ 
chine, amestecurile războinice ale prietenilor şi rudelor 
în treburi care nu îi privesc, comportamentele aberante şi 
atitudinile urâte nu trebuie lăsate să vă distrugă mariajul. 

Trebuie să faceţi o alegere. Trebuie să îi luaţi apărarea 
bărbatului / femeii dumneavoastră!” 232 


232 Dr. Laura Schlessinger, 10 motive stupide care distrug un cu¬ 
plu, Editura Curtea Veche, 2003, p- 272. 





36. ESTE VIAŢA ÎN BISERICĂ 
O SOLUŢIE LA CRIZA DE AZI 
A FAMILIEI? 

Un răspuns la această întrebare, izvorât din experien¬ 
ţa personală, oferea într-un număr al revistei A.S.C.O.R., 
Schimbarea la Faţă, un tânăr cap de familie, Bogdan Şen- 
droiu. Din mărturisirile sale, se desprinde ideea de bază 
că în orice căsnicie apar ispite şi probleme, însă peste 
toate putem trece cu ajutorul lui Hristos, atunci când 
ducem o viaţă în Biserică, iar acest lucru este cu putinţă 
chiar şi în vremurile tulburi pe care le trăim azi: 

„Bogdan: Uneori problemele sunt aşa de mari, încât 
cred că dacă nu eram în Biserică şi nu ne raportam la Dum¬ 
nezeu şi la mântuire, am fi zis: „Domnule, de ce să mă 
chinui eu în viaţa asta şi să nu-mi aleg eu pe altcineva?”. 
Pentru că tot timpul ai impresia că, dacă faci altceva, 
ţi-ar fi mai bine. Sau îmi vine să mă răzbun pe ea, sau o 
grămadă de gânduri rele care, dacă nu ar fi fost gândul la 
Dumnezeu, nu ştiu ce s-ar fi întâmplat. 

Şi atunci de multe ori mă întrebam: „Ce înseamnă 
asta? De ce nu trebuie să divorţez? Ce-i aşa păcat în faţa lui 
Dumnezeu?" Şi când îţi revii în fire, îţi dai seama că divor¬ 
ţul este într-un fel echivalentul sinuciderii; sinuciderea este 
o soluţie aparentă pentru a scăpa de o greutate, ai impresia 

că scapi de o luptă. înseamnă refuzul luptei. Insă, pentru a 
ieşi învingător dintr-o luptă, trebuie să fii mai bun. 

întotdeauna, existând gândul la Dumnezeu, existând 
măcar o icoană în casă, poţi să te gândeşti: „ Uite, Doamne- 
Doamnepriveşte („Doamne-Doamne” cum le spui la copii), 
trebuie să existe o ieşire”, în aşa fel încât, cu un cuvânt din 
Scriptură, să te împaci seara şi să nu mănânci fără să te fi îm¬ 
păcat, să nu te culci fără să tefi împăcat cu soţia sau cu copiii. 

De exemplu, o dată am bâtut-o pe Măriuţa (fetiţa) 
cam fără rost, şi după aceea m-am simţit prost şi mi-am zis: 
„Măi, dacă s-ar comporta Dumnezeu cu mine după cum 
m-am purtat eu cu Maria, aş zbura aicea printre pereţi. ” Şi 
am zis „Doamne, iartă-mă”, şi mi-am cerut iertare chiar şi 
de la fetiţă. Este ca şi cum ai pe cineva deasupra, şi nu poţi 
face totul de capul tău... 

Reporter: Şi totuşi, voi aveţi doi copii... Chiar şi cu doi 
copii apar gândurile de divorţ uneori? Apar as fel de crize? 

Bogdan: Da, faptid că ai doi copii nu face decât să mă¬ 
rească, procentual, criza, pentru că este mai greu în casă, pen¬ 
tru că trebuie o grămadă de lucruri. Gândurile astea să ştii 
că apar. Şi mi-am dat seama că nu numai la mine, la foarte 
mulţi apar. Poate la fel cum le apar monahilor gândurile de 
desfrânare, nu ştiu ce să zic. Este o soluţie care, pe moment, 
ţi se pare salvatoare. Iţi vin gânduri, ca de exemplu: „ Vai de 
mine ce m-aş distra eu dacă n-aş avea copiii. Aş putea să merg 
pe munte”, sau ceva de felul acesta. Deci gândurile apar. 

Reporter: Care este rolul spovedaniei în această proble¬ 
mă a unităţii familiei? 

Bogdan: în primul rând, ca să fie spovedania lucrătoa¬ 
re, omul trebuie să cugete smerit, spovedania să nu fie un lu- 

cru formal; pentru a avea o putere cât mai mare, ea trebuie 
completată cu mersul la Sfânta Liturghie. Şi dacă mă duc 
şi spun: „Părinte, îmi pare rău că mi-am enervat soţia”, în 
primid rând mă duc şi-mi cer iertare ei, şi, dacă spovedania 
este bine înţeleasă, atunci ea este cea care ne face să mergem 
mai departe. Ea este cea care ne face să ne împăcăm, ea este 
cea care ne aduce mereu la ceea ce suntem noi şi ne face să 
refuzăm gândurile rele, pentru că gândurile rele încearcă 
întotdeauna să ne găsească o „scăpare”: „Eu? De ce să sufăr 
eu?”sau „Eu sunt nedreptăţit. ” sau „Mie mi se cuvine mai 
mult”... Apar tot felul de gânduri. 

Căsătoria este marea taină a convieţuirii, a comuni¬ 
cării, într-adevâr, în smerenie. Pentru că trebuie să treci 
mereu peste tine; asta este problema. Trebuie să treci mereu 
peste tine şi spovedania te ajută. Pentru că l a spove danie nu 
vii fals pocăit, ci în adevăr, ş i atu nci îţi dai seama că, pe 
undeva, ai greşit fată de celălalt. 


213 Bogdan Şendroiu, în: Poate viaţa în Biserică să rezolve criza 
prin care trece familia astăzi?, Schimbarea la Faţă, nr. 6, iulie-august 
1998, p. 4. 

37. IPOCRIZIE SAU SPOVEDANIE 

IN VIATA DE FAMILIE 

) 

Cum să ne pregătim cel mai bine pentru spovedanie? 
„Treceţi cu vederea micile neputinţe ale îndreptarelor de 
spovedanie, dar folosiţi îndreptarele”, ne sfătuieşte Da- 
nion Vasile, atrăgându-ne totodată atenţia asupra ispitei 
care ne face să nu conştientizăm că avem un păcat, dacă 
acesta nu apare în acel îndreptar: 

„Spovedindu-te după îndreptar, însă, există şi o anu¬ 
mită rutină. Ce nu apare în îndreptar [credem că] nu e pă¬ 
cat. Adică, femeile se grăbesc să se ducă la duhovnic în post: 

- Părinte, bărbatul a tras de mine să mă culc cu el. Şi 

eu am rezistat ca o creştină. 

> 

Şi se tot mândreşte şi se laudă. Dar nu spune niciodată: 

- Părinte, eu, în postul ăsta, n-am arătat destulă dra¬ 
goste soţului meu, adică nu i-am vorbit destul de frumos, 
n-am ştiut să fie în casă o atmosferă de linişte. 

_i — — ---—•—-- » 

Spunea un părinte: 

- La mine tot vin femeile să se plângă că bărbaţii le 
părăsesc, dar nu vin să spună câţi ani de zile i-au tot tocat 
la cap: „toca-toca-toca-toca, nu vii la biserică! Nu te rogi! 
Nu eşti smerit! Nu eşti postitor! Nu eşti evlavios!” etc. 

Deşi există această rutină, totuşi în îndreptarul de 
spovedanie nu scrie: „N-am ştiut să întreţin în casă o at¬ 
mosferă liniştită”, femeia nu se spovedeşte că şi-a enervat 

bărbatul. Că nu l-a înjurat, e fericită, că în îndreptar apa¬ 
re doar: „Am înjurat” - nu poate bifa! N-a înjurat! Dar că 
i-a făcut viata bărbatului un coşmar: toca-toca-toca-toca, 

) 5 

nu spovedeşte! Da, există un formalism al spovedaniei .” 23 4 


234 Danion Vasile, Repere: Duhovnicul. Rugăciunea. Postul, 
Editura Egumenită, 2007, pp. 53-54. 











38. DIVORŢ 

SAU CĂSĂTORIE TRAINICĂ? 


M-am gândit mult până să includ şi acest capitol. 
In cele din urmă, am considerat că, deşi este un subiect 
foarte dureros de tratat, este necesar să spunem câteva cu¬ 
vinte, având în vedere numărul nepermis de mare al celor 
ce ajung să-şi pună la modul cel mai serios problema di¬ 
vorţului (în marea majoritate, cei căsătoriţi care nu sunt 
din Biserică, dar asta nu înseamnă că ispita despărţirii i-ar 
ocoli pe cei din Biserică; nici ei nu sunt imuni la cădere.) 

Dacă sunteti căsătoriţi si v-ati hotărât că nu mai 
) > » > 

puteţi îndura şi vreţi să divorţaţi, vă rog să vă mai daţi 
măcar o ultimă şansă, meditând la următoarele cuvinte, 
dintr-o scriere a părintelui Vasilios Bacoianis; 

„Nu mai merge aşa, mă va ucide, mă voi despărţi de 
ea!, urlă soţul. 

Te-ai gândit ce spui? De cine te vei despărţi? De tine 
însuţi? Şi cei doi vor fi un singur trup, spune Dumnezeu 
(Facerea 2,24). Uiţi că eşti un trup cu tovarăşa ta? (v. Ma¬ 
tei 19,6). „Ceea ce Dumnezeu a făcut unul, prin căsătorie, 
omul nu are îndreptăţirea să Facă iarăşi doi, prin divorţ”, 
spune însuşi Mântuitorul Iisus Hristos (v. Matei 19,6). 

Sfântul Ioan Gură de Aur tună: „Nu ai îndreptăţirea 
s-o alungi pe soţia ta, pentru că ea este trupul tău! Şi, aşa 
cum nu poţi să tai trupul tău şi să-l arunci, la fel nu poţi 

s-o arunci pe soţia ta! Eşti dator s-o iubeşti ca pe trupul 
tău!” {Despre faptul că nu ne cunoaştem pe noi înşine, 6,7). 

,Aşadar te plângi că n-o ai bună pe soţia ta? Fă-o tu 
bună!” {Comentariu la Prorocul Osea, 4,4). Fă-te tu în final 
un soţ bun! Desigur că socoteşti că eşti bun, soţul ideal. 
Atunci de ce n-o rabzi pe soţia ta capricioasă? Unde se vă¬ 
deşte bunătatea ta? De ce o ocărăsti si o ameninţi că te vei 

j j > > 

despărţi de ea? Ce altceva ar face în situaţia ta un soţ rău? 

Eşti soţ bun? Arat-o soţiei tale! Şi ia gândeşte-te... 
pentru că ai luat-o, înseamnă că a fost bună. Deci acum, 
împreună cu tine s-a stricat, adică a fost stricată de tine, 
tu ai stricat-o şi, prin urmare, tu greşeşti. Tu însă dai vina 
pe tovarăşa ta. Aşa fac cei buni? 

Dacă însă crezi că nu eşti bun, ci rău, atunci pentru 
ceea ce se întâmplă în căsnicia ta greşeşti tu, cel rău. Deci 
pe tine să dai vina, pe tine să te îndrepţi! 

Trandafirul este frumos, dar are şi ghimpi. Cu toate 
acestea, nu-l aruncăm la gunoi, ci-l păstrăm în mâini, cu 
bucurie, pentru că nu ne legăm de ţepi, ci de floarea şi de 
mirosul lui plăcut. 

Să ne purtăm măcar în acest fel (ca şi cu trandafirul 
neînsufleţit) şi cu semenul nostru, cu tovarăşul nostru, care 
înseamnă ceva incomparabil mai mult decât neînsufleţitul 
trandafir. Măcar! 

însă cu semenul, cu tovarăşul nostru ne purtăm cu de¬ 
săvârşire invers. Nu-i vedem frumuseţile pe care le are, ci 
mărăcinii, neputinţele lui. Şi-l respingem atât de uşor! ’” ' s 

N-am găsit o tratare mai bună a problemei divorţu¬ 
lui decât cea a părintelui Vasilios Bacoianis, din cartea sa 

235 Arhim. Vasilios Bacoianis, Căsătoria, Editura de Suflet, 
2010, pp. 95-97. 

Căsătoria-, de aceea, în încheierea acestui capitol, voi cita 
integral cuvintele părintelui: 

„Ne-am obişnuit cu ideea divorţului, nu ni se mai 
pare străină. Dar ea înseamnă un păcat, pentru că strică 
unirea pe care a împlinit-o Dumnezeu (v. Matei 19,6). 
Binecuvântarea Lui este aruncată la coşul de gunoi. 

Luaţi aminte: călugărul face jurământ înaintea lui 
Dumnezeu că va rămâne pe viaţă călugăr. Dar la un mo¬ 
ment dat cade în ispită, încalcă jurământul, aruncă rasa 
şi se întoarce în tagma mirenilor. însă şi mirele şi mireasa 
fac jurământ înaintea lui Hristos şi a preoţilor Lui că vor 
convieţui pe viaţă. Deci, când strică nunta, şi aceştia în¬ 
calcă jurământul, devin sperjuri. Dar acest lucru nu ne 
mai scandalizează, pentru că ne-am obişnuit, deşi el con¬ 
stituie, de asemenea, un păcat de moarte. 

Când este îngăduit divorţul? 

De exemplu, naşterea de fii este unul dintre scopurile 
căsătoriei. Şi cât îşi doresc soţii să aducă pe lume prunci! 
Insă nici în situaţia aceasta, a sterilităţii, nu este îngăduit 
divorţul. Cu atât mai mult pentru că există, chipurile, 
„nepotrivire de caracter”. Singura pricină binecuvântată 
pentr u divorţ este adu lterul (v. Matei 19,9). însă, chiar şi 
în situaţia aceasta, divorţul este doar îngăduit, nu impus 
(deasupra tuturor rămâne indisolubilitatea căsătoriei). 

Desigur că este greu pentru soţ s-o ţină pe soţia lui 
care l-a înşelat. Aşa cum spune Sfântul Cosma Etolianul, 
„Dacă soţul nu vrea s-o atingă pe soţia lui nici cu un deget 
un alt bărbat (Didahia II, 1, 39), să ne închipuim cât de 
rănit este acesta atunci când soţia lui îl trădează în întregi- 

me cu un bărbat străin. Aşadar, cu ce inimă s-o tină?” De 
aceea, dacă o ţine „va avea plată în sufletul lui”, grăieşte 
iarăşi Sfântul Cosma Etolianul ( Didahia II, 1, 44b). 

Sfântul Nicodim Aghioritul ne spune că, în situaţia 
aceasta, cel mai corect este să o ţină cu făgăduinţa că nu 
va mai săvârşi păcatul. „Vrednic de laudă şi cel mai înţe¬ 
lept” este acest bărbat. Sfântul continuă, mărturisind că 
bărbatul arată compătimire faţă de propriul trup, care 
este femeia lui. Omul înţelept nu taie din trup mădularul 
care a fost rănit, ci se străduieşte să-l vindece. La fel face 
şi soţul înţelept: când păcătuieşte soţia lui (propriul lui 
mădular), n-o îndepărtează, ci se străduieşte s-o vindece 
prin pocăinţă ( Pidalion , Ed. Aster, pp. 600-610). 

„De ce trebuie să rabzi?” 

Mai bine să rămâi singur în pustie decât cu o femeie 
rea! (Pilde 2,19). Deci, dacă ai o femeie rea, care nu sufe¬ 
ră nimic, cum s-o ţii? 

Dacă doreşti să-ţi mântuieşti sufletul, sigur c-o vei ţine. 
„O femeie rea este un prilej să mergi în Rai”, spunea Cuvi¬ 
osul Paisie (t 1994), iar Sfântul Cosma Etolianul întărea: 

„Tu, bărbate, care ai o femeie rea, trebuie să te bucuri 
mai mult decât vecinul tău, care are o femeie bună, pen¬ 
tru că, prin acea răbdare pe care o arăţi, Dumnezeu Se va 

milostivi si te va aşeza în Rai. 

> ) 

Mai mare virtute nu poate să arate femeia decât să-l 
mângâie şi să-l rabde pe bărbatul ei. Şi tu, femeie, când 
ai un bărbat rău, trebuie să te bucuri mai mult decât cea 
care are un bărbat bun, pentru că ai şi plată mai multă în 
sufletul tău!” ( Didahia 4). 

Omul nu este de fier, căci şi fierul rugineşte, e vulne¬ 
rabil. Si când un asemenea om convieţuieşte cu o „fiară”, 
se chinuieşte. De aceea, înseamnă un adevărat martiriu 
pentru bărbatul sau femeia care are drept soţ o fiară. De¬ 
sigur că cea mai uşoară cale este părăsirea arenei de lup¬ 
tă: divorţul. Cea mai grea este stăruinţa în această luptă 
dură. Şi soţul, şi soţia bună, de dragul lui Dumnezeu, 
rabdă fiara. Un astfel de om este sau nu martir?” 236 

Dacă aş da aici pilda unor sfinţi căsătoriţi care l-au 
răbdat pe celălalt până la sfârşit, toţi cititorii ar exclama 
într-un glas: „Exemplele astea sunt bune, dar nu sunt 
pentru noi! Noi nu suntem, şi probabil nu vom deveni 
vreodată sfinţi!” Ei bine, nu trebuie neapărat să fii sfânt 
pentru a răbda pe un soţ dificil sau pe o soţie dificilă, 
cu dragoste. Acest fapt ni-1 dovedesc următoarele două 
exemple de oameni, care nu numai că nu au fost sfinţi, 
dar nici măcar nu erau creştini ortodocşi (unul protes¬ 
tant, iar celălalt chiar păgân) - şi totuşi au avut răbdare 
până la sfârşit cu soţiile lor. Atunci cu atât mai mult noi, 
întăriţi pe piatra credinţei, vom putea face la fel ca ei! 

Primul dintre ei este Abraham Lincoln, cel de-al şai¬ 
sprezecelea preşedinte al Statelor Unite. „ Oricine poate con¬ 
chide - scria Gary Thomas — că Abraham Lincoln a fost 
un remarcabil om de cuvânt, doar văzând modul în care a 
abordat perioada de curtare, ca să nu mai pomenim de felul 
în care a abordat căsnicia. 

In 1836, Lincoln a convenit să se căsătorească cu o fe¬ 
meie pe care nu o mai văzuse de trei ani - lucru riscant, în 

2,6 Arhim. Vasilios Bacoianis, Căsătoria, Editura de Suflet, 
2010, pp. 100-103. 

cel mai bun caz, şi înşelător, în cel mai rău. Lincoln a avut 
timp berechet să-şi regrete promisiunea. Când a ajuns în 
cele din urmă să dea ochii cu viitoarea mireasă, inima lui 
Lincoln s-a strâns. Nu arăta aşa cum o zugrăvise imagina¬ 
ţia mea, avea să scrie el. 

s 

Nu, nici pe departe. Ştiam că e corpolentă, a recunoscut 
el, însă acum părea perechea potrivită pentru Falstaff [Sir 
John Falstaff, personaj ficţional creat de William Shakes- 
peare, care apare în trei dintre piesele sale de teatru, care era 
extrem de gras (n.n.)]. Când i-a privit faţa, spre groaza lui, 
a descoperit că nu putea cu niciun chip să nu se gândească la 
mama lui. Aceasta parţial din pricina a două trăsături: lipsa 
dinţilor femeii şi vârsta înaintată pe care a apreciat Lincoln 
că o avea aceasta - nimic nu ar fi putut porni de la mări¬ 
mea unui prunc în faşă şi să atingă dimensiunile ei actuale 
în mai puţin de treizeci şi cinci sau patruzeci de ani. 

Pe scurt, a conchis el, nu am fost câtuşi de puţin mul¬ 
ţumit de ea. 

> 

Dar, în clipa următoare, Lincoln a făcut un lucru care 
pentru omul modern ar putea părea şocant. întrucât îşi dă¬ 
duse cuvântul, era hotărât să o ia de soţie. A trecut prin 
procesul de curtare şi apoi a îngenuncheat înaintea ei, ce- 
rându-i mâna. 

A urmat o scenă hilară. Femeia a sfârşit prin a-l respin¬ 
ge pe el. La început, Lincoln a crezut că era doar o chestiune 
de politeţe, aşa că a trecut prin ritualul obişnuit, insistând 
ca ea să se mai gândească, până când şi-a dat seama că ea 
nu înclina si nu intenţiona să devină vreodată soţia lui. 

Si s 

Lincoln a conchis: Alţii au fost făcuţi de râs de fete, 
> > 

dar lucrul acesta nu se poate spune şi despre mine. In si¬ 
tuaţia aceasta, în mod vădit, eu m-am făcut de râs singur. 

Am fi tentaţi să credem că Lincoln ar fi trebuit să fie 
mai atent când şi-a ales următoarea logodnică, dar cu greu 
s-ar putea spune despre Mary Todd că era genul de femeie cu 
care puteai petrece o seară liniştită. De fapt, ea a fost o feme¬ 
ie extrem de impulsivă, cu un temperament groaznic, deşi, 
în mod ironic, tocmai în aceasta a constat o parte a atracţiei 
pe care a exercitat-o asupra viitorului preşedinte. Lincoln a 
numit-o întâia creatură feminină agresiv de strălucitoare 
care i-a ieşit în cale. 

La scurt timp după nuntă, Mary a devenit nemulţumită 
de casa ei, spunându-i lui Lincoln că orice om serios din cercul 
lor de cunoştinţe locuia într-o casă cu două niveluri. Lincoln 
a încercat să folosească şiretlicul la care recurg atât de mulţi 
bărbaţi — a aprobat ideea, fără să aloce fondurile necesare. In 
loc să prelungească dezbaterea, cum ar fi procedat multe soţii 
din vremea aceea, Mary a aşteptat doar până când Lincoln a 
plecat din oraş pentru câteva săptămâni, în interes de afaceri, 
şi a angajat un tâmplar să adauge casei încă un nivel. 

Odată cu trecerea anilor, Lincoln a învăţat răbdarea în 
noi moduri. Izbucnirile lui Mary făceau ca păstrarea perso¬ 
nalului angajat să fie extrem de dificilă; Lincoln răspundea 
oferind fetelor un dolar în plus în fiecare săptămână. După 
o ciocnire extrem de violentă dintre Mary şi una din me¬ 
najere, Lincoln a bătut-o calm pe umăr pe fată şi i-a spus: 

— Rămâi cu ea, Maria. Rămâi cu ea. 

Când un comis-voiajor a sunat la Casa Albă şi a fost 
întâmpinat de un torent de vorbe aprinse ale lui Mary, s-a 
îndreptat aţă spre Biroul Oval - fără îndoială că erau alte 
vremuri atunci - şi a început să se plângă preşedintelui Lin¬ 
coln de modul în care-l tratase prima doamnă. Lincoln l-a 
ascultat calm, apoi s-a ridicat şi i-a spus blând: 

- Poţi să înduri şi tu un sfert de oră ce îndur eu de 
cincisprezece ani. 

Lincoln a suferit o mulţime de jigniri din partea soţiei 
sale, de la cafeaua pe care i-a aruncat-o în faţă în public, 
până la cheltuielile ei exagerate. In zilele acelea, preşedin¬ 
ţii nu erau atât de înstăriţi cum sunt astăzi, dar Mary se 
aventura să facă nişte cheltuieli nebuneşti, as fel că, într-o 
asemenea ocazie, a cumpărat sute de perechi de mănuşi. 

Cândfamilia Lincoln l-a pierdut pe Willie - fiul prefe¬ 
rat al lui Mary - durerea produsă a început să afecteze psi¬ 
hicul fagii al doamnei Lincoln. A început să-şi controleze 
tot mai greu râbufirile isterice, iar uneori nici chiar Lin¬ 
coln nu ajuta prea mult la îmbunătăţirea situaţiei. Odată 
chiar a dus-o pe soţia lui până la una din ferestre, i-a arătat 
cu degetul un ospiciu şi i-a spus: 

— Mary, vezi clădirea aceea albă, mare, de pe dealul de 
colo? Caută să-ţi stăpâneşti durerea, dacă nu vrei să te facă 
să-ţi pierzi minţile şi să fim nevoiţi să te trimitem acolo. 

In contextul acestei suferinţe nespuse (a pierderii fiului 
său) şi a distragerii (cauzate de prăbuşirea soţiei lui), Lin¬ 
coln a fost invitat să rostească un discurs care avea să-l păs¬ 
treze în amintirea posterităţii. [...] Cuvintele [rostite de el} 
erau adevărate şi sincere, şi au fost mişcătoare şi elocvente — 
iar atunci când ziarele le-au redat fără amprenta mâhnirii 
de înţeles a lui Lincoln, ele au inspirat naţiunea ca nicioda¬ 
tă înainte. Discursul de la Gettysburg este unul dintre cele 
mai faimoase discursuri rostite vreodată pe tărâm american, 
iar cuvintele acelea au ajuns în cele din urmă să fie gravate 
în piatră, însoţindu-lpe Lincoln pentru posteritate. Poate că 
următoarele cuvinte vor părea un clişeu, însă ele sunt totuşi 
adevărate: A strălucit cel mai puternic în momentele în care 
viaţa personală i-a fost cea mai întunecată. 

Legătura pe care o putem face între căsnicia lui Lincoln 
şi misiunea lui nu este una greu de observat. Este lesne de 
înţeles că un om care ar abandona o căsnicie dificilă nu ar 
fi înzestrat cu caracterul necesar pentru a ţine laolaltă o na¬ 
ţiune care stă să se năruie. Lincoln a fost realmente obsedat 
de salvarea Uniunii; ce pregătire mai bună ar fi putut avea 
decât o căsnicie dificilă care necesita atâta tenacitate? 

Este important să observăm că mariajul dificil al lui 
Lincoln nu numai că nu l-a împiedicat să urce pe treptele 
măreţiei, ci s-ar putea afirma chiar că l-a ajutat să se pre¬ 
gătească pentru acea măreţie. Caracterul lui Lincoln a fost 
verificat şi şlefuit zilnic aşa încât, atunci când a venit ade¬ 
văratul test, a fost în stare să rămână neclintit. 

Dacă Lincoln ar fi fost obsedat de fericire, n-ar fi avut 
tăria necesară să facă faţă problemelor cauzate de Mary sau 
să păstreze naţiunea unită. El a simţit o chemare spre împli¬ 
nirea unui destin, ceva care, în mintea lui, depăşea confor¬ 
tul personal, iar ascultarea lui faţă de acel destin a devenit 
parte a istoriei. 

Practic, în orice sondaj referitor la preşedinţi, Lincoln se 
situează aproape de vârf. Unii istorici afirmă chiar că s-ar 
putea să fi fost preşedintele cel mai de succes pe care [Statele 
Unite l-au] avut vreodată. Interesant este faptul că un son¬ 
daj din 1982, care înregistra opinia istoricilor, o plasează pe 
Mary Todd Lincoln pe ultima poziţie între primele doamne 
ale Americii. 

Istoria aceasta scoate la iveală minciuna din spatele 
gândirii [celui] care afirmă: Chiar aş fi putut face ceva 
dacă nu m-aş fi însurat cu femeia asta, sau a soţiei care-şi 
spune: Când mă gândesc numai ce aş fi putut ajunge dacă 
nu eram legată de un asemenea ratat! Unul dintre cei mai 

mari preşedinţi [ai Americii] a fost căsătorit, fără îndoială, 
cu una dintre cele mai dificile prime doamne. [...] 

Poate - conchide Gary Thomas - că exemplul lui 
Lincoln ne [va] elibera de apăsarea unei căutări deşarte 
după fericire. Poate că el ne [va] elibera de ideea că o 
căsnicie dificilă ne va ţine pe loc, în loc să ne pregătească 
pentru lucrarea care ne stă înainte; poate că el ne [va] da 
drumul din lanţurile care ne leagă de căutarea unei vieţi 
lipsite de tensiuni, îndreptându-ne spre clădirea uneia 
care să poarte amprenta semnificaţiei şi a caracterului.” 237 

Cel de-al doilea exemplu ni-l oferă filosoful păgân So- 
crate. „Marele moralist, Socrate, care a fost unul din cei mai 
luminaţi filosofi vechi, n-a fost din început filosof ci sculp¬ 
tor. Astfel a sculptat el „ Cele trei graţii ”, o adevărată operă 
de artă. intr-o bună zi a aruncat dalta, zicând că decât să 
cioplească în marmură, să-şi cioplească mai bine propriul 
său suflet. Aşa ferm hotărât a pornit în căutarea înţelepciu¬ 
nii şi a mijlocului de a ajunge la ea. „Trebuie să'fii înţelept 
— zicea el — şi primul semn de înţelepciune este stăpânirea 
de sine. ” Numai că este foarte uşor să zici: „ Trebuie să fii 
stăpânit”, dar e foarte greu să şi fii. Lucrurile grele nu se fac 
[...] dintr-o dată. [...] într-o zi, Socrate s-a întâlnit cu un 
bun amic şi şcolar al său, care l-a întrebat aşa: 

- Ascultă, înţeleptule Socrate, cum se poate ca un om 
cuminte ca tine, om care n-are egal în Atena, nici la minte, 
nici la suflet, să-şi aleagă o soţie aşa de rea şi de nesuferită, 
cum este Xantipia? Vezi, că toată lumea ştie că soţia ta este 
cea mai cicălitoare şi mai insuportabilă dintre soţii? 

237 Gary Thomas, Căsătorie sfântă. Editura Kerigma, 2007, pp. 
132-136. 

— Am văzut — răspunse Socrate — că cine doreşte să fie 
un bun războinic nu face exerciţii cu arme uşoare, şi nu-şi 
alege drept adversari copii. Şi iarăşi am văzut că dacă vrea 
să fie şi un bun călăreţ, care să stea bine prins în şa chiar în 
timpul luptei, nu-şi alege pentru exerciţii pregătitoare nici 
mârţoage, nici mortăciuni; ci cai nărăvaşi, greu de stăpânit. 
Ei bine, aşa cum războinicul s-a pregătit pentru arta sa prin 
exerciţii grele, tot aşa m-am pregătit şi eu pentru a mea. 
Da, căci am vrut să învăţ arta de a trăi bine cu oamenii şi 
de a mă împăca bine cu ei. Mi-am ales atunci de soţie pe 
Xantipia, cu firea ei răutăcioasă şi cicălitoare, şi sunt sigur 
că, dacă voi reuşi s-o suport până la capăt, stâpânindu-mă 
la toate violenţele ei, uşor îmi va fi să mă stăpânesc în faţa 
oricărei firi omeneşti. [...] 

Se povesteşte că Socrate, având obiceiul de a se angaja 
în convorbiri [filosofice] foarte lungi cu prietenii, întârzia 
adeseori de la masă, atrăgând asupra sa răutatea soţiei sale 
Xantipia. Intr-o bună zi, Socrate a întârziat şi mai mult 
decât de obicei. Când a venit aşa mai târziu acasă, Xan¬ 
tipia l-a primit tunând şi fulgerând de mânie, cu multe 
insulte şi vorbe urâte, cu fel de fel de mahalagisme şi ocări, 
care de care mai răutăcioase, revoltătoare, aţâţătoare de tul¬ 
burare şi scandal. In acel timp Socrate se aşază la masă şi 
aştepta... să aducă ceva să-i pună pe masă, ca să mănânce, 
că-i era foame de nu mai vedea bine de flămând ce era. El 
aştepta liniştit... fără să răspundă nimic, aştepta încetarea 
violenţelor. Liniştea sa însă, desăvârşita sa stăpânire de sine 
a scos din pepeni pe Xantipia care, înfuriindu-se peste mă¬ 
sură, a pus mâna pe o găleată cu lături, ce era plină după 
uşă, fi... tâlvâcl... a turnat-o_peste capul soţului ei. Socrate 
s-a scuturat de apă, şi şi-a şters faţa, obrajii şi părul capului, 

barba, mustăţile şi corpul de lături, apoi senin, fără umbră 
de mânie, a zis: 

- După atâtea tunete şi fulgere, trebuia să vină şi pu¬ 
ţină ploaie răcoritoare!’™ 

Cercetările recente încep treptat să ajungă la conclu¬ 
ziile pe care Biserica le cunoaşte de două mii de ani. De 
pildă, referitor la problema divorţului (şi în particular la 
efectele dezastruoase ale acestuia asupra copiilor), reputa¬ 
tul om de ştiinţă Martin Seligman cita într-una din căr¬ 
ţile sale mai multe studii efectuate pe copii care trecuseră 
prin experienţa divorţului părinţilor lor. Aceşti copii au 
fost urmăriţi cu atenţie zilnic pe o perioadă de trei ani, 
iar rezultatele obţinute au fost comparate cu cele pentru 
restul copiilor, ai căror părinţi rămăseseră împreună. 

Cercetările realizate au arătat că efectele divorţului 
părinţilor asupra copiilor sunt din cele mai grave. In 
primul rând, aceşti copii erau mult mai expuşi depresiei 
decât copiii din familii intacte. Mai mult, deşi autorii 
studiului nădăjduiseră că aceste efecte negative aveau să 
se diminueze cu timpul, ei au constatat că, după trei ani, 
majoritatea acestor copii erau în continuare mult mai 
deprimaţi decât ceilalţi copii, erau mai trişti, mai lipsiţi 
de vlagă, lipsiţi de încredere în sine, se plângeau de mai 
multe dureri fizice şi se îngrijorau mult mai des. 

în al doilea rând, cercetătorii au observat cu surprin¬ 
dere că acestor copii li se întâmplau mai multe necazuri 
în viaţă, în comparaţie cu ceilalţi copii. Seligman nu 
propune în cartea sa nicio ipoteză care să explice acest 

238 Protos. Nicodim Măndiţă, Oglinda duhovnicească, voi. 6, 
Editura Agapis, 1999, pp. 521-523. 

fapt. Să fie oare din pricină că grijile, tristeţea, depresia 
acestor copii atrag exact evenimentele de care se tem cel 
mai mult? Nu putem şti cu certitudine, însă certe sunt 
efectele observate în cadrul studiului: 

„• Copiii cu părinţi divorţaţi au o probabilitate de 
trei ori şi jumătate mai mare decât copiii din familiile 
intacte ca o rudă de-a lor să fie spitalizată. 

• Probabilitatea ca ei înşişi să fie spitalizaţi este de trei 
ori mai mare. 

• Probabilitatea ca unul dintre prietenii copilului cu 
părinţi divorţaţi să moară este de două ori mai mare. 

• Probabilitatea morţii unuia dintre bunici este de 

» 

asemenea de două ori mai mare.” 239 

Martin Seligman conchide: „Se spunea că ar fi mai 
bine pentru copii ca părinţii lor nefericiţi să divorţeze, 
decât ca aceşti copii să trăiască împreună cu doi părinţi 
care se urăsc unul pe altul. Insă descoperirile noastre ara¬ 
tă o imagine foarte întunecată pentru copiii părinţilor 
divorţaţi: depresie prelungită, fără vreo uşurare; o rată 
mult mai mare a evenimentelor negative; şi, foarte ciu¬ 
dat, mult mai multe necazuri aparent fără legătură cu 
divorţul. Ar fi o dovadă de iresponsabilitate din partea 
mea dacă nu v-as sfătui să luaţi foarte în serios aceste 

) i 

descoperiri dacă aveaţi de gând să divorţaţi.” 240 


239 Martin Seligman, Learned Optimism. How to Change Your 
Mind and Your Life, ediţia a treia. Editura Vintage Books, New 
York, 2006, p. 146. 

240 Idem, p. 147. 




39. DIVERSE SFATURI 
DESPRE CĂSĂTORIE, 

DE LA SFINŢII PĂRINŢI 
ŞI DE LA DUHOVNICI 
CU VIAŢĂ ÎMBUNĂTĂŢITĂ 

• Aflarea persoanei potrivite pentru căsătorie este 
problema genunchilor (metaniilor). (Părintele Epifanie 
Teodoropoulos, 1930-1989) 241 

• Căsătoria nu se face din cauza acestui lucru, care de 
altfel îi încurajează foarte mult pe tineri: plăcerea. Asta-i o 
consecinţă. Vei avea plăceri, dar ăsta nu-i un scop. Eu nu 
mănânc pentru că e gustoasă mâncarea, ci mănânc să-mi 
întreţin viaţa. Plăcerea o să vină. Dar nu acesta e scopul. 

Scopul nunţii este ajutorul spre mântuirea reciprocă, 
stimularea celuilalt spre mântuire. Pentru că există o for¬ 
ţă ascunsă: nu ştii ce te cheamă spre ea, sau spre el. Asta e 
iubirea, care joacă un rol mântuitor şi creator. 

Faptul că există un punct de atracţie în căsătorie, că 
te înveseleşte, că prinzi puteri, că nu te descurajezi, vor¬ 
beşte de la sine. Este însăşi Taina Nunţii. Plus copiii, care 
joacă un rol determinativ. (Părintele Arsenie Papacioc) 242 

241 Crâmpeie de viaţă - din viaţa ţi învăţătura Părintelui Epifanie Te- 
odoropulos , Schitul românesc Lacu, Sfântul Munte Athos, 2000, p. 131. 

242 Ne vorbeţte părintele Arsenie Papacioc, voi. 1, Editura 
Mănăstirea Sihăstria, 2004, pp. 119. 

• Ţi-a fost hărăzită o femeie ca să-ţi împărţi viaţa cu 
ea, ca să-ti aducă toate bucuriile vieţii, să-ti întovărăşească 
reuşitele, să-ţi sporească fericirea şi, atunci când eşti mâhnit, 
să-ţi alunge pricinile de supărare. (Sfântul Vasile cel Mare) 243 

• Nu-ti ocoli femeia din cauza urâţeniei ei. Ascultă 

i j 

Sfânta Scriptură care spune: „cât de mică este albina în 
neamul zburătoarelor, si cât de delicios este rodul muncii 
ei.” Şi ea este făptura lui Dumnezeu: deci nu pe ea o in¬ 
sulţi, ci pe Creatorul ei. Tu caută frumuseţea sufletului. 
(Sfântul Ioan Gură de Aur) 244 

• Nu frumuseţea asigură trăinicia unei căsnicii, ci 
uneori chiar, dimpotrivă, lipsa ei. Nu aţi văzut câţi băr¬ 
baţi şi-au pierdut viaţa intr-un mod de plâns după ce 
şi-au luat de soţii femei frumoase? Câţi, apoi, după ce 
şi-au luat de soţii femei nu tocmai frumoase, nu au ajuns 
la adânci bătrâneţe, petrecându-şi viaţa în cea mai mare 
mulţumire? (Sfântul Ioan Gură de Aur) 245 

• „Frumuseţea trupească, dacă nu este unită cu virtutea 
sufletului, îi poate atrage pe soţi douăzeci-treizeci de zile, 
iar după aceea nu vor mai avea putere, ci, descoperind cele¬ 
lalte însuşiri ale soţiilor, îşi vor pierde dragostea pentru ele. 

Dacă trebuie ca soţiile să facă ceva pentru a le plă¬ 
cea soţilor, aceasta este împodobirea sufletului.” (Sfântul 
Ioan Gură de Aur) 246 

243 Georges Habra, Iubire şi senzualitate, Ed. Anastasia, 1994, p. 98. 

244 Idem, p. 74. 

245 Pr. Dr. Constantin Mihoc, Taina căsătoriei şi familia creştină 
în învăţăturile marilor Părinţi ai Bisericii din secolulIV, Editura Teo- 
fania. Sibiu, 2002, p. 80. 

246 Sfântul Ioan Gură de Aur, în: ***, Cum să întemeiem o fami¬ 
lie ortodoxă: 250 de sfaturi înţelepte pentru soţ şi soţie de la sfinţi şi 
mari duhovnici. Editura Sophia, 2011, p. 93. 

• „Să ştii si să fii încredinţată că, si dacă ai fi cea mai 
frumoasă dintre femei, nu poţi să-i placi celui căruia îi 
amărăşti sufletul. Ca să-i placi soţului, trebuie să-i aduci 
bucurie şi linişte.” (Sfântul Ioan Gură de Aur) 247 

• Căsătoria nu se hrăneşte numai din patimă şi nu este 
o întâmplare a trupurilor, ci este în întregime de natură 
spirituală, sufletele contopindu-se cu Dumnezeu, într-o 
uniune infailibilă, pe care El singur o cunoaşte. De aceea 
este spus: Cine se lipeşte de Domnul este un singur duh cu El 
(1 Corinteni 6:17). (Sfântul Ioan Gură de Aur) 248 

• „Soţia să nu aştepte ca soţul ei să-şi arate primul 
virtutea, ca să i-o arate şi ea pe a sa, pentru că aceasta nu 
va fi mare ispravă. Totodată, nici soţul să nu aştepte bună 
purtare de la soţie pentru a se îngriji de ea, fiindcă aceas¬ 
ta nu va mai fi virtute din partea lui, ci, după cum am 
spus, fiecare să-şi îndeplinească îndatoririle în ceea ce îl 
priveşte, fără să aştepte pe celălalt să facă aceasta primul.” 
(Sfântul Ioan Gură de Aur) 249 

• „Sfinţiţi-vă viaţa. Când gospodina, făcând treburile 
casei, se roagă, totul se sfinţeşte: se sfinţeşte nu numai mân¬ 
carea, ci şi cei care o mănâncă.” (Stareţul Paisie Aghioritul) 2Sn 

2-17 Sfântul Ioan Gură de Aur, în: ***, Cum să întemeiem o fami¬ 
lie ortodoxă: 250 de sfaturi înţelepte pentru soţ ţi soţie de la sfinţi ţi 
mari duhovnici , Editura Sophia, 2011, p. 94. 

248 Idem, p. 149. 

249 Sfântul Ioan Gură de Aur, în: ***, Cum să întemeiem o fami¬ 
lie ortodoxă: 250 de sfaturi înţelepte pentru soţ ţi soţie de la sfinţi ţi 
mari duhovnici. Editura Sophia, 2011, p. 37. 

250 Stareţul Paisie Aghioritul, în: ***, Cum să întemeiem o fami¬ 
lie ortodoxă: 250 de sfiituri înţelepte pentru soţ ţi soţie de la sfinţi ţi 
mari duhovnici. Editura Sophia, 2011, p. 41. 

• Ceea ce mulţi numesc „fericire” în căsnicie poate 
exista, dar cu o singură condiţie absolut obligatorie: soţii 
să aibă trăire duhovnicească, iubindu-L pe Hristos şi îm- 
plinindu-I poruncile. Numai în felul acesta pot ajunge să 
se iubească unul pe altul curat şi cu adevărat, şi să fie feri¬ 
ciţi. Altminteri, vor fi săraci sufleteşte şi nu vor putea dărui 
iubire, izbindu-se de probleme demonice care le vor aduce 
nefericirea. (Părintele Porfirie din Grecia, 1906-1991) 25 ' 


251 Părintele Porfirie, Antologie de sfaturi şi îndrumări, Editura 
Bunavestire, Bacău, f.a., p. 178. 



40. CÂTEVA MAXIME ŞI CUGETĂRI 
DESPRE CĂSĂTORIE 252 


„Cine în căsătorie izbuteşte, în nimica nu greşeşte.” 
(proverb spaniol) 

„Nicicând înţelepciunea nu-ţi arăţi mai bine decât ca 
atunci când te-nsori.” (proverb spaniol) 

„Căsătoria pripită rareori se dovedeşte reuşită.” (pro¬ 
verb englez) 

„Căsătoreşte-te cu feme ia, nu cu în făţişarea ei.” (pro¬ 
verb german) 

„Nu frumuseţea femeii, ci virtuţile leagă inimile ce¬ 
lor căsătoriţi.” (proverb grec) 

„Soţului îi trebuie înţelepciune, soţiei, blândeţe.” 
(proverb englez) 

„înţelepciunea la soţ şi răbdarea la soţie sunt cele ce 
asigură liniştea într-o căsătorie.” (proverb belgian) 

„Intre soţi să nu existe ceartă care să dureze şi pe tim¬ 
pul nopţii.” (proverb chinez) 

„Cine nu-şi cinsteşte soţia, pe el însuşi se necinsteş¬ 
te.” (proverb francez) 


252 Selectate în cea mai mare parte din Pr. Teodor Cios, Taina aceas¬ 
ta mare este - Cuvântări la cununie, f. ed., Sibiu, 2007, pp. 185-203. 

„între soţi, mândria trebuie lăsată la uşa anticame¬ 
rei.” (Balzac) 

„Pentru pacea căminului trebuie să cedeze cel mai 
înţelept.” (M. Sântimbreanu) 

„Nu e în lumea aceasta nimic mai bun decât căsnicia 
liniştită.” (I. Slavici) 

„Dacă vrei să te căsătoreşti bine, căsătoreste-te cu 
cine te potriveşti.” (Ovidiu) 

„Cel ce se leagă pe veci, să cerceteze dacă inimile sunt 
de acord! Iluzia este scurtă, căinţa, lungă.” (Fr. Schiller) 

„Nu este în căsătorie inegalitate mai mare decât ne¬ 
potrivirea de gândire şi de intenţii.” (Ch. Dickens) 

„Ţine ochii deschişi înainte de căsătorie şi pe jumă¬ 
tate închişi... după.” (B. Franklin) 

„Când o tânără se căsătoreşte, ea schimbă atenţiile 
tuturor bărbaţilor din cercul ei de cunoştinţe cu lipsa de 
atenţie a unuia singur.” (Helen Rowland) 253 

„Căsătoria este operaţia prin care vanitatea unei fe¬ 
mei şi egocentrismul unui bărbat sunt extrase fără anes¬ 
tezic.” (Helen Rowland) 254 

„Cinstea în lucrurile mici este cea mai bună pavăză 
contra ispitelor mari ale vieţii.” (Fr. W. Forster) 

„O fericire pe care o datorăm minciunii nu este o 
fericire adevărată.” (H. Heine) 


253 Helen Rowland, în: Gary Thomas, Căsătorie sfântă. Editura 
Kerigma, 2007, p. 151. 

253 Idem, p. 87. 

„Dragostea cere renunţare şi încredere.” (A. Maurois) 

„Dragostea nu trăieşte decât atâta vreme cât este în¬ 
credere.” (Balzac) 

„Dragostea exclude orice josnicie.” (Balzac) 

„A iubi înseamnă a înceta să trăieşti pentru tine.)l 
(Balzac) 

„A iubi înseamnă a trăi vi aţa ce luilalt.” (Balzac) 
„Dragostea dăruieşte totul.” (Balzac) 








41. CÂTEVA POVEŞTI 
DE DRAGOSTE ADEVĂRATE 


Un fost detinut îsi aminteşte: 

y j > 

Era frig, un frig cumplit, în acea zi întunecată de iar¬ 
nă. Dar nu altfel decât în celelalte zile pe care le petrecusem 
în lagăr. Eram doar un băiat, care stăteam şi tremuram în 
zdrenţele cu care eram îmbrăcat, în loc să mă joc cu prie¬ 
tenii, să mă duc la şcoală, să mă gândesc la viitor, să cresc 
mare şi să mă însor, să-mi întemeiez o familie. 

Umblam în acea zi de colo-colo pe lângă gardul de sâr¬ 
mă ghimpată, când am văzut trecând o fată de cealaltă par¬ 
te a gardului. S-a oprit şi s-a uitat la mine cu ochi trişti. Am 
văzut-o apoi cum a bâgdt mâna în buzunar şi a scos un măr 
roşu, strălucitor, minunat. Vai, ce mult era de când nu mai 
văzusem aşa ceva! De mult timp nu mai mâncasem altceva 
decât terciul condamnaţilor, care era aproape necomestibil... 

Fata s-a uitat pe furiş în stânga, apoi în dreapta şi, cu 
un zâmbet victorios, mi-a aruncat mărul peste gard. Am 
alergat să-l iau de jos şi l-am ridicat cu degetele mele înghe¬ 
ţate, tremurânde. In lumea mea în care domnea moartea, 
mărul acela îmi părea întruchiparea vieţii, a dragostei. Am 
aruncat o privire exact la timp ca s-o zăresc pe fată pierzân- 
du-se în depărtare. 

A doua zi, ceva m-a mânat în acelaşi loc, lângă gard. 
Oare era o nebunie să sper că va veni din nou? Sigur că 

da. Dar acolo unde eram eu, mă agâţam de orice pai de 
speranţă. Ea îmi dăduse speranţă, iar eu trebuia să mă ţin 
cu dinţii de acea speranţă. 

Şi ea a venit din nou. Şi iar mi-a adus un măr, pe care 

l-a azvârlit peste gard, cu acelaşi zâmbet dulce. 

De data asta l-am prins şi l-am ridicat ca să i-l arăt. 

A avut un licăr în privire. Oare mă compătimea? Poate 

că da. Dar nu-mi păsa. Mi-era de ajuns că eram fericit să 

mă zgâiesc la ea. Şi pentru prima dată după atâta vreme, 

simţeam cum îmi tresaltă inima de emoţie. 

Ne-am întâlnit astfel timp de şapte luni. Câteodată 

mai schimbam si câte o vorbă. Altădată, doar un măr. Dar 
> 

îngerul acela din ceruri nu îmi hrănea doar trupul. îmi 
hrănea şi sufletul. Şi ceva îmi spunea că tot aşa îi hrăneam 
şi eu sufletul ei. 

Intr-o zi am aflat veşti înspăimântătoare: urma să fim 
transferaţi în alt lagăr. Când am întâmpinat-o a doua zi, 
mi se frângea inima şi de-abia am putut sâ-i spun ceea ce 
trebuia spus: 

— Mâine să nu-mi mai aduci niciun măr, i-am zis. Mă 
trimit la un alt lagăr. Nu ne vom mai vedea niciodată. 

Şi întorcându-mă pe călcâie, înainte să nu-mi mai pot 
ţine firea, am luat-o la fugă de la gard. Nu mă răbda inima 
să mă uit îndărăt. Dacă aş fi făcut asta, m-ar fi văzut stând 
ţintuit locului, cu lacrimi şiroindu-mi pe faţă. 

Au trecut lunile si coşmarul continua. însă amintirea ace- 

j j 

lei fete mă făcea să mă ţin tare în teroarea şi suferinţele pe care 
le aveam de îndurat. Ii vedeam mereu în minte faţa, ochii ei 
blânzi, îi auzeam vorbele duioase şi simţeam gustul acelor mere. 

Dar într-o zi, pe neaşteptate, coşmarul a luat sfârşit. 
Noi, cei rămaşi în viaţă, eram liberi. îmi pierdusem fami- 

lia. Dar păstram în inimă amintirea acelei fete, amintire 
care mi-a dat puterea să merg mai departe, să plec în Ame¬ 
rica şi să încep o nouă viaţă. 

Au trecut 15 ani. Locuiam acum în New York City. Un 
prieten m-a convins să accept o întâlnire cu o prietenă de-a 
lui. Mi-am călcat pe inimă şi m-am dus la întâlnire. Şi am 
constatat că era drăguţă doamna aceea. Era imigrantă, ca şi 
mine, aşa că măcar aveam ceva în comun. 

— Unde ai trăit înainte de a veni aici? m-a întrebat ea 
cu blândeţe, în felul acela delicat în care imigranţii îşi pun 
întrebări unul celuilalt. 

— Am fost închis într-un lagăr, am răspuns eu. 

Judecând după privirea ei, părea să se fi dus cu gândul 
la o amintire dureroasă şi totuşi plăcută. 

- Ce s-a întâmplaţi am întrebat-o. 

— Mi-am adus aminte de ceva din trecutul meu, a zis 
ea cu o voce deodată moale. Ştii, când eram copilă, locuiam 
aproape de un lagăr. Acolo era un prizonier, un băiat, pe care 
l-am vizitat zi de zi, midtâ vreme. Mi-amintesc că îi duceam 
mere. Ii aruncam câte unul peste gard şi el era atât de fericit. 

A suspinat adânc şi a povestit mai departe: 

— Mi-e greu să-ţi descriu ce simţeam unul pentru celă¬ 
lalt - eram doar nişte copii şi n-am schimbat decât câteva 
vorbe cu el, atunci când se putea - dar îţi spun eu că între 
noi era o mare dragoste. Cred că a fost ucis, ca mulţi alţii. 
Dar nu pot îndura gândul ăsta, când îmi aduc aminte cum 
era în lunile acelea în care ne fusese dat să fim împreună. 

Inima mea bătea atât de tare de parcă stătea gata să 
plesnească, iar eu m-am uitat drept la ea şi am întrebat-o: 

— Şi cumva ţi-a spus băiatul acela într-o zi: „Mâine să 
nu-mi mai aduci niciun măr. Mă trimit la un alt lagăr. ’? 

— Vai, da! a exclamat ea cu vocea tremurândă. Dar de 
unde ştii tu lucrul ăsta! 

I-am luat mâinile într-ale mele şi i-am zis: 

— Pentru că eu eram băiatul acela! 

Au urmat câteva momente bune de tăcere. Nu ne pu¬ 
team lua ochii unul de la altul şi, pe măsură ce se ridicau 
vălurile vremii, începeam să ne recunoaştem sufletele, pri¬ 
etenul drag pe care nu încetasem vreodată să ni-l amintim 
şi sâ-l iubim. 

In cele din urmă, eu am zis: 

- Uite ce e, mi-e de-ajuns că m-am despărţit o dată de 
tine; nu vreau să se întâmple asta şi a doua oară. Sunt liber 
şi vreau să rămân cu tine pentru totdeauna. Draga mea, 
vrei să te măriţi cu mine? 

In privirea ei am văzut acelaşi licăr pe care îl vedeam 
odată, şi mi-a răspuns: 

- Da, vreau să mă mărit cu tine! 

Şi ne-am îmbrăţişat; era îmbrăţişarea aceea după care 
tânjisem atâtea luni de zile, dar ne împiedica gardul de 
sârmă ghimpată. Acum, nimic nu ne mai stătea în cale 

Despre o poveste de dragoste şi... o limonada îşi 
aminteşte Justin R. Haskin: 

Pe când mergeam cu maşina pe un drum pustiu din 
statul Indiana, am zărit un anunţ: „Limonadă proaspăta’ 
şi am tras pe dreapta. Mă aşteptasem să dau de o staţie de 
benzină sau de un mic magazin, dar am constatat cu sur¬ 
prindere că era o casă. Pe verandă stătea un bătrân. M-ani 

255 Cf. Jack Canfield, Mark Victor Hansen, Barbara DeAnge- 
lis, Mark Donnelly, Chrissy Donnelly, Supă de pui pentru sufletul 
îndrăgostiţilor. Editura Amaltea, 2002, pp. 27-30. 

dat jos din maşină; nu se mai vedea nimeni altcineva. Bă¬ 
trânul mi-a pus nişte limonadă într-un pahar şi mi-a oferit 
un scaun. Era atâta linişte... nu se vedeau decât câmpul cu 
porumb, cerul şi soarele. 

Am vorbit despre vreme şi despre călătoria mea. M-a 
întrebat dacă aveam o familie. I-am explicat că de-abia mă 
căsătorisem şi că speram să am copii într-o bună zi. Părea 
încântat că mai există oameni pentru care familia să mai 
însemne ceva. Apoi mi-a spus povestea lui. V-o spun acum, 
pentru că este ceva ce n-am putut să uit. 

— Familia este ceva cu totul aparte, a spus bătrânul. O 
nevastă, copii, căminul tău. Tihna care te cuprinde când 
faci ceea ce ştii că e bine să faci. îmi amintesc când eram de 
vârsta ta. Nu credeam că am vreo şansă să mă însor. Nu tră¬ 
iam într-o familie foarte unită. Mi-amintesc cum stăteam 
nopţi la rând întins în pat şi mă gândeam: N-am să risc să 
trec printr-un divorţ. Nevastă? Familie? La ce bun? Eram 
ferm hotărât să nu-mi expun vreodată copiii la un divorţ. 

Am mai sorbit amândoi din limonadă, după care bă¬ 
trânul a continuat: 

— In adolescenţă am trecut prin alte emoţii. Nu credeam 
în dragoste. Credeam că e doar o prefăcătorie. In clasa a opta, 
o fată s-a îndrăgostit de mine. Ne era teamă să ne dăm pefaţă 
sentimentele pe care le aveam unul faţă de celălalt, aşa că ne 
mulţumeam doar să stăm de vorbă. A devenit prietena mea 
cea mai bună. Şi în familia ei erau probleme. încercam s-o 
fac să uite. Mi-am dat toată osteneala ca să am grijă de ea. 
Treptat, legătura sufletească dintre noi s-a strâns tot mai mult. 
După ce am terminat amândoi colegiid, ne-am căsătorit. 

— Aţi avut copiii l-am întrebat eu. 

— Patru copii! a zis el zâmbind. I-am trimis pe toţi la 
şcoală, i-am învăţat şi noi cum am putut mai bine. Acum 

sunt cu toţii mari, au şi ei copiii lor. M-am simţit tare mân¬ 
dru când i-am văzut ţinându-şi copiii în braţe. Atunci am 
ştiut că viaţa a meritat să fie trăită. 

Bătrânul a mai turnat nişte limonadâ în pahare. 

— Când copiii s-au mutat la casele lor, soţia mea şi cu 
mine am început să facem călătorii împreună, ţinându-ne 
de mână ca şi cum eram din nou tineri. Cu trecerea anilor, 
dragostea mea pentru ea creştea şi mai mult. Sigur că ne 
mai certam, dar dragostea învingea totdeauna. 

A continuat, clătinând din cap: 

— Nu ştiu cum să te fac să înţelegi dragostea pentru so¬ 
ţia mea. Dragostea dintre noi nu a dispărut niciodată, n-a 
murit niciodată. Doar a devenit din ce în ce mai puternică. 
Am făcut multe greşeli în viaţa mea, dar niciodată nu mi-a 
părut rău că m-am însurat cu ea. 

A jacut o pauză, privindu-mă în ochi: 

- Numai Dumnezeu ştie cât de grea poate fi uneori 
viaţa. Poate că sunt prea bătrân ca să mai înţeleg lumea de 
azi, dar când privesc înapoi, de un lucru sunt sigur: nimic 
pe lumea asta nu este mai tare ca dragostea. Nici banii, nici 
lăcomia, ura sau patima. Nu se poate spune în cuvinte. Asta 
încearcă doar poeţii sau scriitorii. Dar nu reuşesc, pentru că 
la fiecare este altfel. Eu îmi iubesc atât de mult soţia! Mult 
după ce mă voi fi odihnind în mormânt, cu ea alăturea, 
dragostea noastră încă va arde ca o flacără vie. 

S-a uitat apoi la paharul meu gol: 

— Dar te-am ţinut mai mult decât ţi-ar fi făcut plăcere, 
s-a scuzat el. Sper că ţi-a plăcut limonada. Acum că pleci, ţine 
minte: iubeşte-ţi soţia şi copiii din tot sufletul, în fiecare zi a 
vieţii tale. Pentru că nu ştii niciodată când o să se sfârşească. 

Pe când mă îndreptam spre maşină, am simţit tăria 
spuselor lui. Şi mi-a trecut deodată prin cap că omul acesta. 

care poate îşi pierduse soţia cu mulţi ani în urmă, încă o 
mai iubea din suflet. M-a cuprins tristeţea gândindu-mă 
cât de însingurat trebuie să se simtă, doar cu limonada lui şi 
câte un musafir din când în când. 

Pornind din nou la drum, nu-mi ieşea din minte omul 
acela. Deodată, mi-am dat seama că nu-i plătisem limona¬ 
da, aşa că am întors maşina. Apropiindu-mă de casă, am 
văzut o maşină în faţa ei. Eram surprins; se mai abătuse 
cineva pe acolo. 

M-am îndreptat către verandă. Omul nu se vedea ni¬ 
căieri. M-am aplecat să-i las banii pe scaun şi, din întâm¬ 
plare, am privit pe fereastră, înăuntru. Şi ce credeţi? In mij¬ 
locul camerei de zi, bătrânul dansa îmbrăţişat cu soţia lui! 

Am dat din cap, căci înţelegeam abia acum. Nu-şipierdu¬ 
se soţia nicidecum. Fusese doar plecată în după-amiaza aceea. 

Au trecut mulţi ani de la această întâmplare, dar eu tot 
mă mai gândesc la omul acela şi la soţia lui. Sper să trăiesc 
şi eu aşa cum au trăit ei şi să le transmitem dragostea noas¬ 
tră copiilor noştri şi nepoţilor noştri, aşa cum au făcut ei. 
Şi mai sper să ajung să fiu bunic şi să dansez îmbrăţişat cu 
soţia mea, ştiind că pe lumea asta nu există binecuvântare 
mai mare decât dragostea. 2% 


256 Cf. Idem, pp. 87-90. 




42. CONSIDERAŢII FINALE 

5 

„A fi om - spunea psihiatrul Viktor Frankl - [în¬ 
seamnă a te îndrepta] spre ceva sau cineva diferit de sine 
însuşi, fie că este vorba despre un rost care trebuie împli¬ 
nit, fie despre o persoană pe care trebuie să o cunoască. 
Cu cât omul se uită mai mult pe sine însuşi dăruindu-se 
unei cauze pe care o slujeşte sau unei persoane pe care o 
iubeşte, cu atât este mai om. [...] 

Dragostea este singurul mod în care putem cuprinde 
o altă fiinţă umană în nucleul cel mai lăuntric al perso¬ 
nalităţii sale. Nimeni nu poate deveni pe deplin conşti¬ 
ent de esenţa unei alte fiinţe omeneşti dacă nu o iubeşte. 

) J > > 

Dragostea ne face în stare să vedem trăsăturile şi caracte¬ 
risticile esenţiale ale persoanei iubite; ba chiar mai mult, 
vedem potenţialul din persoana iubită care nu este încă 
actualizat. Mai mult, prin dragostea sa, cel care iubeşte 
îi permite persoanei iubite să îşi actualizeze potenţialul. 
Făcându-1 pe cel iubit conştient de ceea ce poate fi şi de¬ 
veni, el face ca aceste potenţialităţi să devină realitate.” 2 - 
Se spune că omul trebuie să se străduiască din toa¬ 
te puterile sale atunci când vrea ceva (de exemplu să se 
căsătorească), dar să nădăjduiască ajutorul numai de la 
Dumnezeu, fără să îşi pună măcar cea mai mică nădejde 

257 Viktor E. Frankl, Omul în căutajrea sensului vieţii , Editura 
Meteor Press, 2009, pp. 123-124. 

în propriile sale eforturi. Următorul fragment din „Pe¬ 
lerinul rus” subliniază ideea că, oricât de frumoase ar fi 
teoriile oamenilor de ştiinţă, toate acestea, în lipsa rugă¬ 
ciunii si a unei vieţi trăite în Biserică, nu sunt nicidecum 
suficiente pentru a ne ajuta: 

„Ce mare deosebire se află între Sfinţii Părinţi si în- 

77 y y y 

ţelepţii lumii, care vin cu îndrumări scoase dintr-o cuge¬ 
tare seacă! Mintea caută să se îndemne: fa cutare si cutare 

y 

faptă bună, înarmează-te cu bărbăţia, întrebuinţează pu¬ 
terea voinţei, încredinţează-te de bunele urmări ale fap¬ 
telor bune; curăţă mintea şi inima de gânduri deşarte, 
umple locul lor cu cugetări pline de învăţătură, fa binele 
si vei fi cinstit si liniştit; trăieşte asa cum o cer mintea si 
conştiinţa. Dar vai! în ciuda tuturor străduinţelor, toate 
acestea nu-şi ating ţinta fără rugăciunea deasă şi fără mi¬ 
lostivirea lui Dumnezeu pe care ea o atrage.” 258 

Aşadar să cerem de la Dumnezeu să se facă voia Lui 
în viaţa noastră, să ne arate calea pe care să mergem şi, 
dacă este bineplăcut Lui, să ne ajute să găsim persoana 
potrivită cu care să întemeiem o familie binecuvântată. 
Aşa să ne ajute Dumnezeu! 

NOTA FINALA: In această carte am citat şi opinii 
ale mai multor psihologi. Cu toate acestea, în general 
cred că cel mai bine este să evităm să apelăm la metode¬ 
le şi tehnicile propuse de aceştia. Motivul? în marea lor 
majoritate, sistemele concepute de ei au avut ca punct 
de plecare respingerea învăţăturii lui Hristos şi încercarea 
lor de a o înlocui cu o învăţătură proprie. De aceea există 
astăzi peste 250 de sisteme psihologice diferite, care se 


258 Pelerinul rus. Editura Sophia, 1998, pp. 179-180. 

contrazic unele pe altele, deşi fiecare pretinde că numai 
el deţine adevărul. Se întâmplă acelaşi lucru ca şi în cazul 
fenomenului sectar: fiecare din miile de secte desprinse 
din protestantism pretinde că ar fi unica deţinătoare a 
Adevărului, iar toti ceilalţi s-ar afla în înşelare. 

De fapt, asemănarea dintre curentele psihologice şi 
secte poate fi dusă încă mai departe. Mulţi oameni de 
ştiinţă neagă statutul auto-asumat de ştiinţă al psihologi¬ 
ei, considerând-o doar o altă religie, ce încearcă să ofere 
răspunsuri la problemele legate de sufletul omului. Deci 
domeniul ei se suprapune peste cel al religiei. încearcă să 
fie o alternativă la creştinism, fiind creată de nişte oameni 
care, în marea lor majoritate, L-au respins pe Hristos. 259 

Atunci se pune întrebarea legitimă: De ce am mai 
citat din unele lucrări ale lor? Explicaţia este că omul de 
azi este atât de slab, încât ar înţelege şi primeşte mai uşor 
o învăţătură exprimată de un om păcătos, însoţită de obi¬ 
cei de multe exemple concrete, decât poate chiar aceeaşi 
învăţătură, dată de un Sfânt Părinte, într-un limbaj mai 
abstract şi mai profund. (Şi, în plus, Sfinţii Părinţi s-au 
ocupat mult mai puţin de detaliile practice legate de pro¬ 
blema întemeierii unei familii - în vremea lor de fapt nici 
nu se punea această problemă, pentru că atunci taţii erau 
cei care hotărau cine se căsătorea cu cine, deci tinerii nu 
erau puşi în faţa alegerii viitorului partener de viaţă.) 

Ca şi filosofii păgâni, şi psihologii au unele învăţături 
bune strecurate în amalgamul teoriilor lor. (Altele sunt 
simple ipoteze, neverificate.) Dintre aceste învăţături 

259 Vezi mai multe amănunte în: Andrei Drăgulinescu, 
Dependenţa în cultura ţi civilizaţia morţii. Editura Christiana, 2008, 
pp. 129-140. 

bune, practice, am încercat să selectez pe cele mai folosi¬ 
toare, care sunt în acord cu învăţătura Bisericii. (Si Sfinţii 
Părinţi ai Bisericii au preluat părţile bune din filosofia 
păgână a vremii lor, respingându-le pe cele vătămătoare. 
Ei au cules mierea şi din potirul plin al florilor binemiro- 
sitoare ale Sfinţilor, dar şi, cu mult discernământ, din pi¬ 
căturile dintre spinii filosofilor păgâni.) Cu toate acestea, 
există o cale încă si mai bună. Ideal ar fi ca, atunci când 
nu găsim nici la Sfinţii Părinţi, nici la duhovnic un sfat 
practic într-o situaţie în care nu ştim cum să procedăm, 
să alergăm numai la Dumnezeu, prin rugăciune cât mai 
multă. Dar, cum majoritatea dintre noi nu facem asta, 
sfaturile din această carte ne-ar putea fi de ajutor. 

Dar atenţie! Degeaba punem în practică aceste sfa¬ 
turi, dacă ne vom opri aici. Vom avea parte, poate, de cea 
mai mare împlinire lumească în căsătorie. Vom avea o 
căsnicie „perfectă” în această lume, dar dacă mai credem 
în viaţa veşnică, nu ne va folosi la nimic dacă nu vom 
urma calea deschisă nouă de Hristos şi pe care au umblat 
toţi oamenii care s-au mântuit şi au dobândit împărăţia 
Lui. Căsnicia trebuie să fie o poartă spre Cer, o fereastră 
spre Rai, o pregustare încă din viaţa de aici a bunătăţilor 
celor veşnice, gătite de Domnul tuturor celor ce cred în 
El. Pe acestea să dea Dumnezeu să le dobândim cu totii, 
punându-ne nădejdea nu în teorii şi în firave strădanii 
omeneşti, ci încredinţându-ne unii pe alţii şi toată viaţa 
noastră în mâinile Lui. Amin. 

